
Evanghelia şi Apostolul zilei 


13. După plecarea magilor, iată îngerul Domnului se arată în vis lui Iosif, zi- 
când: Scoală-te, ia Pruncul şi pe mama Lui şi fugi în Egipt şi stai acolo până ce- 
ți voi spune, fiindcă Irod are să caute Pruncul ca să-L ucidă. 

14. Şi sculându-se, a luat, noaptea, Pruncul şi pe mama Lui şi a plecat în Egipt. 





15. Și au Stat acolo până la moartea lui Irod, ca să se împlinească cuvântul spus 
de Domnul, prin proorocul: "Din Egipt am chemat pe Fiul Meu". 

16. lar când Irod a văzut că a fost amăgit de magi, s-a mâniat foarte şi trimițând 
d ucis pe toți pruncii care erau în Betleem şi în toate hotarele lui, de doi ani şi 
mai jos, după timpul pe care îl aflase de la magi. 

17. Atunci S-a împlinit ceea ce se spusese prin leremia, proorocul: 

18. "Glas în Rama s-a auzit, plângere şi tânguire multă; Rahela îşi plânge copiii 
şi nu voieşte să fie mângâiată pentru că nu sunt”. 

19. După moartea lui Irod, iată că îngerul Domnului s-a arătat în vis lui Iosif în 
Egipt, 

20. Și i-a zis: Scoală-te, ia Pruncul şi pe mama Lui şi mergi în pământul lui 
Israel, căci au murit cei ce căutau să ia sufletul Pruncului. 

21. Iosif, sculându-se, a luat Pruncul şi pe mama Lui şi a venit în pământul lui 
Israel. 

22. Și auzind că domneşte Arhelau în Iudeea, în locul lui Irod, tatăl său, s-a te- 
mut Să meargă acolo şi, luând poruncă, în vis, s-a dus în părţile Galileii. 

23. Și venind a locuit în oraşul numit Nazaret, ca să se împlinească ceea ce s-a 
spus prin prooroci, că Nazarinean Se va chema. 


Apostol 


11. Dar vă fac cunoscut, fraţilor, că Evanghelia cea binevestită de mine nu este 
după om; 

12. Pentru că nici eu n-am primit-o de la om, nici n-am învăţat-o, ci prin desco- 
perirea lui lisus Hristos. 





13. Căci aţi auzit despre purtarea mea de altădată întru iudaism, că prigoneam 
peste măsură Biserica lui Dumnezeu şi o pustiiam. 

14. Și spoream în iudaism mai mult decât mulţi dintre cei care erau de vârsta 
mea în neamul meu, fiind mult râvnitor al datinilor mele părinteşti. 

15. Dar când a binevoit Dumnezeu, care m-a ales din pântecele mamei mele şi 
m-a chemat prin harul Său, 

16. Să descopere pe Fiul Său întru mine, pentru ca să-L binevestesc la neamuri, 
îndată nu am primit Sfat de la trup şi de la sânge, 

17. Nici nu m-am Suit la Ierusalim, la Apostolii cei dinainte de mine, ci m-am 
dus în Arabia şi m-am întors iarăşi la Damasc. 

18. Apoi, după trei ani, m-am Suit la Ierusalim, ca să-l cunosc pe Chefa şi am 
rămas la el cincisprezece zile. 

19.lar pe altul din apostoli n-am văzut, decât numai pe Iacov, fratele Domnului. 





Duminica după Naşterea lui Hristos - Facem pomenirea Sfinţilor drepţi, Iosif 
logodnicul, David împăratul şi Iacov fratele Domnului (Minei) 


Cade-se a şti, că după Naşterea lui Hristos, de se va întâmpla Duminica aceasta în 
26, 27, 28, 29, şi 30. Sâmbătă la Vecernia cea mică, Stihurile Invierii, şi ale Năs- 
cătoarei de Dumnezeu după obicei. 


La Vecernia cea mare 


După obişnuitul Psalm, citim Catisma întâia toată. La Doamne strigat-am..., 
Stihirile învierii trei şi ale praznicului patru, cele ce sunt la însuşi praznicul şi ale 
Sfinților trei, glas 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Pe părintele Domnului toţi să-l lăudăm, pe David împăratul, că dintru acesta a ieşit 
toiag Fecioara, şi dintr-însa a răsărit floare, Hristos, şi pe Adam cu Eva din stri- 
căciune i-a înnoit, ca un Milostiv. 


Proorociile proorocilor le-a văzut la bătrâneţe arătat plinite cu adevărat Iosif logod- 
nicul, învrednicindu-se logodirii celei străine, răspunsuri luând de la îngerii cei ce 
au strigat: Slavă lui Dumnezeu, celui ce a dăruit pe pământ pace. 





Pe fratele Domnului toți să-l lăudăm, ca pe cel ce a fost Arhiereu, şi iarăşi cu 
mucenicia a strălucit vitejeşte. Pentru ale căruia rugăciuni lisuse Dumnezeul no- 
stru, Cel ce Te-ai înfăşat, şi în peşteră şi în iesle Te-ai culcat, mântuieşte pe toţi cei 
ce Te laudă pe Tine. 

Slavă..., glas al 6-lea 

Pomenirea săvârşim a lui David bine credinciosului împărat şi prooroc, şi a lui 
Iacov apostolului şi întâiul episcop; că cu învăţăturile lor izbăvindu-ne de înşe- 
lăciune, slăvim pe Hristos cel ce a răsărit din Fecioară, ca să mântuiască sufletele 
noastre. 

Şi acum..., Dogmatica glasului 

Vohod, Prochimenul zilei. 


La Litie 


Stihirile praznicului le zicem ca la însăşi praznicul, Slavă..., Şi acum..., Magii 
împărații perşilor... 


La Stihoavnă 
Stihirile Învierii din Octoih: 
Slavă..., glas al 6-lea 
Pomenirea arhiereilor, şi stăpânire împăraţilor, şi veselie a fost naşterea Ta, şi întru 


dânsa lăudându-ne zicem: Tatăl nostru, care eşti în ceruri sfinţească-se numele 
Tău, lubitorule de oameni. 


Și acum..., glasul acelaşi 


Dănţuiesc toţi îngerii în ceruri, şi se bucură astăzi şi săltează toată făptura pentru 
Domnul Mântuitorul, cel ce S-a născut în Vitleem; că a încetat toată înşelăciunea 
idolilor, şi împărăţeşte Hristos în veci. 


La binecuvântarea pâinilor, Troparul praznicului de două ori, şi al Sfinților o dată. 


Iar unde nu este priveghere: "Troparul învierii, 





Slavă..., al sfinţilor, glas al 2-lea 


Binevesteşte losife lui David dumnezeiescului părinte minunile; pe Fecioara ai 
văzut născând, cu magii te-ai închinat, cu păstorii ai slăvit, prin înger înştiinţare ai 
luat. Roagă pe Hristos Dumnezeu, să mântuiască sufletele noastre. 


Şi acum..., a praznicului 
La Pavecerniţă 


După Sfinte Dumnezeule..., Condacul dumnezeieştilor Părinţi, Slavă... Şi acum..., 
al praznicului 


La Utrenie 


La Dumnezeu este Domnul..., Troparul Învierii, de două ori. Slavă..., al Sfinţilor, 
Şi acum... al Praznicului. După obişnuitele Catisme, Sedelnele Învierii cu ale 
Născătoarei lor şi citire. Apoi Fericiţi cei fără prihană..., Soborul îngeresc... Ipacoi, 
Antifoanele şi prochimenul glasului. Evanghelia Învierii, Învierea lui Hristos..., 
Psalm 50, şi Stihira Învierii. 


Canoanele al Învierii cu Irmosul pe 4, al Născătoarei de Dumnezeu pe două, al 
praznicului pe 4, şi al dumnezeieştilor Părinţi pe 4. lar de este în 26 de zile, zicem 
Canonul Învierii, cu Irmosul pe 4, ale praznicului amândouă Canoanele pe 6, şi al 
dumnezeieştilor Părinţi pe 4. 


Canonul părinţilor 
facere a lui Cosma monahul 
Cântarea 1-a, glasul al 4-lea 


Irmos: Cânta-voi Ție, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu carele şi cu puterea lui. 


Cânt Ție, Doamne Dumnezeul meu, că din sfânt pântecele Fecioarei îmbrăcându- 
Te în om negrăit, l-ai înnoit ca un Milostiv. 


Astăzi păstorii teologhisesc împreună cu îngerii, cântând cântare luminată; şi magii 
daruri aduc, Celui ce S-a făcut cu trupul Prunc. 





Slavă întru cei de sus! Cetele îngereşti au stătut în Vitleem înaintea păstorilor, 
zicând. Cu care împreună să lăudăm pe Cel ce a binevoit a Se întrupa. 


Slavă... 


Câţi săvârşim cele de naştere ale Celui ce S-a întrupat pentru noi, cu bucurie să 
lăudăm pe Iacov fratele lui Dumnezeu, şi pe David, părintele Domnului. 


Și acum..., a Născătoarei 


David al lui Dumnezeu părinte, laudă cu alăuta pe Cuvântul, cel ce S-a întrupat din 
rădăcina lui lessei, care a tras la Sine pe dreptul Iacov. 


Catavasie: Hristos Se naşte, slăviţi-L! Hristos din ceruri, întâmpinaţi-L! Hristos pe 
pământ, înălţaţi-vă! Cântaţi Domnului tot pământul şi cu veselie lăudaţi-L popoare, 


că S-a prea slăvit. 


Cântarea a 3-a 


Irmos: Întărirea celor ce nădăjduiesc spre Tine, întăreşte, Doamne, Biserica Ta, pe 


care ai câştigat-o cu scump Sângele Tău. 


Pe Hristos, cela ce S-a născut cu trup din Fecioara Maria, mai presus de fire, cu în- 
gerii toţi să-L lăudăm, strigând: Slavă întru cei de sus! Să se veselească cerurile, să 
dănţuiască tot pământul, cântând astăzi Celui ce S-a născut: Slavă întru cei de sus, 
lui Hristos Dumnezeu. 


Slavă... 


Praznicul cel de toți prăznuit al Celui ce s-a micşorat pentru noi, să-l cinstim 
împreună cu David şi cu lacov, cu cântări după vrednicie. 


Și acum... a Născătoarei 


Ca un mire din cămară din pântece de Maică va ieşi Domnul, a zis David; pe care 
acum împreună cu lacov să-i lăudăm. 


Catavasie: Fiului, Celui Născut fără stricăciune din Tatăl mai înainte de veci şi 
mai pe urmă din Fecioară Intrupat fără sămânță, lui Hristos Dumnezeu să-l stri- 
găm: Cel ce ai înălţat fruntea noastră, Sfânt eşti, Doamne! 





Condacul, şi Icosul praznicului 

Sedealna, glasul 1: 

Podobie: Ceata îngerească... 

Tatălui Ceresc slujitor cu adevărat te-ai făcut losife, şi tată te-ai socotit Fiului celui 
fără început, ce S-a făcut Prunc cu trupul. Pentru aceasta astăzi prăznuim sfântă 
pomenirea ta întru veselia inimii, lăudându-te cu credinţă. 

Slavă..., Și acum... 

Ceata proorocilor prăznuieşte dumnezeieşte minunea ce s-a făcut întru tine o Fe- 
cioară! Că pe Dumnezeu întrupat pe pământ L-ai născut. Pentru aceasta îngerii cu 
păstorii cântă, şi magii cu credinţă împreună cu losif, vestesc minunile, lui David 
dumnezeiescului părinte. 


Cântarea a 4-a 


Irmos: Vestind mai înainte venirea Ta pe pământ, Hristoase Dumnezeule, proo- 
rocul a strigat cu bucurie: Slavă puterii Tale, Doamne. 


Cea negrăită smerirea Cuvântului lui Dumnezeu cu ochii minţii mai-nainte văzân- 
du-o Avvacum, a strigat: De la amiazăzi va veni Dumnezeu, Mântuitorul no-stru. 


Inaintea ieslei tale celei de Dumnezeu primitoare, au stătut oştile celor fără de tru- 
puri, Fiule al lui Dumnezeu, slăvind naşterea Ta cea mai presus de cuvânt, cu 
cutremur şi cu spaimă. 


Cu magii Stăpânului să ne închinăm, cu îngerii şi cu păstorii să dănţuim, strigând 
cu dumnezeiască cuviinţă: Slavă întru cei de sus, lui Hristos Dumnezeu. 


Slavă... 


Cel ce împărăţeşte peste toți împărații, Hristos, după trup din sămânţa lui David 
născându-Se, pe Iacov cel ales l-a primit frate, precum a binevoit. 


Și acum..., a Născătoarei 





Cel ce din Fecioara, S-a arătat cu trup Dumnezeu şi Domnul a proslăvit pomenirea 
voastră Sfinţilor, lacove cel mai ales dintre apostoli, şi Davide prea fericite. 


Catavasie: Toiag din rădăcina lui lesei şi Floare dintr-însul, Hristoase, din Fe- 
cioară ai odrăslit, Cel Lăudat, din Muntele cel cu umbră deasă. Venit-ai, Intrupân- 
du-Te din Cea neispitită de bărbat, Cel fără de trup şi Dumnezeu. Slavă puterii 
Tale, Doamne! 

Cântarea a 5-a 

Irmos: La Tine, Cel ce îmi răsări Lumina poruncilor Tale, Doamne, aleargă duhul 
meu şi pe Tine Te laudă. Că Tu eşti Dumnezeul nostru şi la Tine este scăparea 


mea, Impărate al păcii. 


Cela ce din curata Fecioară ai binevoit a Te naşte Dumnezeule întrupându-Te, 
slavă Ție! Slavă Ţie, lisuse Fiul lui Dumnezeu. 


Cela ce Te-ai născut din Fecioară, şi ai luminat pomenirea lui David şi a lui lacov, 
slava Ţie ! Slavă Ție,, lisuse Fiul lui Dumnezeu. 


Cela ce Te-ai îmbrăcat în chip de rob, Cuvinte, din pântece prea curat, slavă Ţie! 
Slavă ie, lisuse Fiul lui Dumnezeu. 


Slavă... 


Pe care proorocul David ploaie pe lână L-a numit prin dumnezeiasca insuflare, 
Iacov, pe Acela l-a propovăduit pe lisus Fiul lui Dumnezeu. 


Și acum..., a Născătoarei 


Glasul îngerului aduce ţie Fecioară, fără tăcere, făptura: Bucură-te, prea curată 
Maica lui lisus, Fiul lui Dumnezeu. 


Catavasie: Dumnezeu fiind al păcii, Tată al îndurărilor, ai trimis nouă pe Îngerul 
Sfatului Tău Celui Mare, dăruindu-ne pace; deci povăţuiţi fiind la lumina cuno- 
ştinţei de Dumnezeu, de noapte mânecând, Te slăvim pe Tine, lubitorule de oa- 
meni. 


Cântarea a 6-a 





Irmos: Strigat-a mai înainte, închipuind îngroparea ta cea de trei zile, proorocul 
Iona, în chit rugându-se: din stricăciune mă mântuieşte, lisuse, Impărate al Pute- 
rilor. 


Strigat-a cu prea slăvire cetele îngereşti, privind naşterea Ta cea înfricoşată Doa- 
mne: Slavă întru cei de sus lui Dumnezeu, că S-a născut pe pământ acum. 


Voit-ai a Te naşte din Fecioară ca un Om, în vremile cele de apoi, Cela ce din Tatăl 
mai-nainte de veci Te-ai născut ca un Dumnezeu; ca pe Adam cel stricat iarăşi să-l 


zideşti, ca un lubitor de oameni. 


Şezut-ai precum Te-ai jurat Doamne, pe scaunul proorocului Tău, David, ieşind 
din rodul pântecelui lui, şi lui lacov scaunul Bisericii i-ai dat Hristoase. 


Stătut-au spăimântându-se cetele cereşti înaintea peşterei, şi au lăudat Naşterea cea 
prea curată, fără tăcere: Slavă întru cei de sus lui Dumnezeu cântând. 


Slavă... 


Impăratul David, prooroc minunat, şi strămoş dumnezeieştii întrupări s-a arătat, iar 


Iacov ucenic şi întâi episcop s-a făcut. 
Și acum..., a Născătoarei 


Rugămu-ne, roagă-te pentru robii tăi Fecioară de Dumnezeu Născătoare, Celui ce 
S-a întrupat din tine; că pe tine una folositoarea noastră te ştim. 


Catavasie: Din pântece pe lona, ca pe un prunc, l-a lepădat fiara mării, precum l-a 
primit. lar Cuvântul în Fecioară Sălăşluindu-Se şi Trup luând, a ieşit lăsând-o 
nestricată; că Cel ce n-a pătimit stricăciune, pe Ceea ce L-a născut a păzit-o nevă- 
tămată. 


Condacul sfinţilor, glasul al 3-lea: 
Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călăto- 


resc. Că pentru noi s-a născut Prunc Tânăr, Dumnezeu, cel mai înainte de veci. 


De veselie astăzi se umple dumnezeiescul David, şi losif împreună cu lacov laudă 
aduce; pentru că luând cunună pentru înrudirea cu Hristos, se bucură; şi pe Cel ce 





S-a născut negrăit pe pământ, Îl laudă, şi strigă: Mântuieşte Îndurate, pe cei ce Te 
cinstesc pe Tine. 


Icos: Cu sfat negrăit Se naşte cu trup Cel fără trup; Se cuprinde acum cu trupul Cel 
necuprins şi păzeşte nemişcat amândouă firile; început ia Cel din fire fără început, 
şi unul Cel mai presus de ani, Prunc se vede, Cel prea desăvârşit; pe mâini Se 
poartă Cela ce poartă toate. Pentru aceasta pe cei cinstiţi cu neamul Lui, îi 
încununează ca un Dumnezeu cu a Sa naştere; pe care mărindu-i cu credinţă, fără 
tăcere strigăm : Mântuieşte Îndurate, pe cei ce Te cinstesc pe Tine. 


Sinaxar 


La Duminica după Naşterea lui Hristos, pomenirea Sfinţilor şi drepţilor ai lui 
Dumnezeu Părinţi, Iosif logodnicul Sfintei Fecioare, Stăpânei noastre de Dum- 
nezeu Născătoarei, a lui Iacov fratele Domnului şi a lui David proorocul şi 
împăratul. 


Stih: Cinstesc pe Iosif logodnicul Fecioarei, 

ca cel ce singur s-a ales păzitor fecioriei el, 

Tu eşti fiu tâmplarului, dar frate Domnului, 

care pe toate le-a suferit cu cuvântul fericite. 

Davide văzând acum după trup pe Hristos din coapsele tale, 
săltează te veselește. 


David proorocul şi împăratul era fecior lui lessei, pe acesta a învăţat proorocul 
Natan legea Domnului, şi a proorocit patruzeci de ani, şi a apucat înainte de 
întruparea lui Hristos, cu nouă sute nouă zeci şi nouă de ani, şi era în Gavaa. 


Și a văzut Natan, că David vrea să se facă călcător legii cu Virsavia, şi grăbind să 
meargă să-i spună, s-a zăticnit de diavolul, de vreme ce a aflat în drum zăcând un 
om mort, gol, junghiat, şi a rămas acolo, ca să îngroape pe mort, şi întru aceea 
noapte a cunoscut că a făcut David păcatul, şi s-a întors înapoi plângând. 


lar dacă a omorât David pe bărbatul ei, a trimis Dumnezeu pe Natan proorocul, ca 
să-l înfrunte, şi plângându-l mult David, şi dacă a îmbătrânit foarte, a murit, şi s-a 
îngropat la pământul său cu părinţii săi. 


Și se face soborul lui la biserica cea mare, şi în biserica Sfântului apostol Iacov, 
fratele Domnului, înlăuntru în cinstita biserică a Preasfintei de Dumnezeu Năs- 
cătoarei din Halcopratia. 





Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat! 


In Vitleem slăvind păstorii ca pe Cel născut din Fecioară, au vestit pe Mântuitorul 
şi Domnul, cel ce S-a arătat pe pământ, ca să mântuiască neamul omenesc. 


De naşterea cea mai presus de cuvânt, a Născătoarei de Dumnezeu Mariei, cetele 
îngereşti mirându-se au strigat: Slavă întru cei de sus Dumnezeului nostru, şi pe 
pământ pace. 


Decât Heruvimii mai înaltă te-ai arătat Fecioară, purtând în braţele tale pe Cel ce 
Se poartă de dânşii; pe care nu înceta rugându-L pururea, cu să ne mântuiască pe 
Nol. 


Aducătorul de mireasă, David, şi dumnezeiescul Iacov împodobitor fiind de 
cămară Bisericii, a zis: Cela ce Te-ai întrupat pentru noi Hristoase, bine eşti cu- 
vântat. 

Slavă... 

Cela ce între prooroci eşti împărat, şi între împărați, prooroc, cântă împreună cu 
Iacov de Dumnezeu înţelepţitul, şi cu noi: Cela ce pentru noi Te-ai întrupat Hri- 
stoase, bine eşti cuvântat. 


Și acum..., a Născătoarei 


In rugul cel nears şi în cuptorul cel răcorit mai-nainte închipuindu-te Maică prea 
curată, ai născut fără sămânță pe Dumnezeu întrupat, curată binecuvântată. 


Catavasie: Tinerii în dreapta credinţă fiind crescuţi, păgâneasca poruncă nebă- 
gând-o în seamă, de groaza focului nu s-au înspăimântat; ci în mijlocul văpăii 


stând, au cântat: Dumnezeul părinților, bine eşti cuvântat. 


Cântarea a 8-a 


Irmos: Pe Împăratul Hristos... 





Pe Împăratul Hristos, pe care L-au vestit în Vitleem păstorii, şi steaua L-a arătat, în 
chip de rob; toate lucrurile lăudaţi-L, şi-L prea înălţaţi întru toţi vecii. 


Pe Hristos, Cel ce S-a născut, căruia s-au închinat magii cu daruri, şi Dumnezeu l-a 
cuvântat oştile îngereşti; toate lucrurile lăudaţi-L, şi-L prea înălţaţi întru toţi vecii. 


Pe Hristos, cel ce S-a întrupat, pe care L-au propovăduit puterile cereşti, şi pe care 
cei cu ochi mulţi neîncetat II laudă; toate lucrurile lăudaţi-L şi-L prea înălțaţi întru 
toţi vecii. 

Binecuvântăm pe Tatăl, şi pe Fiul şi pe Sfântul Duh, Domnul. 

Pe Hristos, cel ce S-a întrupat, pe care l-a proorocit David al lui Dumnezeu părinte, 
şi popoarelor L-a propovăduit Iacov; toate lucrurile lăudaţi-L şi-L prea înălțaţi în- 
tru toţi vecii. 


Și acum..., a Născătoarei 


Pe Impăratul Hristos, pe care l-a născut nouă Fecioara Maria, şi după naştere a 
rămas Fecioară curată; toate lucrurile lăudaţi-L, şi-L prea înălţaţi întru toţi vecii. 


Catavasie: Cuptorul cel răcorit a închipuit chipul minunii celei mai presus de fire; 
că nu a ars pe tinerii pe care 1-a primit, precum nici Focul Dumnezeirii pântecele 
Fecioarei, în care a intrat. Pentru aceasta, cântând, să strigăm: să binecuvânteze 
toată făptura pe Domnul şi să-L prea înalțe întru toți vecii. 


Cântarea a 9-a 
Irmos: Moise în munte a văzut... 


Pe Cuvântul şi Fiul cel mai-nainte de veci, negrăit născut din Tatăl, pe Acesta în 
vremile cele mai de pe urmă cu trup astăzi Fecioara, L-a născut; pe care Îl laudă 
păstorii cu îngerii strigând: Slavă întru cei de sus lui Dumnezeu. 


Steaua văzându-o magii cu chip străin, la Dânsul au venit, căutând pe Cel născut; 
pe care aflându-L, cu daruri L-au cinstit, cu aur şi cu tămâie şi cu smirnă, strigând: 
Slavă întru cei de sus lui Dumnezeu, celui ce S-a născut. 





Vitleeme acum te veseleşte, cetate făcându-te noului David, şi tu Sioane mitro- 
polia bisericilor vesteşte, privind acum veselia cea de obşte a Impăratului tuturor, 
şi a robilor Lui. 


Lui Dumnezeu, celui ce S-a născut din Fecioară, toată făptura cu cutremur i-a 
slujit: Cerurile cu steaua, pământul cu ieslea, muntele cu peştera, magii cu daruri, 
păstorii cu minunea, îngerii aducându-i cântare. 


Slavă... 


Împărat din păstor de demult David s-a făcut, iar tu lacove din seminţia ludei cea 
împărătească, păstor te-ai arătat turmei Celui ce S-a întrupat, Mielului, Celui Prea- 
înalt, şi Fiului lui Dumnezeu. 


Și acum..., a Născătoarei 


Oştile îngereşti te slăvesc pe tine de Dumnezeu Născătoare, şi neamul omenesc 
neîncetat cu cântări te cinsteşte, că cu dumnezeiasca naştere ai unit pe pământeni 
cu cei cereşti. Pentru aceasta pe tine te lăudăm. 


Catavasie: Taină minunată şi neobişnuită văd, cer fiind peştera, Scaun de Heru- 
vimi Fecioara, ieslea sălăşluire, întru care S-a culcat Cel Neîncăput, Hristos Dum- 
nezeu, pe care, lăudându-L II slăvim. 


Luminânda Invierii 

Slavă..., a sfinților 

Podobie: Cu ucenicii să ne suim în muntele Galileei, prin credință să vedem pe 
Hristos zicând: Că a luat putere a celor de sus şi a celor de jos; să ne învăţăm cum 


învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul vea-cului. 


Împreună cu Iacov prea slăvitul fratele Domnului, să lăudăm pe David al lui Dum- 
nezeu părinte, şi pe dumnezeiescul Iosif, logodnicul Născătoarei de Dumne-zeu; că 
dumnezeieştii Naşterii lui Hristos au slujit cu dumnezeiască cuviinţă în cetatea 
Vitleemului, cu îngerii, cu magii şi cu păstorii; Aceluia cântând cântare, ca unui 
Dumnezeu şi Stăpân. 


Și acum... a paznicului 





La Laude 


Patru Stihiri ale Învierii din Octoih, şi patru ale paznicului cu stihurile lor glasul 
al 4-lea: 


Veseliţi-vă drepţilor, ceruri bucuraţi-vă, săltaţi munţi, Hristos născându-Se, Fecioa- 
ra şade asemănându-se Heruvimilor, purtând în braţe pe Dumnezeu Cuvântul întru- 
pat; păstorii slăvesc pe Cel născut, magii aduc Stăpânului daruri; îngerii cântând, 
zic: Cela ce eşti neajuns, Doamne slavă Ţie ! 


Tatăl a binevoit, Cuvântul trup S-a făcut, şi Fecioara a născut pe Dumnezeu în- 
trupat. Steaua vesteşte, magii se închină, păstorii se minunează, şi făptura se bu- 
cură. 


De Dumnezeu Născătoare Fecioară, ceea ce ai născut pe Mântuitorul, pierdut-ai 
blestemul cel dintâi al Evei; că Maică ai fost bunei voințe a Tatălui, purtând în 
braţe pe Dumnezeu Cuvântul întrupat. Taina nu suferă ispitire, numai cu credință 
toţi o slăvim, strigând cu tine şi zicând: Negrăite Doamne, slavă ie! 


Veniţi să lăudăm pe Maica Mântuitorului, care după naştere iarăşi s-a arătat Fe- 


cioară. Bucură-te, cetate însufleţită a Împăratului şi Dumnezeu întru care Hristos 
sălăşluindu-Se, mântuire a lucrat. Cu Gavriil să lăudăm, cu păstorii să slăvim, stri- 
gând: De Dumnezeu Născătoare, roagă-te Celui ce S-a întrupat din tine, să ne mân- 
tuiască pe noi. 


Slavă..., glasul al 8-lea, a lui Anatolie 


Sângele şi focul, şi fumegarea de fum, minunile care mai-nainte le-a văzut loil pe 
pământ; sângele este întruparea, focul Dumnezeirea, iar fumegarea de fum Duhul 
Sfânt, care S-a pogorât peste Fecioară, şi lumea a umplut de mireasmă. Mare este 
taina întrupării Tale, Doamne slavă Ție. 


Și acum..., Prea binecuvântată eşti Născătoare de Dumnezeu Fecioară... 

Slavoslovia cea mare. Troparul Învierii şi Otpustul. Slavă..., Şi acum..., Stihira 
Evangheliei, La Ceasuri, Troparul Invierii, Slavă..., al praznicului. Şi acum..., al 
Născătoarei ceasului, şi Troparul Sfinților, le zicem schimbându-le. După Tatăl 


nostru..., Condacul praznicului şi al Sfinților, le zicem schimbându-le. 


La Liturghie 





Fericirile glasului ale praznicului Cântarea a 3-a, pe 4, şi ale Sfinţilor, Cântarea a 
6-a, pe 4. După Vohod Troparul Învierii, al praznicului, şi al Sfinţilor. Slavă..., 
Condacul Sfinţilor, Şi acum... al praznicului. Apostol către Galateni: Fraţilor, arăt 
vouă că Evanghelia care s-a binevestit de mine... Evanghelia de la Matei: Iar după 
ce s-au dus magii, iată îngerul Domnului... apoi a Duminicii rândului. Chinonicul: 
Lăudaţi pe Domnul din ceruri... Şi al Sfinților: Bucuraţi-vă drepţii întru Domnul... 


Arătare pentru apostoli şi Evangheliile care sunt ale sâmbetei şi ale Duminicii celei 
după Naşterea lui Hristos; şi ale celeilalte Sâmbete şi Duminici, înaintea 
dumnezeieştii Arătări. 


Cade-se a şti: De se va întâmpla Naşterea lui Hristos Duminică: Atuncea între 
Naşterea lui Hristos şi între dumnezeiasca Arătare, este numai o Sâmbătă şi o 
Duminică. Şi cântăm Duminica cea după Naşterea lui Hristos, a doua zi Luni, 
Decembrie în 26 după cum s-a arătat Luni la rând, şi citim la Liturghie Apostolul şi 
Evanghelia Duminicii, celei după Naşterea lui Hristos; iar Apostolul şi Evanghelia 
Sâmbetei cei după Naşterea lui Hristos, le citim Sâmbătă la odovania praznicului, 
întâi aceste, apoi a Sâmbetei celei dinaintea dumnezeieştii Arătări. Prochimenul, 
Aliluia şi Chinonicul praznicului iar Prochimenul, Apostolul şi Evanghelia 
Duminicii înaintea dumnezeieştii Arătări, le citim în ziua dintâi a lui lanuarie. 


Iar de se va întâmpla Naşterea lui Hristos Luni: Atuncea între Naşterea lui Hristos, 
şi între dumnezeiasca Arătare, este o Sâmbătă şi o Duminică. Şi Sâmbăta cea după 
Naşterea lui Hristos o punem Decembrie în 30. Şi la Liturghie, Prochimen, 
Apostol, Aliluia, Evanghelia şi Chinonicul le citim, mai întâi ale Sâmbetei celei 
după Naştere, apoi Apostolul şi Evanghelia Sâmbetei celei înaintea dumnezeieştii 
Arătări. Şi a Duminicii celei după Naştere, le citim la Liturghie în odovania 
praznicului. lar a Duminicii înaintea dumnezeieştii Arătări, le citim în lanuarie 
întâi, precum s-a arătat mai sus. 


Iar de va fi Naşterea lui Hristos, Marţi: Atuncea între Naşterea lui Hristos, şi între 
dumnezeiasca Arătare, sunt două Sâmbete şi o Duminică. Şi Sâmbăta care este 
după Naştere, atunci este Decembrie în 29. La Liturghie, Prochimenul, Apostolul, 
Aliluia, Evanghelia şi Chinonicul le cântăm mai întâi ale Sâmbetei cei după 
Naştere, apoi ale pruncilor. lar a Duminicii celei după Naştere cântăm slujba, în 30 
Decembrie. lar ale Duminicii înaintea dumnezeieştii Arătări, Prochimen, Apostol, 
Aliluia, Evanghelia, le citim în 1 lanuarie, mai întâi ale înaintea dumnezeieştii 
Arătări, apoi ale Tăierii împrejur şi ale marelui Vasilie. 





lar de se va întâmpla Naşterea lui Hristos Miercuri, Joi sau Vineri: Atuncea între 
Naşterea şi între dumnezeiasca Arătare, sunt două Sâmbete şi două Duminici. Deci 
în Sâmbăta şi în Duminica cea dintâi, se citesc Apostolii şi Evangheliile Sâmbetei 
şi ale Duminicii după Naşterea lui Hristos; iar întru a doua Sâmbăta şi Duminică se 
citesc ale Sâmbetei şi Duminicii înaintea dumnezeieștii Arătări. 


lar de este Naşterea lui Hristos Sâmbătă: Atuncea între Naşterea şi între dumne- 
zeiasca Arătare, sunt două Duminici şi o Sâmbătă, şi Duminica care este a doua zi 
după Naştere, o cântăm a doua zi după Naştere, Duminică, precum s-a arătat la 
rând. lar odovania praznicului Naşterii se face Vineri, şi cântăm slujba Naşterii lui 
Hristos, după cum s-a arătat la rând. Numai la Liturghie, Prochimen, Aliluia şi 
Chinonicul praznicului, iar Apostolul şi Evanghelia Sâmbetei celei după Naşterea 
lui Hristos şi Apostolul şi Evanghelia Sâmbetei, celei mai-nainte de Arătarea lui 
Dumnezeu, le citim în întâia zi a lui Ianuarie, la Liturghie mai-nainte ale tăierii 
împrejur, şi ale Sâmbetei celei dinaintea Arătării lui Dumnezeu şi pe urmă ale 
Sfântului Vasilie. lar a doua zi în Duminica cea de rând, la Utrenie citim 
Evanghelia Învierii. Iar la Liturghie, Prochimen, Apostol, Aliluia şi Evanghelia, 
mai întâi a Duminicii celei mai-nainte de Arătarea lui Dumnezeu, apoi a rândului, 
dacă nu este întoarcerea Evangheliilor, şi pe urmă a Sfântului de rând Chinonicul: 
Lăudaţi pe Domnul din ceruri..., şi al Sfântului. 





Canon de rugăciune la Duminica după Naşterea Domnului 


Tropar la Duminica după Naşterea Domnului, glasul al 2-lea: Binevesteşte Iosif 
lui David, dumnezeiescului părinte, minunile: văzut-ai pe Fecioara născând; cu 
magii te-ai închinat; cu păstorii ai slăvit şi prin îngeri înştiinţare ai primit. Roagă pe 
Hristos Dumnezeu să mântuiască sufletele noastre. 


Condac la Duminica după Naşterea Domnului: De veselie astăzi, dumnezeiescul 
David se umple; şi dreptul Iosif împreună cu Iacob, laudă aduce; că luând cunună 
pentru înrudirea cu Hristos se bucură; şi pe Cel ce s-a născut în chip de negrăit pe 
pământ, Îl laudă şi strigă: mântuieşte, Îndurate, pe cei ce Te cinstesc pe Tine. 


Cântarea 1 


Irmos: Cânta-voi Ție, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu carele şi cu puterea lui. 


Stih: Slavă Ție, Dumnezeul nostru, slavă Ţie! 


Cânta-voi Ție, Doamne Dumnezeul meu, că din sfânt pântecele Fecioarei în chip 
de negrăit îmbrăcându-Te în om, l-ai înnoit, ca un Milostiv. 





Stih: S/avă Ție, Dumnezeul nostru, slavă Ţie! 


Astăzi păstorii teologhisesc împreună cu îngerii, cântând cântare de Slavă şi magii 
daruri aduc, Celui ce a fost purtat ca un Prunc în Trup. 


Stih: S/avă Ție, Dumnezeul nostru, slavă Ţie! 


Slavă întru cei de sus, cântau Cetele îngereşti, stând înaintea păstorilor în Betleem; 
împreună cu care să lăudăm pe Cel ce a binevoit a Se Intrupa. 


Slavă Tatălui şi Fiului şi Sfântului Duh. 


Câţi săvârşim cele de naştere ale Celui ce S-a Întrupat pentru noi, cu bucurie să 
lăudăm pe Iacob, fratele lui Dumnezeu şi pe David, dumnezeiescul părinte. 


Şi acum şi pururea şi în vecii vecilor. Amin (a Născătoarei). 


David, al lui Dumnezeu părinte după trup, laudă cu alăuta pe Cuvântul, Cel ce s-a 
Intrupat din rădăcina lui lesei; care a tras la Sine pe dreptul Iacob. 


Catavasie: Hristos Se naşte, slăviți-L! Hristos din ceruri, întâmpinaţi-L! Hristos pe 
pământ, înălțaţi-vă! Cântaţi Domnului tot pământul şi cu veselie lăudaţi-L popoare, 


că S-a prea slăvit. 


Cântarea a 3-a 


Irmos: Întărirea celor ce nădăjduiesc spre Tine, întăreşte, Doamne, Biserica Ta, pe 
care ai câştigat-o cu scump Sângele Tău. 


Stih: S/avă Ție, Dumnezeul nostru, slavă Ţie! 


Pe Hristos, cel ce S-a născut cu Trup fără de sămânță din Fecioara Maria, cu îngerii 
toți să-L lăudăm, strigând: Slavă întru cei de sus! 


Stih: S/avă Ție, Dumnezeul nostru, slavă Ţie! 


Păstorii, petrecând noaptea pe câmp, strigă cu credinţă lui Hristos, Păstorului Celui 
Adevărat, Celui ce a fost Binevestit de îngeri: Slavă întru cei de sus! 


Stih: S/avă Ție, Dumnezeul nostru, slavă Ţie! 





Să se veselească cerurile şi să dănțuiască tot pământul cântând astăzi Celui ce S-a 
născut: Slavă întru cei de sus, lui Hristos Dumnezeu! 


Slavă Tatălui şi Fiului şi Sfântului Duh. 


Sărbătoarea cea de toţi prăznuită a Celui ce S-a micşorat pentru noi să o cinstim, 
credincioşilor, împreună cu David şi cu Iacob, cu cântări, după vrednicie. 


Şi acum şi pururea şi în vecii vecilor. Amin (a Născătoarei). 


Ca un mire din cămară va ieşi acum Domnul, a zis David, din pântece de Maică; pe 
Care împreună cu lacob să-L lăudăm. 


Catavasie: Fiului, Celui Născut fără stricăciune din Tatăl mai înainte de veci şi 
mai pe urmă din Fecioară Intrupat fără sămânță, lui Hristos Dumnezeu să-l stri- 
găm: Cel ce ai înălţat fruntea noastră, Sfânt eşti, Doamne! 


Cântarea a 4-a 


Irmos: Vestind mai înainte venirea Ta pe pământ, Hristoase Dumnezeule, proo- 
rocul a strigat cu bucurie: Slavă puterii Tale, Doamne. 


Stih: S/avă Ție, Dumnezeul nostru, slavă Ţie! 

Mai înainte văzând proorocul Avacum cu ochii minţii pogorârea cea nespusă a 
Cuvântului lui Dumnezeu, a strigat: din 'Teman va veni Dumnezeu, Mântuitorul 
nostru. 

Stih: S/avă Ție, Dumnezeul nostru, slavă Ţie! 

Stătut-au înaintea ieslei Tale, celei de Dumnezeu primitoare, Oştile celor fără de 
trup, Fiule al lui Dumnezeu, slăvind cu cutremur şi cu spaimă naşterea 'Ta cea mai 


presus de cuvânt. 


Stih: S/avă Ție, Dumnezeul nostru, slavă Ţie! 


Cu magii să ne închinăm Stăpânului, cu îngerii şi cu păstorii să dănţuim, strigând 
cu dumnezeiască cuviinţă: Slavă întru cei de sus, lui Hristos Dumnezeu! 


Slavă Tatălui şi Fiului şi Sfântului Duh. 





Cel ce Împărăteşte peste toţi împărații, Hristos, născându-Se după Trup din să- 
mânţa lui David, pe Iacob cel ales l-a primit frate, precum a binevoit. 


Şi acum şi pururea şi în vecii vecilor. Amin (a Născătoarei). 


Cel ce din Fecioară S-a arătat în Trup Dumnezeu şi Domn, a prea mărit pomenirea 
voastră, sfinţilor: Iacob, cel mai ales dintre apostoli şi prea fericitul David. 


Catavasie: Toiag din rădăcina lui lesei şi Floare dintr-însul, Hristoase, din 
Fecioară ai odrăslit, Cel Lăudat, din Muntele cel cu umbră deasă. Venit-ai, Întru- 
pându-Te din Cea neispitită de bărbat, Cel fără de trup şi Dumnezeu. Slavă puterii 
Tale, Doamne! 


Cântarea a 5-a 


Irmos: La Tine, Cel ce îmi răsări Lumina poruncilor Tale, Doamne, aleargă duhul 
meu şi pe Tine Te laudă. Că Tu eşti Dumnezeul nostru şi la Tine este scăparea 
mea, Impărate al păci. 


Stih: S/avă Ție, Dumnezeul nostru, slavă Ţie! 


Cel ce ai făcut să ne Răsară nouă, celor dintru întuneric, Lumina dumnezeieştii 
Tale Arătări, Slavă Ţie! Slavă Ţic, lisuse, Fiul lui Dumnezeu! 


Stih: S/avă Ție, Dumnezeul nostru, slavă Ţie! 


Cel ce Te-ai născut din Fecioară şi ai luminat pomenirea lui David şi a lui lacob, 
slavă Ţie! Slavă Ţie lisuse, Fiul lui Dumnezeu! 


Stih: S/avă Ție, Dumnezeul nostru, slavă Ţie! 


Cel ce 'Te-ai îmbrăcat în chip de rob din pântece prea curat, Cuvinte, Slavă Ție! 
Slavă Ţie, lisuse Fiul lui Dumnezeu! 


Slavă Tatălui şi Fiului şi Sfântului Duh. 


Pe care proorocul David prin dumnezeiasca insuflare L-a numit ploaia cea de pe 
lână, pe lisus Fiul lui Dumnezeu, pe Acela Iacob L-a propovăduit. 


Şi acum şi pururea şi în vecii vecilor. Amin (a Născătoarei). 





Făptura aduce ţie, Fecioară, fără încetare, glasul Ingerului: Bucură-te, prea curată, 
Maica lui lisus, Fiul lui Dumnezeu! 


Catavasie: Dumnezeu fiind al păcii, Tată al îndurărilor, ai trimis nouă pe Ingerul 
Sfatului Tău Celui Mare, dăruindu-ne pace; deci povăţuiți fiind la lumina cu- 
noştinţei de Dumnezeu, de noapte mânecând, Te slăvim pe Tine, lubitorule de 
oameni. 

Cântarea a 6-a 

Irmos: Strigat-a mai înainte, închipuind îngroparea ta cea de trei zile, proorocul 
Iona, în chit rugându-se: din stricăciune mă mântuieşte, lisuse, Impărate al Pute- 
rilor. 


Stih: S/avă Ție, Dumnezeul nostru, slavă Ţie! 


Doamne, Cetele îngerilor privind cu uimire Taina Naşterii, au strigat: Slavă întru 
cei de sus, lui Dumnezeu, că S-a Născut pe pământ acum. 


Stih: Slavă Ție, Dumnezeul nostru, slavă Ţie! 

Bine ai voit a Te naşte în vremurile cele mai de pe urmă din Fecioară, ca un Om, 
Cel ce din Tatăl Te-ai născut mai înainte de veci, ca un Dumnezeu; ca pe Adam cel 
stricat iarăşi să-l zideşti, ca un lubitor de oameni. 


Stih: S/avă Ție, Dumnezeul nostru, slavă Ţie! 


Şezut-ai, Doamne, pe scaunul proorocului Tău David, precum Te-ai jurat, ieşind 
din Rodul pântecelui lui; iar lui Iacob i-ai dat, Hristoase, Scaunul Bisericii. 


Stih: S/avă Ție, Dumnezeul nostru, slavă Ţie! 


Stătut-au înspăimântându-se Cetele cereşti înaintea peşterii şi au lăudat Naşterea 
cea prea curată, cântând fără de încetare: Slavă întru cei de sus, lui Dumnezeu! 


Slavă Tatălui şi Fiului şi Sfântului Duh. 


Impăratul David s-a arătat prooroc minunat şi strămoş al dumnezeieştii Intrupări; 
iar lacob s-a vădit ucenic, întâi episcop şi mucenic. 





Şi acum şi pururea şi în vecii vecilor. Amin (a Născătoarei). 


Rugămu-ne, roagă-te pentru noi robii tăi, Fecioară, de Dumnezeu Născătoare, Ce- 
lui ce S-a Intrupat din tine; că pe tine te ştim singura noastră ocrotitoare. 


Catavasie: Din pântece pe Iona, ca pe un prunc, l-a lepădat fiara mării, precum l-a 
primit. lar Cuvântul în Fecioară Sălăşluindu-Se şi Trup luând, a ieşit lăsând-o 
nestricată; că Cel ce n-a pătimit stricăciune, pe Ceea ce L-a născut a păzit-o nevă- 
tămată. 


Condac, glasul al 3-lea: 

Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 

De veselie astăzi, dumnezeiescul David se umple şi dreptul Iosif împreună cu Ia- 
cob, laudă aduce; că luând cunună pentru înrudirea cu Hristos se bucură şi pe Cel 
ce s-a născut în chip de negrăit pe pământ, Il laudă şi strigă: mântuieşte, Indurate, 
pe cei ce Te cinstesc pe Tine. 


Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat! 


Stih: S/avă Ție, Dumnezeul nostru, slavă Ţie! 


In Betleem păstorii, slăvind pe Cel Născut din Fecioară, au vestit pe Mântuitorul şi 
Domnul, cel ce S-a arătat pe pământ, ca să mântuiască neamul omenesc. 


Stih: Slavă Ție, Dumnezeul nostru, slavă Ţie! 
De Naşterea cea mai presus de cuvânt a Născătoarei de Dumnezeu, a Mariei, mi- 
rându-se Cetele îngereşti au strigat: Slavă întru cei de sus, Dumnezeului nostru şi 


pe pământ pace! 


Stih: S/avă Ție, Dumnezeul nostru, slavă Ţie! 





Arătatu-te-ai mai înaltă decât Heruvimii, Fecioară, purtând în braţele tale, pe Cel 
purtat de dânşii; pe care nu înceta a-L ruga pururea să ne mântuiască pe noi. 


Stih: S/avă Ție, Dumnezeul nostru, slavă Ţie! 

Aducătorul de mireasă, David şi dumnezeiescul Iacob, purtătorul de grijă al Cămă- 
rii de mire a Bisericii fiind, ziceau: Cel ce Te-ai Intrupat pentru noi, Hristoase, bine 
eşti cuvântat. 

Slavă Tatălui şi Fiului şi Sfântului Duh. 

Cel ce între prooroci eşti împărat şi între împărați prooroc, cântă împreună cu 
Iacob de Dumnezeu înţelepţitul şi cu noi: Cel ce pentru noi Te-ai Intrupat, Hris- 
toase, bine eşti cuvântat. 

Şi acum şi pururea şi în vecii vecilor. Amin (a Născătoarei). 

In rugul cel ce ardea şi nu se mistuia şi în cuptorul cel răcorit, Maică prea curată, 
mai înainte fiind închipuită, ai născut fără de sămânță pe Dumnezeu Intrupat, 
curată şi binecuvântată. 

Catavasie: Tinerii în dreapta credință fiind crescuţi, păgâneasca poruncă nebă- 
gând-o în seamă, de groaza focului nu s-au înspăimântat; ci în mijlocul văpăii 


stând, au cântat: Dumnezeul părinților, bine eşti cuvântat. 


Cântarea a 8-a 


Irmos: Pe Împăratul Hristos... 


Stih: S/avă Ție, Dumnezeul nostru, slavă Ţie! 


Pe Împăratul Hristos, pe care L-au vestit păstorii în Betleem și steaua L-a arătat cu 
înfăţişare de rob, toate lucrurile lăudaţi-L şi-L prea înălţaţi întru toţi vecii. 


Stih: S/avă Ție, Dumnezeul nostru, slavă Ţie! 


Pe Hristos, Cel ce s-a Născut, căruia magii s-au închinat cu daruri şi Oştile înge- 
rilor L-au teologhisit, toate lucrurile lăudaţi-L şi-L prea înălţaţi întru toți vecii. 


Stih: S/avă Ție, Dumnezeul nostru, slavă Ţie! 





Pe Hristos, cel ce S-a Întrupat şi pe care L-au slavoslovit Puterile cerurilor cele cu 
ochi mulţi, neîncetat Il laudă: toate lucrurile lăudați-L şi-L prea înălţaţi întru toţi 
Vecil. 

Binecuvântăm pe Tatăl şi pe Fiul şi pe Sfântul Duh, Domnul. 

Pe Hristos, cel ce S-a Întrupat, pe care L-a proorocit David, al lui Dumnezeu după 
trup părinte şi lacob popoarelor L-a propovăduit: toate lucrurile lăudaţi-L şi-L prea 
înălţaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Pe Împăratul Hristos, pe care L-a născut nouă Fecioara Maria şi după naştere a 
rămas Fecioară prea curată, toate lucrurile lăudaţi-L şi-L prea înălțaţi întru toți 
Vecil. 

Catavasie: Cuptorul cel răcorit a închipuit chipul minunii celei mai presus de fire; 
că nu a ars pe tinerii pe care i-a primit, precum nici Focul Dumnezeirii pântecele 
Fecioarei, în care a intrat. Pentru aceasta, cântând, să strigăm: să binecuvânteze 
toată făptura pe Domnul şi să-L prea înalțe întru toți vecii. 

Cântarea a 9-a 


Irmos: Moise în munte a văzut... 


Stih: S/avă Ție, Dumnezeul nostru, slavă Ţie! 


Pe Cuvântul şi Fiul cel mai înainte de veci, în chip de negrăit Născut din Tatăl, pe 
Acesta în vremurile cele mai de pe urmă L-a născut cu Trup, astăzi, Fecioara; pe 
care Il laudă păstorii cu îngerii, strigând: Slavă întru cei de sus, lui Dumnezeu! 


Stih: S/avă Ție, Dumnezeul nostru, slavă Ţie! 
Văzând magii steaua, au venit la Dânsul pe cale minunată, căutând pe Cel Născut; 
pe care aflându-L, cu daruri L-au cinstit, cu aur şi cu tămâie şi cu smirnă, strigând: 


Slavă întru cei de sus, lui Dumnezeu, cel ce S-a născut! 


Stih: S/avă Ție, Dumnezeul nostru, slavă Ţie! 





Betleeme veseleşte-te acum, cetate făcându-te noului David şi tu Sioane, cetăţuia 
bisericilor, bucură-te, privind acum la veselia cea de obşte a Împăratului tuturor şi 
a slujitorilor Lui. 


Stih: S/avă Ție, Dumnezeul nostru, slavă Ţie! 


Lui Dumnezeu, celui ce S-a născut din Fecioara, L-a slujit toată făptura cu cutre- 
mur: cerurile cu steaua, pământul cu ieslea, muntele cu peştera, magii cu darurile, 
păstorii cu minunea şi îngerii aducându-l cântare. 


Slavă Tatălui şi Fiului şi Sfântului Duh. 


Împărat din păstor făcutu-s-a David de demult, iar tu, Iacob, cel din seminţia cea 
împărătească a lui Iuda, păstor te-ai arătat turmei Celui ce S-a Intrupat, Mielului 
Celui Preaînalt şi Fiului lui Dumnezeu. 


Şi acum şi pururea şi în vecii vecilor. Amin (a Născătoarei). 


Oştile îngerilor te măresc pe tine, de Dumnezeu Născătoare şi neamul omenesc te 
cinsteşte neîncetat cu cântări; că tu ai unit cu Dumnezeiasca Naştere pe pământeni 
cu cele cereşti. Pentru aceasta pe tine te lăudăm. 


Catavasie: Taină minunată şi neobişnuită văd, cer fiind peştera, Scaun de Heru- 
vimi Fecioara, ieslea sălăşluire, întru care S-a culcat Cel Neîncăput, Hristos Dum- 
nezeu, pe care, lăudându-L II slăvim. 


Sedelna, glasul 1. Podobie: Ceata îngerească... 
Tatălui Ceresc slujind cu adevărat, dreptule Iosif, tată ai şi fost socotit al Fiului 


celui fără de început, Ce S-a făcut Prunc cu Trupul. Pentru aceasta astăzi prăz- 
nuind prea sfântă pomenirea ta, cu veselie în inimă şi te lăudăm cu credinţă. 


Sedelna Preasfintei Născătoare de Dumnezeu, glasul 1. Podobie: Ceata îngerea- 
scă... 


Ceata proorocilor dumnezeieşte prăznuieşte minunea ce s-a făcut cu tine, o, Fe- 
cioară: că ai născut pe Dumnezeu Întrupat pe pământ. Pentru aceasta îngerii cu 
păstorii cântă astăzi şi cu credință magii împreună cu losif vestesc lui David, dum- 
nezeiescului părinte, minunile. 





Canon de rugăciune către Sfântul şi dreptul Iosif, logodnicul Sfintei Fecioare 
Maria (28 decembrie) 


Troparul Sfântului şi dreptului Iosif, logodnicul Sfintei Fecioare Maria, glasul al 
2-lea: Binevesteşte Iosif lui David, dumnezeiescului părinte, minunile: văzut-ai pe 
Fecioara născând; cu magii te-ai închinat; cu păstorii ai slăvit şi prin îngeri înştiin- 
țare ai primit. Roagă pe Hristos Dumnezeu să mântuiască sufletele noastre. 


Cântarea 1, glasul 1 
Irmos: Hristos Se naşte, slăviți-L; Hristos din ceruri, întâmpinaţi-L; Hristos pe 
pământ, înălţaţi-vă; cântaţi Domnului tot pământul şi cu veselie lăudaţi-L, popoare, 


că S-a prea slăvit! 


Stih: Sfinte şi dreptule Iosif, roagă-te lui Dumnezeu pentru noi! 


Fericite slujitor al lui Hristos, cel ce S-a Întrupat, cel ce ai fost socotit părinte al lui 
Hristos, cu îndrăzneală înaintea Acestuia stând, cere pace şi izbăvire de cele cum- 
plite pentru cei ce te laudă pe tine. 


Stih: Sfinte şi dreptule Iosif, roagă-te lui Dumnezeu pentru noi! 


Supus cuvintelor dumnezeieşti, slujitor al minunatelor lucruri, logodnic al Fecioa- 
rei, dumnezeieştii fiice, drept şi adevărat cu totul te-ai arătat, Sfinte Iosif şi te-ai 
odihnit în Corturile drepţilor. 





Stih: Sfinte şi dreptule Iosif, roagă-te lui Dumnezeu pentru noi! 
Învrednicitu-te-ai a vedea pe Hristos purtat ca un Prunc în chipul nostru şi al Lui 
tată ai fost numit. Mărirea ta cu adevărat este foarte mare şi vrednicia ta este mai 
mare decât toate. Pentru aceasta pe tine te lăudăm. 

Stih: Preasfântă Născătoare de Dumnezeu, miluieşte-ne pe noi. 

Născând cu Trup pe Hristos în cetatea Betleem, Ceea ce nu ştii de nuntă, L-ai 
înfăşat pe Dânsul cu scutece. Sosirea Lui a umplut de spaimă pe dreptul Iosif, care 
cu frică măreşte şi se închină Puterii Sale. 

Cântarea a 3-a 

Irmos: Fiului, Celui Născut fără stricăciune din Tatăl mai înainte de veci şi mai pe 
urmă din Fecioară Intrupat fără de sămânță, lui Hristos Dumnezeu să-l strigăm: Cel 
ce ai înălțat fruntea noastră, Sfânt eşti, Doamne. 

Stih: Sfinte şi dreptule Iosif, roagă-te lui Dumnezeu pentru noi! 

Celui ce a strălucit din Tatăl, în chip tainic, mai înainte de veci şi în cele mai de pe 
urmă din Fecioara în chip de Negrăit S-a Intrupat, părinte ai fost numit, prea mărite 
şi văzător al Tainei celei înfricoşătoare, fericite. 

Stih: Sfinte şi dreptule Iosif, roagă-te lui Dumnezeu pentru noi! 

Pe Acela de care se cutremură Oştile cereşti ca de un Dumnezeu nemărginit, care 
S-a născut din Fecioară, ÎI ţii în braţele tale, dreptule Iosif, sfințindu-te prin pipăi- 


rea cea înfiorătoare, înțelepte. Pentru aceasta te lăudăm. 


Stih: Sfinte şi dreptule Iosif, roagă-te lui Dumnezeu pentru noi! 


Arătându-te cu inimă curată, înțelepte, fost-ai însărcinat să primeşti în păstrare 
măreția Tainei, care mai înainte nu era cunoscută neamurilor; prin care ne-am mân- 
tuit toţi, cei ce slăvim cu credință pomenirea ta cea de lumină purtătoare şi 
dumnezeiască. 


Stih: Preasfântă Născătoare de Dumnezeu, miluieşte-ne pe noi. 





Pe Cel ce a luat Trup din curatele tale sângiuri, Fecioară prea curată şi în peşteră S- 
a născut şi în iesle a fost pus, pe Dumnezeu, cel ce avea înfăţişare ca noi, văzându- 
L dreptul Iosif, cu cântări L-a mărit. 


Cântarea a 4-a 

Irmos: Toiag din rădăcina lui lesei şi Floare dintr-însul, Hristoase, din Fecioară ai 
odrăslit, Cel Lăudat, din Muntele cel cu umbra deasă. Venit-ai, Intrupându-Te din 
cea neispitită de bărbat, Cel fără de trup şi Dumnezeu. Slavă puterii Tale, Doamne. 

Stih: Sfinte şi dreptule Iosif, roagă-te lui Dumnezeu pentru noi! 

Având cuget ascultător de dumnezeieştile porunci şi cu totul fiind curat, ţi-ai 
logodit pe cea singură Curată şi fără de prihană între femei, păzind curăţia fecio- 
riei, pentru o bună găzduire a Ziditorului. 

Stih: Sfinte şi dreptule Iosif, roagă-te lui Dumnezeu pentru noi! 

Numai Arhanghelului Gavriil, în ceruri şi numai ţie, prea lăudate, după Ceea ce 
este singura care nu ştie de nuntă, vi s-a încredinţat cea mai înspăimântătoare Taină 
şi mai presus de toate, fericite Iosif, singurul pricinuitor al stricăciunii şi înce- 
pătorul întunericului fiind înşelat. 

Stih: Sfinte şi dreptule Iosif, roagă-te lui Dumnezeu pentru noi! 

De grija cea către dumnezeieştile fapte aflându-te însufleţit şi luminoasă biserică a 
Făcătorului fiind, te-ai învrednicit, fericite Iosif, a primi din sfânta biserică pe Bise- 
rica cea sfântă, pe ceea ce singură între femei este pururea Fecioară. 

Stih: Preasfântă Născătoare de Dumnezeu, miluieşte-ne pe noi. 

Cel Nevăzut a stat de faţă vădit risipindu-ţi toată îndoiala minţii tale şi zicându-ţi: 
nu te teme, Iosif, a lua acum pe Maria cea prea curată, că ea poartă în pântece pe 


cel ce cu Dumnezeirea şi cu Puterea pe toate le poartă. 


Cântarea a 5-a 


Irmos: Dumnezeu fiind al păcii, Tată al îndurărilor, pe Îngerul Sfatului Tău Celui 
Mare, dăruindu-ne pace, L-ai trimis nouă; deci, fiind povăţuiți la lumina 





cunoştinţei de Dumnezeu, de noapte mânecând, Te slăvim pe Tine, lubitorule de 
oameni. 


Stih: Sfinte şi dreptule Iosif, roagă-te lui Dumnezeu pentru noi! 
Strălucind cu blândeţea, înţeleptule Iosif, te-ai sălăşluit în pământul celor blânzi. 
Stih: Sfinte şi dreptule Iosif, roagă-te lui Dumnezeu pentru noi! 


Că ai fost numit tată al lui Hristos cel Blând, pe care în braţele tale ţinându-L, te-ai 
sfințit; şi văzându-L îmbrăcat în Trup omenesc, te-ai prea mărit. 


Stih: Sfinte şi dreptule Iosif, roagă-te lui Dumnezeu pentru noi! 

Ca pe un nor dumnezeiesc ce ascunde Soarele în sânurile sale, ai dus din cetatea lui 
David, în Egipt pe Ceea ce este singura curată, ca să risipească întunericul nebuniei 
idoleşti, logodnicule Iosif, prea sfinţitule slujitor. 

Stih: Sfinte şi dreptule Iosif, roagă-te lui Dumnezeu pentru noi! 

Drept fiind, umblat-ai pe dreptele cărări ale Stăpânului, care te-a judecat pe tine cu 
dreptate, aşa ca să slujeşti cu frică şi cu credință nespusei taine a Naşterii; prin care 


oamenii au fost îndreptaţi. 


Stih: Preasfântă Născătoare de Dumnezeu, miluieşte-ne pe noi. 


Aflatu-s-a Fecioara încăpând în pântece pe Dumnezeu Emmanuel, cel din fire Ne- 
mărginit, precum a zis odinioară proorocul; ceea ce nepricepând dumnezeiescul 
Iosif, a fost învăţat noaptea, pe când dormea prea fericitul, de la un înger. 


Cântarea a 6-a 


Irmos: Din pântece pe Iona ca pe un prunc, l-a lepădat fiara mării, precum l-a 
primit. lar Cuvântul în Fecioară sălăşluindu-Se şi Trup luând, a ieşit lăsând-o 
nestricată; că Cel ce n-a pătimit stricăciune pe Ceea ce L-a născut a păzit-o 
nevătămată. 


Stih: Sfinte şi dreptule Iosif, roagă-te lui Dumnezeu pentru noi! 





Pe Dumnezeu, Cuvântul cel Veşnic al Tatălui, cel ce S-a arătat nouă cu minunata 
Naştere din Fecioară, primindu-L dreptul Iosif, s-a bucurat şi minunată cale în 
Egipt împreună cu EI a făcut, ascultând de dumnezeieştile porunci. 


Stih: Sfinte şi dreptule Iosif, roagă-te lui Dumnezeu pentru noi! 

Stai, slujind ca un înger, înţeleptule Iosif, pe Dumnezeu cel ce S-a făcut Prunc cu 
Trupul şi nemijlocit te-ai luminat lămurit, primind de la Dânsul razele cele nema- 
terialnice, fericite şi prea luminat te-ai arătat şi cu sufletul şi cu inima. 

Stih: Sfinte şi dreptule Iosif, roagă-te lui Dumnezeu pentru noi! 

Fiind cu totul sfinţit la suflet şi la trup prin atingerea de Dumnezeire, prea lăudate, 
te-ai mutat la Locaşurile cele nematerialnice, sfințind acum pe cei ce săvârşesc cu 
adevărat, cu cinste pomenirea ta, dreptule, prea sfinţite Iosif, logodnicul Preasfintei 
Marci a lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 


Prea lăudate Iosif, văzut-ai născându-Se pe pământ, din curata Fecioară, Prunc Tâ- 


năr, pe Cel mai înainte de început şi mai înainte de toţi vecii născut din Părintele; şi 
ai auzit lăudându-L pe Dânsul îngerii, înăuntrul peşterii şi L-ai văzut culcat în ie- 
sle. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, Cel mai înainte de veci. 


De veselie astăzi, dumnezeiescul David se umple; şi dreptul Iosif împreună cu la- 
cob, laudă aduce; că luând cunună pentru înrudirea cu Hristos se bucură; şi pe Cel 
ce s-a născut în chip de negrăit pe pământ, Îl laudă şi strigă: mântuieşte, Îndurate, 
pe cei ce Te cinstesc pe Tine. 


Cântarea a 7-a 
Irmos: Tinerii, fund crescuţi în dreapta credinţă, păgâneasca poruncă nebăgând-o 


în seamă, de groaza focului nu s-au înspăimântat; ci, în mijlocul văpăii stând au 
cântat: Dumnezeul părinţilor, bine eşti cuvântat. 





Stih: Sfinte şi dreptule Iosif, roagă-te lui Dumnezeu pentru noi! 

Văzut-ai sfârşitul proorociilor; că pe Hristos, pe care L-au propovăduit, cel ce a 
ieşit din Fecioara prea curată, L-ai pipăit şi Prunc L-ai cunoscut, ca un curat la 
suflet slujitor al lui Hristos. 

Stih: Sfinte şi dreptule Iosif, roagă-te lui Dumnezeu pentru noi! 

Împodobindu-te cu viaţă nepătată, prea mărite Iosif, fost-ai paznic adevărat al Fe- 
cioarei celei fără de prihană şi te-ai numit tată al Copilului, care S-a născut, fiind 
mărit cu cinstitul nume. 

Stih: Sfinte şi dreptule Iosif, roagă-te lui Dumnezeu pentru noi! 

Cel ce a zidit cerul şi pământul şi marea Se numeşte Fiu al teslarului, adică al tău, 
fericite, vrednicule de laudă; Părintele cel fără de început cu adevărat mărindu-te 
ca pe un sfinţit lucrător al celor mai presus de minte. 

Stih: Sfinte şi dreptule Iosif, roagă-te lui Dumnezeu pentru noi! 

Sfârşindu-ţi viaţa în sfinţenie, prea minunate Iosif, te-ai sălăşluit acum întru strălu- 
cirile sfinţilor, sfinţind pe cei ce cu credinţă săvârşesc pururea sfânta şi dumneze- 


iasca ta pomenire. 


Stih: Preasfântă Născătoare de Dumnezeu, miluieşte-ne pe noi. 


Iosif cel drept, cunoscându-te pe tine că eşti însemnată cu peceţi sfinte, Ceea ce 
eşti plină de har, curată, prin semnul toiagului a dobândit să-i fii încredinţată de la 
Templu aducându-și aminte de toiagul lui Aaron, care odinioară a odrăslit. 


Cântarea a 8-a 


Irmos: Cuptorul cel răcorit a închipuit chipul Minunii celei mai presus de fire, că 
n-a ars pe tinerii pe care i-a primit, precum nici Focul Dumnezeirii n-a ars 
pântecele Fecioarei în care a intrat. Pentru aceasta, cântând să strigăm: să laude 
toată făptura pe Domnul şi să-L prea înalțe întru toţi vecii. 


Stih: Sfinte şi dreptule Iosif, roagă-te lui Dumnezeu pentru noi! 





Cu adevărat cinstită s-a arătat, prea lăudate Iosif, moartea ta înaintea Domnului; că 
tu te-ai simţit întreg, cu binecuvântarea cea de la Sfânta ocrotire a Pruncului ce S-a 
născut; după care ai cântat: toată făptura să binecuvinteze pe Domnul. 


Stih: Sfinte şi dreptule Iosif, roagă-te lui Dumnezeu pentru noi! 


Pe Acela de care se cutremură toate Cetele celor fără de trup, pe Dumnezeu şi Zidi- 
torul, Sfântul şi dreptul Iosif cu îndrăzneală şi cu toată evlavia Îl îmbrăţişează ca pe 
un Prunc şi primeşte lumină înţelegătoare, strigând: toată făptura să binecuvinteze 
pe Domnul şi să-L prea înalțe întru toţi vecii. 


Stih: Sfinte şi dreptule Iosif, roagă-te lui Dumnezeu pentru noi! 


Rănindu-te de Dragostea vea prea dulce, fericite şi stând ca un înger înaintea Celui 
ce S-a Întrupat, asculţi, povăţuit fiind printr-un înger, de dumnezeieştile porunci, ca 
să vii din Egipt înapoi în ţara lui Israel, cu Născătoarea de Dumnezeu şi ai cântat: 
pe Tine, Hristoase, Te lăudăm întru toţi vecii. 


Stih: Preasfântă Născătoare de Dumnezeu, miluieşte-ne pe noi. 

Văzut-ai încetând umbrele Legii, prin revărsarea de lumină a harului; şi ai privit un 
nor luminos, pe Fecioara, răsărind cu Trup pe Soarele cel Inţelegător şi ca o stea pe 
toţi i-ai luminat, înţeleptule Iosif, pe cei ce strigă pururea: pe Tine, Hristoase, Te 


prea înălțţăm întru toţi vecii. 


Cântarea a 9-a 


Irmos: Taină minunată şi neobişnuită văd, cer fiind peştera, scaun de Heruvimi 
Fecioara, ieslea sălăşluire, întru care S-a culcat Cel Neîncăput, Hristos Dumnezeu, 
pe care, lăudându-L II slăvim. 


Stih: Sfinte şi dreptule Iosif, roagă-te lui Dumnezeu pentru noi! 
Ajuns-ai cinstit deopotrivă cu toţi îngerii, proorocii şi mucenicii, fericite şi prieten 
adevărat cu înţelepţii şi cu apostolii. Pentru aceasta fericindu-te pe tine, împreună 


cu dânşii, înţeleptule Iosif, cinstim sfântă pomenirea ta. 


Stih: Sfinte şi dreptule Iosif, roagă-te lui Dumnezeu pentru noi! 





Ca unul ce te cobori din neam împărătesc, ţi-ai logodit pe curata Împărăteasă, care 
avea să nască în chip de nespus pe Împăratul Hristos, tu, cel ce pe pământ ai fost 
ales dintre toți pământenii, prea fericite. 


Stih: Sfinte şi dreptule Iosif, roagă-te lui Dumnezeu pentru noi! 

Pomenirea ta, care pe tine te măreşte, fericite, adună marginile pământului la vese- 
lie şi la lăudarea Cuvântului; înaintea căruia stând pururea, roagă-te necontenit să 
ne izbăveacă de ispite pe noi, cei ce te lăudăm pe tine. 

Stih: Preasfântă Născătoare de Dumnezeu, miluieşte-ne pe noi. 

Păzind fecioria prea curată, ai păzit pe cea Curată, din care S-a Intrupat Cuvântul, 
păzind şi după naştere nespusa feciorie a acesteia; cu care adu-ţi aminte de noi, de 
Dumnezeu purtătorule, dreptule Iosif. 

Sedelna, glasul 1: 

Podobie: Ceata îngerească... 

Tatălui Ceresc slujind cu adevărat, dreptule Iosif, tată ai şi fost socotit al Fiului 
Celui fără de început, ce S-a făcut Prunc cu Trupul. Pentru aceasta astăzi prăznuind 
prea sfântă pomenirea ta, cu veselie în inimă şi te lăudăm cu credinţă. 

Sedelna Preasfintei Născătoare de Dumnezeu, glasul 1: 

Podobie: Ceata îngerească... 

Ceata proorocilor dumnezeieşte prăznuieşte Minunea ce s-a făcut cu tine, o, Fe- 
cioară: că ai născut pe Dumnezeu Intrupat pe pământ. Pentru aceasta îngerii cu 
păstorii cântă astăzi şi cu credinţă magii împreună cu losif vestesc lui David, 
dumnezeiescului părinte, minunile. 

Sursa: 


https://doxologia.ro/canon-cantari/canon-de-rugaciune-catre-sfantul-dreptul-iosif- 
logodnicul-sfintei-fecioare-maria 


is e se 


Viaţa Sfântului şi dreptului Iosif, logodnicul Sfintei Fecioare Maria 





Dreptul Iosif s-a născut ca fiu al lui lacov, dintre descendenţii regelui David 
(seminția lui Beniamin) şi era de meserie tâmplar (Matei 13, 55), meserie pe care 
avea să o înveţe de la el mai târziu şi lisus (Marcu 6, 3). Când s-a logodit cu Maria, 
avea deja o vârstă respectabilă. 


Protoevanghelia lui Iacov relatează despre modul în care a fost ales logodnicul Fe- 
cioarei Maria povestind că, mărturie a cinstei și dreptății sale, el este singurul din- 
tre văduvii din Israel al cărui baston înflorea, arătându-l vrednic de această logod- 
nă. 


Iosif îşi vădeşte bunătatea şi neprihănirea şi din atitudinea lui față de sarcina Fe- 
cioarei Maria. El nu numai că nu face un denunț legal, ceea ce ar fi dus la pedep- 
sirea cu moartea a Mariei, potrivit Legii lui Moise (Deuteronom 22, 23-24), ci se 
gândeşte să nu facă cunoscut faptul că ea era însărcinată, fugind pe ascuns. El vrea, 
astfel, să evite s-o facă de rușine căci, în astfel de cazuri, femeia, chiar dacă nu era 
reclamată, rămânea cu reputația pătată în ochii oamenilor (Matei 1,18-19). 


Iosif ascultă glasul îngerului apărut în vis, care-i spune să nu se teamă de a o lua pe 
Maria de soție, fiindcă pruncul zămislit de ea era de la Duhul Sfânt şi să-i pună 
copilului numele de lisus (care însemna: Mântuitor), căci el urma să mântuiască 
lumea de păcate (Matei 1,20). 


Iosif pleacă împreună cu Maria din Nazaret (provincia Galileea) spre Beetlem (pro- 
vincia ludeea) pentru recensământul populaţiei ordonat de împăratul Octavian 
Augustus, fiindcă era din neamul lui David (Luca 2, 4). Aici, Maria dă naștere 
pruncului, Domnul lisus Hristos. 


Potrivit Evangheliei Sfântului Luca, Sfântul Iosif îi însoţeşte, apoi, pe Maica 
Domnului şi pe Prunc la Ierusalim, pentru ca Acesta să primească tăierea împrejur, 
după Legea lui Moise - ei revenind anual la Ierusalim, de sărbătoarea Paştilor evre- 
ieşti (Luca 2, 22-40). 


Sfântul evanghelist Matei mai aminteşte un episod survenit după naşterea Domnu- 
lui. Auzind de naşterea unui nou împărat în Israel, regele ludeei, Irod, pune să fie 
măcelăriți toți pruncii de până în doi ani din cetatea Betleem şi din împrejurimi. Un 
înger îi apare iarăşi în vis dreptului Iosif şi îi spune să plece cu familia lui în Egipt, 
pentru a evita furia lui Irod, astfel că el pleacă o vreme împreună cu Maria şi lisus 
în Egipt (Matei 2,13-18). După o vreme, fiind în Egipt, este înştiințat de înger în 
vis că Irod cel mare murise şi se întoarce în Israel. Văzând că în Iudeea împărăţea 





Irod Arhelau, descendentul direct al lui Irod cel mare, se teme să meargă acolo și 
se duce în Nazaret (Matei 2, 23). 


Iosif este menționat pentru ultima oară atunci când, venind la Ierusalim de Paștile 
evreieşti împreună cu lisus, la întoarcere, Maria și losif cred că lisus se pierduse pe 
drumul spre Nazaret. De fapt, lisus rămăsese în Templu, uimindu-i pe cei de acolo 
cu înţelepciunea Sa. (Luca 2, 41-52) 


Este foarte probabil că dreptul Iosif a murit înainte de începerea propovăduirii lui 
lisus, deoarece doar Maica Domnului a fost prezentă la nunta din Cana Galileii 
(loan 2, 1) şi nu este prezent nici la Răstignirea Domnului, alături de Maica 
Domnului (loan 19, 25). 


Faptul că lisus o încredințează pe mama Lui, Maria, în grija Sfântului loan evan- 
ghelistul pe când era pe Cruce a fost interpretat, de asemenea, ca sugerând că Iosif 
era deja mort în acel moment şi că Iosif şi Maria nu aveau alți copii care ar fi putut 
avea grijă de Maica Domnului (loan 19, 25-27). În plus, Sfântul Iosif din Ari- 
mateea a fost cel care a cerut trupul lui lisus, o sarcină care ar fi revenit dreptului 
Iosif, dacă acesta mai trăia (Marcu 15, 45). 


In Evanghelii se vorbește, uneori, despre „frații” lui lisus, între care sunt men- 
tonaţi Sfinţii Iacov, Lust, luda şi Simon, precum şi câteva surori (Marcu 6, 3, Matei 
13555). 


O tradiţie din secolul al II-lea spune că aceşti „fraţi și surori” proveneau din căsă- 
toria precedentă a lui Iosif cu o femeie numită Salomeea, el fiind văduv înainte de 
logodna sa cu Fecioara Maria. Astfel, aceștia ar fi fost frați vitregi și surori vitrege. 


Sfântul losif era totodată fratele mai mare al lui Cleopa care, de asemenea, a fost 
căsătorit cu o femeie numită Maria (care este probabil aceeaşi cu cea numită 
„Maria, mama lui [lacov cel mic şi a lui] losi” (Marcu 15, 40; 47) , astfel încât se 
poate ca „frații” lui lisus amintiți să fi fost mai degrabă veri, termenul grecesc 
„adelphos” tradus prin „frate” fiind folosit şi în cadrul familiei extinse. 


În multe icoane ale Naşterii Domnului, Iosif este prezentat ca fiind ispitit de către 
diavol (pictat ca un bătrân cu aripi înfăşurate), ca să rupă logodna. 





Acatistul Sfinţilor Iosif, Iacob şi David proorocul 


Doamne, mintea mea lipsită de putere nu poate ajunge la Tine. Ca şi regele Avgar 
Te chem: "Vino şi tămăduieşte-mi rănile gândurilor mele celor rele şi.... Te voi 
lăuda ziua şi noaptea Te voi vesti oamenilor, ca toate neamurile să ştie că Tu, 
Doamne, săvârşeşti minuni ca şi altădată, ierți păcatele, sfinţeşti şi dai viaţă”.... 
Rugaţi-vă pentru mine, toți Sfinţii, ca sufletul meu să înveţe smerenia lui Hristos. 


Rugăciunile începătoare 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de față, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 


miluieşte-ne pe noi. Amin. 


Apoi troparele acestea, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 





izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zic: 


Condac 1 

Veniţi să ne adunăm în mijlocul Bisericii şi să lăudăm într-un glas pe cei care au 
fost cinstiţi de Însuşi Cuvântul, pe dreptul Iosif, Sfântul Iacob, fratele Domnului şi 
Sfântul prooroc David şi să le cântăm: Bucuraţi-vă, slujitori vrednici ai tainelor 
Cuvântului! 


Icos 1 





Astăzi Biserica se veseleşte, prăznuind pe cei care în felurite chipuri au slujit 
Cuvântului, şi împodobește icoana prăznuirii lor cu cântări ca acestea: 
Bucuraţi-vă, luceferi strălucitori pe cerul Bisericii; 

Bucuraţi-vă, văzători ai tainelor mai presus de minte; 

Bucuraţi-vă, vistierii ale rugăciunii celei curate; 

Bucuraţi-vă, bogăţie nerăpită a milostivirii; 

Bucuraţi-vă, mijlocitori pentru pacea lumii; 

Bucuraţi-vă, pomi răsăriți în pământul Vieţii; 

Bucuraţi-vă, cărți cuprinzătoare ale gândurilor Cuvântului; 
Bucuraţi-vă, case întemeiate pe temelia iubirii; 

Bucuraţi-vă, pietre nesfârâmate de ploaia ispitelor; 

Bucuraţi-vă, jertfe vii aduse pe rugul rugăciunii; 

Bucuraţi-vă, luminarea iubitorilor de înțelepciune; 

Bucuraţi-vă, cununi ale Bisericii biruitoare; 

Bucuraţi-vă, Slujitori vrednici ai tainelor Cuvântului! 


Condac 2 

Sfinte şi drepte Iosif, tu singur ai fost ales a fi părinte Celui ce este Fiul Tatălui și 
L-ai ocrotit încă de la naşterea Sa, ca să mântuiască pe toţi cei care cu dragoste Îi 
cântă: Aliluia! 


Icos 2 

Toiagul tău a înflorit, după voia Tatălui, fiind singurul vrednic a lua la tine ca lo- 
godnică pe Maica Fecioară, şi a o ocroti pe ea, iar noi, minunându-ne de taina 
lucrată prin tine, îţi cântăm unele ca acestea: 

Bucură-te, că te-ai făcut părtaş lucrării dumnezeiești,; 

Bucură-te, că ai luat la tine pe Maica Luminii; 

Bucură-te, că te-au supus voii Domnului; 

Bucură-te, minunat ocrotitor al Pruncului dumnezeiesc; 

Bucură-te, solitor pentru mântuirea celor ce ţi se roagă; 

Bucură-te, izvor neîncetat de bucurie duhovnicească; 

Bucură-te, vrednic ocrotitor al Celui Atotputernic; 

Bucură-te, icoană a gândurilor cuvioase; 

Bucură-te, liman de mângâiere al bătrânilor; 

Bucură-te, purtător al înțelepciunii duhovnicești; 

Bucură-te, mană cerească împărțită credincioşilor; 

Bucură-te, liniştea celor tulburaţi de ispite; 

Bucură-te, Sfinte Iosif, vrednic ocrotitor al Pruncului lisus! 


Condac 3 





Fiu bun ai fost dreptului Iosif, fericite Iacob, şi cu tatăl tău ai mers în Egipt alături 
de Pruncul lisus cu credinţă tare în Cel căruia cetele îngereşti li cântă: Aliluia! 


Icos 3 

Frate al Domnului ai fost, fericite, ostenindu-te spre paza poruncilor Domnului și 
cu fapte bune ai împodobit viaţa ta, pentru care te cinstim şi noi aducând podoabe 
de laude ca acestea: 

Bucură-te, frate al Celui care S-a întrupat pentru noi; 

Bucură-te, lăcaș minunat al darurilor de sus; 

Bucură-te, blând următor al faptelor Adevărului; 

Bucură-te, izvor al cuvintelor înţelepciunii; 

Bucură-te, ascultător al poruncilor Domnului; 

Bucură-te, pahar de taină al Vieţii; 

Bucură-te, propovăduitor al Învierii Stăpânului; 

Bucură-te, ruşinarea celor cufundați în rătăcire; 

Bucură-te, mângâierea celor scârbiţi; 

Bucură-te, nădejdea celor ce așteaptă mântuirea; 

Bucură-te, vas de aur al Mântuitorului; 

Bucură-te, scară către lumina Soarelui ceresc; 

Bucură-te, Sfinte Iacob, frate următor al jertfei Mântuitorului! 


Condac 4 

Adâncurile înţelepciunii dumnezeiești ţi s-au descoperit ţie, Sfinte David, şi în 
psaltire ai aşezat toate gândurile cele bune, lăsându-le moștenire celor care cântă 
Stăpânului: Aliluia! 


Icos 4 

De la turma cea necuvântătoare ai fost luat, fericite părinte David, şi în scaunul 
împărătesc ai fost aşezat, preînchipuind taina Păstorului celui Mare şi Împăratului 
tuturor, care ne luminează şi pe noi a te mări așa: 

Bucură-te, că Domnul a căutat spre smerenia ta; 

Bucură-te, că de la turma necuvântătoare te-a luat; 

Bucură-te, că ai fost pus spre povăţuirea turmei cuvântătoare; 

Bucură-te, că ai împodobit cu virtuțile tale scaunul împărătesc; 

Bucură-te, că ai proorocit în psalmi despre Arhiereul cel Mare; 

Bucură-te, că toate le-ai judecat cu înţelepciune; 

Bucură-te, că ai lăudat pe Domnul neîncetat; 

Bucură-te, că ne-ai arătat pilda pocăinţei; 

Bucură-te, că te-ai făcut părtaş milei Domnului; 

Bucură-te, că din belşug te-ai împărtăşit din darurile cerești; 





Bucură-te, alăută veșnic cântătoare a tainelor înțelepciunii; 
Bucură-te, sălaş al minunilor Celui Preaînalt; 
Bucură-te, Sfinte David, carte a proorociilor minunate! 


Condac 5 

Fost-ai dăruit de Dumnezeu Fecioarei Maria, ca să păzești cinstea Celei fără de pri- 
hană și te-ai învrednicit a fi martor minunii Naşterii Celui Vechi de zile, cântând 
Domnului împreună cu îngerii: Aliluia! 


Icos 5 

Mers-ai să plinești porunca cezarului fericite, şi în peşteră a născut Fecioara pe Cel 
ce este Mântuirea noastră, de a cărui slăvită naştere și tu minunându-te, fericite, ai 
dat slavă Ziditorului şi ai cunoscut taina cea mai presus de taină pentru mântuirea 
neamului omenesc, pentru care te lăudăm aşa: 

Bucură-te, că la început ai fost luptat de îndoială, dar ai fost luminat; 

Bucură-te, că Domnul ţi-a descoperit prin înger neprihănirea Fecioarei; 

Bucură-te, că ai luat-o la tine şi ai ocrotit-o din porunca Domnului; 

Bucură-te, că te-ai făcut slujitor al tainei mântuirii lumii; 

Bucură-te, că foarte te-ai bucurat de vederea Pruncului ceresc; 

Bucură-te, că în braţe ai luat pe Cel care ne poartă pe noi; 


Bucură-te, că ai slăvit pe Cel care ne-a mângâiat pe noi; 
Bucură-te, că şi tu aşteptai mântuirea neamului căzut; 
Bucură-te, că te-ai veselit de vederea Fiului Tatălui; 
Bucură-te, căci cu dragoste ai slujit Mântuitorului; 

Bucură-te, că ai păzit pe Fecioara de orice defăimare; 
Bucură-te, că Domnul ţi-a răsplătit ostenelile; 

Bucură-te, Sfinte Iosif, vrednic ocrotitor al Pruncului lisus! 


Condac 6 

Sfinte lacobe, pentru râvna ta întru mărturisirea Adevărului ai fost chemat şi la cin- 
stea de episcop, ocupând cel dintâi scaunul Ierusalimului şi cântând Domnului cu 
frică şi cutremur: Aliluia! 


Icos 6 

Pe cei care huleau adevărului i-ai mustrat, fericite, nesuferind a fi defăimată calea 
Adevărului care pentru noi S-a jertfit, iar Domnul a răsplătit jertfa ta, iar noi îţi 
aducem în dar laude ca acestea: 

Bucură-te, că Fiu al lui Dumnezeu pe Hristos ai mărturisit; 

Bucură-te, că nu te-ai temut de cei robiţi înşelăciunii; 

Bucură-te, că ai apărat cu putere adevărul credinței; 





Bucură-te, că ai revărsat râuri de înțelepciune; 

Bucură-te, că bine ai povăţuit turma încredințată ție; 

Bucură-te, că Sfinţii apostoli foarte te cinsteau; 

Bucură-te, că frate de seamă Domnului ai fost; 

Bucură-te, că nu te-ai lepădat de EI în încercări; 

Bucură-te, că ai luat Crucea Stăpânului cu bucurie; 

Bucură-te, că nimic nu te-a împiedicat de la mărturisire; 
Bucură-te, a cetăţii lerusalimului ocrotitor; 

Bucură-te, rugător osârdnic pentru cei ce te cinstesc; 

Bucură-te, Sfinte Iacob, frate următor al jertfei Mântuitorului! 


Condac 7 

Pentru blândeţea şi smerenia ta Domnul te-a ales împărat peste poporul Său şi cu 
frică ai slujit Celui de care se cutremură cetele serafimilor cântându-l cu bucurie: 
Aliluia! 


Icos 7 

Din lucrarea celui rău ai alunecat în păcat, întinându-ți sufletul cu desfrânarea şi 
uciderea, dar mai apoi îndoită pocăință ai adus, plângând cu amar căderea ta şi ră- 
mânând peste veacuri pildă de adâncă pocăință pentru cei care te laudă așa: 


Bucură-te, că ai plâns cu amar pentru păcate; 

Bucură-te, că ai cunoscut învierea din păcat; 

Bucură-te, că Domnul nu te-a lăsat în cădere; 

Bucură-te, că ai cerut curățirea de fărădelegi; 

Bucură-te, că pururea ai avut înainte păcatul spre a te smeri; 
Bucură-te, că nu ai avut pace până nu ai aflat iertare; 
Bucură-te, că pentru smerenia ta Domnul te-a miluit; 
Bucură-te, că Dumnezeu a primit pocăinţa ta; 

Bucură-te, că nu te-a lăsat să te cufunzi şi mai mult în păcat; 
Bucură-te, că în psalmi ai cântat toate durerile tale; 
Bucură-te, că şi nouă ne-ai lăsat rugăciuni de pocăință; 
Bucură-te, că eşti mijlocitor pentru orice suflet greşit; 
Bucură-te, Sfinte David, carte a proorociilor minunate! 


Condac 8 

Cu săgeata îndoielii cel rău te tulbura, Sfinte Iosif, dar Domnul nu te-a lăsat în 
nedumerire, ci ţi-a descoperit că Cel zămilsit întrânsa este de la Duhul Sfânt, ca să 
cânţi cu bucurie: Aliluia! 


Icos 83 





Domnul te-a povăţuit Sfinte Iosif, trimițându-ţi în vis pe Sfântul Înger, ca să duci 
Pruncul și pe Maica Sa în Egipt, păzindu-i de sabia mâniei lui lord, pentru care te 
lăudăm așa: 

Bucură-te, că ascultător ai fost poruncii dumnezeiești; 

Bucură-te, că pe Cel Născut în peşteră L-ai dus în Egipt; 

Bucură-te, că ai avut călătorie binecuvântată de Domnul; 

Bucură-te, căci cu dragoste ai înconjurat pe Prunc; 

Bucură-te, că ai păzit viața Pruncului de răutatea lui Irod; 

Bucură-te, că ai slujit Acestuia cu multă înțelepciune; 

Bucură-te, că Domnul ţi-a răsplătit ostenelile tale; 

Bucură-te, că EI te-a primit în lăcașurile slavei Sale; 

Bucură-te, că în inimă ai păstrat taina naşterii Adevărului; 

Bucură-te, că ai mulţumit Domnului pentru chemarea sfântă; 

Bucură-te, că întru toate te-ai supus voii Domnului; 

Bucură-te, că eşti rugător fierbinte pentru cei ce te cinstesc; 

Bucură-te, Sfinte Iosif, vrednic ocrotitor al Pruncului lisus! 


Condac 9 
De pe aripa templului ai fost aruncat Sfinte Iacob, şi mai apoi cu lemn ai fost omo- 
rât, dar toate le-ai răbdat pentru dragostea Adevărului, căruia neîncetat li cântăm: 


Aliluia! 


Icos 9 

Moarte mucenicească ai primit pentru Cel care S-a jertfit pe Cruce pentru mân- 
tuirea noastră, iar noi lăudând înţelepciunea şi jertfa ta spre slava lui Dumnezeu, îţi 
cântăm aşa: 

Bucură-te, că cea dintâi Sfântă Liturghie, Bisericii ai lăsat; 

Bucură-te, că ai împodobit scaunul de episcop al cetăţii sfinte; 

Bucură-te, că şi mai mult sufletul ţi-ai împodobit cu virtute; 

Bucură-te, că drept împărțitor al averii părintești ai fost; 

Bucură-te, că nu te-ai temut de mânia celor care au răstignit pe Domnul; 

Bucură-te, că ai prmit cu bucurie moartea mucenicească; 

Bucură-te, că străluceşti cu putere în slava cea cerească; 

Bucură-te, că te rogi fierbinte pentru cei ce te cinstesc; 

Bucură-te, că stai aproape de Stăpânul rugându-L pentru noi; 

Bucură-te, că ne mângâi cu blândeţe în necazurile noastre; 

Bucură-te, că Domnului ai slujit cu râvnă până la sfârșit; 

Bucură-te, că Mântuitorul Hristos te-a primit întru odihna Sa; 

Bucură-te, Sfinte Iacob, frate următor al jertfei Mântuitorului! 





Condac 10 
Sfinte David, cu bărbăţie ai răbdat prigonirile, punându-ţi nădejdea în purtarea de 
grijă a Domnului, căruia și noi cântăm: Aliluia! 


Icos 10 

Primit-ai mustrarea proorocului Natan și pocăință adâncă ai adus Domnului, care 
ţi-a dat părinteasca iertare și te-a arătat icoană a pocăinţei adevărate, iar noi la aco- 
perământul rugăciunii tale alergând, cerem să ne mijloceşti iertare, pocăință şi ma- 
re milă, ca să-ţi cântăm aşa: 

Bucură-te, că ai fost împodobit cu diadema înţelepciunii; 

Bucură-te, că ai stins focul mâniei Domnului cu izvorul pocăinței; 

Bucură-te, că Stăpânul a căutat spre tine cu milă; 

Bucură-te, că ai vorbit cu Dumnezeu în înțelepciunea psalmilor; 

Bucură-te, căci cu dreptate ai slujit ca rege; 

Bucură-te, că ai proorocit şi în psalmi pe Mielul lui Dumnezeu; 

Bucură-te, că aşteptai cu dor plinirea profeţiei,; 

Bucură-te, că Biserica se împodobește cu cântările tale; 

Bucură-te, că ne eşti mijlocitor fierbinte la Tronul ceresc; 

Bucură-te, că ne solești nouă pocăință; 

Bucură-te, că te-ai bucurat de vederea Mântuitorului în iad; 

Bucură-te, că ai văzut lumina Celui care a sfărâmat porțile iadului; 

Bucură-te, Sfinte David, carte a proorociilor minunate! 


Condac 1] 

Cu multă râvnă aţi slujit Mântuitorului, nedând dormitare ochilor voştri şi aţi fost 
răsplătiți cu bogate daruri, intrând în bucuria Celui căruia cetele îngerești Îi cântă 
neîncetat: Aliluia? 


Icos 1] 

Fiind noi săraci de orice faptă bună, din smerita vistierie a sufletelor noastre adu- 
cem vouă aceste neînsemnate cântări de laudă, cerând ocrotirea rugăciunilor voa- 
stre, ca să ne izbăvim de focul cel veşnic: 

Bucurați-vă, propovăduitori ai Adevărului; 

Bucuraţi-vă, scuturi nebiruite ale înţelepciunii de sus; 

Bucuraţi-vă, mângâierea noastră în necazuri; 

Bucuraţi-vă, solitori grabnici pentru a noastră mântuire; 

Bucuraţi-vă, ruşinarea celor care hulesc Adevărul; 

Bucuraţi-vă, stâlpi de nădejde ai credincioşilor; 

Bucuraţi-vă, propovăduitori ai întrupării Cuvântului; 

Bucuraţi-vă, jertfe bineplăcute aduse pentru dragostea Ziditorului,; 





Bucuraţi-vă, povăţuitori de taină pe calea mântuirii; 
Bucuraţi-vă, pilde vii ale vieţii celei mai presus de lume; 
Bucuraţi-vă, odihna Părintelui ceresc; 

Bucurați-vă, vistierii ale darurilor Duhului; 
Bucuraţi-vă, Slujitori vrednici ai tainelor Cuvântului! 


Condac 12 
Intru odihna Domnului aţi intrat, fericiților părinților, mărind pe Cel care v-a ales 
pe voi să slujiți tainelor Sale, iar noi cu mulţumire cântăm Domnului: Aliluia! 


Icos 12 

Ca unii care aţi aflat îndrăzneală înaintea Mântuitorului Hristos şi Îl vedeţi ne- 
mijlocit stând pe scaunul slavei, nu încetaţi a vă ruga şi pentru mine, păcătosul, ca 
să aflu iertare de păcate şi milă în ceasul judecății şi să cânt vouă unele ca acestea: 
Bucuraţi-vă, rugători pentru pacea lumii; 

Bucuraţi-vă, ceruri înțelegătoare ale slavei Domnului; 

Bucuraţi-vă, flori pline de mireasma sfințeniei; 

Bucuraţi-vă, fierbinți rugători către Focul neapropiat; 

Bucuraţi-vă, lumini strălucind din Lumina neapusă; 

Bucuraţi-vă, slava drepţilor lui Hristos; 

Bucuraţi-vă, propovăduitori ai arătării Cuvântului; 

Bucuraţi-vă, trâmbiţe ale mărturisirii celei adevărate; 

Bucuraţi-vă, odihna iubitorilor de liniştire; 

Bucuraţi-vă, povăţuitori către Lumina neapropiată; 

Bucuraţi-vă, glasuri propovăduitoare ale Vieţii; 

Bucuraţi-vă, cununi ale slavei neapropiate; 

Bucuraţi-vă, Slujitori vrednici ai tainelor Cuvântului! 


Condac 13 

O, Sfinților losif, Iacob şi David, treime de sfinți, rugaţi-vă Domnului să ne dă- 
ruiască nouă răspuns bun la înfricoşătoarea Sa judecată, ca să ne învrednicim şi noi 
a-l cânta cu mulțumire şi duhovnicească bucurie: Aliluia! 


Sursa: 
https://sfantulnectarie-babylenuta.blogspot.com/2016/02/acatistul-sfintilor-iosif-iacob- 
si.html 





Acatistul Sfântului şi dreptului Iosif 


[Prăznuit în Duminica Sfinților strămoşi (Duminica a 28-a după Rusalu), în Dumi- 
nica Sfinţilor părinți după trup ai Domnului (Duminica dinaintea Naşterii Domnu- 
lui) şi în Duminica de după Naşterea Domnului (sau 26 decembrie, dacă nu este 
nici o Duminică până de Anul nou)] 


Acest acatist a fost scris cu binecuvântare şi poate fi găsit şi în ediţie tipărită, cu 
binecuvântarea IPS Iustinian Chira în cartea “Acatistele sfinţilor de peste an”. 


Rugăciunile începătoare 


În numele Tatălui și al Fiului și al Sfântului Duh, Amin. 





Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 





Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 





SR 5 e 


Apoi, Troparul Sfântului şi dreptului Iosif, logodnicul Sfintei Fecioare Maria 
(glasul al 2-lea): Binevesteşte Iosif lui David, dumnezeiescului părinte, minunile: 
văzut-ai pe Fecioara născând; cu magii te-ai închinat, cu păstorii ai slăvit şi prin 
Îngeri înştiinţare ai primit. Roagă pe Hristos Dumnezeu să mântuiască sufletele 
noastre! 


&&& 


Condacul 1 

Folositor iubit şi cinstit, dăruit nouă de Domnul, primindu-te pe tine, ca cel ce ai 
purtat de grijă Fiului lui Dumnezeu şi Maicii Sale, învredniceşte-ne şi pe noi spri- 
jinului şi apărării tale, ca să-ţi cântăm tie: Bucură-te, Ilosife, dreptul lui Dumne- 
zeu! 


Icosul 1 

Petrecând Fecioara unsprezece ani în templul lui Solomon şi sosind al doispre- 
zecelea, cu îndrăzneală a răspuns arhiereilor şi preoţilor că din scutece este dată lui 
Dumnezeu de părinți şi Lui I-a făgăduit să-şi păzească fecioria în veci. Ales ai fost, 
părinte losife, ca păzitor al vieţii ei curate. Pentru aceasta, grăim către tine aşa: 


Bucură-te, că preoţii nu voiau să mânie pe Dumnezeu cu ceva; 

Bucură-te, că ei nu doreau să facă nedreptate Sfântului trup al Fecioarei; 

Bucură-te, că rugăciune către Domnul au făcut; 

Bucură-te, că sfatul Domnului a fost să se aleagă bărbaţi fără femei din casa şi se- 
minţia lui David; 

Bucură-te, că s-a hotărât ca, al cărui toiag va înverzi, acela să fie ales pentru a 1 se 
da Fecioarei Maria; 

Bucură-te, că ai fost între cei doisprezece bărbaţi adunaţi de arhiereul Zaharia; 
Bucură-te, că arhiereul s-a rugat Domnului să arate pe bărbatul cel vrednic, cu care 
se cuvine a logodi pe Fecioara; 

Bucură-te, că toiagul tău, rămânând peste noapte în Sfântul Altar, a înverzit,; 
Bucură-te, că o porumbiţă s-a văzut zburând de sus şi şezând pe toiagul tău; 
Bucură-te, că ai fost logodit cu Fecioara; 

Bucură-te, că, prin logodire, Dumnezeu a acoperit fecioria Preasfintei Maicii Sale; 
Bucură-te, că astfel s-a tăinuit de diavol că Dumnezeu voieşte a petrece cu oame- 
Nil; 

Bucură-te, losife, dreptul lui Dumnezeu! 


Condacul al 2-lea 





Taina tainei ai slujit părinte căci, logodit fiind cu Fecioara, întrupării Fiului lui 
Dumnezeu ai fost învrednicit a fi părtas.Altceva nu ne pricepem decât a tăcea şi 
ştim doar a cânta Celui ce cu tine a binevoit aşa cântarea aceasta: Aliluia! 


Icosul al 2-lea 

Luminat de Duhul Sfânt, evanghelistul avea să scrie mai târziu Evanghelia, pe ca- 
re, citind-o, ne simţim mai aproape de Dumnezeu şi de Maica Sa. Lumină deslu- 
şitoare primind, ţie îți grăim aşa: 

Bucură-te, că evanghelistul a cercetat seminţia ta; 

Bucură-te, că astfel am aflat şi de Maria din ce neam provine; 

Bucură-te, că evanghelistul nu a stricat nici obiceiurile de a nu se face genealogia 
celor de parte femeiască; 

Bucură-te, că, arătând strămoşii tăi, a ferit pe oameni de a se sminti de o naştere 
din fecioară; 

Bucură-te, că ai fost din neamul şi casa lui David; 

Bucură-te, că erai din aceeaşi seminţie cu Hristos şi Maica Sa; 

Bucură-te, că şi legea veche ai respectat, fiind logodit cu cineva din acelaşi neam şi 
aceeaşi casă; 

Bucură-te, că strălucită era măreţia faptelor ce se orânduiau; 

Bucură-te, logodnic bun şi blând; 

Bucură-te, ocrotitorul Sfintei Familii; 

Bucură-te, că evanghelistul te-a socotit între Sfinţii părinţi după trup ai lui Hristos; 
Bucură-te, că ai căutat împlinirea cuvintelor proorocilor; 

Bucură-te, losife, dreptul lui Dumnezeu! 


Condacul al 3-lea 

„Căutaţi mai întâi împărăţia lui Dumnezeu şi dreptatea Lui şi toate acestea se vor 
adăuga vouă” a zis Domnul pentru ca să alunge de la noi grijile veacului acesta. Ca 
cel căruia îi sunt bineprimite rugăciunile călăuzeşte-ne pe drumurile vieţii ca să 
umblăm în căile Domnului şi mijloceşte pentru noi adăugirea celor de folos ca să-l 
cântăm Lui: Aliluia! 


Icosul al 3-lea 

După cum soarele, înainte de a-şi arunca razele sale pe pământ, luminează cu lumi- 
na lui, de departe, cea mai mare parte a lumii, tot aşa şi Hristos, când a răsărit din 
pântecele Fecioarei, a luminat, înainte de a se naşte, întreaga lume. De aceea ţie, 
celui luminat de lumina harului, îţi aducem cântare aşa: 

Bucură-te, că, înainte de Naşterea Domnului, profeţii săltau de bucurie; 

Bucură-te, că femeile preziceau cele viitoare; 

Bucură-te, că loan Botezătorul sălta în pântecele maicii sale; 





Bucură-te, că Elisabeta s-a umplut de Duh Sfânt; 

Bucură-te, că aceasta a fericit-o pe Maica Domnului; 

Bucură-te, că binecuvântată a fost logodnica ta; 

Bucură-te, că binecuvântat a fost rodul pântecului ei; 

Bucură-te, că lui Zaharia i s-au deschis gura şi limba; 

Bucură-te, că acesta a proorocit că loan va merge înaintea Feţei Domnului; 
Bucură-te, că o stea mai luminoasă decât Soarele a condus pe magi până în Pale- 
stina; 

Bucură-te, că nu era una din celelalte stele pentru că apărea şi iarăşi dispărea; 
Bucură-te, că steaua mergea de la miazănoapte la miazăzi; 

Bucură-te, losife, dreptul lui Dumnezeu! 


Condacul al 4-lea 

Adusu-te-a pe tine Tatăl ceresc mărturie că Hristos cu adevărat de la Duhul Sfânt 
S-a născut şi prin ceea ce ai pătimit ai întărit spusele Lui, iar noi ne-am învăţat să-l 
cântăm: Aliluia! 


Icosul al 4-lea 
Bărbat filozof şi drept te-ai arătat, căci, nevoind să o vădeşti pe logodnica ta, ai 
vrut doar să o laşi în ascuns. Pentru aceasta îţi grăim ţie: 


Bucură-te, bărbat mult iubitor de oameni; 

Bucură-te, cel atât de lipsit de patimi; 

Bucură-te, om care te-ai ridicat cu mintea mai presus de lege; 

Bucură-te, că ai fost lipsit de orice umbră de gelozie; 

Bucură-te, că nu voiai să o superi pe Fecioară nici cu cea mai mică mustrare; 
Bucură-te, că te străduiai să-ţi ascunzi frământările sufletului tău; 

Bucură-te, înţeleptule, căci nu ai învinuit şi nu ai ocărât; 

Bucură-te, că ai vrut doar să o laşi pe cea având în pântece; 

Bucură-te, că Fecioara nu ţi-a risipit nedumerirea când a văzut că te tulburi; 
Bucură-te, că îngerul nu ţi-a spus totul mai înainte de a intra la tine astfel de gân- 
duri; 

Bucură-te, că de mânie şi necredinţă ai fost astfel ferit; 

Bucură-te, că aşa ai fost păzit de a rămâne mut ca Zaharia; 

Bucură-te, losife, dreptul lui Dumnezeu! 


Condacul al 5-lea 

Îngerul cel mai întâistătător, cel ce Fecioarei a vestit bucurie, în vis ţi s-a arătat şi 
deplin te-a luminat, cum că Fecioara de la Duhul Sfânt în pântece a luat şi, lămurit 
fiind, cu dragoste ai cântat: Aliluia! 





Icosul al 5-lea 

Ca cel ce de la înger te-ai învăţat un lucru aşa de minunat, credinţa noastră o întă- 
reşte ca să-ţi cântăm aceste: 

Bucură-te, că, îngerul arătându-ţi-se mai târziu, s-a vădit şi înţelepciunea ta; 
Bucură-te, că ţi s-a binevestit după ce ai căzut în bănuială; 

Bucură-te, că însăşi bănuiala te-a încredinţat de adevărul celor vestite; 

Bucură-te, om foarte credincios căruia i-a fost de ajuns arătarea din vis; 

Bucură-te, căci te temeai să nu superi cu ceva pe Domnul; 

Bucură-te, că Dumnezeu s-a purtat cu blândeţe cu tine; 

Bucură-te, că îngerul ţi-a descoperit toate frământările sufletului; 

Bucură-te, că teama a fost alungată de la tine; 

Bucură-te, căci de multă bucurie ai fost învrednicit; 

Bucură-te, că îngerul ţi-a încredinţat-o pe Maica Domnului în grijă; 

Bucură-te, că mai târziu Hristos o va da pe Maica Sa ucenicului iubit precum ţi-a 
dat-o ţie îngerul; 

Bucură-te, că ai ţinut în locuinţa ta pe cea în care a locuit Hristos; 

Bucură-te, losife, dreptul lui Dumnezeu! 


Condacul al 6-lea 
Nu voia ta ai căutat să o faci, ci voinţei de sus te-ai supus. De aceea, Celui ce te-a 


întărit să faci voia Sa [i cântăm: Aliluia! 


Icosul al 6-lea 

Cu adevărat mare este cinstea pe care ţi-a arătat-o Dumnezeu, dreptule Iosif, că şi a 
pune nume Împăratului veacurilor te-a învrednicit. Cu tine ne bucurăm şi ţie îţi 
grăim: 

Bucură-te, că aceasta este însărcinare proprie unui părinte; 

Bucură-te, că astfel slujeşti tainei întrupării Fiului lui Dumnezeu; 

Bucură-te, că îngerul ţi-a vestit că Maria va naşte Fiu nu ţie, ci întregii lumi; 
Bucură-te, că numele Copilului de sus a fost trimis; 

Bucură-te, că Dumnezeu a arătat astfel că naşterea este minunată; 

Bucură-te, că acesta nu este un nume ca oricare altul; 

Bucură-te, că este o vistierie de nenumărate bunătăţi; 

Bucură-te, că izbăvirea şi iertarea de păcate sunt aceste bunătăţi; 

Bucură-te, că acestea sunt mai presus de izbăvirea de războaie sau barbari; 
Bucură-te, că lucrul acesta nu era cu putinţă mai înainte; 

Bucură-te, că astfel ţi s-a arătat că Cel născut este Împăratul celor de sus; 
Bucură-te, că EI este singurul care are o asemenea putere; 

Bucură-te, losife, dreptul lui Dumnezeu! 





Condacul al 7-lea 

Împlinirea celor zise de Domnul prin proorocul Isaia descoperindu-ţi-se, ţi-a ade- 
verit toate cele vestite de înger.Ajută-ne să nu batjocorim nespusa binefacere a lă- 
sării păcatelor ca, astfel, mântuiţi, să-l cântăm: Aliluia! 


Icosul al 7-lea 

Văzut-a îngerul oceanul şi adâncul iubirii de oameni a lui Dumnezeu şi împăcarea 
cu oamenii prin pogorârea Celui mai presus de toate la cele mai prejos de toa-te. 
Pentru că şi prin tine, bunule părinte losif, s-au lucrat acestea, auzi de la noi aşa: 
Bucură-te, că numele Emanuel arată că Dumnezeu este cu oamenii mai lămurit ca 
niciodată; 

Bucură-te, că fecioară a fost Maica Domnului; 

Bucură-te, bărbat drept, bun cunoscător al Scripturilor; 

Bucură-te, că prin ascultare şi supunere ai luat la tine pe logodnica ta; 

Bucură-te, că astfel au fost cinstite şi fecioria şi nunta cea după lege; 

Bucură-te, suflet treaz şi cu totul cinstit; 

Bucură-te, că, vieţuind în casa ta, Preasfânta Fecioară nu şi-a schimbat viaţa pe ca- 
re o avea în Sfânta Sfintelor; 

Bucură-te, că îi era locuinţa ta ca o biserică de rugăciune; 

Bucură-te, că nu te-ai atins nici măcar în gând de floarea fecioriei ei; 


Bucură-te, că erai slujitor al vieţii prea curatei Fecioare celei pline de sfinţenie; 
Bucură-te, că ai fost martor al vieţii ei celei fără de prihană; 

Bucură-te, al tinerilor înţelept însoțitor; 

Bucură-te, losife, dreptul lui Dumnezeu! 


Condacul al 8-lea 

Nu te-ai gândit să te măreşti în sineţi, ci Cel căruia I-ai slujit cu slava Sa te-a unit 
iar noi ne dorim ca, împreună cu tine, în smerenia cea de la EI, să-l cântăm: 
Aliluia! 


Icosul al 8-lea 

Un oarecare dintre cărturari, cu numele Anin, venind în casa ta, după arătarea înge- 
rului în vis, a alergat la arhiereu şi la tot soborul mărturisind neadevărul că pe 
fecioara pe care ai luat-o din biserica Domnului spre pază, ai cunoscut-o în ascuns 
şi este îngreunată. Pentru că astfel am putut vedea cum lucrează Dumnezeu şi cum 
şi prin tine S-a prea slăvit, ție îţi zicem acestea: 

Bucură-te, că slugile trimise de arhiereu te-au adus împreună cu Fecioara la arhie- 
reu şi sobor; 

Bucură-te, că din apa vădirii aţi băut ca să arate Domnul păcatul vostru; 

Bucură-te, că asupra voastră nu s-a făcut nici un semn; 





Bucură-te, că poporul se miră că nu s-a aflat în voi păcat; 

Bucură-te, că arhiereul v-a zis să mergeţi în pace; 

Bucură-te, că v-aţi întors acasă bucurându-vă şi lăudând pe Dumnezeul lui Israel; 
Bucură-te, ruşinarea clevetitorilor; 

Bucură-te, al purtătoarelor de prunci ocrotitor; 

Bucură-te, tare sprijinitor al familiilor creştine; 

Bucură-te, că ai slujit Maicii Domnului cu bună credinţă şi cu frică; 

Bucură-te, că ai bineplăcut lui Dumnezeu prin simplitate; 

Bucură-te, întărirea noastră când suntem învinuiți pe nedrept; 

Bucură-te, losife, dreptul lui Dumnezeu! 


Condacul al 9-lea 

Poruncă ieşind de la stăpânire să se înscrie toată lumea, te-ai dus împreună cu lo- 
godnica ta din Galileea în cetatea lui David, Bethleem.Şi, împlinindu-se zilele ca 
ea să nască, a născut pe Fiul Său, Cel Unul-Născut pe care, văzându-L, ai cântat: 
Aliluia! 


Icosul al 9-lea 

Un asin şi un bou aduceai cu tine pe cale, asinul ca să poarte pe fecioară, iar boul 
ca să-l vinzi, să plăteşti datornicul bir împărătesc şi să cumperi cele de trebuinţă. 
Ca unui martor şi văzător al smereniei lui Hristos îți grăim aşa: 

Bucură-te, că boul şi asinul erau legaţi lângă iesle şi încălzeau pe Prunc în frigul 
1ernil; 

Bucură-te, că Scriptura ce zice:”"cunoscut-a boul pe Cel ce-L are pe el, şi asinul 1e- 
slea Domnului Său” s-a împlinit astfel; 

Bucură-te, că te-ai închinat Celui născut şi aceleia ce L-a născut; 

Bucură-te, că Dumnezeu în cei smeriţi se sălăşluieşte, iar de la cei mândri se depăr- 
tează; 

Bucură-te, că atunci ai cunoscut puterea Fecioarei şi de ce s-a învrednicit ea; 
Bucură-te, că ai văzut pe Fecioara hrănind piept şi păzind floarea fecioriei,; 
Bucură-te, că ai văzut piatra cea netăiată dând lapte pietrei celei gândite; 

Bucură-te, că atunci ai cunoscut că pentru dânsa a scris Isaia: "lată fecioara în pân- 
tece va lua”; 

Bucură-te, că în acea vreme ai cunoscut puterea tainei; 

Bucură-te, că de frică şi de bucurie ai fost cuprins; 

Bucură-te, că ai fost singur văzător şi slujitor al tainei; 

Bucură-te, losife, dreptul lui Dumnezeu! 


Condacul al 10-lea 





Trecând patruzeci de zile după Naşterea Mântuitorului şi ducându-te cu Fecioara 
şi Pruncul din Bethleem la Ierusalim, în biserica Domnului, dreptul şi Sfântul 
Simeon s-a închinat Lui ca unui Dumnezeu, iar pe Maica cea prea nevinovată şi pe 
tine v-a binecuvântat, laudă aducând Stăpânului şi cântând: Aliluia! 


Icosul al 10-lea 

Urmarea firească a îndeletnicirilor duhovniceşti nu este a fi încununaţi, slăviți şi 
străluciți, ci a întâlni la tot pasul numai încercări. Cere pentru noi de la Hristos şi 
Maica Sa să ne dea curajul ca să trecem de aceste încercări spre a te lăuda zicând: 
Bucură-te, izbăvitor de vrăjmaşi; 

Bucură-te, nădejdea noastră în ispite; 

Bucură-te, sprijinitor al celor prigoniţi pe nedrept; 

Bucură-te, grabnic ajutător în necazuri; 

Bucură-te, împlinitor fără zăbavă al poruncilor lui Dumnezeu; 

Bucură-te, prin care cuvintele Scripturii s-au împlinit; 

Bucură-te, răbdare cu bucurie; 

Bucură-te, supunere fără supărare; 

Bucură-te, liniştea celor din primejdii; 

Bucură-te, pacea celor tulburaţi; 

Bucură-te, minte limpede în încercări; 


Bucură-te, inimă de părinte; 
Bucură-te, losife, dreptul lui Dumnezeu! 


Condacul al 11-lea 

Întorcându-se magii în ţara lor, din nou ţi s-a arătat îngerul Domnului în vis, spu- 
nându-ţi ca, sculându-te, să iei Pruncul şi pe Mama Lui şi să fugi în Egipt, ceea ce 
degrab ai făcut, rămânând acolo până când ţi s-a vestit să te întorci, ca să se pli- 
nească ceea ce s-a zis de profeţi că Domnul Nazarinean se va chema. Lăudând Pro- 
nia Lui ai cântat: Aliluia! 


Icosul al 11-lea 

Împlinind lisus doisprezece ani şi suindu-te împreună cu El şi Maica Sa, ca în fie- 
care an, la sărbătoarea Paştilor, la Ierusalim, a rămas Domnul în templu, minunând 
pe învăţători cu priceperea şi răspunsurile Sale, iar tu şi Sfânta Fecioară L-aţi găsit 
după trei zile. Hristos în cele ale Tatălui Său trebuia să fie ci tu, dreptule părinte 
Iosif, caută-ne pe noi, cei ce am rătăcit din căile Lui şi cere luminarea minţilor noa- 
stre spre toată învăţătura cea de folos ca să te lăudăm zicând: 

Bucură-te, păzitorul rânduielilor lui Dumnezeu; 

Bucură-te, că Maica Domnului te-a numit tată al lui Hristos; 

Bucură-te, că EI şi Fiu al lui Dumnezeu S-a arătat; 





Bucură-te, că tot după trei zile a şi înviat; 

Bucură-te, că Maica Domnului în inimă păstra cuvintele Sale; 
Bucură-te, că prin tine pe Hristos Îl căutăm; 

Bucură-te, cel ce ne arăţi unde să-L găsim; 

Bucură-te, cel ce paşii spre Casa Domnului ni-i îndrepţi; 

Bucură-te, ocrotitorul călătorilor; 

Bucură-te, că ne ajuţi să nu ne străduim numai după cele pământeşti; 
Bucură-te, prin care grijile noastre lui Dumnezeu le lăsăm; 
Bucură-te, păzitorul tinereţilor noastre; 

Bucură-te, losife, dreptul lui Dumnezeu! 


Condacul al 12-lea 

Trecând din viaţa aceasta, strămoşilor şi patriarhilor din închisorile cele întunecate 
ale iadului le-ai adus vestire de bucurie spunându-le: ”eu prin descoperire dumne- 
zeiască am primit în logodire pe pururea Fecioara Maria, şi sunt martor al nevino- 
văţiei ei, întru care şi a născut fără ispită bărbătească, şi a rămas fecioară născând 
pe Hristos”; iar ei, auzind, de nădejde s-au umplut şi laudă au adus lui Dumnezeu 
cântând: Aliluia! 


Icosul al 12-lea 

Numele tău chemându-l căpătăm de la Domnul spor în tot ce facem spre mântuire 
şi viaţa veşnică, pe EI Îl aflăm ajutându-ne cu harul Său, descoperindu-ni-se chiar 
şi acolo unde cu greu credeam că Îl putem afla. Pentru mijlocirea ta nu ştim ce-ţi 
vom da decât cântarea aceasta: 

Bucură-te, sprijinitorul lucrătorilor cinstiţi; 

Bucurc-te, binecuvântarea roadelor muncii mâinilor noastre; 

Bucură-te, viaţă cumpătată a creştinilor nevoitori; 

Bucură-te, îndestulare fără îmbuibare; 

Bucură-te, prin care mulţumim Domnului; 

Bucură-te, cel ce ne ajuţi să lucrăm pentru EI; 

Bucură-te, prin care de lipsuri ne izbăvim; 

Bucură-te, cel ce rânduiala lucrului de la Domnul ne-o arăţi; 

Bucură-te, cel ce casa sufletului şi a trupului ne-o umpli de bunătăţi; 

Bucură-te, că prin tine Îl cunoaştem pe Dumnezeu făcut Om; 

Bucură-te, dragostea celor ce lucrează împreună; 

Bucură-te, losife, dreptul lui Dumnezeu! 


Condacul al 13-lea (de 3 ori) 
O, dreptule părinte Iosif, viaţa ta şi a altor bărbaţi virtuoşi, citirea Sfintelor Scrip- 
turi şi legile date de Dumnezeu sunt pentru noi ca o oglindă duhovnicească. Ajută- 





ne ca, privind la chipurile Sfinţilor acelora şi văzând urâţenia sufletelor noastre, să 
ne schimbăm înfăţişarea spre a-l cânta lui Dumnezeu: Aliluia! 


Apoi, se zice iarăşi: 


Icosul 1 

Petrecând Fecioara unsprezece ani în templul lui Solomon şi sosind al doispre- 
zecelea, cu îndrăzneală a răspuns arhiereilor şi preoților că din scutece este dată lui 
Dumnezeu de părinţi şi Lui I-a făgăduit să-şi păzească fecioria în veci. Ales ai fost, 
părinte losife, ca păzitor al vieţii ei curate. Pentru aceasta, grăim către tine aşa: 
Bucură-te, că preoţii nu voiau să mânie pe Dumnezeu cu ceva; 

Bucură-te, că ei nu doreau să facă nedreptate Sfântului trup al Fecioarei; 

Bucură-te, că rugăciune către Domnul au făcut; 

Bucură-te, că sfatul Domnului a fost să se aleagă bărbaţi fără femei din casa şi se- 
minţia lui David; 

Bucură-te, că s-a hotărât ca, al cărui toiag va înverzi, acela să fie ales pentru a i se 
da Fecioarei Maria; 

Bucură-te, că ai fost între cei doisprezece bărbaţi adunaţi de arhiereul Zaharia; 
Bucură-te, că arhiereul s-a rugat Domnului să arate pe bărbatul cel vrednic, cu care 
se cuvine a logodi pe Fecioara; 

Bucură-te, că toiagul tău, rămânând peste noapte în Sfântul Altar, a înverzit,; 
Bucură-te, că o porumbiţă s-a văzut zburând de sus şi şezând pe toiagul tău; 
Bucură-te, că ai fost logodit cu Fecioara; 

Bucură-te, că, prin logodire, Dumnezeu a acoperit fecioria Preasfintei Maicii Sale; 
Bucură-te, că astfel s-a tăinuit de diavol că Dumnezeu voieşte a petrece cu oame- 
Nil; 

Bucură-te, losife, dreptul lui Dumnezeu! 

Condacul 1 

Folositor iubit şi cinstit, dăruit nouă de Domnul, primindu-te pe tine, ca cel ce ai 
purtat de grijă Fiului lui Dumnezeu şi Maicii Sale, învredniceşte-ne şi pe noi spri- 
jinului şi apărării tale, ca să-ţi cântăm tie: Bucură-te, Iosife, dreptul lui Dumne- 
zeu! 


După aceea, se zice această: 


Rugăciune 





Părinte ceresc, împreună cu Fiul Tău, Domnul nostru lisus Hristos şi pururea 
Fecioara Maria, învredniciţi-ne acestui dar de a ne da zilnic sprijin şi apărător pe 
dreptul logodnic Iosif! 


Dreptule Iosif, la tine alergăm cu rugăciuni şi curaj să ne primeşti sub ocrotirea ta; 
căci ştim că binefacerile luate de toţi cei ce au avut evlavie şi au alergat la ajutorul 
tău au fost de folos nu numai pentru trebuinţele duhovniceşti, ci şi pentru cele tru- 
peşti. Ajută-ne mai ales să ne rugăm şi să gândim bine! 


Noi credem că dacă Dumnezeu iubeşte atât de mult pe ceilalți Sfinţi, căci au fost 
supuşi şi cuviincioşi faţă de EI, cu atât mai mult te iubeşte pe tine, cel smerit, drept 
şi sfânt şi că mult pot înaintea Lui rugăciunile tale. Tu erai în atâta cinste încât 
Domnul, în pământeasca-l copilărie, ţi se supunea şi asculta de tine ca de un tată, 
precum scrie şi în dumnezeiasca Evanghelie: „Şi era supus lor”; iar în toate cele de 
trebuinţă îți slujea ţie, răbdând toată trupeasca osteneală cu blândeţe şi cu multă 
ascultare. 


Ca cel ce ţi-ai câştigat pâinea prin munca mâinilor şi prin sudoarea feţei, hrănind 
pe Maica Domnului şi pe Fiul său dumnezeiesc, fiind pe pământ purtătorul lor de 
grijă, iar acum eşti în slava cea cerească, ajută-ne pe noi, cei ce ştim că ajuţi foarte 


mult pe cei ce te iubesc pe tine! Implineşte-ne evlavia, iar în ceasul sfârşitului vieţii 
noastre fii lângă noi, cu milă, împreună cu Domnul lisus Hristos şi Maica Sa! 
Amin! 


Și, apoi, se face Otpustul: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale, ale Sfântului şi dreptului Iosif, logodnicul şi 
ale tuturor Sfinților, miluieşte-ne şi ne mântuieşte pe noi. Amin ! 

Sursa: 
https://chirho88888888.wordpress.com/2019/12/22/acatistul-sfantului-si-dreptului-iosif/ 


re.blogspot.com/p/acatistul-sfantului-si-dreptului-iosif.html 





Acatistul Sfântului prooroc şi rege David 


[Prăznuit în Duminica Sfinţilor strămoşi (Duminica a 28-a după Rusalii- 
15.12.2019), în Duminica Sfinţilor părinți după trup ai Domnului (Duminica din- 
aintea Naşterii Domnului-22.12.2019) şi în Duminica de după Naşterea Domnului- 
29.12.2019 (sau 26 decembrie, dacă nu este nici o Duminică până de Anul nou)] 


Notă: Tradus din limba engleză de servus Christi după originalul lui Isaac Lam- 
bertsen 


Rugăciunile începătoare 
În numele Tatălui și al Fiului și al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de față, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 


miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 





izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred  Într-Unul Dumnezeu, Tatăl Atoțţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul întâi 

Cu imnuri şi psalmi să-l cinstim pe Sfântul rege David, cel ce a fost ales de Dum- 
nezeu să domnească peste toţi aleşii Lui şi care a dat naștere în trup lui Mesia, 
Domnul, Dumnezeul şi Mântuitorul nostru, lisus Hristos! Şi să-i spunem: aşa cum 
din iad ai fost eliberat de Răscumpărătorul nostru la glorioasa Sa Înviere și stai 
acum, cu îndrăzneală înaintea Tronului Său dumnezeiesc, învaţă-ne cum să-l cân- 
tăm Lui o nouă cântare, ca să-ţi strigăm şi ţie: Bucură-te, Sfinte prooroc şi rege 
David, strămoșul şi psalmistul lui Dumnezeu! 





Icosul întâi 

Când Saul, regele lui Israel, a nesocotit porunca lui Dumnezeu şi Domnul nu i-a 
mai dat voie să fie rege, El Şi-a trimis marele preot, pe Sfântul prooroc Samuel, în 
Betleemul Iudeii, de unde I-a luat pe David, cel mai mic dintre fii lui lesei, de la 
turmele câmpurilor şi l-a uns rege, cu un corn de ulei, astfel încât duhul lui 
Dumnezeu S-a pogorât peste tânărul sfânt. De aceea, dându-ne seama de smerenia 
lui şi bunăvoința Domnului faţă de el, îi cântăm: 

Bucură-te, că nu ai umblat în sfatul celor necredincioşi; 

Bucură-te, că nu ai mers pe calea păcătoşilor; 

Bucură-te, că voia ta a fost în legea Domnului; 

Bucură-te, că la legea Lui ai cugetat zi şi noapte; 

Bucură-te, ai fost uns rege de Dumnezeu; 

Bucură-te, că ai vestit poruncile Lui; 

Bucură-te, că ai servit, cu frică, Domnului; 

Bucură-te, că te-ai bucurat, cu cutremur, în EI; 

Bucură-te, căci Domnul a fost ajutătorul şi slava ta; 

Bucură-te, că atunci când L-ai chemat, EI te-a auzit; 

Bucură-te, căci Dumnezeu i-a lovit pe toți cei care, fără motiv, au fost dușmanii tăi; 
Bucură-te, pentru că binecuvântarea Lui a fost totdeauna cu tine, care ţi-ai pus 
nădejdea în EI; 


Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 2-lea 

Când duhul lui Dumnezeu s-a îndepărtat de regele Saul, Domnul a îngăduit unui 
duh necurat să-l tulbure. Atunci slujitorii regelui l-au sfătuit să caute un cântăreţ 
iscusit la harpă, ca, ori de câte ori vrăjmaşul l-ar chinui, dulcea muzică a harpei să-l 
îndepărteze. De aceea, Saul a trimis un curier la lesei, în Betleem, spunându-i: 
„Trimite-mi-l pe David, fiul tău, cel ce păzeşte oile !” ŞI, ori de câte ori duhul cel 
rău îl supăra pe rege, David îsi lua harpa şi-i cânta; şi Saul îsi revenea, iar diavolul 
pleca de la el, aşa încât el cânta: Aliluia! 


Icosul al 2-lea 

În acele zile, filistenii idolatri, dușmanii poporului lui Dumnezeu, şi-au adunat 
armatele pentru a lovi Israelul, iar unul dintre conducătorii lor era Goliat din Gat, 
un uriaş, care i-a provocat la o singură şi decisivă luptă pe luptătorii armatei lui 
Saul ; dar numai văzându-l, frica i-a cuprins şi au fugit din faţa lui. Totuși, deşi era 
foarte tânăr, David a ieşit în întâmpinarea dușmanului, şi-a pregătit cinci pietre 
netede şi praştia lui de păstor şi l-a lovit pe păgânul războinic cu o lovitură în 
frunte, astfel încât a căzut mort pe pământ. De aceea, îi cântăm: 





Bucură-te, că, în numele Domnului , ai ieşit împotriva dușmanului; 

Bucură-te, că l-ai învins, în numele Dumnezeului armatei lui Israel, pe care el o 
provocase; 

Bucură-te, căci Domnul l-a dat în mâna ta; 

Bucură-te, că l-ai lovit, pentru că L-a hulit pe Dumnezeul cel viu; 

Bucură-te, că, prin tine, toată lumea a aflat că Domnul nu mântuieşte cu sabia și 
sulița; 

Bucură-te, pentru că lupta a fost a Domnului şi EI a dat-o în mâinile tale; 
Bucură-te, pentru că, văzându-l căzut pe campionul lor, dușmanii poporului lui 
Dumnezeu au fugit; 

Bucură-te, pentru că filistenii au fost alungaţi din luda şi Israel; 

Bucură-te, pentru că ai rupt în bucăţi legăturile vrăjmașului; 

Bucură-te, că ai aruncat jugul lor de pe poporul Domnului; 

Bucură-te, că dreapta mânie a lui Dumnezeu s-a aprins împotriva vrăjmaşilor Săi; 
Bucură-te, căci Domnul a salvat tot Israelul; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 3-lea 

După uciderea dușmanului lui Dumnezeu, când Sfântul David s-a întors, femeile 
din Israel i-au cântat cu bucurie laude lui, cu timpane și alte instrumente muzicale; 
regele Saul a devenit invidios şi căuta un prilej să-l ucidă. Dar Ionatan, fiul regelui, 
plin de dragoste dumnezeiască, a făcut legământ cu David, pentru a fi fratele lui 
pentru totdeauna; şi atât de mare a fost prietenia şi loialitatea unuia către celălalt, 
încât căntăm cu toţii: Aliluia! 


Icosul al 3-lea 

David se purta mai înţelept decât toți slujitorii împăratului şi stima poporului 
pentru el a crescut din ce în ce mai mult; dar şi ura pe care o nutrea regele Saul 
împotriva lui a crescut și a încercat să-l ucidă cu o suliță. Atunci tânărul David a 
fugit de rege şi s-a dus la Sfântul prooroc Samuel, marele preot al Domnului; şi, 
deși regele a trimis mulți soldaţi să-l aresteze şi, apoi, a venit chiar el să-l prindă, 
Duhul Sfânt i-a împiedicat pe toţi şi ei nu au reuşit să facă acest lucru. De aceea, 
dându-ne seama de faptul că mila lui Dumnezeu este cu cei care-şi pun încrederea 
în El, cântăm: 

Bucură-te, că atunci când L-ai chemat, Domnul te-a ascultat; 

Bucură-te, că atunci când erai în necaz, EI te-a mărit pe tine; 

Bucură-te, că lui Dumnezeu 1-a fost milă de tine şi a auzit rugăciunea ta; 

Bucură-te, că El a făcut minuni cu Sfântul Său; 

Bucură-te, că lumina Celui PreaÎnalt s-a coborât peste tine; 

Bucură-te, pentru că El a dat bucurie inimii tale; 





Bucură-te, căci Domnul ţi-a dat speranţa; 

Bucură-te, căci cu pace te-ai aşezat şi ai dormit; 

Bucură-te, că atunci când te-ai trezit, El te-a ajutat; 

Bucură-te, că ai renunţat la dreptate şi ai sperat în Domnul; 

Bucură-te, că Împăratul cerurilor a auzit glasul rugăciunilor tale; 

Bucură-te, că ai intrat să te închini în cortul Său cel sfânt, cu frică de Dumnezeu; 
Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 4-lea 

Când David a fugit de regele Saul, care-i dorea, pe nedrept, moartea, el a mers la 
cortul Domnului, la preotul Ahimelec şi i-a cerut pâine pentru el şi tovarășii lui; și 
evlaviosul preot, văzându-i nevoia, i-a dat tot ce avea: pâinile sfinţite şi oferite ca 
jertfă Celui PreaÎnalt şi ei le-au mâncat. Aceasta a făcut-o Mântuitorul nostru, lisus 
Hristos, mustrându-i pe fariseii ipocriți, care-L acuzaseră pe EI şi pe ucenicii Săi de 
încălcarea Legii lui Dumnezeu; care, orbiţi de răutate lor, au fost incapabili de a 
cânta: Aliluia! 


Icosul al 4-lea 

Când David s-a ascuns de Saul, mulţi i s-au alăturat în sălbăticie pentru a-i împăr- 
tăşi lipsurile şi sărăcia sa; dar când regele a aflat că Ahimelec, preotul şi cei îm- 
preună cu el i-au dat lui David alimente și o sabie, el i-a acuzat de trădare şi a 
poruncit slugii lui să-i omoare pe toți, optzeci şi cinci la număr. Dar când a auzit de 
aceste crime, David a deplâns sacrificarea celor nevinovaţi ai lui Dumnezeu și l-a 
luat pe fiul lui Ahimelec sub protecţia lui, ca să-l protejeze. De aceea, conştienţi de 
respectul său şi mila sa pentru preoții lui Dumnezeu, îi cântăm : 

Bucură-te, cel ce, în dragostea ta filială, i-ai ascuns pe părinții tăi de mânia lui 
Saul; 

Bucură-te, cel ce ai ascultat îndată porunca divină dată ție de proorocul Gad; 
Bucură-te, cel ce ai deplâns moartea preoților uciși de Saul din cauza ta; 

Bucură-te, cel ce i-ai dat adăpost lui Abiatar, care a supraviețuit masacrului; 
Bucură-te, căci Domnul te-a ghidat în căile dreptăţii Sale; 

Bucură-te, că, din cauza duşmanilor tăi, El a făcut dreaptă calea ta înaintea Lui; 
Bucură-te, pentru că EI te-a salvat de la cei ce te persecutau şi ţi i-a dat în mâinile 
tale; 

Bucură-te, căci drept a fost ajutorul tău de la Dumnezeu, care i-a salvat pe toţi cei 
drepţi cu inima; 

Bucură-te, că I-ai dat slavă lui Dumnezeu după dreptatea Lui; 

Bucură-te, că ai cântat mereu numele Domnului Celui PreaÎnalt; 

Bucură-te, că L-ai mărturisit pe Domnul cu toată inima ta; 

Bucură-te, că le-ai spus tuturor despre minunile Sale; 





Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 5-lea 

Aflând că David era în pustia En-Gedi, Saul şi-a luat armata și a ieșit în căutarea 
lui. Dar David şi prietenii lui s-au ascuns de mânia împăratului într-o peşteră. Când 
Saul a intrat în peşteră, pentru anumite nevoi, oamenii lui David au încercat să-l 
convingă să-l ucidă pe rege; dar David nu a vrut să ridice mâna împotriva unsului 
lui Dumnezeu, ci a tăiat, pe furiş, o bucată de pe partea din spate a mantiei lui Saul 
şi, mai târziu, a arătat-o ca dovadă, declarându-şi nevinovăția pentru trădarea de 
care regele îl credea vinovat. De aceea, minunându-ne de înfrânarea şi răbdarea lui, 
cântăm: Aliluia! 


Icosul al 5-lea 

Altă dată, a pornit din nou Saul cu armata sa pentru a-i prinde pe David şi oamenii 
lui şi au tăbărit în pustia Zif. Dar David, care i-a văzut de departe, a aşteptat până 
când toţi au adormit, a pătruns prin paza taberei şi a ajuns până la regele adormit, 
cu sulița pusă în pământ, lângă capul lui. Atunci tovarășul lui David l-a îndemnat 
să-l ucidă pe regele adormit, dar David a spus: „Cine-şi poate ridica mâna împo- 
triva unsului lui Dumnezeu și să fie fără vină?” ; şi a luat sulița şi vasul de apă a lui 
Saul, apoi a strigat de departe că el nu este vinovat de nici o dușmănie împotriva 
regelui, arătând sulița şi ulciorul ca dovadă. De aceea, onorându-i devotamentul 
său, îi cântăm astfel: 

Bucură-te, cel ce ai ai fost mulțumit şi te-ai bucurat întru Domnul; 

Bucură-te, cel ce ai cântat numele Celui PreaÎnalt; 

Bucură-te, că ţi-ai cântat toate laudele lui Dumnezeu în porțile fiicei Sionului; 
Bucură-te, că ai fost nevinovat şi cu dreptate, spunând din inimă adevărul; 
Bucură-te, că I-ai spus lui Dumnezeu: „Tu ești Domnul meu” ; 

Bucură-te, căci Domnul a fost partea ta de moştenire; 

Bucură-te, că în tine şi în toți Sfinţii care sunt pe pământul Său, minunat este 
Dumnezeu; 

Bucură-te, pentru că EI Şi-a lucrat toate voile Lui în tine; 

Bucură-te, că L-ai binecuvântat pe Dumnezeu, care ţi-a dat ţie înţelegerea; 
Bucură-te, că L-ai văzut mereu pe Domnul înaintea ta; 

Bucură-te, pentru că Dumnezeu a fost la dreapta ta, ca să nu poţi să fu ispitit; 
Bucură-te, că pentru aceasta au fost inima şi limba ta pline de bucurie; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 6-lea 
In acele zile, filistenii s-au ridicat din nou împotriva lui Israel şi au învins în luptă; 
şi Ionatan, prietenul lui David, a fost ucis; şi regele Saul, plin de disperare, s-a 





aruncat în propria-i sabie. Şi necredincioşii fără de Dumnezeu au cucerit şi locuit 
cetățile lui Israel. Dar când David a auzit de sacrificare de la cineva care scăpase, 
el s-a jelit şi a plâns şi a postit pentru Saul şi lonatan şi toţi cei căzuţi. Dar Domnul 
Dumnezeu i-a poruncit lui David să meargă în cetatea Hebron, unde bărbaţii lui 
luda au venit, şi l-au uns rege pe David. Și toţi l-au strigat Celui Atotputernic: 
Aliluia! 


Icosul al 6-lea 

Bineplăcând înaintea Domnului, înţelepciunea lui David a crescut; iar casa lui Saul 
a scăzut în putere. Deci, David a devenit rege peste toată Iudeea şi peste Israel, şi-a 
stabilit Ierusalimul ca oraşul său şi a adus acolo chivotul legământului. Şi atât de 
mare a fost bucuria sa, încât a dansat în faţa chivotului, îmbrăcat doar într-o pânză, 
în sunetul trâmbiţei şi şi-a oferit jertfa sa Domnului în Ziua Recunoştintei. De 
aceea, dându-ne seama de imensa lui dragoste pentru Dumnezeu, să-i cântăm unele 
ca acestea: 

Bucură-te, că ai binecuvântat pe poporul tău în numele Domnului; 

Bucură-te, că ai făcut jertfe înaintea lui Dumnezeu; 

Bucură-te, că ţi-ai promis să construieşti un templu pentru Cel PreaÎnalt; 

Bucură-te, că Atotputernicul ţi-a promis că-şi va stabili tronul în acel templu pentru 
totdeauna; 

Bucură-te, că i-ai cucerit pe toţi cei ce-ţi amenințau poporul; 

Bucură-te, că ai lovit Moabul şi pe sirienii din Damasc; 

Bucură-te, că ai supus Edomul şi pe amoniţi; 

Bucură-te, căci Domnul te-a apărat oriunde ai mers; 

Bucură-te, că ai judecat şi ai făcut dreptate întregului tău popor; 

Bucură-te, că L-ai iubit pe Dumnezeu din toată inima ta; 

Bucură-te, căci Domnul ţi-a fost baza ta, refugiul tău şi eliberatorul tău; 

Bucură-te, că EI te-a dus într-un loc mai bun; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 7-lea 

După ce David şi-a stabilit domnia în Israel, el a întrebat : „A mai rămas cineva din 
casa lui Saul, ca să-i arăt bunăvoința mea pentru lonatan?” lar unul care a servit în 
gospodăria lui Saul i-a spus regelui David: „lonatan are un fiu, Mefiboşet, care este 
olog de picioare”. Atunci, plin de bucurie, regele I-a luat la curtea sa, pe fiul fra- 
telui său jurat şi i-a dat lui tot ce i-a aparținut lui Saul şi casei lui şi i-a dat să 
mănânce zilnic la masa regală, ca și cum ar fi fost unul din proprii săi fii. Deci, 
minunându-ne de generozitatea și bunătatea sa, să-l cântăm lui Dumnezeu: Aliluia! 


Icosul al 7-lea 





Dar, David a păcătuit cu Batşeba, soția lui Urie, unul dintre războinicii lui şi ea a 
rămas însărcinată cu copilul lui; apoi, pentru a-şi acoperi păcatul lui, el l-a trimis în 
prima linie pentru a lupta împotriva amoniţilor, unde a fost ucis de către vrăjmași; 
şi David a luat-o de soţie pe văduvă. Dar Natan, profetul Celui PreaÎnalt, l-a mu- 
strat pe rege printr-o parabolă şi, conştient de amploarea răului pe care el l-a făcut 
în faţa lui Dumnezeu, David a spus: „Am păcătuit în faţa lui Dumnezeu” și s-a po- 
căit de nelegiuirea sa. De aceea, cuvintele de pocăință pe care el ni le-a lăsat 
moştenire nouă, ne face să-i cântăm: 

Bucură-te, că lui Dumnezeu, în marea Sa Îndurare, I-a fost milă de tine; 

Bucură-te, că, după mulțimea îndurărilor Lui, El şters fărădelegea ta; 

Bucură-te, pentru că EI te-a curăţat cu desăvârşire de nelegiuirea ta; 

Bucură-te, că lucrurile tainice ale Înţelepciunii Domnului ţi s-au vădit ţie; 
Bucură-te, pentru că EI te-a stropit cu 1sop şi ai fost curăţat; 

Bucură-te, că Cel PreaÎnalt te-a spălat şi ai fost făcut mai alb decît zăpada; 
Bucură-te, că Cel Atotputernic te-a făcut să simţi veselie şi bucurie; 

Bucură-te, că Şi-a întors Faţa Sa de la păcatele tale; 

Bucură-te, pentru că EI a şters toate fărădelegile tale; 

Bucură-te, că Dumnezeu ţi-a creat o inimă curată şi a înnoit un duh drept întru tine; 
Bucură-te, pentru că El nu te-a părăsit, nici nu a luat Duhul Său cel Sfânt de la tine; 
Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 8-lea 

Când proorocul Natan l-a învinuit pe David pentru păcatul lui, el i-a transmis 
sentinţa Domnului, spunând: „Voi ridica nenorocirea împotriva ta din propria ta 
casă şi sabia nu se va depărta de la tine”. Și cuvintele Domnului au fost îndeplinite 
în fiii lui David, Abesalom şi Amnon; pentru că unul l-a ucis pe celălalt şi a fugit şi 
s-a ridicat împotriva tatălui său, pentru a-i uzurpa tronul lui ; şi David, cu tristeţe a 
fost obligat să-şi abandoneze oraşul său, lerusalim. Cu toate acestea, încrederea i-a 
fost în Domnul, Dumnezeul lui şi el nu a încetat să cânte continuu: Aliluia! 


Icosul al 8-lea 

David a plecat din Ierusalim şi Abesalom, fiul său, a intrat în oraș şi-n palatul rege- 
lui și a început să domnească în locul lui; şi a dezonorat casa tatălui său. Și acest 
nedemn fiu a îndrăznit, de asemenea, să adune o armată puternică pentru a-l urmări 
pe tatăl său şi a fost o mare bătălie şi generalul loab I-a ucis pe rebel; dar David, 
când a auzit aceasta, şi-a acoperit faţa sa şi a plâns cu amar, spunând: „O Abe- 
salom, fiul meu, fiul meu Abesalom ! Mai bine m-ar fi luat Domnul pe mine pentru 
tine, O Abesalom, fiul meu, fiul meu!” De aceea, minunându-ne de iubirea ta 
părintească, îţi strigăm ţie : 





Bucură-te, căci ai recunoscut răul pe care l-ai făcut înaintea lui Dumnezeu; 
Bucură-te, pentru că EI ţi-a redat bucuria mântuirii; 

Bucură-te, căci cu Duhul Său te-a sălăşluit pe tine; 

Bucură-te, că ai învăţat să calci pe căile Domnului; 

Bucură-te, căci prin râvna ta te-ai întors la EI; 

Bucură-te, căci Cel PreaÎnalt ţi-a şters vinovăția sângelui; 

Bucură-te, căci limba s-a bucurat de dreptatea Lui; 

Bucură-te, că EI a deschis buzele tale şi gura ta a vestit lauda Lui; 
Bucură-te, căci sufletul tău rupt a fost jertfit lui Dumnezeu; 

Bucură-te, că El nu ţi-a respins inima ta smerită și umilită; 

Bucură-te, că Domnul i-a făcut bine Sionului; 

Bucură-te, pentru că EI a fost mulțumit de jertfa ta şi de darul tău; 
Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 9-lea 

Când David era bătrân, filistenii s-au ridicat din nou împotriva lui Israel şi în 
primul rând printre ei erau fiii uriaşului Goliat, pe care regele îl ucisese în tinereţe. 
Dar oastea poporului lui Dumnezeu a învins în luptă și David L-a lăudat pe 
Domnul oştirilor, cântând melodios: Aliluia! 


Icosul al 9-lea 

Ridicându-si glasul în mulţumire către Cel PreaÎnalt, regele David Îi cânta : „Îţi voi 
mulțumi Ție, Doamne, printre neamuri şi voi cânta laude numelui Tău !” Şi buzele 
i s-au umplut de recunoştinţă pentru Dumnezeul lui lacov, care a fost pentru el un 
turn de mântuire şi a arătat milă unsului Său, lui David şi seminței lui. De aceea, 
fiindu-i şi noi recunoscători, de asemenea, pentru psalmii pe care el ni i-a lăsat 
moștenire, îi cântăm: 

Bucură-te, căci Domnul te-a izbăvit din mâna tuturor vrăjmașilor tăi; 

Bucură-te, pentru că EI a fost stânca ta şi cetatea ta şi eliberatorul tău; 

Bucură-te, pentru că EI a fost scutul tău şi trâmbiţa mântuirii tale; 

Bucură-te, pentru că EI a fost turnul tău mare, refugiul şi salvatorul tău; 

Bucură-te, pentru că atunci când dușmanii tăi au venit la tine, Domnul a rămas cu 
tine; 

Bucură-te, pentru că EI te-a eliberat, pentru că a binevoit întru tine; 

Bucură-te, pentru că EI te-a răsplătit după dreptatea ta; 

Bucură-te, pentru că EI te-a recompensat după curăția mâinilor tale; 

Bucură-te, căci ai rămas pe căile Domnului; 

Bucură-te, căci nu te-ai abătut de la Dumnezeul tău; 

Bucură-te, că ai fost drept înaintea Celui PreaÎnalt; 





Bucură-te, te-ai îndepărtat de la nelegiuirea ta; 
Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 10-lea 

Duhul proorociei s-a coborât peste regele David, unsul Celui PreaÎnalt şi a profeţit 
privind domnia lui, spunând : <<,,Duhul Domnului a vorbit prin mine şi Cuvântul 
Lui este pe limba mea”. Dumnezeul lui Israel a spus: „Cel ce stăpâneşte peste 
oame-ni trebuie să fie doar în frică de Dumnezeu”. Deşi casa mea nu este atât de cu 
Dumnezeu, totuşi El a făcut cu mine un legământ veşnic, bine întărit în toate şi 
sigur; pentru că aceasta este toată mântuirea mea şi toată dorinţa mea>>. Și cu 
dulce cântare I-a scandat Celui Atotputernic: Aliluia! 


Icosul al 10-lea 

Când David era bătrân, satana a stat împotriva lui Israel şi l-a amăgit pe rege să nu- 
mere poporul lui Dumnezeu. Dar Domnul a fost foarte nemulțumit de acest recen- 
sământ şi l-a trimis pe proorocul Gad regelui, cerându-i lui David să aleagă între 
trei ani de foamete, distrugere de mâna dușmanilor săi în termen de trei luni, sau 
trei zile de ciumă în toată ţara. Și, cum ciuma a coborât asupra lui Israel, David a 
strigat lui Dumnezeu, spunându-l: „Oare nu eu am poruncit oamenilor să fie nu- 
măraţi ? Doar eu am păcătuit și am făcut într-adevăr rău; dar ei ce au făcut ? Să fie 
mâna Ta, te rog, Doamne, Dumnezeul meu, peste mine și peste casa tatălui meu, 
dar nu pe poporul Tău, să nu fie pedepsit !” Şi Domnul I-a retras pe îngerul mâniei 
Lui; de aceea, dându-ne seama de mila Lui, Îi cântăm sfântului Lui: 

Bucură-te, că ai fost un măslin roditor în Casa Domnului; 

Bucură-te, că ţi-ai pus întotdeauna speranţa în mila lui Dumnezeu; 

Bucură-te, că l-ai dat laudă Lui totdeauna, pentru ceea ce a făcut; 

Bucură-te, că ai lăudat numele Lui, căci este bun înaintea Sfinților Săi; 

Bucură-te, căci Dumnezeu te-a ajutat şi Domnul a fost protectorul sufletului tău; 
Bucură-te, pentru că EI a adus răul asupra vrăjmașilor tăi şi i-a distrus cu totul prin 
adevărul Său; 

Bucură-te, că ai jertfit Celui PreaÎnalt; 

Bucură-te, căci ai mărturisit numele Lui, căci este bun; 

Bucură-te, pentru că EI te-a izbăvit din toate necazurile; 

Bucură-te, pentru că ochiul tău a privit în jos pe duşmanii poporului Său; 
Bucură-te, căci L-ai aşteptat pe Dumnezeu, care te-a salvat din toate furtunile; 
Bucură-te, căci ai vorbit şi seara, şi dimineaţa și la amiază despre mila Domnului și 
EI a auzit vocea ta; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 11-lea 





Aflat în primejdie, David a cerut mila Domnului pentru poporul său şi Domnul i-a 
poruncit să construiască un altar pe Muntele Sion, pe aria lui Aravna, lebuseul; şi, 
atunci când David a cumpărat acel loc şi a construit Altarul şi a jertfit ofrandele 
sale pe el, Domnul a trimis foc din cer pentru a le arde de tot, în semn de iertare. 
Apoi David a început să adune ceea ce era necesar pentru a construi în acel loc un 
templu pentru Domnul oștirilor, în care toţi credincioșii ar putea striga: Aliluia! 


Icosul al 11-lea 

Atunci David l-a numit pe Solomon moștenitorul lui şi a zis: „Mi s-a înfăţişat 
Cuvântul Domnului, astfel: <<Tu ai vărsat mult sânge şi ai făcut războaie mari; nu 
vei zidi o casă numelui Meu. lată, un fiu se va naşte din tine, care va fi un om al 
păcii! EI va zidi o casă numelui Meu >>”. Şi el a spus prinților lui Israel: „Acum 
îndemnaţi-vă inima și sufletul vostru să-L caute pe Domnul, Dumnezeul vostru! 
Prin urmare, construiți Templul Domnului, Dumnezeu, ca să aduceţi chivotul 
Legământului Domnului şi Vasele sfinte ale lui Dumnezeu, în casa care va fi 
construită Numelui Domnului !” De aceea, minunându-ne de iubirea şi evlavia sa 
pentru Cel PreaÎnalt, îi cântăm: 

Bucură-te, că în Dumnezeu ţi-ai căutat cuvintele tale, în Dumnezeu ţi-ai pus nă- 
dejdea ta; 

Bucură-te, că ţi-ai depus întreaga viață Lui; 

Bucură-te, căci te-ai supravegheat mereu, pentru Domnul, ajutorul tău; 

Bucură-te, că, atunci când erai printre dușmanii tăi, El ţi-a arătat mila Sa; 
Bucură-te, căci vei locui în cortul Lui în vecii vecilor; 

Bucură-te, că vei fi adăpostit de adăpostul aripilor Sale; 

Bucură-te, căci vei sta înaintea feţei lui Dumnezeu în veacul ce va veni; 

Bucură-te, că vei cânta veşnic numelui Său; 

Bucură-te, căci stai înaintea Lui în Lăcaşul Său, pentru a vedea Puterea şi Slava 
Lui; 

Bucură-te, că în patul tău ţi-ai amintit de Domnul şi-n zorii zilei ai cugetat la EI; 
Bucură-te, că sufletul tău a tânjit după Cel PreaÎnalt; 

Bucură-te, căci mâna Lui dreaptă te-a ajutat îndată; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul al 12-lea 

Luându-şi psaltirea sa, regele David a fost inspirat de Duhul Sfânt şi a cântat 
proorocind venirea lui Mesia, care este urmaşul lui după trup, Botezul Lui, Sufe- 
rinţa Lui pe Cruce, moartea, Învierea și Înălțarea Lui. De aceea, înțelegând că 
Domnul i-a umplut gura cu laude, Îi cântăm: Aliluia! 


Icosul al 12-lea 





Privind înainte cu ochii săi profetici, regele prooroc i-a spus lui Dumnezeu: „Din 
gura pruncilor şi a celor ce sug ai săvârşit laudă”, proorocind intrarea triumfală a 
Domnului în Sion; şi prevăzând ura cărturarilor şi saducheilor pentru EI, a spus: 
„Conducătorii s-au adunat împreună împotriva Domnului”. Şi cu adevărat văzând 
suferințele Lui de bună voie, a proorocit chiar cuvintele rostite de Hristos pe Cruce, 
spunând: „Dumnezeul meu, ... pentru ce m-ai părăsit ? Împărţit-au hainele Mele 
loruşi şi pentru cămaşa Mea au aruncat sorți. Străpuns-au mâinile Mele şi picioa- 
rele Mele. Şi mi-au dat spre mâncarea mea fiere şi în setea mea m-au adăpat cu 
oţet”. De aceea, plini de venerație pentru harul divin împărtășit lui, îi spunem: 
Bucură-te, căci ai strigat: "Să se scoale Dumnezeu!” ; 

Bucură-te, că ai spus: „Să se risipească vrăjmaşii Lui!”; 

Bucură-te, căci ai exclamat: „Robit-ai mulţime”; 

Bucură-te, că ai anunţat: „Acum Mă voi scula, zice Domnul”; 

Bucură-te, că ai strigat: „Suitu-S-a Dumnezeu întru strigare”; 

Bucură-te, căci ai spus: „Domnul în glas de trâmbiţă”; 

Bucură-te, că ai strigat către cer: „Ridicaţi, căpetenii, porţile voastre ... şi va intra 
Împăratul slavei”; 

Bucură-te, căci ai spus Îngerilor : „Domnul Puterilor, Acesta este Împăratul sla- 
vei”; 

Bucură-te, că ai binecuvântat numele Slavei lui Dumnezeu pentru totdeauna; 
Bucură-te, căci L-ai mărturisit printre popoare, cu instrumente de psaltire; 
Bucură-te, pentru că Atotputernicul Dumnezeu te-a mângâiat; 

Bucură-te, din adâncurile pământului EI te-a scos; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condaculul al 13-lea (de 3 ori) 

Binecuvântat eşti, Sfinte rege şi prooroc David, căci Duhul Sfânt, ţi-a umplut gura 
cu laudele Celui PreaÎnalt şi prin inspiratele tale cuvinte ne-ai învăţat cum să ne 
închinăm PreaSfintei Treimi! De şapte ori pe zi, seara, dimineaţa și la amiază, prea 
mărirea noastră a Dumnezeirii începe, continuă şi se termină cu minunaţii tăi Psal- 
mi. De aceea, ca urmare a minunatelor tale lucrări, noi cu toţii Îi strigăm lui Dum- 
nezeu: Aliluia! 


Apoi, iarăşi se zice: 


Icosul întâi 

Când Saul, regele lui Israel, a nesocotit porunca lui Dumnezeu şi Domnul nu i-a 
mai dat voie să fie rege, El Şi-a trimis marele preot, pe Sfântul prooroc Samuel, în 
Betleemul Iudeii, de unde I-a luat pe David, cel mai mic dintre fii lui lesei, de la 
turmele câmpurilor şi l-a uns rege, cu un corn de ulei, astfel încât duhul lui 





Dumnezeu S-a pogorât peste tânărul sfânt. De aceea, dându-ne seama de smerenia 
lui şi bunăvoința Domnului faţă de el, îi cântăm: 

Bucură-te, că nu ai umblat în sfatul celor necredincioşi; 

Bucură-te, că nu ai mers pe calea păcătoşilor; 

Bucură-te, că voia ta a fost în legea Domnului; 

Bucură-te, că la legea Lui ai cugetat zi şi noapte; 

Bucură-te, ai fost uns rege de Dumnezeu; 

Bucură-te, că ai vestit poruncile Lui; 

Bucură-te, că ai servit, cu frică, Domnului; 

Bucură-te, că te-ai bucurat, cu cutremur, în EI; 

Bucură-te, căci Domnul a fost ajutătorul şi slava ta; 

Bucură-te, că atunci când L-ai chemat, El te-a auzit; 

Bucură-te, căci Dumnezeu i-a lovit pe toți cei care, fără motiv, au fost dușmanii tăi; 
Bucură-te, pentru că binecuvântarea Lui a fost totdeauna cu tine, care ţi-ai pus 
nădejdea în EI; 

Bucură-te, Sfinte prooroc şi rege David, strămoșul şi psalmistul lui Dumnezeu! 


Condacul întâi 

Cu imnuri şi psalmi să-l cinstim pe Sfântul rege David, cel ce a fost ales de Dum- 
nezeu să domnească peste toţi aleşii Lui şi care a dat naștere în trup lui Mesia, 
Domnul, Dumnezeul şi Mântuitorul nostru, lisus Hristos! Şi să-i spunem: aşa cum 
din iad ai fost eliberat de Răscumpărătorul nostru la glorioasa Sa Înviere și stai 
acum, cu îndrăzneală înaintea Tronului Său dumnezeiesc, învaţă-ne cum să-l cân- 
tăm Lui o nouă cântare, ca să-ţi strigăm şi ţie: Bucură-te, Sfinte prooroc şi rege 
David, strămoșul şi psalmistul lui Dumnezeu! 


Apoi, se zice această: 
Rugăciune către Sfântul prooroc şi rege David 


O, Sfinte prooroc şi rege David, care după trup eşti strămoșul lui lisus Hristos, 
Salvatorul și Mântuitorul nostru, care ne-a eliberat din păcat şi din moarte. Când ai 
fost tânăr şi păşteai oile tatălui tău în Betleemul Iudeii, ai fost ales de Domnul, 
Păstorul cel Bun, să paşti oile cuvântătoare, alesele Lui, poporul lui Israel; de 
aceea, Duhul Celui PreaÎnalt S-a coborât peste tine şi te-a înzestrat cu darurile Sale 
nepreţuite : să domneşti cu prudență şi dreptate ; de a întoarce cu bine, relele făcute 
ție ; pentru a suprima intrigile şi uneltirile dușmanilor împotriva Atotputernicului; 
de a compune o muzică de o atât de mare frumusete, încât diavolii ies şi fug în 
zbor la sunetul lor şi pe care Sfânta noastră Biserică o foloseşte la prea slăvirea 





prea milostivului nostru Dumnezeu; şi de a-l oferi pocăinţa pentru păcatele comise, 
care slujeşte ca model de pocăință creștină pentru noi toți. 


De aceea, minunându-ne de cucernicia ta şi prea mărindu-L pe unicul Dumnezeu 
cel slăvit în PreaSfânta Treime, care te-a proslăvit pe tine şi pe toţi Sfinţii din vre- 
murile trecute, te rugăm: aşa precum tu stai acum în ceruri înaintea tronului lui 
lisus Hristos, urmaşul tău regal, fiind eliberat de EI, în momentul Învierii Lui, din 
iad, unde așteptai măreţa Lui sosire, roagă-L pentru noi, robii tăi nevrednici, care 
cinstim memoria ta cea sfântă şi-l cântăm imnuri de laudă Lui cu inspiratele tale 
cuvinte, să-l fie milă de noi, să ne ierte nouă nelegiuirile noastre şi să ne numere cu 
cei vrednici să stea cu tine la dreapta Împăratului ceresc, când va veni să judece 
Viii ŞI MOrțII. 


Căci Lui 1 se cuvine toată slava, cinstea și închinăciunea, împreună cu Cel fără de 
Inceput al Său Părinte şi cu PreaSfântul şi Bunul şi de viaţă făcătorul Său Duh, 
acum şi pururea şi în vecii, vecilor. Amin ! 


Şi, apoi, se face Otpustul: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale, ale Sfântului prooroc şi rege David şi ale 
tuturor Sfinților, miluieşte-ne şi ne mântuieşte pe noi. Amin ! 


Sursa: 
https://chirho88888888.wordpress.com/2019/12/15/acatistul-sfantului- 
david/ 


https://www.truechristianity.info/en/prayers_en/akathists_relating to _saints/eng akathist 
saint_david_prophet.php 


SR 5 e 


Viaţa Sfântului prooroc şi rege David 


Sfântul şi dreptul Rege David (n. 1040 î. Hr., Betleem-ţ970 î. Hr., lerusalim) a fost 
cel de-al II-lea rege al Israelului biblic, urmându-i regelui Saul şi a domnit peste 
regatul lui Iuda între 1010-1002 î. Hr. (7 ani), iar peste Regatul unit al Israelului 
între 1002—970 î. Hr. (33 de ani). 


EI a fost, de asemenea, unul din proorocii Vechiului Testament, autorul a cel puţin 
73 de Psalmi din Sfânta Scriptură şi unul dintre strămoşii Domnului nostru, lisus 
Hristos. 





Descrierea completă a vieţii regelui David se găseşte cuprinsă în Vechiul Testa- 
ment începând în Cartea Întâi a Regilor (capitolul al 16-lea), continuând pe întrea- 
ga întindere a Cărţii a Il-a Regilor şi încheindu-se în Cartea a III-a a Regilor 
(capitolele 1-2). 


Israelitenii au avut de purtat un nou război împotriva filistenilor, iar 3 dintre frații 
mai mari ai lui David se aflau în oastea condusă de regele Saul, așteptând începutul 
luptelor. 


lesei, tatăl lor, dorind să afle veşti despre fiii săi, l-a trimis pe David cu provizii că- 
tre aceștia. Uriaşul filistean de 6 coţi şi o palmă, (17.4), Goliat din Gat, „războinic 
din tinereţea lui” (17.33) ocărăşte pe Israel timp de 40 de zile (17.16, 25, 26, 36, 
43, 45), propunând ca lupta să fie decisă printr-o luptă individuală (17.8-9). 


David, motivat şi de recompensa promisă celui care-l va învinge pe filistean (bo- 
găţii, fuca împăratului de nevastă şi scutirea de dări pentru casa sa (17.25, 27), cere 
voie împăratului Saul să pedepsească pe cel ce batjocoreşte numele Dumnezeului 
lui Israel. Saul acceptă. 


David se duce la un pârâu de unde ia 5 pietre netede pe care şi le pune în buzunar 
şi traistă. David se înfăţişează înaintea lui Goliat cu o praştie şi un toiag. 


Văzându-l pe „copilul” David, Goliat râde de el, adăugând ironic că nu e câine să 
vină la el cu toiege. 


La început David fuge înaintea lui, iar apoi îi trage cu praştia drept în frunte, 
prăbuşindu-l pe uriaşul filistean.Ii ia apoi sabia, îl omoară cu ea şi îi taie capul. 


Filistenii înspăimântați o iau la fugă, cu bărbaţii lui Israel şi luda în urmărirea lor. 


David ia capul filisteanului şi-l duce la Ierusalim iar armele sale sunt puse în cortul 
său (17.38-58). 


David a ocupat Ierusalimul care era controlat de către lebuşiţi și și-a stabilit 
capitala acolo. De atunci ea va fi cunoscută sub numele de “Cetatea lui David”. 
David a adus Chivotul Legii la Ierusalim cu mare alai. 


Văzând splendoarea propriului său palat, iar Chivotul protejat numai de un cort, 
regele David a vrut să construiască un templu în care să aşeze Chivotul. Dar 
proorocul Natan a venit la David şi l-a înștiințat despre o descoperire pe care a pri- 





mit-o de la Domnul, spunând că nu David era cel ales ca să-i construiască Templul, 
ci unul dintre fu săi. 


Odată, spre seară, sculându-se David din pat şi plimbându-se pe acoperişul casei 
domneşti, a văzut de pe acoperiş o femeie scăldându-se şi femeia aceasta era tare 
frumoasă. Atunci a trimis David să se cerceteze cine-i acea femeie. ŞI 1 s-a spus că- 
i Batşeba, femeia lui Urie Heteul. 


După aceea, David a scris lui loab: „Puneţi pe Urie unde va fi lupta mai crâncenă şi 
retrageţi-vă de la el, ca să fie lovit şi ucis !,„Urie a căzut în bătălie şi David s-a 
căsătorit cu Batşeba. 


Atunci a trimis Domnul pe Natan, proorocul la David şi a venit acela la el şi i-a zis: 
“Aşa zice Domnul, Dumnezeul lui Israel: Eu te-am miruit rege pentru Israel şi Eu 
te-am izbăvit din mâna lui Saul. Pentru ce însă ai nesocotit tu cuvântul Domnului, 
făcând rău înaintea ochilor Lui? Pe Urie Heteul tu l-ai lovit cu sabia, pe femeia lui 
ţi-ai luat-o de soție, iar pe el l-ai ucis cu sabia amoniţilor.” 


„Am păcătuit înaintea Domnului, zise David către Natan. 


„ȘI Domnul a ridicat păcatul de deasupra ta - zise Natan şi tu nu vei muri. Dar, 
fiindcă tu prin această faptă ai dat vrăjmaşilor Domnului pricină să-L hulească, de 
aceea va muri fiul ce ţi se va naşte”. 


ŞI după 7 zile copilul a murit. 


David a primit cu umilinţă pedeapsa trimisă de Domnul şi n-a mai încetat până la 
moartea sa de a-şi plânge păcatul său (2 Regi 10-12). 


Deşi Domnul nu l-a lăsat pe David să-i construiască primul Templu în Ierusalim, 
acesta în schimb a pus deoparte mult aur şi obiecte de podoabă din prăzile de răz- 
boi pentru a fi folosite în construirea acestuia. A cumpărat aria viitorului templu, 
unde a construit numai un altar; conform textului din 1 Cronici 28, David însuşi a 
elaborat planurile pentru Templu pe care i le-a dat lui Solomon şi, de asemenea, a 
rânduit preoţii care vor sluji acolo în cete diferite, a desemnat sarcini şi a luat 
măsuri cu privire la buna funcționare a Templului. 





Comentarii patristice - Fuga în Egipt 


Duminica după Naşterea Domnului (Fuga în Egipt — Ev. Matei 2, 13-23) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai acolo 
până ce-ţi voi spune, fiindcă Irod are să caute Pruncul ca să-L ucidă. 


De ce pruncul Hristos a fost trimis în Egipt? Textul face referire clară la acest 
lucru: trebuia să se împlinească ceea ce Dumnezeu a zis prin profet: Din Egipt am 
chemat pe Fiul Meu (Osea 11, 1). De aici înainte, putem vedea că nădejdea 
mântuirii este descoperită lumii întregi. Babilonul şi Egiptul reprezintă lumea 
întreagă. Chiar dacă ele au fost înghițite de nelegiuire, Dumnezeu a făcut cunoscut 
faptul că dorea să le corecteze şi să le schimbe. Dumnezeu a dorit ca întreaga lume 
să aştepte însutitele Sale daruri. Aşadar, a chemat din Babilon pe cei înţelepţi şi a 
trimis Sfânta Familie în Egipt. Am fost avertizați de la început să fim atenţi la 
ispite şi comploturi şi le observăm încă de când a venit în scutece. Deci vezi încă 
de la naşterea Domnului lisus un tiran furios care se împotriveşte, o familie care 
fuge şi o plecare dincolo de hotar. Deoarece nu a fost vorba despre vreo fărădelege 
pentru care familia Sa a fost exilată. 


Și tu, dacă ai probleme şi suferi numeroase încercări, nu trebuie să te tulburi. Să nu 
te aştepţi să fii răsplătit sau încoronat imediat pentru necazurile tale. Ci mai vârtos 





să ţii în minte exemplul suferinţei îndelungate a Maicii Pruncului, suportându-le pe 
toate cu nobleţe, ştiind că asemenea viaţă în pribegie este potrivită cu orânduirea 
lucrurilor duhovniceşti. Tu împărtăşeşti aceeaşi muncă nevoitoare pe care Fecioara 
Maria însăşi a gustat-o. Acelaşi lucru l-au făcut şi magii. Şi Fecioara Maria, şi 
magii doreau să se retragă în taină în rolul smerit al pribeagului. (Credincioşii sunt 
învăţaţi să țină minte, în mijlocul ispitelor şi smintelilor, fuga Sfintei Familii în 
Egipt şi întoarcerea magilor pe alt drum — n.tr.) 


(Sfântul loan Gură de Aur, Evanghelia după Matei, Omilia 5, 2, traducere 
pentru Doxologia.ro de Alexandra Zurba) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai acolo 
până ce-ţi voi spune, fiindcă Irod are să caute Pruncul ca să-L ucidă. 


Fuga Sa nu a fost determinată de frică, ci de către ceea ce a venit prin taina 
profeției. Evanghelia a răsădit sămânţa, când a spus: la Pruncul şi pe mama Sa şi 
fugi în Egipt. Şi mai departe, ca să se împlinească cele scrise: „Din Egipt am 
chemat pe Fiul Meu” (Osea 11, 1). 


Hristos a fugit pentru a întări adevărul Legii, credinţa în profeție şi în mărturia 
psalmistului. Domnul Însuşi spune: Trebuia să se împlinească de către Mine toate 
cele scrise în Legea lui Moise, în prooroci şi în psalmi (Luca 24, 44). Hristos a 
fugit pentru noi, nu pentru EI Însuşi. Hristos a fugit pentru ca, la timpul cuvenit, să 
slujească ca un iconom al Sfintei Liturghii. Hristos a fugit ca, prin dăruirea iertării 
Sale, să distrugă sursa abuzurilor venite şi să arate credinţa celor care vor să 
creadă. Şi, în final, Hristos a fugit pentru a ne dărui nouă credinţă statornică, chiar 
şi atunci când suntem nevoiţi să fugim, ştiind că în faţa persecuțiilor este mai bine 
să fugim, decât să ne lepădăm de credinţă. Căci Petru pentru că nu a dorit să fugă 
de aceea s-a lepădat de Hristos iar loan, ca nu cumva să se lepede de Hristos, a 
fugit. 


(Petru Hrisologul, Predici 150, 11, traducere pentru Doxologia.ro de Alexandra 
Zurba) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai acolo 
până ce-ţi voi spune, fiindcă Irod are să caute Pruncul ca să-L ucidă. 





Irod a fost cel care căuta Pruncul sau oare diavolul a lucrat prin Irod? Când Irod 
însuşi s-a întâlnit cu magii, şi-a imaginat că aceştia au fugit de sub guvernatorii lor. 
Deoarece Hristos, deşi limitat de cerinţele vârstei Sale, hrănit la pieptul mamei 
Sale, stând liniştit, tăinuindu-Şi cuvintele, incapabil să meargă, totuşi, a schimbat 
pe magi (care erau purtători ai stindardului diavolului) în cele mai evlavioase slugi. 
Diavolul a realizat imediat ce lucrare va înfăptui Hristos la vârsta deplină. Aşadar, 
a întors pe evrei împotriva Lui, viclean fiind, a îndemnat pe Irod să se ridice 
împotriva Pruncului Hristos. Acesta a sperat să-L priveze de viitoarea putere a Sa, 
a Crucii, stindardul marii biruinţe pentru lume. Diavolul a înţeles că Hristos în 
curând va restaura viaţa lumii întregi cu învăţătura şi cu puterea Sa. Chiar şi atunci 
când scâncea ca prunc, lisus a luat în stăpânire această lume, de la cap la coadă. 
Aşa cum spunea şi profetul: căci, înainte ca băiatul să zică tată şi mamă, va lua 
toată bogăția Damascului şi prada Samariei (Isaia 8, 4). Evreii înşişi dovedesc 
aceasta când spun: lată cum toată lumea merge după EI (loan 12, 19). 


(Petru Hrisologul, Predici 150, 9, traducere pentru Doxologia.ro de Alexandra 
Zurba) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai acolo 
până ce-ţi voi spune, fiindcă Irod are să caute Pruncul ca să-L ucidă. 


Mergi în pământul Egiptului.Căci Domnul, ca un doctor, a fugit în Egipt pentru a-l 
cerceta, deoarece lâncezea în greşeli, nu pentru că ar fi vrut să rămână acolo. La 
prima vedere, se presupune că El a fugit în Egipt de furia lui Irod. Înţelesul 
tălmăcit este că a fugit în vederea alungării demonilor din Egiptul întunecat de 
greşeli, aşa cum Isaia mărturiseşte când spune: lată Domnul ajunge în Egipt, aşezat 
pe nor uşor, iar idolii Egiptului vor cădea (Isaia 19, 1). 


Nu vezi că mai apoi nu dorea să evite moartea, ci ajunge în Egipt pentru a distruge 
idolii ucigaşi? Acesta este singurul moment când Domnul a călătorit în Egipt. 
Trebuie menţionat, de altfel, de ce a fugit în Egipt în timpul nopții şi s-a întors în 
timpul zilei. Aceasta pentru că, atunci când a fugit, a fugit de persecuția lui Irod iar 
de întors a făcut-o după ce Irod a murit. Noaptea simbolizează întinderea furiei 
persecuției, pe când ziua reprezintă o liniştire a acesteia. 


(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 





(Mt. 2, 14) Şi sculându-se, a luat, noaptea, Pruncul şi pe mama Lui şi a plecat în 
Egipt. 


Sfintei Fecioare Maria, care nu a trecut niciodată dincolo de pragul casei sale, i-a 
fost poruncit să sufere această încercare pentru binele binecuvântatei naşteri şi 
pentru neîncetatul ei urcuş duhovnicesc. Nu este copleşitor? Pe când Palestina 
complotează şi încearcă să ducă la capăt o conspirație împotriva lui lisus, Egiptul 
este cel care Îl primeşte şi Îl protejează pe Cel pentru care sunt planificate 
comploturile! Aceasta este amintită de Patriarhul Iacob, care de asemenea a căutat 
ajutor în Egipt (Facerea 45, 25 - 46, 7), anticipând venirea Domnului nostru în 
acest pământ. 


(Sfântul loan Gură de Aur, Evanghelia după Matei, Omilia 5, 2, traducere 
pentru Doxologia.ro de Alexandra Zurba) 


(Mt. 2, 14) Şi sculându-se, a luat, noaptea, Pruncul şi pe mama Lui şi a plecat în 
Egipt. 


Hristos a făgăduit că se va întrupa, că va trece prin viaţă, că va propovădui slava 
Impărăției Cerurilor, că va propovădui credinţa şi că, prin puterea cuvântului Său, 


va alunga pe demoni. A făgăduit că va da orbilor vedere, umblare şchiopilor, 
vorbire muțţilor, auzire surzilor iar morţilor iertare de păcate şi înviere. Toate aceste 
lucruri le-a făgăduit prin Lege şi profeţi. Aşadar, trebuia ca Hristos, când avea să 
devină adult, să nu fugă de moartea pe care a evitat-o ca Prunc. 


(Petru Hrisologul, Predici 150, 10, traducere pentru Doxologia.ro de Alexandra 
Zurba) 


(Mt. 2, 15) Și au Stat acolo până la moartea lui Irod, ca să se împlinească 
cuvântul spus de Domnul, prin proorocul: „Din Egipt am chemat pe Fiul Meu”. 


Există şi altceva valoros de remarcat, un prim fapt cu privire la magi şi altul 
referitor la Prunc. Întrebarea este: de ce magii nu au rămas cu Pruncul? Şi de ce 
Pruncul nu a rămas în Betleem? Toţi au fost obligaţi să fugă imediat după ce au 
fost primiţi cu bucurie: magii în Persia şi Sfânta Familie în Egipt. De ce? Aceasta 
merită o analiză mai profundă. Minunatul plan de mântuire al lui Dumnezeu nu 
prezenta încredere dacă nu se întrupa Fiul lui Dumnezeu. Dacă lisus cădea în 
mâinile lui Irod, viaţa Sa putea fi îndepărtată prin ucidere. Multe circumstanţe au 
fost hotărâte providențial în istoria umanităţii. Chiar dacă trupul Pruncului Hristos 
era în pericol, unii au îndrăznit să gândească că Acesta nu şi-a asumat trupul nostru 





uman şi că venirea Lui a fost ca a unei fantome. Aceste idei lipsite de credinţă îi 
distrug în cele din urmă pe cei care nu mărturisesc că Dumnezeu a venit la noi în 
trup, acesta devenind trupul dumnezeirii Sale. 


Conform celor înţelepţi, magii au fost trimişi repede în patria lor, însărcinaţi să 
transmită învăţătura în pământul perşilor, zădărnicind nebunia regelui. Acestuia din 
urmă i s-a permis ocazia să înţeleagă faptul că punea la cale lucruri imposibile, 


la complotul său nebun. Este în puterea Domnului nu doar să-şi supună duşmanii, 
ci să o facă cu atât de multă uşurinţă, inducând în eroare pe cei vicleni într-un mod 
specific doar atotputerniciei lui Dumnezeu. În acelaşi mod, şi egiptenii au fost duşi 
în eroare odinioară (în vremea lui Moise — n.tr.; cf. 1 Samuel 6, 6 LXX), averea lor 
a fost cedată în secret şi din iconomia şi cu puterea lui Dumnezeu s-a săvârşit 
minunea cu ei. 


(Sfântul loan Gură de Aur, Evanghelia după Matei, Omilia 5, 1, traducere 
pentru Doxologia.ro de Alexandra Zurba) 


(Mt. 2, 15) Și au stat acolo până la moartea lui Irod, ca să se împlinească 
cuvântul spus de Domnul, prin proorocul: „Din Egipt am chemat pe Fiul Meu”. 


Lui losif, prin urmare, i s-a poruncit să îngăduie acest copil despre care Isaia a 
spus: Căci Prunc s-a născut nouă; un Fiu s-a dat nouă, a Cărui stăpânire este pe 
umerii Lui (Isaia 9, 6). 


EI spunea un Fiu s-a dat nouă pentru că Hristos Domnul s-a născut prunc şi a fost 
numit Fiu al lui Iosif şi al Mariei. Referitor la fuga lor în Egipt, Isaia a profeţit 
acestea când a spus: Iată, Domnul vine pe nor uşor şi ajunge în Egipt (Isaia 19, 1). 
Prin aceste cuvinte, făgăduinţa întrupării Domnului a fost limpede descoperită şi 
dată pe față. De vreme ce Domnul Însuşi este invocat ca Răsăritul cel de Sus, 
Soarele Dreptăţii, (Maleahi 3, 20; Luca 1, 78) este subînţeles că vine pe nor uşor. 
Prin aceasta, Isaia se referă la faptul că EI vine într-un trup preschimbat, trup fără 
de păcat şi prin care şi-a acoperit lumina slavei Sale în învelişul norului trupului 
Său. 


Osea, de asemenea, marchează acest moment când spune: Regele lui Israel va 
pieri. Când Israel era tânăr, Eu îl iubeam. Şi din Egipt am chemat pe Fiul Meu 
(Osea 10, 15-11, 1). 





După ce, în perioada Egiptului Antic, păcatul s-a înmulțit, după multe încercări 
îngăduite de Dumnezeu, Tatăl Atotputernic, înduioşat de credinţa poporului faţă de 
EI, a trimis pe Fiul Său în Egipt. A făcut acest lucru pentru că Egiptul, care a plătit 
pedeapsa răutăţii, în vremea lui Moise, poate acum să-L primească pe Hristos, 
nădejdea mântuirii noastre. Cât de mare a fost mila lui Dumnezeu arătată prin 
venirea Fiului Său! 


Egiptul vechi, care sub Faraon, a stat împotriva lui Dumnezeu cu încăpățânare, 
devine acum martorul şi casa lui Hristos. Milostivirea lui Dumnezeu faţă de Egipt 
a fost arătată asupra magilor care au dorit să-l cunoască pe Hristos Domnul. Pentru 
că, deşi magii au îndrăznit să se împotrivească bunătăţii divine, în vremea lui 
Moise, acum, văzând doar o singură stea pe cer, au crezut în Fiul lui Dumnezeu. 
Magicienii mândri erau daţi spre pedepsire pentru lipsa lor de credinţă. Ceilalţi au 
fost duşi spre slavă prin credinţă, din moment ce au crezut că Dumnezeu s-a 
întrupat, Dumnezeu pe care magii de origine egipteană nu doreau să-L recunoască 
în măreţia Sa divină. 


(Cromatius, Tratat la Matei 6, 1, traducere pentru Doxologia.ro de Alexandra 
Zurba) 


(Mt. 2, 16) lar când Irod a văzut că a fost amăgit de magi, s-a mâniat foarte şi 
trimițând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 


Din dorinţa de a-L distruge pe Mântuitorul lumii, Irod a trimis cuvânt la Betleem şi 
a poruncit ca toți copiii de doi ani şi mai în jos să fie ucişi, reprezentând vârsta pe 
care a auzit-o de la magi. A bănuit că prin porunca sa îl va ucide pe Domnul însuşi, 
izvorul vieţii. Sfântul Duh cunoştea această răutate a lui Irod. Solomon, vorbind 
poporului credincios, spune: Care va da pe fratele meu, cel care suge la sânul 
mamei sale? (Cântarea Cântărilor 8, 1) Mai mult, prin: „Care va da?” subliniază că 
Irod nu avea nici o putere asupra Lui, El fund Domnul şi împăratul puterilor. 
Aşadar, Domnul a vorbit în chip adevărat când a mărturisit despre EI prin acelaşi 
Solomon, care zice: „Atunci mă vor căuta, dar nu mă vor afla. Pentru că au urât 
înţelepciunea şi n-au luat aminte la Cuvântul lui Dumnezeu şi L-au disprețuit” 
(Pildele lui Solomon 1, 28-30). 


Regele David, luminat de Duhul Sfânt, spunea: Tu eşti singurul care m-ai născut, 
eşti nădejdea mea, din pântecele maicii mele... Tu eşti acoperitorul meu (Psalmul 
70, 6). 





Moise spune, de asemenea, că Hristos Domnul, prunc fiind, nu putea fi ucis. A 
mărturisit aceasta cu cuvintele sale: Să nu fierbi iedul în laptele mamei Sale 
(eşirea 23, 19). Prin această afirmaţie, Moise relevă perspectiva că Hristos 
Domnul nostru este adevăratul Miel al Domnului, care va să sufere la vremea 
rânduită. 


+(Cromatius, Tratat la Matei 6, 2, traducere pentru Doxologia.ro de Alexandra 
Zurba) 


(Mt. 2, 16) Iar când Irod a văzut că a fost amăgit de magi, s-a mâniat foarte şi 
trimițând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 


De ce Hristos a făcut aceasta? El este judecătorul gândurilor şi cercetătorul 
cugetului nostru. De ce i-a părăsit pe cei căutaţi din cauza Lui, fapt ştiut de EI că 
vor fi ucişi, pentru E1? EI s-a născut rege, împăratul tuturor - cum, dar, a neglijat pe 
cei care purtau stindardul nevinovăţiei Sale? De ce a desconsiderat o armată de 
copii de aceeaşi vârstă cu EI? De ce, aşadar, i-a abandonat pe acei care, din acelaşi 
leagăn cu el, au fost tăiaţi precum o pradă? S-a întâmplat aceasta pentru ca EI, care 
va deveni singurul împărat să se întoarcă împotriva forţelor tuturor duşmanilor? 
Fraților, Hristos nu a disprețuit pe cei din acelaşi leagăn cu EI, însă le-a grăbit viaţa 
şi le-a garantat că vor merge pe calea slavei înainte de a-şi trăi viaţa. EI le-a dat 
posibilitatea să guste slava fără a se osteni. Le-a dăruit cununa înainte ca trupurile 
lor să crească. A fost dorinţa lui Hristos să evite păcatele în cinstea virtuţii, să se 
bucure de Rai înaintea petrecerii vieţii pe pământ şi să fie părtaşi la viaţa cerească 
imediat. Aşadar, Hristos a fost cel care a trimis ostaşii înainte. Nu i-a abandonat. El 
i-a adunat în rândurile Sale. Nu i-a lăsat în urmă. 


(Petru Hrisologul, Predici 152, 7, traducere pentru Doxologia.ro de Alexandra 
Zurba) 


(Mt. 2, 16) Iar când Irod a văzut că a fost amăgit de magi, s-a mâniat foarte şi 
trimițând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 


În Betleem, prin urmare, toţi copiii au fost ucişi. Copiii nevinovaţi care au murit 
atunci pentru binele lui Hristos au devenit primii martiri. David se referă la ei când 
spune: Din gura pruncilor şi a celor ce sug ai săvârşit laudă, pentru vrăjmaşii tăi, ca 
să amuţeşti pe vrăjmaş şi pe răzbunător (Psalmul 8, 2). ... Căci în această 
persecuție, chiar şi pruncii mici şi cei care alăptau au fost ucişi pentru Hristos şi au 





ajuns la lauda desăvârşită a martiriului. Nelegiuitul Irod, între timp, a fost omorât, 
omul care a pus mâna pe regat ca să se apere de Împăratul cerului. Aşadar, acei 
copii binecuvântați au meritul deplin față de alții. Au fost primii care au fost 
vrednici să moară în numele lui Hristos. 


(Cromatius, Tratat la Matei 6, 2, traducere pentru Doxologia.ro de Alexandra 
Zurba) 


(Mt. 2, 16) Iar când Irod a văzut că a fost amăgit de magi, s-a mâniat foarte şi 
trimițând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 


Irod a dat poruncă că nu doar copii din Betleem, ci şi cei din împrejurimile oraşului 
să fie ucişi, gândind că printre mulțimea acelora ucişi se va găsi şi cel căutat. 
Acesta a poruncit să fie ucişi cei de doi ani şi mai în jos. El a calculat cât timp a 
trecut de la întruparea Domnului, luând în considerare timpul petrecut de magii în 
călătoria lor şi cel pe care l-a petrecut pe tron. Însă Hristos a fost luat din Betleem 
odată ce noaptea sosise. Nu poate fi posibil ca naşterea Domnului să fie cauza 
uciderii pruncilor. Însă, divulgarea uciderii pruncilor de către Irod a marcat 
începutul unui lung lanţ de nelegiuiri. Chiar şi cei care L-au răstignit pe Hristos nu 
erau atât de înrăiți în momentul arestării lui Hristos. Mai curând, au devenit astfel 
în momentul când s-au angajat să-L ucidă pe Hristos. Şi totuşi, pentru binele lui 
Hristos, pruncii vor primi răsplată prin martiriul lor. 


(Teodor de Mopsuestia, Fragment 9, traducere pentru Doxologia.ro de 
Alexandra Zurba) 


(Mt. 2, 17-18) Atunci s-a împlinit ceea ce se spusese prin Ieremia proorocul: 
„Glas în Rama S-a auzit, plângere şi tânguire multă; Rahela îşi plânge copiii şi 
nu voieşte să fie mângâiată pentru că nu sunt”. 


Glas s-a auzit în Rama(leremia 31, 15; 40, 1). Rama a fost oraşul lui Saul. Saul era 
din seminţia lui Veniamin, fiul Rahelei, al cărei mormânt se află în Betleem, unde 
aceste fapte nelegiuite s-au săvârşit. Prin urmare, pruncii au fost ucişi în Betleem, 
unde dăinuieşte mormântul Rahelei. De aceea, Rahela este înfăţişată ca plângând 
pe copii (Facerea 35, 16-20). Înţelesul „plânsului” se descoperă a fi lacrimile 
pruncilor; apoi, înţelesul „plânsului” se arată a fi jalea mamelor. Copiii plângeau 
pentru că au fost separați de propriile lor mame. Acestea se tânguiau pentru că au 
fost lipsite de copii, inima fiindu-le străpunsă pentru despărțirea de ei. Şi este 
posibil de observat o mai mare amărăciune a mamelor care au rămas decât a 





copiilor ucişi. Pentru că pruncii au suferit un singur moment de durere, fiind 
separați de mamele lor, nu pentru că au fost conduşi spre moarte. Aceştia nu au 
simţit teama de moarte. Mamele însă, au experimentat o suferinţă dublă: în primul 
rând, şi-au văzut proprii copii daţi la moarte, iar în cel de-al doilea rând, copiii au 
fost smulşi din braţele mamelor. Pentru copii, moartea a adus binecuvântare durerii 
lor, pentru mame însă, memoria pruncilor continuă să înnoiască tânguirea. 


(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 


(Mt. 2, 19) După moartea lui Irod, iată că îngerul Domnului s-a arătat în vis lui 
Iosif în Egipt. 


După moartea lui Irod, Iosif a fost înştiințat de înger să se întoarcă în ludeea cu 
pruncul şi mama Sa. Când s-a întors, a auzit că domneşte Arhelau, fiul lui Irod. S-a 
temut să meargă, dar îngerul Domnului l-a îndemnat să treacă în părţile Galileii şi 
au locuit în oraşul Nazaret... losif se aseamănă cu apostolii lui Hristos, cărora le-a 
încredinţat sarcina răspândirii veştii despre El. Asemănător a ceea ce s-a întâmplat 
cu losif, după moartea lui Irod, apostolii au trebuit să facă faţă aceluiaşi gen de 
oameni care au cauzat suferință Domnului Hristos. Apostolilor le-a fost poruncit să 


predice iudeilor, trimişi fiind pentru oile pierdute ale casei lui Israel. Insă, când au 
văzut că puterea rămânea în mâinile necredinței moştenite (hereditariae in- 
fidelitatis— n.tr.), s-au temut şi s-au retras. 


(Ilarie de Poitiers, La Matei 2, 1, traducere pentru Doxologia.ro de Alexandra 
Zurba) 


(Mt. 20, 21-22) Și i-a zis: Scoală-te, ia Pruncul şi pe mama Lui şi mergi în 
pământul lui Israel, căci au murit cei ce căutau să ia sufletul Pruncului. Iosif, 
sculându-se, a luat Pruncul şi pe mama Lui şi a venit în pământul lui Israel. 


Poţi observa de ce Iosif nu a fost ales soţul Mariei, ci însoţitorul acesteia? Când s-a 
dus şi s-a întors din Egipt, cine ar fi însoțit-o în aceste grele încercări, dacă nu era 
căsătorită? Pentru că într-adevăr, la prima vedere, Maria avea grijă de prunc şi losif 
o supraveghea. De fapt, însă, Pruncul avea grijă de mamă şi losif era 
supravegheat... Nici nu era binecuvântarea Fiului de a avea o aşa mamă, ci 
binecuvântată era ea, de a avea un aşa Fiu. Fecioara Maria îşi spunea: lată, de cum 
mă vor ferici toate neamurile (Luca 1, 48). 





(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 


(Mt. 2, 22) Și auzind că domneşte Arhelau în ludeea, în locul lui Irod, tatăl său, 
S-a temut să meargă acolo şi, luând poruncă, în vis, S-a dus în părţile Galileii. 


Poţi să remarci alternarea între detaşare şi tensiune? Iosif a lăsat pământul străin şi 
s-a întors în pământul strămoşilor lui, văzând uciderea pruncilor în faptă. Părăsind 
casa din Betleem, el constată din nou urmele pericolului anterior. Aude că fiul 
tiranului Irod este viu şi domneşte ca rege. Cum era posibil ca Arhelau să fie rege 
al Iudeii când Ponţiu Pilat era la putere? Moartea lui Irod se produsese recent, iar 
regatul nu fusese încă împărţit. Dar, înainte ca Irod să moară, fiul său i-a luat locul 
la putere...dar dacă Iosif s-a temut să meargă în Iudeea, spun ei, din pricina lui 
Arhelau, trebuia să fie prevăzător în egală măsură în Galileea din cauza lui Irod 
Antipa. Dar să lăsăm necercetat de acum restul întrebării privitoare la schimbarea 
locului reşedinţei sale, pentru că fiecare impuls i-a dus departe de Betleem şi 
hotarele sale. 


(Sfântul loan Gură de Aur, Evanghelia după Matei, Omilia 9, 4, traducere 
pentru Doxologia.ro de Alexandra Zurba) 


(Mt. 2, 22) Și auzind că domneşte Arhelau în ludeea, în locul lui Irod, tatăl său, 
S-a temut să meargă acolo şi, luând poruncă, în vis, s-a dus în părţile Galileii. 


După uciderea pruncilor, tânărul Arhelau era convins că nu va avea de ce să se 
teamă. Pruncii din Betleem şi Cel pe care îl căutau au fost eliminaţi prin ucidere. 
După ce a văzut modul cum a murit tatăl său, Arhelau a devenit mai conştient de 
ceea ce s-a petrecut şi mult mai sârguincios în lupta cu fărădelegea. De aceea, Iosif, 
datorită pericolului, a lăsat ludeea pentru Nazaret, dar, în acelaşi timp, avea multă 
dragoste pentru casa sa. Şi, pentru a fi mai sigur, a primit poruncă de la înger 
despre aceasta. 


(Sfântul loan Gură de Aur, Evanghelia după Matei, Omilia 9, 4, traducere 
pentru Doxologia.ro de Alexandra Zurba) 


(Mt. 2, 23) Şi venind a locuit în oraşul numit Nazaret, ca să se împlinească ceea 
ce s-a spus prin prooroci, că Nazarinean Se va chema. 


Dacă acest verset putea fi găsit în Scriptură, el nu ar fi zis: „pentru că s-a spus de 
profeţi”, dar putea spune mai clar: „Pentru că s-a spus de un profet”. In cazul 





nostru, vorbind despre profeţi în general, ne-a arătat că nu a luat cuvintele din 
Scriptură, ci mai curând a făcut aluzii la sensul din Scriptură. „Nazarinean” are 
înţeles de „sfânt”. Fiecare carte din Scriptură atestă că Domnul era „sfânt”. Putem 
vedea în alt mod ceea ce s-a scris... în evreiește, la Isaia: O mlădiță va ieşi din 
tulpina lui lesei, un nazarinean din rădăcinile lui (Isaia 11, 1). 


(Fericitul Ieronim, Comentariu la Matei 1, 2, 23, traducere pentru Doxologia.ro 
de Alexandra Zurba) 


(Mt. 2, 23) Şi venind a locuit în oraşul numit Nazaret, ca să se împlinească ceea 
ce s-a spus prin prooroci, că Nazarinean Se va chema. 


Domnul şi Mântuitorul nostru este numit „nazarinean” ca şi numele locului, oraşul 
Nazaret, ca şi ritualul Legii. Cei care sunt numiţi nazirei, conform Legii, 
făgăduiesc Domnului fecioria vieţii, menţinând jurământul prin pletele capului, pe 
care autoritatea Legii îi obligă să le ofere ca jertfă (Numeri 6). Prin urmare, pentru 
că Hristos este Stăpânul şi conducătorul fiecărui act de sfinţenie şi credinţă, Cel 
care a spus prin prooroc: Fiţi sfinţi, precum Eu sunt sfânt (Levitic 11, 44; 19, 2; 20, 
7), nu era nedrept să fie numit „nazireu”. El a fost Cel care, urmând adevărul din 
Lege, a oferit ca ofrandă Tatălui, propriul Său Trup. David psalmistul vorbeşte 
despre această ofrandă când a spus despre Domnul, Cum s-a jurat Domnului şi a 
făgăduit Dumnezeului lui Iacob (Psalmul 131, 2). Domnul s-a arătat EI Însuşi ca 
nazireu la timpul când s-a întrupat. 


(Cromatius, Tratat la Matei 7, 2, traducere pentru Doxologia.ro de Alexandra 
Zurba) 


(Mt. 2, 23) Şi venind a locuit în oraşul numit Nazaret, ca să se împlinească ceea 
ce s-a spus prin prooroci, că Nazarinean Se va chema. 


Rădăcina cuvântului „nazarinean” poate fi interpretată ca însemnând „sfânt” sau, 
conform unora, „floare”, aceasta fiind denumirea găsită în mai multe locuri. Căci 
Daniil Proorocul îl numeşte pe EI „Sfânt” sau Sfântul sfinților. De asemenea, 
găsim în Isaia cuvintele: O mlădiţă din tulpina lui lesei va ieşi şi un lăstar din 
rădăcinile lui va da (Isaia 11, 1). Chiar şi Domnul spune despre EI în Cântarea 
Cântărilor: „Eu sunt floarea din câmpie, crinul din văi” (Cântarea Cântărilor 2, 1). 


(Sfântul Chiril al Alexandriei, Fragment 16, traducere pentru Doxologia.ro de 
Alexandra Zurba) 





(Mt. 2, 23) Şi venind a locuit în oraşul numit Nazaret, ca să se împlinească ceea 
ce s-a spus prin prooroci, că Nazarinean Se va chema. 


Când spune „prin profeţi” nu „printr-un profet”, el clarifică un termen nederivat de 
la vreo autoritate profetică precisă. El vorbeşte în urma tuturor înţelesurilor 
presupuse pe care le-a adunat de la profeţi. Căci lisus a fost denumit „nazarinean” 
de toți profeţii, pentru că este sfânt sau poate a citat alţi profeţi făcând aceste 
aserțiuni, pe care nu-i recunoaştem drept canonici. Şi, având în vedere că s-a 
profeţit acest lucru, Sfântul Apostol Filip subliniază clar aceasta, când îi spune lui 
Natanael: „Am aflat pe Acela despre care au scris Moise în Lege şi proorocii, pe 
lisus, Fiul lui Iosif din Nazaret” (loan 1, 45). Aşadar, ştiind că a fost profețit, 
răspunsul lui Natanael a fost o confirmare a acestui lucru: Din Nazaret poate fi 
ceva bun? (loan 1, 46). 


(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 





Arhimandritul Cleopa Ilie - Predică la Duminica după Naşterea Domnului - 
Despre visuri, vedenii, minuni şi prooroci mincinoşi 


Mă spăimântezi prin visuri şi cu vedenii mă îngrozeşti (lov 7, 14) 


Iubiţi credincioşi, Dumnezeiasca Evanghelie de azi ne vorbeşte de visul Sfântului 
şi dreptului losif şi de porunca îngerului lui Dumnezeu care i S-a arătat şi 1-a zis: 
Sculându-te, ia Pruncul şi pe mama Lui şi fugi în Egipt şi Stai acolo până ce îţi 
voi spune ție (Matei 2, 13). Aceasta m-a îndemnat să vorbim astăzi despre visuri şi 
vedenii şi despre deosebirea lor. Trebuie să ştim că visurile sunt deosebite. Că sunt 
visuri de la Dumnezeu, sunt şi de la diavoli, sunt visuri de la fire şi de alte multe 
pricini. Şi dacă le-am crede aşa repede, fără să ştim deosebirea lor, uşor ne putem 
rătăci. 


Noi, fii Bisericii ortodoxe, ştim că toate visurile şi vedeniile care sunt scrise în 
Sfânta Scriptură au fost recunoscute de Biserica Universală-Ortodoxă şi sunt bune 
şi de la Dumnezeu. 


Y Dumnezeu S-a arătat lui Noe şi i-a poruncit să facă corabia (Facere 6, 14). 

Y Dumnezeu s-a arătat lui Avraam în chip de trei îngeri la stejarul Mamwvri 
(Facere 18, 1-3). 

Y Iacov a avut vedenie dumnezeiască în drum spre Mesopotamia (Facere 21, 
2) 

Y Iosifa avut vis de la Dumnezeu (Facere 37, 6). 

Y Tot aşa Moise a avut descoperiri şi vedenii de la Dumnezeu (Ieşire 3, 2). 





Y La fel, Sfinţii Prooroci au avut vedenii de la Dumnezeu (Isaia 6, 15; leremia 
24, 1; lezechiel 10, 9). 

Y Mai multe vedenii au avut Sfântul Prooroc Daniil (Daniil 7, 11) şi Sfântul 
Prooroc Zaharia (Zaharia 2, 7). 

Y Despre visuri şi vedenii vorbeşte şi dreptul lov, zicând: Dumnezeu îi 
vorbeşte prin vis şi prin vedenii nopții când somnul se lasă peste oameni şi 
când ei dorm în aşternuturile lor (Iov 33, 15). În alt loc, acelaşi sfânt şi 
dumnezeiesc lov, zice: Tu mă spăimântezi prin visuri şi cu vedenii mă 
îngrozeşti (Iov 7, 14). 

Y În altă parte a Sfintei Scripturi, Dumnezeu zice: De va fi întru voi prooroc 
Domnului, Mă voi arăta lui în vedenii şi în somn îi voi grăi lui (Numerii 
12, 6). 

Y Despre vedenii şi visuri vorbeşte Dumnezeu prin gura proorocului Ioil, 
zicând: După aceea voi turna din Duhul Meu peste tot trupul şi vor 
prooroci feciorii voştri şi fetele voastre, iar bătrânii voştri, visuri vor visa, 
iar tinerii voştri vedenii vor avea (loil 3, 1). 


În Legea Darului: 


Y au avut vedenii de la Dumnezeu Sfântul Apostol Petru (Fapte 11, 5), 
precum şi Sfântul Apostol Pavel (Fapte 9, 3). 

Y Vedenii şi descoperiri cu totul dumnezeieşti a avut şi Sfântul Apostol şi 
Evanghelist loan de Dumnezeu Cuvântătorul (Apocalipsa 1, 10). 

Y Vise de la Dumnezeu a avut şi Sfântul şi Dreptul Iosif, logodnicul prea 
Sfintei Fecioare Maria (Matei 1, 20-24, 2, 13; 2, 19-20). 

Y Vedenie de la Dumnezeu a avut şi Sfântul Apostol şi întâiul mucenic şi 
Arhidiacon Ştefan (Fapte 7, 55). 


În multe locuri ale Sfintei Scripturi găsim multe mărturii despre vise, vedenii şi 
descoperiri arătate de Dumnezeu patriarhilor, proorocilor, apostolilor, oamenilor 
sfinți şi cuvioşilor părinți aleşi de Dumnezeu, prin care El a binevoit să-Şi arate 
slava, voia şi poruncile Sale spre folosul de obşte al neamului omenesc. 


Iubiţi credincioşi, să ne întrebăm: este bine ca noi creştinii să credem orice vis şi 
orice vedenie fără nici o cercetare? Nu! Pentru că sunt nenumărate vedenii şi visuri 
de la diavoli, prin care omul neiscusit, de le crede, se duce în pierzare şi el şi toți 
care vor cădea în mreaja vedenilor, a visurilor şi a nălucirilor aduse de Satana şi de 
slugile lui. Tocmai de aceea lisus Hristos, prin gura sfinţilor Săi prooroci, ne face 
atenţi să nu credem şi să nu ascultăm de proorocii mincinoşi şi de vedeniile lor cele 
înşelătoare. lată ce zice Dumnezeu prin gura marelui Prooroc Ieremia, în această 





privinţă: Aşa zice Domnul Savaot: Nu ascultați cuvintele proorocilor, că în deşert 
îşi fac vedenii, din gura lor grăiesc şi nu din gura Domnului (leremia 23, 16). Şi 
iarăşi zice: N-am trimis Eu pe aceşti prooroci, ci ei alergau. Nici am grăit către 
ei, ci ei prooroceau (Ieremia 23, 21). Şi iarăşi zice: Auzit-am cele ce grăiesc 
proorocii. Căci ei proorocesc în numele Meu minciuni, zicând că vis au visat 
(Ieremia 23, 25). Şi iarăşi zice: Pentru aceea, iată, Eu am necaz pe proorociii ce 
grăiesc vise şi povestindu-le, înşeală pe poporul Meu cu minciunile lor şi cu 
înşelăciunile lor, dar Eu nu i-am trimis pe ei şi Eu nu le-am poruncit lor şi nu 
vor fi de nici un folos poporului acestuia (Ieremia 23, 32). 


Tată acum după ce semne se pot cunoaşte adevăratele proorocii. 
— Întâi ele trebuie să împlinească aceleaşi condiții ca şi minunile 

Mântuitorului, ale Sfinţilor Apostoli şi ale Sfinţilor Părinţi. 
AI doilea ele trebuie să predice un singur Dumnezeu. 
Adevăratele proorocii nu aduc nebunie şi mândrie celor ce le vorbesc; nu 
sunt înșelătoare, iar cel ce le vorbeşte nu umblă după câştig, după averi, nu 
se grijeşte de cele necesare vieţii, ci se mulţumeşte cu întreţinerea pe care i- 
o trimite Dumnezeu. 
Adevăratele proorocii se împlinesc întotdeauna, iar cel ce le vorbeşte din 
partea lui Dumnezeu este gata să sufere pentru ele, chiar până la moarte. 


Dar e nevoie să vorbim ce sunt minunile. "Minunile sunt fapte dumnezeieşti mai 
presus de minte şi de puterea omenească. Ele sunt fapte săvârşite în firea văzută, 
numai cu puterea lui Dumnezeu, ce întrec legile minţii şi ale firii. Ele se fac în 
momente extraordinare, hotărâte de Ziditor, şi urmăresc luminarea şi 
îndreptarea noastră în vederea mântuirii. Minunile arată voinţa lui Dumnezeu şi 
tâlcuiesc căile Sale cele necunoscute. Dumnezeu este cel dintâi şi cel mai mare 
făcător de minuni ca Unul ce este Însuşi izvorul lor”. 


După ce se cunosc adevăratele minuni? Minunile adevărate se deosebesc de cele 
mincinoase prin mai multe condiţii din care însemnăm: 


> Să fie vrednice de numele lui Dumnezeu şi mai ales să fie cuprinse în Sfânta 
Scriptură şi în Sfânta Tradiţie; 
Să nu se tăgăduiască unele pe altele sau să se opună unele altora; 
Să nu contrazică Sfânta Scriptură sau Sfânta Tradiţie; 
Să urmărească mântuirea sufletelor omeneşti, 
Să aducă folos şi spor vieţii sufleteşti; 
Săvârşitorul minunii să grăiască numai adevărul, să ducă o viaţă fără pată 
şi Să nu urmărească interese personale sau scopuri egoiste; 





» Să îndrepte viaţa celor ce văd minunea, 

» Să poarte în ele siguranţa şi puterea Duhului lui Dumnezeu, 

> Să dovedească lucrarea proniei dumnezeieşti. (Învățătura de Credinţă 
Creştină Ortodoxă, M-rea Neamţ, 1965, p. 14-15) 


Ce sunt vedeniile? Vedeniile sunt arătări pricepute de ochii minţii, fie în stare de 
funcţionare normală a organismului, fie în somn complet sau pe jumătate, fie în 
extaz. 


Cum se cunosc adevăratele vedenii? Vedeniile care lasă în suflet linişte, pace, 
umilință şi dragoste multă pentru Dumnezeu şi oameni pot fi considerate bune, 
după ce s-au verificat, precum cea de pe drumul Emausului: Au nu era inima 
noastră arzând întru noi? (Luca 24, 32) (lerom. Nicodim Sachelarie, Pravila 
Bisericească, 1940, p. 319-321). 


Mai luminat arată PI III II] care sunt semnele adevăratelor 


vedenii, în convorbirea sa cu Sfântul Grigorie Sinaitul, zicând: "Jar semnele 
Harului, în vremea vedeniilor adevărate, când se apropie de om darul Sfântului 
Duh, Sunt acestea: îi adună mintea; îl face să fie cu luare aminte şi smerit; îi 
aduce aminte pomenirea morţii, a păcatelor, a Judecăţii de apoi şi a muncilor 
veşnice; îi face sufletul umilit şi ochii blânzi şi plini de lacrimi. Cu cât se apropie 
darul de om cu atât îl îmblânzeşte în suflet şi-l mângâie prin sfintele patimi ale 
Domnului nostru lisus Hristos şi prin nemărginita Lui iubire de oameni îi 
pricinuieşte în minte vedenii înalte şi adevărate”. 


Să arătăm şi ce sunt visurile. "Visul este o mişcare a minţii în nemişcarea 
trupului”, spune Sfântul Ioan Scărarul. Cum se cunoaşte un vis dacă este 
adevărat? Acelaşi Sfânt loan Scărarul zice aşa: "Visele care ne vestesc muncă şi 
judecată, sunt de la Bunul Dumnezeu. lar dacă vor veni cu deznădejde, acelea 
sunt de la diavolul" (Filocalia LX, Cuvântul 3, p. 14). Încă şi 

zice: "Visurile trimise sufletului din iubirea de oameni a lui Dumnezeu 
sunt mărturiile neînşelătoare ale unui suflet sănătos". 


Dar să vedem ce sunt proorocii mincinoşi (sectanţii). Proorocii mincinoşi sunt 
"lupi răpitori" (Matei 7, 15). Proorocii mincinoşi sunt "fii ai celui viclean" (Matei 
13, 38). Proorocii mincinoşi sunt neghinele țarinei lui Hristos care este lumea 
creştină (Matei 13, 27). Proorocii mincinoşi sunt "vase ale mâniei lui Dumnezeu” 
(Romani 9, 22). Proorocii mincinoşi sunt "fii ai gheenei" (Matei 23, 15). Toate 
sectele rupte de Trupul lui Hristos care este Biserica ortodoxă (Romani 12, 5; 





Efeseni 4, 14), sunt numiţi "prooroci mincinoşi şi fii ai celui viclean" (Matei 13, 
28). 


In ce vreme se vor arăta cei mai mulţi prooroci mincinoşi? După cuvântul 
Mântuitorului cei mai mulţi prooroci mincinoşi şi hristoşi mincinoşi se vor arăta în 
vremile cele de apoi şi vor înşela pe mulţi (Matei 24, 11; Marcu 13, 6). 


Cum se pot cunoaşte proorocii mincinoşi? Să ştiţi şi să ţineţi minte că proorocii 
mincinoşi se pot cunoaşte după aceste semne: 
» Se cunosc după faptele lor (Matei 7, 16-20; Luca 6, 44); 
> Învață pentru bani (lezechiel 13, 19; Miheia 3, 11); 
» Proorociile lor nu se împlinesc niciodată (Deuteronom 18, 22); 
» Vestesc pace celor răi (lezechiel 13, 10; Ieremia 6, 14; 8, 11; 14, 13); 
> Sunt iubiţi de cei răi (Ieremia 5, 21; Miheia 2, 11); 
» Proorocesc vedenii mincinoase şi năluciri ale inimii lor (Ieremia 14, 14; 23, 
15; Plângerile lui leremia 12, 14); 
> Nu ascultă şi nu spun profeții drepte şi adevărate (Neemia 9, 30; Ieremia 7, 
24-26); 
> Îndrăznesc a vorbi minciuni în numele Domnului (Ieremia 14, 14; 23, 26; 
D755 2950): 


> Sunt urâciune înaintea Domnului (Deuteronom 15, 10-12; Ieremia 23, 30- 
32; lezechiel 13, 8); 

> Sunt trimişi ca pedeapsă de la Dumnezeu (III Regi 21, 22-25; II 
Paralipomena 18, 1; 11, 21). 


Iar minunile false şi mincinoase se cunosc după aceste semne: 

> Nu sunt vrednice de numele lui Dumnezeu, nefiind cunoscute în Sfânta 
Scriptură şi Sfânta Tradiţie; 

> Nu se săvârşesc cu mijloace cu care au fost făcute minunile Mântuitorului şi 
ale Sfinţilor, 

> Contrazic Sfânta Scriptură şi Sfânta Tradiţie, 

» Se contrazic una pe alta şi se opun unele altora; 

> Nu urmăresc mântuirea sufletului omenesc, ci mândria şi lauda; 

> Nu aduc folos şi spor vieţii sufleteşti, ci păcatului şi morții; 

> Săvârşitorul este mincinos, trufaş, nesupus, plin de păcate şi lucrează cu 
scopuri personale şi egoiste, 

> Minunile mincinoase niciodată n-au putere şi har de a îndrepta patimile 
celor ce văd minunile; 

> Minunile mincinoase nu poartă în ele siguranța şi puterea Duhului Sfânt; 

> Minunile mincinoase nu dovedesc lucrarea proniei lui Dumnezeu; 





Minunile mincinoase pot amăgi repede pe cei nelegiuiţi şi pe fiii pierzării 
care n-au primit iubirea adevărului (Il Tesaloniceni 2, 9-11); 

Minunile cele mincinoase şi minunile cele viclene şi înşelătoare pe care le 
vor face antihriştii şi slugile lui, numai pe aceia îi vor putea înşela ale căror 
nume nu Sunt scrise în cartea Vieții. 


Cum se cunosc vedeniile înşelătoare ale proorocilor mincinoşi? Vedeniile 
înşelătoare ale proorocilor mincinoşi sunt acelea ce le săvârşeşte diavolul, prin 
îngăduinţa lui Dumnezeu, din pricina nesincerităţii omului şi a păcatelor lui 
tăinuite. Diavolul angajează starea sufletelor bolnave, nesincere, neascultătoare şi 
cuprinse de ură față de tot ce este pe placul lor, indiferent de binele în sine. Celor 
înşelaţi, diavolul le dă chiar imbold de efort ascetic, de credinţă şi de fapte bune, 
mai ales celor ce dispun de un firesc potolit, înfăptuind astfel o evlavie diavolească 
cu care se sileşte să înşele chiar şi pe cei aleşi. 


Vedeniile care lasă în suflet tulburare sub orice formă sunt de la diavolul. Acest 
lucru îl adevereşte Sfântul Maxim Capsocalivitul în convorbirea cu Grigorie 
Sinaitul din Sfântul Munte al Athosului: "Când duhul cel rău al înşelăciunii se 
apropie de om, îi tulbură mintea şi îl sălbăticeşte, îi face inima aspră şi 
întunecată, îi pricinuieşte temere şi trufie, îi slăbănogeşte ochii, îi tulbură 
creierii, îi înfiorează tot trupul. Îi arată cu nălucire înaintea ochilor lumină nu 
strălucită şi curată; îi face mintea tulburată şi demonizată şi îl îndeamnă să zică 
cu gura lui cuvintele necuviincioase şi hulitoare. Acela care vede pe duhul 
înşelăciunii de multe ori se iuţeşte şi este plin de mânie şi totdeauna se făleşte cu 
faptele sale. Smerenia cu desăvârşire nu o ştie, nici plânsul cel adevărat şi 
lacrimile. Se află fără de sfială şi fără frică de Dumnezeu zace în patimi şi în 
cele din urmă îşi iese cu totul din minte şi vine la pierzarea cea desăvârşită” 
(Filocalia, vol. 1, Sibiu 1940, p. 353-359). 


lar visurile înşelătoare se cunosc după următoarele semne: ele nu rămân întru 
aceeaşi înfăţişare, nici nu arată multă vreme o formă nctulburată. Căci ceea ce nu 
au diavolii din voie liberă, ci împrumută din dorinţa de a amăgi, nu poate să-i 
îndestuleze pentru multă vreme. De aceea spun lucruri mari şi ameninţă cumplit, 
luând uneori chipuri de ostaşi, iar uneori cântă în suflete cu strigare. Dar mintea, 
recunoscându-i din aceasta, când este curată, trezeşte trupul. lar uneori se bucură 
că a cunoscut viclenia lor. De aceea, vădindu-i adeseori, chiar în vis îi înfurie 
groaznic. Dar se întâmplă uneori că şi visele cele bune nu aduc bucurie sufletului, 
ci aşează în el ca într-o stare dulce şi lacrimi fără de durere. lar aceasta se întâmplă 
celor ce au înaintat mult în smerita cugetare (Ibidem). 





Sfântul Ioan Scărarul zice: "Diavolii slavei deşarte şi mândriei, pe cei slabi la 
minte, în visuri şi în vedenii înşelătoare, îi fac prooroci”. Şi iar zice: "Când vom 
începe în a ne pleca diavolilor şi a cugeta visurile lor, apoi şi deştepţi fiind noi, 
ne batjocoresc”. Şi iarăşi zice: "Cela ce viselor se încrede, cu totul este neiscusit. 
Iar cela ce nu crede în vise, filosof este" (Scara, Cuvântul 3, p. 14). 


Să arătăm şi mărturia Sfintei Scripturi care zice: Deşarte nădejdi şi mincinoase 
sunt omului neînţelegător să prindă umbră şi să alerge după vânt. Aşa este cel ce 
crede viselor; şi iarăşi: Vrăjile şi descântecele şi visele deşarte sunt, şi iarăşi zice: 
Căci pe mulţi i-au înşelat şi au căzut cei ce au nădăjduit în ele (Isus Sirah 34, 1- 
70). 


Iubiţi credincioşi, aceasta este ultima Duminică a anului, închinată Naşterii 
Domnului. Am vorbit în această Duminică despre adevăratele şi falsele vise, 
vedenii şi profeţii, pornind de la visele Sfântului şi dreptului Iosif, căruia îi 
poruncea Dumnezeu prin arhanghelul Gavriil să fugă cu Fecioara Maria şi Pruncul 
Iisus Hristos din faţa mâniei lui Irod. 


În această privinţă vă îndemn ca să luaţi aminte, că s-au înmulţit la noi şi în lume 
tot felul de secte şi de "profeţi mincinoşi” care se declară că sunt "trimişi" lui 
Dumnezeu şi învaţă lucruri străine de credinţa şi trăirea noastră ortodoxă. Vă 
rugăm să nu-i ascultați, că sunt de la cel rău. Sunt unii care cred în vise şi aşa zise 
"vedenii" sau "descoperiri" şi învaţă pe credincioşi practici străine de Biserică şi 
cultul ortodox. Feriţi-vă de toţi aceştia şi ascultați numai de Biserică, de sfinţii ei, 
de preoți şi slujitori. Când aveţi vreo nedumerire, alergaţi la preoţi şi la sfintele 
mănăstiri şi întrebaţi ce trebuie să faceţi şi cum să credeţi ca să vă mântuiţi. 


Acum la sfârşit de an, să ne rugăm Bunului şi Atotmilostivului nostru Mântuitor, 
Cel născut din Fecioara Maria pentru mântuirea noastră, să ne ierte păcatele făcute 
în anul trecut şi să ne binecuvânteze începutul şi curgerea anului viitor, să-l trecem 
cu pocăință şi folos după voia lui Dumnezeu. 


Să-L rugăm pe Domnul nostru lisus Hristos să întărească dreapta credinţă şi 
Biserica cea dreptmăritoare în lume, să ne dea păstori şi părinţi duhovniceşti buni, 
iar peste oameni să-şi reverse din belşug, bucuria şi lumina Duhului Sfânt. Amin. 





Sfântul loan Gură de Aur - Cuvânt la 26 decembrie, a doua zi de Crăciun - 
Dumnezeu este ajutătorul nostru întru nevoi 


„Iar după ce S-a săvârşit Irod, iată îngerul Domnului în vis se arată lui Iosif în 
Egipt, zicând: sculându-te ia pruncul şi pe muma lui, şi mergi în pământul lui 
ISrail, că au murit cei ce căutau să ia sufletul pruncului” . (Mat. II. 19, 20). 


Când tu, frate, eşti lovit de vreo nenorocire, care te pune în necaz, nu căuta scăpare 
la oameni, nu te rezema pe ajutorul muritorilor, ci trecând pe lângă toţi alții, 
aleargă la adevăratul doctor al sufletului tău. Numai El singur poate vindeca 
sufletul nostru, el, „care l-a făcut” (Ps. XXXII, 15), şi numai EI, care cunoaşte 
faptele noastre, poate pătrunde şi în conştiinţa noastră, a atinge inima noastră şi a 
deştepta duhul nostru. 


Iar dacă EI nu ne mângâie, atunci orice ar face oamenii pentru acesta, este de prisos 
şi zadarnic. Din contră, când Dumnezeu ne deşteaptă şi ne mângâie, necăjească- 
ne oamenii şi de o mie de ori, ei nu pot nimic; căci când EI întăreşte inima 
noastră, nimeni nu este în stare a o clăti. 


Zicând aceasta, iubiţilor, totdeauna să năzuim la Dumnezeu, la EI, care are bună- 
voinţă şi putere, a sfârşi necazul nostru. Când noi voim să rugăm pe un om pentru 
ceva ne adresăm mai întâi către servitorii si favoriţii lui şi să facem un înconjur 
lung. La Dumnezeu însă toate acestea nu sunt de trebuinţă; pe EI putem nemijlocit 





a-L chema, şi El aude rugămintea noastră, fără pierdere de timp şi fără cheltuială. 
Este de ajuns, ca numai Să Strizăm către Dânsul întru inimile noastre şi să-L 
rugăm cu lacrimi, Si atunci tu poţi a te adresa de-a dreptul la EI şi a te apropia 
de Dânsul. 


Când noi rugăm pentru ceva pe un om, adeseori avem teamă, ca nu cumva să audă 
despre aceasta vreun potrivnic al nostru, sau altul să grăiască rău despre lucru, şi 
aşa să vatăme lucrul nostru cel drept. 


La Dumnezeu n-avem să ne temem de toate acestea. Căci El zice: Când voieşti să 
mă chemi, vino singur, adică, strigă întru inima ta, fără ca să ai trebuinţă a 
mişca buzele. „Intră, zice EL, în cămara ta, încuie uşa şi roagă-te Tatălui, care 
este întru ascuns; şi Tatăl, care vede întru ascuns, va da ţie ca arătare” (Mat. VI, 
6). 


Vezi, ce cinste mare îţi arată Dumnezeu! Când strigi către Mine, zice EI, nu trebuie 
să te vadă nimeni; iar când Eu te cinstesc trebuie să fie martoră toată lumea, cât de 
bine îţi merge ţie. Aşadar să ascultăm regulele Sale, şi să nu ne rugăm, spre a fi 
văzuţi. 


Dar la rugăciune noi nu trebuie să dăm reguli lui Dumnezeu, cum El trebuie să ne 
ajute. 


Dacă noi chiar şi avocaţilor şi judecătorilor pământeşti, numai le povestim 
afacerile noastre, dar nu le prescriem chipul, cum trebuie să ne apere, ci trebuie să 
lăsăm aceasta lor, apoi cu cât mai vârtos trebuie să facem noi aceasta cu 
Dumnezeu? 


Dacă te-ai jeluit Lui pentru afacerea ta şi i-ai spus suferinţa ta, nu-l prescrie Lui, 
cum trebuie să te ajute, EI ştie mai bine, ce-ţi este ţie de folos. 


Unui doctor nu-i ordonă bolnavii, ce doctorii să întrebuinţeze el, ci se dedau în 
cura lui, ori cât de neplăcută li s-ar părea ea lor. Tocmai aşa şi cei ce se află pe 
corabie, nu prescriu căpitanului, cum trebuie să ţină cârma şi să conducă corabia, ci 
rămân la locurile lor, şi se lasă la dibăcia lui, nu numai când vântul este favorabil, 
ci şi în primejdia cea mai mare. 

Numai lui Dumnezeu, care totuşi mai bine ştie, ce este bine şi folositor pentru noi, 
numai Lui nu voiesc a se încredința oamenii cei nepricepuţi, ci li prescriu, ce 
trebuie EI să le dea. 





Şi la aceasta de multe ori ei cer lucruri vătămătoare, ca, cum le-ar fi de folos. Ei se 
aseamănă cu un bolnav, care ar cere de la doctorul său nu doctorii, care să 
nimicească boala, ci de acelea, care ar mai spori şi întări pricina bolii, însă doctorul 
nu se povăţuieşte de astfel de cereri ale bolnavului, ci urmează regulile ştiinţei sale, 
şi chiar când bolnavul ar vărsa lacrimi pentru aceea; şi aceea că doctorul nu bagă în 
seamă pe bolnavul cel nebunatic, noi nu o numim cruzime, ci bunătate. lar dacă el 
ar urma bolnavului, şi i-ar da ceea ce îi este lui plăcut, atunci în adevăr el ar lucra 
către dânsul duşmăneşte. Dimpotrivă, împotrivindu-i-se, şi combătând pofta sa, în 
faptă el arată către dânsul compătimire şi bunăvoință. Tocmai aşa face şi doctorul 
sufletelor noastre, El nu dă celor ce se roagă, ceea ce nu le-ar aduce decât 
vătămare. De aceea părinţii cei foarte buni, când copiii lor cei mici cer cuţit şi 
cărbuni aprinşi, nu le dau nici într-un chip, că ei ştiu, că aceasta numai spre 
vătămare ar putea fi copiilor. 


Mulţi oameni sunt aşa de tare smintiţi, că ei cer de la Dumnezeu nu numai lucruri 
lumeşti şi pământeşti, precum frumuseţea trupului, bogăţie şi putere ş.a. ba încă de- 
a dreptul se roagă în contra vrăjmaşilor lor, şi cer de la Dumnezeu, ca să-i 
pedepsească şi să-i nenorocească. Tocmai de la Dumnezeu, care doresc ei să le fie 
lor milostiv, ei cer, ca EI să fie grozav şi duşman către alţii. 


Fiind deci aceste cereri atât de necuviincioase, toate acestea la rugăciune trebuie a 
se lăsa la o parte şi numai a striga cu vameşul: „Dumnezeule, milostiv fie mie 
păcătosului”! (Luc. XVIII, 13). Dumnezeu ştie, cum trebuie EI să te ajute. 
;» Căutaţi, zice Domnul, mai întâi împărăţia lui Dumnezeu, şi toate celelalte se 
vor adăuga vouă” (Mat. VI, 33). 


Deci, iubiţilor, să ne înţelepțim prin înfrângere şi prin smerenie, şi ca vameşul să 
batem piepturile noastre, atunci vom dobândi aceea, pentru care ne rugăm. 


Dimpotrivă, dacă noi mergem la rugăciune plini de mânie şi de ură către aproapele 
nostru, atunci suntem în ochii lui Dumnezeu urâciune şi groază. 


De aceea să frângem sufletul nostru, să smerim inima noastră, şi să ne rugăm 
pentru vrăjmaşii noştri, ca pentru noi înşine. 


Voieşti tu adică să câştigi pe judecătorul cel veşnic, ca să te ajute şi să te sprijine, 
apoi niciodată să nu strigi către Dânsul împotriva vrăjmaşilor tăi. 


Căci acesta este întâiul fel şi chip al acestui judecător, că EI foarte cu drag ascultă 
rugămintea acelora, care se roagă şi pentru vrăjmaşii lor, nu ţin minte jignirile lor, 





şi nu se întărâtă asupra potrivnicilor lor. Şi cu cât mai mult fac ei aceasta, cu atât 
mai mult îi răzbună Dumnezeu pe vrăjmaşii lor, cu atât mai mult îi pedepseşte, 
dacă ei nu se pocăiesc. 


Poate să zică cineva împotriva rugăciunii. Oare nu poate Dumnezeu să ne arate 
nici un bine, înainte de a ne fi rugat lui pentru aceasta. Nu ar putea EI să ne dea 
o viaţă fără durere, fără griji şi necazuri? Aşa, însă EI nu face nici una nici alta, 
şi tocmai din iubire către noi. Dar pentru ce îngăduieşte El, ca noi să fim 
cercetaţi de necazuri, şi pentru ce nu se grăbeşte El cu ajutorul său? Pentru ce 
se întâmplă aceasta? Pentru ca noi totdeauna să năzuim la Dânsul, la EI să 
cerem ajutor, la El să ne adresăm, şi pururea să-L chemăm spre mântuire întru 
nevoile noastre. 


De aceea lasă EI să vină asupra noastră durerile trupului, nerodirea, scumpetea şi 
tot felul de nevoi, pentru ca prin aceste necazuri mai strâns să ne legăm cu Dânsul, 
şi aşa prin nenorocirea cea vremelnică să ajungem la fericirea cea veşnică. Pentru 
aceea şi pentru aceste necazuri trebuie să mulțumim lui Dumnezeu, care în felurite 
chipuri vindecă şi mântuieşte sufletele noastre. 


Dumnezeu însă este un părinte bun, şi cu bucurie ne mântuieşte, de aceea noi 
neîncetat să năzuim la Dânsul, în orice nevoie la EI să căutăm mângâiere, în 
orice necaz, la El să căutăm mântuire şi compătimire, în orice ispită şi primejdie, 
la El să cerem ajutor. Oricât de mare ar fi necazul, oricât de mare nevoia, EI le 
poate abate si depărta. Ba încă mai mult, El ne va da bunătăţile Sale, încă şi 
toată siguranţa şi tăria, cinstea cea adevărată, sănătatea trupului şi a sufletului, 
nădejdea cea îmbucurătoare şi harul, de a nu păcătui uşor. 


Aşadar să nu cârtim şi să nu ne jelim asupra Domnului, ca sluga cea 
nemulțumitoare, când ne trimite vreo supărare; ci mai vârtos să-l mulţumim pentru 
toate, şi singur numai păcatul să-l socotim de adevărată nenorocire. Atunci nu ne 
va putea vătăma nici boala, nici sărăcia, nici ocara, nici nerodirea, nici oricare alta 
aşa numită nenorocire. 


lar dacă noi ne-am adresat către Dumnezeu în vreo nevoie şi El ne-a mântuit, apoi 
să nu uităm iarăşi ajutorul şi harul Lui. Cum că noi, pe cât durează nevoia şi 
necazul, suntem smeriţi şi înfrânți, şi arătăm multă evlavie, nu este de mirare. Căci 
aceasta este firea dumnezeieştilor încercări, că ele înmoaie şi pe inimele cele mai 
împietrite şi le silesc la astfel de lucruri, însă un suflet evlavios, care de-a pururea 
are pe Dumnezeu înaintea ochilor săi, şi după ce trece nevoia, şi primejdia, nici 





odinioară nu va uita iarăşi pe Dumnezeu, precum atât de adeseori făceau odinioară 
iudeii. 


De aceea a zis Psalmistul spre defăimarea lor: „Când îi ucidea pe dânşii, atunci ÎI 
căutau pe EI, şi se întorceau şi mânecau la Dumnezeu ” (Ps. LXĂVII, 38). 


Incă şi Moise, care de asemenea cunoştea acea greşeală a iudeilor, adeseori îi 
sfătuia cu cuvintele: „Când vei mânca şi te vei sătura, ia aminte de tine însuţi, să 
nu uiţi pe Domnul Dumnezeul tău”. (Deuteronomul VI. 11-12). 


De aceea noi admirăm pe Sfinţi atât pentru că ei întru necazurile cele aspre au 
fost înţelepţi şi iubitori de Dumnezeu, ci mai vârtos pentru că ei, după ce trecea 
furtuna şi venea liniştea, rămâneau tot aşa de râvnitori şi îmbunătăţiți. 


Noi admirăm mai mult încă şi pe cal, care fără frâu merge cu totul regulat, iar când 
se ţine în rânduială prin frâu şi prin zăbală, nu este nimica de mirare; căci atunci 
rânduială nu trebuie a se însuşi soiului cel bun al calului, ci silei frâului. Tot 
aceasta putem zice şi despre suflet. Nu este nici o minune, că el petrece în 
orânduială pe cât este necăjit; ci după ce a trecut încercarea, şi el nu se mai ţine în 
frâu prin frică, atunci să-mi arăţi înţelepciunea sufletului tău, şi cât este el de bun şi 
cu rânduială. 


Când izbucnesc peste noi foametea, bolile, grindina, seceta, pojarul şi necazurile 
războiului, atunci ne facem evlavioşi şi cu frica lui Dumnezeu, atunci suntem 
înţelepţi, atunci socotim mici toate cele pământeşti, atunci ne lepădăm de lăcomia 
averii, de semeţie, de desfătări, de viaţa cea dezmierdată, atunci ne lăsăm de toate 
gândurile cele rele, păcătoase, atunci năzuim la evlavie şi la rugăciune, cu suspin şi 
cu lacrimi; atunci şi destrămatul învaţă a-şi birui poftele sale, răzbunătorul se face 
paşnic, lacomul şi zgârcitul împarte milostenie şi mâniosul se face blând şi 
îngăduitor. 


Dar abia a încetat mânia lui Dumnezeu, abia a trecut furtuna şi s-a întors liniştea, 
noi iarăşi cădem în păcatele cele vechi. Aceasta este primejdios în cea mai înaltă 
treaptă. Căci socotiți: Când cineva de multe ori a dobândit de la Dumnezeu iertarea 
păcatelor sale, şi totuşi nu trage nici un folos din această îndelung-răbdare a lui 
Dumnezeu, şi nu încetează de la răutatea sa, atunci şi Dumnezeu se poartă cu el 
aşa, că contra voinţei sale îl dă pieirii, îl zdrobeşte cu totul şi nu-i mai dă timp de 
pocăință, precum aceasta s-a întâmplat lui Faraon. Fiindcă acesta nu s-a folosit de 
întâia, de a doua, de a treia, de a patra, şi de cele următoare cercetări ale lui 





Dumnezeu, cu toată îndelung-răbdarea Domnului, de aceea în sfârşit Dumnezeu l-a 
stârpit de istov cu toată oastea lui. 


Asemenea s-a întâmplat şi iudeilor. Spre a le vesti desăvârşita lor pieire, Hristos a 
zis către dânşii: „Ierusalime, Ierusalime, de câte ori am voit să adun pe fii tăi, şi 
nu aţi voit; iată casa voastră se va pustii”. (Luc. XIII. 34, 35). 


Eu mă tem, că asemenea soartă să nu ne ajungă şi pe noi, căci noi nu ne îndreptăm 
nici prin nenorocirea străină nici prin a noastră. 


Dar ca să mă întorc la ceea ce am zis mai înainte, să urmăm pilda sfinților, care 
nici în nenorocire nu s-au deznădăjduit, nici întru norocire nu s-au mândrit, precum 
mulți oameni fac aceasta acum. 


Ei se aseamănă cu o luntre slabă, care de fiece val se aruncă întru adânc şi se 
cufundă. De cădem întru sărăcie, îndată ni se întâmplă sfărâmare de corabie şi 
credem, că trebuie să ne înecăm; de venim iarăşi la stare bună, iarăşi ne îngâmfăm 
îndată şi din nou cădem în lenevire şi într-o uşurătate a minţii vrednică de pedepsit. 


De aceea vă rog şi vă îndemn, ca pe toate altele să le socotim bagatele, inimile 


noastre însă să le dregem aşa, ca toţi să ne facem părtaşi fericirii celei cereşti. Când 
întru aceasta ne merge bine, atunci întâmplese tot felul de nenorociri, foame şi boli, 
clevetire şi pierderea averii, sau orice alta vie peste tot, ele vor fi suferite şi uşoare, 
căci nădejdea noastră este îndreptată spre Domnul. Dimpotrivă însă, când sufletul 
nu este întru întocmirea cea dreaptă, atunci putem noi fi bogaţi, putem să avem 
copii sănătoşi şi să ne îndulcim de mii de bunuri de tot felul; totuşi vom avea multe 
necazuri şi griji. 


De aceea nici după bogăţie să nu alergăm, nici de sărăcie să nu ne temem, ci mai 
întâi de toate să îngrijim de sufletul nostru, şi să-l facem îndemânatic atât pentru 
viaţa aceasta, cât şi pentru călătoria în veşnicie. Căci puţin timp mai este încă, şi 
noi toţi trebuie să ne arătăm înaintea înfricoşatului scaun de judecată al lui Hristos. 
De-a Dumnezeu, ca acolo să nu fim puşi la un loc cu caprele în partea cea stângă! 


Amin. 


(din «Predici la duminici si sărbători») 





Sfântul loan Gură de Aur - Hristos a fost întâmpinat cu răutate şi ispite chiar 
de la început 


“Hristos chiar de la început a fost întâmpinat de vrăjmăşie şi ispite. lată că s-a 
întâmplat aceasta chiar de pe când era în faşă! Abia Se născuse şi tiranul se înfurie; 


vine apoi fuga şi strămutarea în Egipt; iar Mama, fără să fi făcut vreun rău, fuge în 
ţară barbară. 


Toate, ca şi tu auzindu-le, să nu te tulburi, cînd, învrednicit cu o slujire 
duhovnicească, vezi că suferi necazuri cumplite şi înduri multe primejdii, atunci să 
nu zici: „Ce înseamnă asta? Ar fi trebuit să fiu încununat şi lăudat, să fiu slăvit şi 
strălucit, pentru că am împlinit porunca Stăpânului!” Nu, ci ai curaj, ştiind bine că 
urmarea firească a îndeletnicirilor duhovniceşti este a întilni la tot pasul numai 
încercări. 


lată, încercări au venit nu numai peste Mamă şi peste Prunc, ci şi peste barbarii 
aceia. Ei au plecat pe ascuns ca nişte fugari, iar Mama, care nu trecuse niciodată 
pragul casei, primeşte poruncă să îndure greutăţile unei călătorii atît de lungi, 
pentru această naştere minunată şi pentru duhovniceştile ei dureri de naştere. 


Dar iată încă un lucru minunat! Palestina prigoneşte pe Prunc, iar Egiptul îl 
primeşte şi scapă pe Cel prigonit. Amîndouă ţările au fost tipuri nu numai pentru 
fiii patriarhului lacov, ci şi pentru însuşi Stăpânul. Că multe din cele ce aveau să se 
întâmple mai târziu cu Domnul au fost vestite mai dinainte de Scriptură, cum a fost 
cu asina şi cu mânzul ei. 





Ingerul, dar, s-a arătat, dar n-a vorbit cu Maria, ci cu Iosif. Şi ce-i spune? 
- „Sculându-te, ia Pruncul şi pe Mama Lui”. 


Acum nu mai spune: „Pe femeia ta”, ci „pe Mama Lui”. După ce naşterea s-a 
săvârşit, după ce bănuiala a dispărut, iar bărbatul s-a încredinţat, îngerul îi vorbeşte 
deschis; nu-L mai numeşte pe Prunc copilul lui, nici pe Fecioară femeia lui, ci: „la 
Pruncul şi pe Mama Lui şi fugi în Egipt”. Îi spune şi pricina fugii: „Că Irod vrea 
să caute sufletul Pruncului” . 


Iosif auzind nu s-a revoltat, nici n-a spus îngerului: “Nu mai înţeleg nimic! Nu 
spuneai mai înainte că va mântui pe poporul Său, iar acum că nu Se poate mântui 
nici pe EI, ci trebuie să fugim, să plecăm în străinătăţi, să ne mutăm departe de ţara 
noastră? Una ai făgăduit şi alta se întâmplă!” Dar Iosif n-a grăit aşa. Era bărbat 
credincios; nu l-a întrebat nici de timpul întoarcerii. Îngerul îi spusese atât doar, că 
are să se întoarcă: “Sai acolo până ce-ţi voi spune!” Nici asta nu-l supără, ci 
ascultă, se supune, răbdând cu bucurie toate încercările. Şi iubitorul de oameni 
Dumnezeu a presărat şi bucurii printre aceste necazuri. Aşa face şi cu toţi sfinţii. 
Nu le dă numai primejdii, nici numai linişte necurmată, ci urzeşte viaţa drepţilor şi 
cu unele şi cu altele. 


Aşa a făcut şi cu Iosif. Şi iată cum: 


Iosif a văzut pe Fecioara însărcinată, asta l-a tulburat, l-a neliniştit cumplit; 
o bănuie pe Fecioară de desfrâu; dar îndată apare îngerul, îi risipește 
bănuiala, îi curmă teama; iar când vede pe Prunc născut se bucură nespus 
de mult; 

acestei bucurii îi urmează din nou o mică primejdie: tulburarea 
Ierusalimului, furia împăratului, care caută pe Cel născut; 

dar acestui necaz îi urmează iarăşi o altă bucurie: steaua şi închinarea 
magilor. 

După această bucurie, însă, frică şi primejdie: “Irod caută sufletul 
Pruncului “. 


Pruncul trebuie să fugă şi să se ducă în altă ţară ca orice om; deocamdată nu 
trebuie să facă minuni; dacă ar fi făcut minuni din pruncie, n-ar mai fi fost socotit 
om. Pentru acelaşi motiv nici templul trupului Său n-a fost plăsmuit necondiționat 
de nimic, ci au loc zămislirea, purtarea în pântece nouă luni, durerile naşterii, 
naşterea, hrănirea cu lapte, tăcere în tot timpul copilăriei, aşteptarea vârstei 
cuvenite bărbaţilor, pentru ca prin toate să fie primită taina întrupării. 





(...) Când îngerul le-a spus: “Fugi în Egipt“, nu le-a făgăduit că-i va întovărăşi, 
nici la ducere, nici la întoarcere. A lăsat să se înţeleagă că au un mare tovarăş de 
drum, Pruncul născut. Pruncul, la arătarea Sa, a schimbat deodată toate lucrurile: 
vrăjmaşii slujesc tainei întrupării; magii şi barbarii îşi părăsesc falsa lor credință 
strămoşească şi vin să 1 se închine; împăratul August slujeşte naşterii din Betleem, 
prin porunca înscrierii; Egiptul scapă de moarte pe Pruncul fugar şi vrăjmăşit şi are 
prilejul să şi-L facă prieten, pentru că atunci când va auzi pe apostoli predicându-L 
pe Hristos, să se laude că a fost cea dintâi ţară care L-a primit pe când era Prunc. 
Prerogativa aceasta o avea numai Palestina; dar Egiptul a ajuns mai înflăcărat decât 
Palestina”. 


(în: Sfântul loan Gură de Aur — Omilii la Matei, Editura 1.B.M.B.O.R., 
Bucureşti, 1994) 





Sfântul ierarh loan Gură de Aur - Orice lucrare ce are ca scop mântuirea 
sufletelor este supusă de la început atacurilor 


Orice lucrare care are ca scop mântuirea sufletelor este supusă de la început 
atacurilor. Îndată ce s-a născut Hristos a izbucnit furia lui Irod. Şi tu, dacă te vei 
învrednici vreodată să-L slujeşti în vreun fel pe Dumnezeu, vei suferi mult, te vei 
îndurera tare, te vei afla în mari primejdii. Să nu te miri. Să nu te tulburi. Să nu-ţi 
spui: „Eu împlinesc voia lui Dumnezeu şi ar trebui să fiu slăvit şi încununat pentru 
asta. Aşadar de ce să sufăr?". Să-ţi aduci atunci aminte de Hristos, care a fost 
prigonit până la moarte şi ne-a prevenit: „Dacă M-au prigonit pe Mine, şi pe voi vă 
vor prigoni ” (loan 15, 20). Ne-a făcut însă şi o făgăduială: „Cel ce va răbda până 
la sfârşit, acela se va mântui ” (Matei 10, 22). 


Dacă cineva se îngrijeşte de mântuirea lui, este imposibil să piară. Dumnezeu nu-l 
va părăsi în greutăţi şi primejdii. Ce i-a spus Domnul lui Petru? „Simone, Simone, 
iată că satana v-a cerut să vă cearnă ca pe grâu; dar Eu M-am rugat pentru tine ca 
să nu-ţi piară credinţa” (Luca 22, 31-32). 


(Sfântul ierarh loan Gură de Aur, Problemele vieţii, Editura Egumeniţa, Galaţi, 
p. 22) 





Sfântul Maxim, mărturisitorul - De fuge în Egipt, fugi împreună cu EI din 
toată inima 


Tâlcuire duhovnicească a cuvintelor: "De fuge în Egipt, fugi împreună cu EI din 
toată inima; căci bine este să fugi împreună cu Hristos când e prigonit. De 
întârzie în Egipt, cheamă-L din Egipt, unde se aduce bună închinare” (Din 
aceeaşi Cuvântare la Teofanie, cap. 18, P.G. 36, 332). 


Socotesc că nu ajunge să ştim că Domnul a fugit în Egipt, mai trebuie să ştim, în 
consecinţă, că a fugit prigonit de cineva. Deci nu fuge Domnul simplu în Egipt, ci 
prigonit de Irod, care împărăţea atunci în ludeea. lar Irod, cum se spune, se 
tâlcuieşte "patimă" sau "cel de piele" sau "fire". lar Egiptul are şi el multe 
înţelesuri, după modurile de contemplaţie. Uneori înseamnă lumea de acum, alteori 
trupul, uneori păcatul, alteori neştiinţa, alteori iarăşi necăjirea. Mai ales în înţelesul 
acesta trebuie să luăm acum fuga Domnului în Egipt. Bine este deci să fugim în 
Egipt împreună cu Hristos, adică cu raţiunea dumnezeiască, cea cunoscătoare, din 
noi, prigonită din pricina prunciei pentru noi, cei prunci încă în ea, de către cugetul 
pământesc ce stăpâneşte şi împărăteşte încă asupra noastră prin mişcările pătimaşe 
ale trupului. 


Să fugim adică în starea de suferire a greutăților prin făptuire, până ce ni se va vesti 
prin nepătimire moartea celor ce caută sufletul atotdumnezeieştii raţiuni aflate în 
noi în stare de pruncie, adică moartea celor ce vor să omoare viaţa noastră cea 





conformă raţiunii (cuvântului), a celor stăpâniţi de furia de a nimici în noi starea 
sau deprinderea cea după chipul lui Hristos. Căci raţiunea (cuvântul) vine, prin 
râvna voinţei noastre neşovăielnice, ca printr-un nour uşor, în Egiptul nostru, adică 
în trup, clătinând mişcările şi patimile acestuia, ca pe nişte idoli făcuţi de mână şi 
le răstoarnă de pe tron şi le alungă cu totul din suflet, întorcându-l pe acesta, după 
aruncarea idolilor, la închinarea cuvenită a Sa. 


Deci să fugim în sens bun împreună cu Hristos cel prigonit, primind drept bună 
răsplată a fugii împreună cu EI, prin suferirea de bună voie a greutăților şi 
necazurilor, nepătirnirea. Şi să-L chemăm iarăşi pe Hristos din Egipt, nelăsând 
rațiunea dumnezeiască a cunoştinței din noi, după alungarea şi omorârea 
desăvârşită a patimilor, prinsă neînţelepţeşte în lupta împotriva patimilor ce nu mai 
sunt şi neîngăduind să se facă cunoscută numai că trup raţiunea care e în noi sau în 
cei care sunt în contact cu noi, ci după ce am fost pregătiți bine şi în chip 
credincios în chipurile filosofiei făptuitoare cu ajutorul necazurilor legate de 
virtuţi, să urcăm de la virtuţi, prin contemplaţie, la cunoştinţa puterilor ale căror 
chipuri şi preînchipuiri sunt virtuțile. 

Să urcăm bine ca de la Egipt în Iudeea şi să-i învăţăm şi pe cei ce sunt cu noi să 
urce şi de la cunoaşterea lui Hristos Cuvântul ca trup, să ne mutăm, prin făptuire, la 
slava sau la cunoştinţa Lui ca a Unuia-Nascut din Tatăl. Aşa fuge cineva în sens 


bun şi credincios împreună cu Hristos cel prigonit şi aşa Îl cheamă pe EI iarăşi, 
strămutându-se de la făptuire la contemplaţie şi cunoştinţă, toate făcându-le cu 
raţiunea, conform cu Rațiunea, mai presus de rațiune. 


Să nu ţi se pară ciudat că se înţelege Egiptul ca suferire de necazuri în vederea 
virtuţii. la seama cu atenţie la cele istorisite în Vechiul Testament: el nu a apăsat 
numai pe Israel, punându-i să facă cărămidă, ci şi pe egiptenii înşişi 1-a chinuit 
până la pieire prin apariţia lui Moise. Căci Egiptul se tălmăceşte, cum am spus, 
apăsare şi întuneric. Dar, orice tălmăcire, când se ţine seama de raţiunea cuvenită a 
lucrului la care se referă, găseşte în el, prin contemplaţie, de cele mai multe ori un 
sens de laudă şi unul de ocară. Deci dacă atunci când trupul este în vigoare şi se 
îngraşă prin patimi, sufletul e chinuit şi întunecat, retrăgându-se de la el 
deprinderea virtuţilor şi iluminarea cunoştinţei, la fel şi cu totul cuvenit când 
sufletul e păzit şi luminat de frumuseţea dumnezeiască a virtuţilor şi de iluminarea 
cunoștinței, omul din afară se strică, trupul lepădând, prin apariţia raţiunii, vigoarea 
naturală. 


Căci în trup se ascundea, fixându-se sau mai vârtos împărăţea şarpele ce avea 
puterea în buric, ca un oarecare faraon nevăzut ce arată cele frumoase, chinuind 
sufletul cu muşcăturile păcatului. Dar stingându-se în parte cugetul trupului, prin 





greutățile şi strâmtorările făptuirii, se retrage şi şarpele, fiind mortificat cu 
desăvârşire şi ne mai lăsând nici urmă din tirania de mai înainte. Astfel, cei ce au 
dobândit libertatea pot striga prin Hristos încă înainte de învierea cea de obşte, din 
pricina învierii de bunăvoie a libertăţii ce s-a ivit în ei: "Unde-ţi este, moarte, 
boldul? Unde îţi este, iadule, biruinţa?" (1 Cor., 15, 55). E vorba de plăcerea 
trupului şi de rătăcirea din neştiinţă a sufletului împreunat cu plăcerea aceea. Căci 
atotsceleratul diavol, stăpânind prin acelea firea omenească, înţepa fără cruţare cu 
acul plăcerii firea oamenilor şi o trăgea, plin de pizmă, cu arcanul înşelăciunii spre 
picire. 





Arhimandritul loil Konstantaros - Lectura apostolică la Duminica de după 
Naşterea lui Hristos şi pomenirea Sfântului Ştefan, întâiului mucenic şi 
arhidiacon 


(Fapte Apostolilor 6:8-7:5, 47-60) 


Sunt destui creştini care pun următoarele întrebări importante: Cum poate cineva 
să fie luptător (combatant), dar în acelaşi timp să nu depăşească limitele 
permise? Cum este posibil să împletească îndrăzneala şi combativitatea cu lipsa 
de răutate? Şi cum, în două cuvinte, se va lupta „după lege”, aşa încât să avem şi 
urmări binecuvântate? 


La această serioasă problematică, vine să ne dea un răspuns corect pericopa noastră 
apostolică care este dedicată întâiului mucenic Ştefan, pe care ni-l pune înainte 
Sfânta noastră Biserică. 


Sfântul evanghelist Luca, scriitorul Faptelor Apostolilor, îl caracterizează pe 
Ştefan drept bărbat „plin de credinţă şi de putere”, care făcea în popor mari şi 
uluitoare minuni. În acelaşi timp propovăduia cu râvnă şi cu elocinţă adevărul 
creştin. Adică propovăduia că lisus Hristos este singurul Dumnezeu adevărat, 
Mântuitorul şi Izbăvitorul lumii. 


Exact această predică, care anula iudaismul pervers, i-a făcut pe fanaticii evrei să-i 
declare război fără milă. Fireşte, nu puteau să-l înfrunte cu argumente biblice şi 
logice, ci, ca de obicei, l-au calomniat către gloata fanatică, după care a fost arestat 
şi dus cu forţa în sinedriul lor. 





Acolo, în momentul în care martorii mincinoşi şi calomniatorii şi-au terminat 
„acuzaţiile” lor, toţi judecătorii s-au întors şi au văzut faţa lui Ştefan că strălucea ca 
o față de înger. La întrebarea arhiereului, Ştefan a început să se apere cu 
îndrăzneală şi cu un curaj unic! 


Cu argumente neclintite şi imbatabile din Legea mozaică, pe care o cunoştea 
excelent, şi prin întreaga sa apologie a demonstrat că lisus Hristos este Fiul lui 
Dumnezeu. De asemenea, i-a mustrat fără frică pe iudeii ucigători de Hristos, 
deoarece întotdeauna se împotrivesc Duhului Sfânt. Şi precum părinţii lor i-au ucis 
pe profeţi, aşa acum şi ei L-au răstignit pe Domnul slavei, pe Dumnezeul-Om, 
Domnul lisus Hristos. Aşadar, vedem îndrăzneala lui Ştefan şi simţim de câte 
provizii duhovniceşti avem nevoie şi noi, ca să apărăm corect adevărul credinţei 
noastre. 


Neîndoielnic, aceste harisme se dobândesc prin harul lui Dumnezeu, dar şi prin 
îngrijirea noastră. Aşa le-a câştigat şi întâiul mucenic. Dar, este nevoie, frații mei, 
şi de o altă virtute importantă, care atunci când lipseşte, suntem în primejdie să 
ajungem fanatici şi intoleranţi. 


Și această virtute nu este alta decât nerăutatea! [avecirakia înseamnă şi 
“toleranţă, îngăduinţă, îndurare”.] 


Cu adevărat, Ștefan era un luptător şi, desigur, unul mare. Era râvnitor, însă nu 
fanatic şi extremist. Dimpotrivă 

Şi vedem lucrul acesta foarte clar în 
ultimele clipe ale vieţii lui pământeşti. 


În timp ce răufăcătorii iudei scrâşneau din dinţi împotriva lui la propriu, el 
rămânea paşnic şi plin de harul Sfântului Duh. 


Pe acelaşi tron, 
şi în aceeaşi stare, de o ființă cu Tatăl. Era normal ca o astfel de revelaţie şi 
mărturisire să-i demonizeze pe evreii îndărătnici, precum se demonizează şi astăzi 
autointitulaţii „martori ai lui lehova”, adică victimele societății americane 


A 


„Skopia”, în faţa dovezilor biblice ale dumnezeirii lui Hristos. 


Urmarea?! Atât de emoţionant ne-o descrie textul sfânt. Ultima dintre pedepse: 
Moartea prin lapidare! Și în timp ce pietrele „cădeau ploaie” deasupra lui, acest 
înger pământesc se ruga cu desăvârşire liniştit, încredințându-se voii şi iubirii 
lui Dumnezeu şi zicând: „Doamne lisuse Hristoase, primeşte duhul meu”, 





Iar după ce a îngenuncheat şi a luat o poziţie de cerere stăruitoare, a strigat: 
Doamne, nu le socoti lor păcatul acesta”. 


Prin această rugăciune îngăduitoare, de iertare şi iubire, sufletul său sfânt a 
prins aripi pentru a zbura lângă adoratul său Domn şi Domnul nostru Iisus 
Hristos. 


Fraţii mei, foarte multe lucruri avem de învăţat din întreaga atitudine a Sfântului 
Ştefan. 


Încheind, să ne oprim doar asupra a două lucruri mai de bază: 

a) râvna autentică şi apostolică pentru Biserica noastră Ortodoxă; inima 
înflăcărată în învăţătura adevărată pe care o deţinem şi cuget neînduplecat în faţa 
falsificărilor dogmei şi a moralei pe care am moştenit-o, dar şi 

b) nerăutate (îngăduinţă) faţă de fraţii noştri rătăciţi. De asemenea, dispoziţie 
paşnică şi creştină faţă de toţi aceia care au căzut din corecta interpretare a 
tezelor noastre creştine. 


Dacă există doar prima, adică râvna, dar lipseşte a doua, adică nerăutatea 
(îngăduinţa), atunci nu putem să vorbim despre o luptă duhovnicească înţeleaptă şi 


autentică, şi, fireşte, nu putem să aşteptăm şi urmări pozitive. 


Iubiții mei, vulturul, pentru a se ridica pe înălțimile culmilor, pentru care şi este 
creat, are nevoie şi trebuie să aibă antrenate bine ambele lui aripi. Cu o singură 
aripă, nu numai că nu va putea niciodată să zboare, dar încercând, va fi chiar o 
privelişte lamentabilă. 


Fie ca prin rugăciunile întâiului mucenic şi arhidiacon Ştefan, care pentru 
iubirea şi slava lui Hristos şi-a jertfit cu osârdie viaţa, Domnul să ne dăruiască 
minunata şi îndurătoarea lui râvnă, aşa încât să ne asemănăm în principal şi 
înainte de toate cu însuşi lisus Hristos, Cel desăvârşit şi îngăduitor. Amin. 





Părintele Arsenie Boca — Cuvânt la Duminica după Naşterea Domnului — 
Fuga în Egipt — Pribegia copilului 


Crucea lui isus începe odată cu Naşterea Sa. Între ai Săi a venit şi ai Săi îl aşteptau 
cu mâna pe sabie. Toţi copiii din Betleem până la doi ani au fost condamnaţi la 
moarte. Aşa au trebuit să plătească cu viaţa cei mai nevinovaţi — copiii — naşterea 
lui lisus între ei. Ei au fost — spune Predania Bisericii — 14 mii de prunci. Crima 
aceasta, unică în istoria omenirii, a fost prevestită cu 7 veacuri în urmă — “Plângere 
şi tânguire în Rama...” (leremia 31, 15). 


Providența o luase înaintea răutăţii omeneşti. losif a fost înştiinţat de îngerul 
Domnului în vis despre planul ucigaş al lui Irod, motiv pentru care trebuia să se 
scoale, să ia Pruncul şi pe mama Lui şi să fugă în Egipt şi să stea acolo până ce va 
fi vestit din nou ce are să facă. 


Ingerul Domnului era “îngerul Pruncului” — îngerul omului. 


lisus, întrucât îşi ascunsese Dumnezeirea, smerindu-Se până la marginile omului 
pământean, avea nevoie de înger păzitor. 


Îngerul fiind o făptură de gând şi mult mai subţire decât gândul omenesc, în 
temeiul tocmirii sale şi a rosturilor superioare pe care are să le împlinească, face 
deşartă ura ucigaşă şi planul potrivnic. Dacă în Vechiul Testament vedem 
intervenţia îngerilor, ca păzitori ai vieţii omeneşti, numai unde şi unde, în 





creştinism îngerii fac parte din iconomia mântuirii fiecărui creştin în parte. Ei simt 
păzitori în limitele hbertăţii omeneşti, ai darurilor mântuirii cereşti. 


Drept aceea, în aceeaşi noapte, pregăteşte caravana pribegiei fugarului lisus. Aurul 
magilor era foarte binevenit. În călătoria foarte lungă prin deșerturi şi tâlhari într-o 
țară necunoscută, fugă, nu călătorie, răspunderea de soarta mântuirii omului n-o 
puteau prelua decât primii mari credincioşi ai Copilului — Sfânta Sa Maică şi 
Dreptul Iosif. 


Copilul fugar, dar dus în braţe. 


Astăzi Irod s-a multiplicat; aproape că nu mai există familie în care Irod nu-şi 
ucide copiii. Doar puţini copii fugari mai scapă în Viaţă. Unde eşti Maica 
Domnului să scapi pe maica omului de pofta ucigaşă a lui Irod? 


Irod, stârpitura deşertului, căci nu era iudeu, îşi omoară prima nevastă şi toți copiii 
cu ea, de teamă ca aceştia să nu-i ia tronul. Era deci un ucigaş care-şi temea 
domnia până şi de propriii lui copii. A doua nevastă şi cei trei copii cu ea, s-a 
întâmplat să scape. 


N-a scăpat de blestemul mamelor cu mii de copii ucişi. Despre el se ştie că la trei 
ani după naşterea lui lisus a murit putrezit de viu, ros de boli ruşinoase şi 
împrăştiind o putoare pe care nimeni nu o putea suporta. A încercat şi să se 
sinucidă, dar trebuia să fie osândit, ca model pentru toată omenirea de pedeapsă 
dumnezeiască pentru aşa mari fărădelegi. 


Arhelau, urmaşul său în patria Iudeii, e reclamat de iudei romanilor, care-l exilează 
în Galia şi ţara este anexată Siriei. În timpul domniei lui Arhelau, fugarii se întorc 
după vestirea îngerească, însă nu în ludeea ci în Nazaretul Galileii. Evanghelia 
după Matei, care scrie Evanghelia sa pentru iudei, nu scapă nici un prilej de a le 
dovedi că în lisus se împlinesc toate proorociile până şi cele de amănunt. Astfel nu 
este trecută cu vederea proorocia lui leremia, despre plângerea şi tânguirea din 
Rama; nu este scăpată din vedere chemarea fugarilor din Egipt şi nici aşezarea 
Sfintei Familii în Nazaret. Grija Evangheliei de a dovedi providenţa, adică purtarea 
de grijă a lui Dumnezeu pentru om, asistenţa Lui la micile şi marile noastre decizii 
despre EI, ne încurajează să călătorim şi noi amărâta noastră viaţă de fugar, sub 
călăuza unui înger. Călăuza idealului pentru care şi lisus a fost fugar. 


Prislop, Naşterea Domnului II - Matei 2,13-23; 26.X11.49 





(extrase din: Rostul Încercărilor — Ierom. Arsenie Boca, Ed. Credinţa 
strămoşească, 2004) 





Ierodiacon Visarion lugulescu - Predică la Duminica după naşterea Domnului 
Iisus Hristos 


«+ Și sculându-se, Iosif a luat, noaptea, Pruncul şi pe mama Lui şi a plecat în 
Egipt (Matei IL, 14). 


Frați creştini, după ce S-a născut Domnul nostru lisus Hristos în Betleemul din 
Iudeea în zilele Împăratului Irod, iată că au venit nişte magi, filozofi din răsărit şi 
ajungând la Ierusalim, au început să întrebe unde s-a născut de curând împăratul 
iudeilor. Aceşti magi au venit călăuziţi de o stea până au intrat în oraşul Ierusalim, 
dar aici steaua s-a ascuns de ochii lor şi au fost nevoiţi să întrebe. Când împăratul 
Irod a auzit aceasta s-a tulburat şi tot oraşul s-a tulburat împreună cu el. 


Evanghelia acestei sfinte sărbători a Naşterii Domnului ne dă prilejul să învăţăm 
mai multe lucruri folositoare pentru sufletele noastre. 


Când Sfântul loan Proorocul era în pântecele maicii sale Elisabeta, a săltat de 
bucurie când a venit Preacurata Fecioară Maria în vizită la ea. Şi noi ne bucurăm 
acum când sărbătorim naşterea Mântuitorului nostru care a venit să ne izbăvească 
din tirania diavolului. Naşterea Împăratului nostru Hristos ne ridică inimile şi ne 
duce cugetele la Betleem, unde, împreună cu îngerii, cu magii şi cu păstorii, 
cântăm imnuri de slavă. 


Acest îndemn l-a făcut Biserica în toate sărbătorile din postul acesta prin catavasia 
ce s-a cântat: 
"Hristos se naşte, slăviţi-L! 
Hristos din ceruri întâmpinaţi-L! 
Hristos pe pământ înălțaţi-vă, 
Cântaţi Domnului tot pământul 





Şi cu bucurie lăudaţi-L, popoarelor, 
Că S-a prea slăvit!" 


Dar pentru ce este chemat tot pământul să cânte pe Dumnezeu? Acest lucru este de 
mare trebuinţă a şti tot creştinul, fiindcă a venit ziua cea mare a bucuriei, ziua 
eliberării neamului omenesc de sub robia satanei. Greutatea păcatului era atât de 
mare că, în nici un chip, nu se putea izbăvi, şi împăcarea cu Dumnezeu a omului 
era imposibilă. Lumea se vânduse demonului prin înşelăciunea din grădina Raiului. 
Ea era condamnată la închisorile cele întunecoase ale iadului. Era pierdută fără de 
scăpare şi nimeni n-o putea izbăvi. 


Tot neamul omenesc de la Adam şi Eva încoace până la Domnul Hristos era în 
ghearele celui rău, aruncat în prăpastia pierzării. Biata omenire nu avea nici o pildă 
de urmat, căci toţi se zbăteau în tot felul de patimi. Nu avea un învăţător care să o 
înveţe adevărata cale ce duce la fericirea veşnică. 


De aceea, odată cu naşterea Domnului Hristos, se schimbă toate în lume, pentru 
că El a venit să ne arate calea fericirii, să ne înveţe adevărul, să ne lumineze 
mintea ca Să câştigăm fericirea veşnică în viaţa de veci. Pentru aceasta s-a 
coborât Fiul lui Dumnezeu la neamul omenesc şi a zis despre Sine: “Eu sunt 


Calea, Adevărul şi Viaţa; Eu sunt Păstorul cel bun, care-Mi pun viaţa pentru 
oile Mele; Eu sunt lumina lumii, Eu sunt Uşa; prin Mine, de va intra cineva, se 
va mântui; Eu sunt Învățătorul vostru, să nu aveți alți învăţători!" 


Mare bucurie s-a făcut în cer şi într-un alai au pornit sfinţii îngeri să cânte 
Domnului. Să cântăm împreună cu ei şi noi şi în cântările noastre să-l mulțumim 
lui Dumnezeu cu multă recunoştinţă că ne-a trimis pe Fiul Său ca să ne înveţe şi să 
ne fie pildă de urmat în această vale a plângerii. Când s-a născut împăratul 
Alexandru cel mare, tatăl lui s-a bucurat nespus şi a socotit un mare noroc că fiul 
său s-a născut în vremea marelui filozof Aristotel. El era convins că, instruit de 
marele învăţat, fiul său va învăţa totul şi va fi fericit. 


Cu cât mai mult trebuie să ne bucurăm noi că ne-am născut în vremea adevărurilor 
credinţei, a Mielului lui Dumnezeu, ce este mai presus de orice învăţător şi filozof 
pământesc, care a zis: "Eu am venit ca lumea viaţă să aibă şi mai mult să aibă, 
adică unde sunt Eu şi voi să fiţi lângă Tatăl, la fericirea veşnică.” De aceea, 
cântau îngerii la naşterea Sa: ”Slavă întru cei de sus lui Dumnezeu şi pe pământ 
pace!" 





Îngerii îndemnau pe oameni să ia parte la bucuria lor, că însuşi Fiul lui 
Dumnezeu a venit cu trup pe pământ. Ei îi scoală în noaptea aceea pe păstori şi-i 
trimit să vadă pe Domnul cel născut în ieslea din peşteră. De atâtea ori îngerii 
fuseseră trimişi de Dumnezeu pe pământ şi văzuseră în lume multă jale. Acum ei 
îşi ziceau că oamenii toţi se vor bucura de venirea Domnului şi se aşteptau ca 
toată lumea să-L primească şi să-l urmeze învăţătura. Mare de tot le-a fost 
mirarea când au văzut purtarea lumii faţă de Fiul lui Dumnezeu. Pământul nu 
vrea să-L primească. Pentru lisus nu S-a găsit în Betleem nici o casă caldă în 
care să Se nască. Parcă ar fi vrut ca Domnul să Se nască afară în frig şi să 
moară. 


Curând după naşterea Lui, Irod împăratul caută să-L omoare. Aşa că Iosif şi Maria 
au fost nevoiţi să fugă cu EI în Egipt. Când Domnul Hrists a ieşit în lume 
predicând Evanghelia şi făcând numai bine, în atâtea rânduri oamenii L-au izgonit 
şi au vrut să-L omoare. Şi nu s-au lăsat până când nu L-au omorât, răstignindu-L 
pe Cruce. După ce a fost dat Jos de pe Cruce, au avut grijă să pună o piatră mare la 
uşa mormântului, să pună ostaşi de pază şi să pecetluiască piatra zicând: "Poate 
acum am scăpat de EI!" 


lată cum este lumea. lată cum s-a purtat lumea cu Domnul Hristos. O singură ființă 


nevinovată, fără de păcat, a venit la noi pe pământ, dar noi am ucis-o. Când auziţi 
despre această răutate a lumii de pe vremea Domnului Hristos, când S-a născut cu 
trup pe pământ, imediat vă vine în gând să-i osândiţi pe oamenii aceia pentru 
purtarea lor cea rea faţă de Domnul Slavei şi sunteţi gata să ziceţi: Astăzi lucrurile 
s-au schimbat, cine nu se bucură de naşterea Domnului? În ce ţară sărbătoarea 
aceasta nu este o sărbătoare a veseliei? Aşa este, în toată lumea nașterea Domnului 
se sărbătoreşte cu multă bucurie. Ne întrebăm, numai, ce fel de bucurie simte 
lumea?! 


Bucurie pentru venirea Domnului în lume ca să ne mântuiască? Ori bucuria că în 
aceste zile avem parte şi timp mai mult de odihnă, de hrană mai bună şi de 
petreceri cu tot felul de păcate? Căci, din marea gloată de creştini, câţi petrec cu 
adevărat zilele acestea creştineşte? Câţi Îl primesc pe Iisus cu o inimă caldă, cu o 
minte trează, plină de recunoştinţă, cu un suflet iubitor, cu scutecele albe ale 
dragostei creştineşti. Câţi ÎL hulesc la petreceri şi beţiile lor?! Câţi Irozi nu-I stau 
împotrivă? Vai, ce creştinătate străină de Hristos! 


Câţi păcătoşi înveninaţi la inimă stau gata să ia sufletul pruncului, adică acolo unde 
s-a născut un suflet de creştin care vrea să crească şi să se hrănească din laptele 
credinţei adevărate! Câţi vrăjmaşi nu ridică satana împotriva acestui suflet căutând 





să-l omoare din faşă! Câtă tulburare nu face diavolul în câte o casă unde se naşte 
un creştin! 


Ce mari sunt răutăţile şi duşmăniile pornite împotriva credincioşilor adevăraţi, 
împotriva acestor suflete născute din Cuvântul lui Dumnezeu, din duhul cel de 
viaţă dătător împotriva acestor creştini! Pentru toate se găseşte loc în casele 
creştinilor de suprafață: pentru pofte, pentru mâncăruri, băuturi, cântece, dansuri, 
jocuri de noroc, chiote şi înjurături... pentru toate se face loc în inimă. Inimile sunt 
deschise şi, cu multă bucurie, le primesc pe toate şi pe toţi. Numai pentru Domnul 
Slavei nu s-a găsit un loc. Domnul Hristos nu este primit. El n-are nici un amestec 
în inimile creştinilor de formă. 


Creştinismul nostru este un creştinism care repetă numai obiceiurile cele trupeşti în 
mâncăruri şi băuturi, dar, fără Hristos şi Evanghelie. Creştinii noştri se aseamănă 
cu nişte sticle care au etichete frumoase, dar sunt pline cu apă, care, după un timp, 
se strică şi grozav s-ar păcăli cineva care ar socoti că în sticla aceea este ce scrie pe 
ea. Aşa sunt cei mai mulţi, creştini doar cu numele, însă inimile lor sunt pline de 
gânduri şi porniri vrăjmaşe împotriva lui Hristos şi a Evangheliei Lui. Dacă sunt 
îndemnați să se întoarcă la Dumnezeu, să vină la Sfânta Biserică, să se lase de 
păcate, te iau în râs, poreclindu-te: rătăcit, habotnic, fanatic şi altele. Oamenii nu 
iubesc pe Dumnezeu, pe Domnul Hristos care s-a născut în ieslea din Betleem şi nu 
vor să creadă în EI şi să asculte Cuvântul Lui. 


Pe de altă parte, oamenii se vaită de greutăţi, de necazuri, de suferință, de lipsă de 
putere în credinţă şi de mângâiere, iar în faţa morţii tremură îngroziţi. De ce, oare? 
Pentru că nu au pe Domnul Hristos ca Stăpân şi Mângâietor. 


Numai atunci bucuria ta va fi bucurie adevărată şi sfântă, când vei putea să zici: 
eram rob păcatului şi diavolului, dar lisus a venit să mă izbăvească. Pentru mine 
a venit El pe pământ. Pentru mine S-a smerit şi S-a născut în peşteră săracă. 
Pentru mine a suferit frigul şi zăduful, foamea şi chinurile şi a murit răstignit pe 
Cruce. Pentru mine a înviat. El este al meu şi eu sunt al Lui. 


Dacă ai încredințarea deplină în aceste lucruri şi duci viaţa ta alături de învăţătura 
Sa, ai înţeles rostul venirii Mântutorului pe pământ şi atunci te bucuri deplin cu o 
bucurie sfântă, că EI îţi va da bucuria mântuirii, pentru că EI este Răsăritul cel de 
sus, Răsăritul răsăriturilor. 


Se cade să amintim acum şi de bătrânul Iosif. Ce fapte măreţe vedem la acest 
bărbat, logodnicul Preacuratei Fecioare Maria. El a fost un ascultător devotat 





Cuvântului lui Dumnezeu până la moarte. Un astfel de om îi trebuia Fecioarei 
Maria, ca păzitor şi slujitor minunii, care să nu dea înapoi din lucrarea mântuitoare 
care se făcea lumii prin Fecioară şi Pruncul lisus. 


Din tradiţie cunoaştem o mulțime de întâmplări periculoase prin care au trecut 
Iosif, Fecioara şi Pruncul până în Egipt şi până la întoarcerea din Egipt: foamea şi 
setea, cum le-au ieşit tâlharii înainte şi fiarele sălbatice care îi pândeau la tot pasul. 


Fericit suflet a fost şi bătrânul losif care a putut să dea o mână de ajutor 
nevinovatei Fecioare Maria, prin care ne-a venit mântuirea. De la supunerea şi 
ascultarea acestui om sfânt să luăm pildă şi să primim cu bucurie şi cu dragoste 
totdeauna Cuvântul lui Dumnezeu. Numai acesta ne încălzeşte şi ne 
binecuvântează, ne curăţă de păcate şi ne sfinţeşte toate simţurile noastre. El 
alungă de la noi toate gândurile cele rele, scoate din stricăciune viaţa noastră, ne 
încununează cu milă şi cu îndurări, ne umple de bunătăţi şi ne înnoieşte 
tinereţile ca ale vulturului, cum zice în Psalmul 103. 


Într-o împrejurare, pe când Domnul Hristos vorbea mulţimii, iată că a venit mama 
Lui şi căuta să vorbească cu El. Atunci cineva îi zice: “Iată mama Ta şi fraţii Tăi 
Stau afară şi caută să vorbească cu Tine!” Dar lisus a răspuns: "Cine este 
mama Mea şi care sunt fraţii Mei? Oricine face voia tatălui Meu, care este în 
ceruri, acela îmi este frate, soră şi mamă." 


lată ce cinste mare capătă cel ce face voia Tatălui Ceresc. Cei ce ascultă Cuvântul 
lui Dumnezeu şi-L împlinesc. lată că Domnul Hristos ne dă o pildă ca şi noi să ne 
lepădăm de cei ce nu ascultă Cuvântul lui Dumnezeu, fie el cine ar fi. Acei ce 
ascultă Cuvântul lui Dumnezeu şi-l împlinesc se numesc copiii lui Dumnezeu prin 
lisus Hristos, Fiul Său. Tot Domnul Hristos ne spune că, acel care aude cuvintele 
Sale şi le împlineşte se aseamănă bărbatului înţelept, care-şi clădeşte casa pe 
temelie tare, pe piatră. Cel ce aude cuvintele Sale, dar nu le împlineşte, se 
aseamănă bărbatului nebun, care-şi clădeşte casa pe nisip. 


Noi să înţelegem, din ascultarea lui Iosif şi a Sfintei Fecioare Maria care purtau în 
braţele lor pe pruncul lisus, că aşa trebuie să fim şi noi ascultători şi împlinitori. 
Vai de unii creştini ai veacului nostru care fac acelaşi păcat pe care l-a făcut Irod 
împăratul! Ca şi Irod care a omorât 14.000 de prunci “care au murit martiri pentru 
Domnul şi s-au botezat în sângele lor” unii creştini îşi omoară copiii încă din 
pântece. 





Aproape că nu e femeie care să nu fi omorât măcar unul din copiii ei, cu voie sau 
fără voie. Ele au lipsit copilaşii de amândouă vieţile: şi de viaţa aceasta vremelnică 
şi de viaţa veşnică, pentru că nu au fost botezați. 


Toţi aceşti părinţi care au îndrăznit să facă un asemenea păcat sunt condamnaţi la 
temniţele iadului împreună cu Irod cel blestemat şi cu demonii cei urâţi care 1-au 
înşelat. 


Pentru iertarea păcatelor acestea mari sunt câteva canoane de mare importanţă pe 
care să le ascultați şi să le faceţi: 
» Mai întâi şi întâi de toate, trebuie să se oprească cu hotărâre de a mai face 
acest păcat, orice s-ar întâmpla. 
» Al doilea, să se spovedească cu sinceritate, spunând la duhovnic câte 
avorturi, întreruperi medicale şi fereală are. 
» Al treilea, să se căiască cu lacrimi şi cu căință toată viața până-i va ieşi 
sufletul. 
» Să boteze copii săraci pentru răscumpărarea acelor suflete. 
» Al cincilea, să înveţe toată viaţa partea femeiască să nu facă avorturi şi să 
aducă cât mai multe suflete pe calea credinţei adevărate. 


Acestea se vor socoti ca răscumpărare a sufletelor pe care le-a trimis în întuneric. 
Metanii, post, rugăciuni şi milostenii şi tot felul de fapte bune trebuie să facă 
fiecare, că moartea vine fără veste şi ne găseşte nepregătiți. Aşa cum a venit şi la o 
tânără despre care vreau să vă povestesc. 


În vara anului 1970 a venit o femeie plângând la mânăstire. Era de prin părțile 
Botoşanilor. Bătea la uşa fiecărui duhovnic şi cerea sfat pentru sufletul fiicei sale. 
Cu lacrimi în ochi spunea că Jata ei a murit nespovedită din pricina ei. 


“Eu, părinte, spunea ea, am avut o fată nemăritată, cam de 25 de ani. Ea trăia cu 
mine în casă, era fată bună, harnică dar îi plăcea viaţa. In vara asta, nu-i nici o 
lună de atunci, fata mea s-a îmbolnăvit rău, zăcând la pat, slăbind mult. “ 


“Mamă, eu mă simt tare bolnavă, ar trebui să chemi preotul să mă spovedească, 
că am nişte păcate mari, am greşit cu cineva şi am trei avorturi "a zis fata. 


“Lasă, fata mea, că am să mă duc să-l chem, să termin mai întâi treburile, dar n- 
am dat importanță cuvintelor ei, nu credeam că va muri aşa repede! A doua zi m-a 
întrebat fata: 





“Mamă, vine preotul? “ 
“Iată, acum mă duc la părintele. “ 


Fata a tăcut câteva minute, dar când am ajuns la poartă, gata să ies în drum, 
numai ce aud fata zicând: "Părintele, să vină părintele, să vină repede..." Şi, în 
clipa aceea, şi-a dat sufletul. De atunci nu mai am linişte în sufletul meu. De 
aceea, am venit la mânăstire, părinte, ca să dau slujbe şi să mă sfătuiţi ce să fac ca 
să mă ierte Dumnezeu şi pe mine şi pe fată. 


Iată, cum se înşeală omul! Să luăm aminte, să nu ni se pară lucru de glumă, că vai 
de sufletul acela pe care-l va apuca moartea nepregătit! 


O altă întâmplare s-a petrecut în satul Verşani, comuna Boureni, judeţul laşi. O 
familie cunoscută în partea locului, a cetățeanului Nicolae Ungureanu. Soția lui, 
care trăieşte şi acum, este o bună creştină, se spovedeşte, ține posturile, merge la 
Biserică, face rugăciuni şi milostenii. În schimb, soţul ei, decedat de curând, era 
foarte slab în credinţă, nu mergea la biserică, nu se spovedea, nu postea, nu se 
temea de Dumnezeu, era beţiv şi desfrânat. 


Când cineva îl îndemna să se îndrepte, el răspundea cu ironie: "Lasă că am 
aranjat eu cu sfinţii să nu mor acum... m-oi îndrepta mai încolo, la bătrâneţe şi m- 
oi duce la biserică... că tot la biserică oi fi." 


La începutul postului mare, soţia acestui creştin s-a hotărât ca, măcar prima 
săptămână, să ţină post, ca să se poată spovedi şi împărtăşi. În a treia zi de post, 
satana a zădărnicit planul ei, că ticălosul ei soţ, îmbătându-se, a silit-o la 
trupeasca lui plăcere, neinduplecându-se de lacrimile ei. Dar, chiar în noaptea 
aceea l-a ajuns mânia lui Dumnezeu. A sărit din pat şi, înfricoşat, a început să 
strige: 

"Femeie, nu mă lăsa, cuptorul, cuptorul de foc, dracii îmi dau foc, scapă-mă 
femeie...!" 


În clipa aceea, mâna nevăzută a morţii i-a oprit glasul pentru totdeauna şi i-a 
răpit sufletul. 


Aşa mor toți păcătoşii care nu vor să se îndrepteze, după cum zice proorocul 
David: " Moartea păcătosului este cumplită." Să punem la suflet tot ce am auzit şi 
să mergem numai pe calea cea frumoasă a bisericii ca nişte adevăraţi ascultători şi 
împlinitori ai Cuvântului lui Dumnezeu şi să-L slăvim şi noi pe pruncul Iisus care 





S-a născut în ieslea din Betleem, împreună cu îngerii, cu magii şi cu păstorii, şi să 
ne închinăm Lui zicând: 


Rugăciune 


O, Preadulce şi Scump lisuse, primeşte-ne şi pe noi în preajma staulului Tău şi 
chiar dacă inimile noastre sunt reci, încălzeşte-le Tu cu dragostea Ta; vino în 
peştera inimii noastre şi cu căldura dumnezeirii Tale ne vom înfierbânta şi noi şi 
vom putea birui toate ispitele vieții acesteia. Atrage-ne la Tine, Stăpâne, şi 
deschide inima noastră, ca să putem să Te lăudăm în ceruri, pe Tine, Treimea cea 
de o fiinţă şi nedespărțită, în vecii vecilor. 


Amin. 





Pr. dr. Dorin Octavian Picioruş - Fuga în Egipt... Duminica dupa Nasterea 
Domnului 


decembrie 25, 2019 


Evanghelia zilei [Mt. 2, 13-23] vorbeşte despre „retragerea întru Egipt” a Familiei 
sfinte. 


Din contextul evanghelic de față înţelegem că e vorba despre o fugă...despre o 
plecare nedorită...despre o autoexilare a Familiei sfinte...despre o plecare cauzată 
de fanatism politic. 


Pentru că Irodis/ Irod dorea să Îl omoare pe „Regele [Mt. 2,2], aşa cum îi 
profeţiseră magii. 


I-am sărbătorit pe cei 14.000 de Sfinţi prunci, martirizaţi de Irod, în speranţa să Îl 
omoare pe Mesia [Mt. 2, 16-18]. 


Cum i-au omorât? „Pe unii îi tăiau cu sabia, pe alţii îi ucideau de piatră şi de zid, 
pe alţii îi trânteau la pământ şi îi călcau în picioare, pe alţii îi sugrumau cu mâinile, 
iar pe alții îi rupeau şi-i despicau; pe unii îi însuliţau şi pe alţii îi tăiau în două. [lar] 
mamele plângeau cu amar, până la cer strigau, smulgându-şi părul, rupându-şi 
hainele si trupurile”... .împlinindu-se astfel profeția Sfântului Ieremia, de la ler. 31, 





15: „Glas în Rama s-a auzit, plângere şi jale multă ! Rahil îşi plânge copiii ei şi nu 
vrea mângâiere, căci nu [mai] sunt” [Mt. 2, 18, cf. GNT]. 

Și nu au mai fost copii în Israel, „de doi ani şi mai în jos/ mai mici” [Mt. 2, 
16]...din cauza unui singur Copil: a lui lisus Hristos, Fiul lui Dumnezeu întrupat. 


Pentru că EI a devenit o problemă politică pentru Irod...o problemă falsă...când, 
de fapt, El era Aşteptarea profundă a lumii, Mântuitorul lumii, Cel care ne va 
scoate din moarte, din păcate şi de sub tirania demonilor. 


Și Irod, din nefericire, a făcut cu Domnul...ce fac astăzi mulţi creştini cu „sfârşitul 
lumii”: a vrut să se salveze de unul singur... 


EI a vrut să se pună la adăpost...a vrut să îşi salveze regalitatea...dar nu şi-a dorit 
stăpânirea asupra lui: asupra sufletului şi a trupului său. 


Pentru că atunci şi acum problema nu e „să te salvezi”, la modul utopic, de 
cataclisme și de moarte. ..fiind panicat din cauza fricii de moarte...ci cum să te 
mântuiești, cu adevărat, de păcat, de moarte şi de iad. 


Cum să te scoţi...să te anahorizezi/ însingurezi pentru păcat, în mijlocul lumii, ca 
săslujești lui Dumnezeu. 


„„.ȘI Arhanghelul Gavriil i s-a arătat în vedenia somnului Sfântului Iosif şi l-a 
mandatat să conducă Sfânta Familie în Egipt [Mt. 2, 13]. 


Şi fuga lor în Egipt, a celor 3 (Domnul, prea curata Stăpână şi Sfântul Iosif), a fost 
noaptea [nukto.j] [Mt. 2, 14]. A fost o plecare pe furiş... Pentru că şi porunca lui 
Irodis a fost una criminală, antiumană, plină de perversitate... 


Și Domnul a plecat noaptea din Israel...pentru ca să ne arate că cu noaptea 
păcatului trebuie să luptăm în orice ceas...pentru că demonii nu ne aşteaptă pe noi 
ca să fim noi sănătoşi, lucizi și frumoşi la suflet ca să ne luptăm cu er...ci ei ne 
atacă tocmai când suntem vulnerabili, suferinzi, schilodiţi sufletește, căzuţi, îndu- 
reraţi, torpilaţi de tot felul de greutăți şi răutăți... 


Insă Domnul ne mai spune ceva tot la fel de important aici: că nu trebuie să murim 
înainte de vreme. ..înainte de a ne fi împlinit interior. 


Inainte de a ne fi împlinit vocaţia/ misiunea pe pământ. 





Să nu ne cauzăm boli, suferinţe și moarte în mod prematur...pentru că nu e lucru 
deloc folositor pentru noi şi pentru alţii...ci să ne dozăm munca şi nevoinţa pe 
măsura împlinii noastre personale. 


Căci dacă încercăm să facem toată nevoinţa într-o jumătate de an...sau să citim 
biblioteci întregi fără să le punem în lucrare şi fără să le mărunțim pentru noi și 
pentru alţii. ..ajungem niște epave. 


lar epavele umane nu pot să ajungă la împlinirea de mulți ani în nevoinţă și lucrare 
duhovnicească...pentru că deja şi-au distrus trupurile şi creierul. 


De aceea, de câte ori facem abuzuri vizavi de sănătatea noastră trupească și min- 
tală.. trebuie să ne spovedim acest păcat. Cu titlul: m-am obosit foarte mult. 


Pentru că am luptat împotriva sănătății noastre trupești şi mentale. 


„.„.Domnul nu S-a lăsat omorât din pruncie...nici atunci când doreau să Il arunce în 
prăpastie...ci atunci când s-a împlinit ceasul. După ce a făcut tot ce trebuia să facă 
pentru noi... 


lar dacă ne păstrăm echilibrul mereu...dacă luptăm să fim echilibraţi şi în asceză și 
în rugăciune şi în slujire şi în citire şi în scris şi în mâncare şi în modul în care ne 
îmbrăcăm, vorbim, muncim...atunci am înţeles cât de importantă e împlinirea în 
toate și prin toate câte facem...şi nu unilateralitatea. 


„.„Au plecat şi s-au întors [Mt. 2, 20-21] potrivit voii Domnului. 


Motiv pentru care şi noi trebuie să așteptăm să înţelegem dacă e bine să facem un 
lucru sau altul... 


Și Dumnezeu ne luminează în mod direct, prin oameni, prin Ingerii şi Sfinții Lui, 
prin cărți, prin natură...prin ceva anume...dacă vrem, în mod curat, să știm care e 
voia Lui vizavi de o problemă din viața noastră... 


Și Sfântul Iosif a condus-o pe Maica Domnului și pe Domnul, după întoarcerea din 
Egipt, potrivit poruncii dumnezeieşti dată lui în timpul visului [Mt. 2, 22] și astfel 
au locuit în Nazaret [Mt. 2, 23]. 


Împlinind profeția de la Jud. 13, 15 [Mt. 2, 23], după cum fuga în Egipt împlinise 
profeția de la Os. 11, 1 [Mt. 2, 15]. 





„..Într-o peşteră care le poartă numele, la Betleem...Sfintele moaşte ale celor 
14.000 de prunci ucişi de Irod...strălucesc... fiind o bucurie duhovnicească imensă. 


Și avem o lecţie deschisă de sfinţenie...pe care a provocat-o o panică de putere. 


Căci atunci când crezi că eşti stăpânul altora...cu drept de viaţă şi de moarte asupra 
lor...nu ai de fapt nici o putere. 


Ți-e frică de ei, ţi-e frică de toţi...pentru că te simţi singur... 


Și dacă anul acesta se termină cu singurătatea păcatului în no1...cu păcatele care ne 
dezunesc, ne îndepărtează de oameni...atunci e semn că n-am fugit la Domnul 
după comuniune. ..ci ne-am ascuns în propria noastră frică. 


Însă, iubiții mei, vă îndemn să nu aveţi frică! Să nu vă temeţi de păcat, de eşec, 
de durere, de nefericire, de sărăcie, de singurătate...ci de neiubire! Să vă temeţi 
doar de acest lucru: ca nu cumva, datorită păcatelor voastre, să se stingă iubirea 
de Dumnezeu şi de oameni în inima dumneavoastră! Pentru că fără ea suntem 
goi de umanitate, fără bucurie, fără nădejde la ceva mai bun... 


lar noul an e tocmai...pentru nădejde. Pentru nădejdea de mai bine... In primul 
rând de la noi înșine. Căci atunci când vorbim de bucurie vorbim de împlinire 
personală şi comunitară. 


De aceea vă urez să nu se stingă în dumneavoastră dragostea de Dumnezeu, de 
semeni şi pentru tot lucrul bun! Să nu se stingă nădejdea, dorința de mai mult şi de 
mai bine şi voioșia sufletului. 


Intru mulți ani...şi Domnul să ne binecuvinteze pe noi, pe toți, cu al Său har şi cu a 
Sa iubire de oameni, acum şi pururea şi în vecii vecilor. Amin! 


Pr. dr. Dorin Octavian Picioruș - Praedicationes vol 6 





Pr. lect univ. dr. Constantin Necula - Predică la Duminica după Naşterea 
Domnului - "'Vremea este să lucreze Domnul” 


(Duminica după Naşterea Domnului) 


Duminica această poartă cu sine bucurie şi dramă. Cum să nu te bucuri că-n 
Liturghia cosmică a Istoriei "vreme este să lucreze Domnul...", Fiul intrând 
trupeşte în istoria pe care, oricum, Treimea o ţine, ca o biserică deplină. Că pragul 
Raiului s-a ridicat şi-n lumea căzută intră "Împăratul Luminii şi al Puterii...", 
făcându-ne lumea Rai. 


Să fie oare la întâmplare că lectura evanghelică de astăzi este una cu aceea din ziua 
de 26 decembrie, în care se face pomenire de "Soborul Preasfintei, Stăpânei 
noastre, de Dumnezeu Născătoarei şi Pururea Fecioarei Maria"? De ce Părinţii 
Bisericii, în rânduiala pericopelor, insistă pe textul acesta de la Matei (2,13-23), 
care începe cu o fugă şi se continuă cu un genocid (pruncucid) uriaş, ca să păstreze 
şi ecoul unei întoarceri? Este aici ceva din fuga lui Adam din Rai, căderea lui cu 
genunchii pe pietrele colțuroase ale Văii Plângerii ce s-a făcut lumea prin 
neascultarea sa şi din geana de nădejde pe care o purta cu sine neamul născut din 
Adam, în aşteptarea Noului Adam? Poate. Cert este că Hristos, Cel venit să aducă 
Pacea, este deja "răstignit" între liniştea ce-l era necesară ca Prunc şi prigoana ce-L 
aşterne la drum, deloc uşor. 





Iar faptul că ne-aducem aminte de uciderea pruncilor (Mt 2, 16-18) ne aduce 
înainte faptul că Soborul Maicii Născătoare de Dumnezeu începe cu pruncii 
aceştia, admişi de unii Părinţi ai Bisericii (Fer. Ieronim) drept "proto-martiri”, 
înainte mărturisitori de Dumnezeu. Jertfa lor, curată şi fără sens la prima vedere, 
asemănându-se cu Jertfa Golgotei Dumnezeului Celui Viu, ne aduce aminte că 
mereu din Soborul Maicii vor face parte îngerii, păstorii, magii, pruncii... Niciodată 
irozii, cei care ţin de scaunul şefiei lor pământeşti cu riscul uciderii lui Dumnezeu. 


Din Sobor - prăznuit, iată, prin Evanghelie şi-n prima Duminică după Naşterea 
Domnului - se ridică spre noi chipul Dreptului losif. Pe nedrept uitatul Drept Iosif. 
Drept şi curat înaintea lui Dumnezeu, respectat de o comunitate pentru care a fi 
omul lui Dumnezeu mai însemna ceva, discret în hotărârile sale (a se vedea drama 
aflării vestiui sarcinii Mariei, logodnica sa...), omul acesta poartă în sine un curaj 
sfințitor. Să-ţi asumi custodia Pruncului-Dumnezeu e mai mult decât curaj, este 
sfințenie eroică. Reacţia lui, altfel aproape de nebăgat în seamă în icoana 
Betleemului, rapidă şi eficace când vine vorba de salvarea Pruncului şi a Maicii 
Sale (cf. Mt 2,14), fără "negociere" sau lamentaţii care ar fi făcut să se piardă timp 
prețios, face din losif una din cele mai binecuvântate efigii ale paternalului 
luptător. losif mai are ceva cu totul aparte, căci, la fel ca şi măreţia, sfinţenia nu 
este conştientă de sine. Cu o bărbăţie inegalabilă (uneori mă simt, în cea mai mică 
măsură, împreună părtaş la ea, atunci când "fug" cu Potirul de la Sfânta Masă în 
"Egiptul" Proscomidiarului sau îl port de acolo spre miezul Bisericii locaş) Iosif 
înfrunta noaptea, slăbiciunea fizică a unei femei care tocmai născuse, fragilitatea 
unui Prunc, ştiind că noaptea-n fața Luminii n-are putere, că Pruncul Fecioarei 
acelea era Dumnezeu, că păruta lui fragilitate era icoana transparentă a "Împărăției 
şi Puterii şi Slavei”. El rămâne însă dincolo de misiunea custodiei acestui Chivot 
de bucurii un excelent împlinitor de poruncă. 


Ne putem închipui greutatea drumului. Noi. Astăzi. Când orice efort de călătorie 
ne-a fost diminuat la maximum. Una din Evangheliile apocrife păstrează despre 
această călătorie o "poveste" care-şi are rostul ei. 


Pe la jumătatea călătoriei divinei familii, de după o dună de deşert se ivesc doi 
tâlhari. Unul din ei propune fratelui său să atace perechea, pentru a ucide pe 
Prunc şi pe tatăl său, câştigând vârtos din vânzarea femeii şi a asinului cu care 
călătoresc. Celălalt, văzând şi descriind frumuseţea femeii, lumina Pruncului şi 
măreţia lui Iosif, intervine şi este dispus să plătească, pentru ca să-i lase pe 
aceştia să plece mai departe. Inteligent, el pune în cumpănă câştigul pe care l-ar 
avea cel dintâi dacă, trezind pe ceilalți patruzeci de hoţi prezenți cu ei (care 
dormeau ceva mai încolo de pândari), ar vinde pe femeie şi ar împărți banii cu ei. 





Pe când aşa, făcând afacerea între ei, cel dintâi poate câştiga... treizeci de arginți, 
bani pe care-i şi oferă cel de-al doilea. Primul acceptă. Al doilea dă bucuros. 
Legenda însă continuă spunând că cei doi sunt tâlharii care vor fi aşezaţi de-a 
dreapta şi de-a stânga în Drama Golgotei. Şi iarăşi al doilea... s-a făcut cetăţean 
Raiului. 


Poate că nu-i aşa. Dar povestea ne atrage atenţia că nimic din ceea ce Hristos a 
pătimit pe pământ nu-i lipsit de sens în raport cu despătimirea noastră. Duminica 
aceasta, cheie de boltă a Praznicului, ne spune că Sărbătoarea Naşterii nu are 
odovanie (sfârşit). Că-n fiecare zi, stând lângă Hristos, păzindu-L (deşi Se 
păzeşte!), crescându-L (deşi Se creşte!), mângâindu-L (pe EI, Mângâietorul!...), ne 
facem părtaşi Naşterii şi adânci sale semnificaţii. 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 





Pr. Constantin Necula - Irod are să caute Pruncul să-l ucidă... (Matei 2, 13-23) 


Un lisus ce fuge pentru a nu fi ucis, fragil și firav ca orice prunc al lumii noastre, 
dărâmă idolii. Înmoaie inimi de tâlhar. Înfloreşte merii. Ce nu vedem astăzi? Care 
e meteahna lumii în care trăim de continuăm să-l umilim și să-l jignim pe lisus și 
Maica Sa? 


Din clipa în care a auzit că lisus se naște în Betleem, Irod turbează. Ca orice 
dictator care-şi simte ameninţată poziţia de un rege nou. Chiar crede că Pruncul ce 
se naşte în Cetatea lui David - pentru prietenii atotştiutori Betleemul chiar nu era o 
comunitate fără perspective ori fără istorie - îi va voi nenorocitul său scaun de rege 
aşezat politic în planul jocului pe care Imperiul Roman îl făcea în vremea aceea în 
Orient. 


Cel care-şi ucisese fiii să aibă linişte în domnie ucide și toţi copiii de la doi ani mai 
în jos din hotarele Betleemului pentru a-şi asigura acel soi de linişte pe care numai 
mintea bolnavă a unui dictator o putea închipui: liniştea prin teroare. Magii îl 
înfuriaseră. Nu se mai întorseseră prin Ierusalim să „raporteze” descoperirea Prun- 
cului. E semn că dincolo de efortul urmării stelei către Răsărit dispuneau de 
intuiție, de darul de a intui în Irod gândul ucigaș. 


Și tot intuiţie se vădește când Dumnezeu alege pe Iosif, cel despre care am povestit 
în meditaţia săptămânii trecute, drept om-înger păzitor Pruncului. Primind cuvânt 





în vis, losif, de-acum înțelepțit asupra nașterii Pruncului - mult mai mult decât 
contemporanii noștri de azi - ia pe acesta şi pe mama Lui şi fuge în Egipt. Nici azi 
nu ar fi o fugă uşoară dinspre Betleem spre ţara lui Faraon. Mai ales că, în 
memoria colectivă a evreilor, ţara spre care fuge Iosif cu lisus nu este tocmai una 
cu amintiri frumoase. Captivi, sclavi în cel mai adevărat sens al cuvântului, a fost 
nevoie de intervenţia lui Dumnezeu pentru ca poporul lui Israel să fie slobozit - 
trecând prin Marea Roşie, despărțită cu toiagul de către Moise prin lucrarea lui 
Dumnezeu - trecând de la robie la libertate. lar acum libertatea Celui venit în 
Numele Domnului este prigonită de un rege israelit şi menţinerea ei obligă la fugă 
în Egipt, spaţiul robiei ce părea fără sfârșit. 


Atent la cuvântul profeților, Matei evanghelistul găseşte în această fugă şi apoi 
chemare a Fiului lui Dumnezeu din Egipt împlinirea cuvintelor din cartea Numeri 
(24, 8) şi cartea profetului Osea (11, 1) care consemnează cuvintele: „Din Egipt am 
chemat pe Fiul Meu”. Legând în secole chemarea Poporului lui Israel - Fiul lui 
Dumnezeu în mod comunitar - cu Iisus Hristos - Fiul lui Dumnezeu Întrupat, 
Dumnezeu adevărat din Dumnezeu adevărat. 


Ce înțelegeau cei de atunci prin descrierea făcută de Matei şi ne scapă azi? E 
simplu. Oamenii celei dintâi lecturi a acestui text ştiau Scripturile, nu speculau cu 
ele. Ştiau că lisus Hristos nu va reprezenta doar pentru ei o realitate, ci era 
Dumnezeu, dincolo de toate celelalte cuvinte ale rostirii lor. Sigur că fuga în Egipt 
face din Hristos, de exemplu, un prototip al tuturor expaţilor plecaţi în căutarea 
siguranţei vieţii. Dar nu e doar atât. Este una dintre trăsăturile vieții Sale. Plecarea 
Sa se încheie fericit. Cu o revenire în cetatea Nazaretului. Efort de relocare a unui 
expat, de reinserție socială a unei familii venite din diaspora iudee? Da. Dar şi o 
întoarcere Acasă - Iosif era încă în viaţă, iar viaţa lui se dusese în satul Nazaret, în 
comunitatea de tâmplari de acolo. 


Venirea în Nazaret, după moartea sângerosului Irod, dar cu ochii mijiți şi spre 
Arhelau - fiul aceluia, care domnea în ludeea - arată o dată în plus că lisus ca 
Domn și Dumnezeu se întrupează în istoria noastră, pentru mântuirea noastră. Nu 
vine nici din întâmplare și nici într-un joc al hazardului. Nu vine într-o istorie 
particulară, într-un soi de rezervaţie christică, într-un laborator de mântuire. Ci 
vine în mijlocul oamenilor. Nu ocolește pericolele, ci le înfruntă. Magii și Iosif îi 
sunt păzitorii dintâi ai vieţii Sale. lar ceea ce-i unește este inteligența, curajul, 
fidelitatea asumării Pruncului. Asemeni Maicii Domnului. Care nu predă Pruncul 
altor părinți pentru a-L creşte, nu se ascunde nici o clipă spunând că n-ar fi Maica 
sa. Nici atunci şi nici astăzi. Când este cel puţin la fel de neînţeleasă ca atunci. 





Toate personajele-bărbaţi ale acestei drame, care se implică în susținerea celor 
dintâi zile pe care le are de împlinit Pruncul pe pământ - vor dispărea. 


Magii nu mai apar. losif o singură dată va mai fi prezent, pe când suindu-se la 
Ierusalim, după obiceiul sărbătorii, la sfârşitul acelor zile de praznic, Copilul lisus 
a rămas în lerusalim și părinţii Lui nu ştiau (Luca 2, 43). Hristos rămâne însoțit de 
Maica Domnului să înfrunte o lume deloc comodă. Întruparea Sa nefiind un moft, 
cum pare unora, ci o atentă împlinire a voinţei Tatălui Ceresc la plinirea vremii 
(Galateni 4, 4). 


Din fuga aceasta în Egipt, pe care o prăznuim în prima Duminică după Nașterea 
Domnului, Tradiţia păstrează o serie de momente şi personaje care vor marca 
istoria vieții Mântuitorului. 


Tălharii care încearcă uciderea lui lisus şi a Părinților Săi - unul dintre tâlhari îl 
cumpără efectiv cu 30 de arginţi și va fi regăsit de Hristos în temniță, cu o zi 
înainte de Răstignire, fiind cel care va fi pomenit apoi drept tâlharul pocăit. 


Inflorirea unui măr pentru a oferi Maicii hrană îndulcită şi dăruitoare de izvor 
laptelui din care se hrănește Iisus. Sunt doar două din multele episoade ce însoțesc 
această fugă în Egipt. 


Dar unul din episoade rămâne extrem de important în contextul vieţii noastre de 
astăzi. Tradiţia ne spune că, intraţi într-o cetate egipteană, idolii ce alcătuiau con- 
ținutul templului comunităţii aceleia s-au dărâmat prin cutremurare. Căderea 
idolilor dinaintea prezenței Dumnezeului celui Viu ar trebui să ne pună pe gânduri 
până astăzi. Un lisus ce fuge pentru a nu fi ucis, fragil şi firav ca orice prunc al 
lumii noastre, dărâmă idolii. Înmoaie inimi de tâlhar. Înfloreşte merii. Ce nu vedem 
astăzi? Care e meteahna lumii în care trăim de continuăm să-l umilim și să-l jignim 
pe lisus şi Maica Sa? Poate că nu vrem să recunoaştem, dar EI este încă pericol 
pentru Irozii nebuniei politice. Încă mai face obiectul negoţului între tâlhari. Iar 
idolii născuţi în templele noastre virtuale - libertăţi, comunicare, mediere valorică, 
augmentare a drepturilor fără resort moral - sufocă scâncetul de bunăvoință prin 
care Pruncul transmite lumii că o iubeşte. Că nu a venit să facă nici un soi de 
concurență minților noastre, ci doar să le lumineze. Că nu vrea moartea păcătoşilor, 
ci să se îndrepte şi să fie vii. Pentru viaţa noastră a venit. Pentru ca viața noastră să 
poată înfrunta irozii. Pentru ca viaţa noastră să aibă sens şi în întoarceri, nu doar în 
fugi. 


Sursa: tribuna.ro 





Părintele Ion Cârciuleanu - Duminica după Naşterea Domnului - Fuga în 
Egipt 


Naşterea trupească a Mântuitorului este a doua creațiune a lumii. Fiul lui 
Dumnezeu, a doua persoană a Sfintei Treimi, a luat trup omenesc, prin Sfânta 
Fecioară Maria - cu conlucrarea Sfântului Duh, pentru a noastră mântuire. 
Evenimentul a fost dumnezeiesc fiindcă prin el s-au pus temeliile morale ale vieții 
creştine. 


Dumnezeu Însuşi S-a întrupat în om, pentru ca omul să se poată ridica la 
Dumnezeu. Naşterea trupească a lui “Adam cel nou” sau “Adam spiritual”, cum îl 
numeşte Sfântul Apostol Pavel pe Mântuitorul (| Cor. 15, 45), creştinii o 
sărbătoresc an de an. În zilele acestui mărit praznic, ei trăiesc atmosfera înălțătoare, 
care actualizează “taina cea din veac ascunsă şi de îngeri neştiută”, adică hotărârea 
din veşnicie a lui Dumnezeu de a şterge greşeala omului pe această cale (1 Cor. 2, 
7). Cântările bisericeşti ne fac să trăim această contemporanizare astfel: “Hristos se 
naşte, măriți-L; Hristos din ceruri, întâmpinaţi-L; Hristos pe pământ, înălţaţi- 
vă...”. Ideea o exprimă şi colindele noastre: “Astăzi s-a născut Hristos, Mesia, chip 
luminos...”. 


Grea încercare pentru mintea omenească de a înțelege minunea Naşterii 
Mântuitorului, ea fiind mai presus de puterile limitate ale firii noastre. Celor trufaşi 
li s-a părut o absurditate, iar “poporului ales”, purtător al făgăduințelor mesianice, 





o dezamăgire, fiindcă nu şi-a luat asupra sa rol politic, de eliberator al lor de sub 
stăpânirea romană, de aceea a fost întâmpinat cu împotrivire şi ostilitate, “Intru ale 
Sale a venit şi ai săi nu L-au primit (loan 1, 11). 


Irod era împărat pe vremea când s-a născut în Betleemul Iudeii Mântuitorul, şi 
aflând de la magi despre naşterea Pruncului lisus, şi-a pus în gând să-L ucidă. 
Îngerul Domnului, însă, s-a arătat în vis lui Iosif, după plecarea magilor şi i-a spus: 
“Scoală-te, ia Pruncul, şi pe mama Lui şi fugi în Egipt şi Stai acolo până ce îţi 
voi spune... ”. losif aşa a făcut, a luat Pruncul şi pe mama Lui şi au plecat în Egipt. 
Ei au stat acolo până la moartea lui Irod, ca să se împlinească cuvântul spus de 
Domnul, prin proorocul: “Din Egipt am chemat pe Fiul Meu” (Mat. 2, 15). Când 
Irod s-a văzut înşelat de magi “s-a mâniat foarte şi trimițând a ucis pe toţi pruncii 
care erau în Betleem şi în toate hotarele lui, de doi ani şi mai jos, după timpul pe 
care îl aflase de la magi. Atunci s-a împlinit cuvântul spus de leremia proorocul: 
“Glas în Roma S-a auzit, plângere şi tânguire multă; Rahela plângea pe fiii săi şi 
nu voia să se mângâie, pentru că nu mai Sunt”. 


Profetul Ieremia cu câteva sute de ani înainte de venirea Mântuitorului, în viziunea 
ce o avea despre tragedia copiilor de pe vremea lui Irod, deplângea cu aceste 
cuvinte durerea fără mângâiere a mamelor reprezentate prin Rahela, o străbunică a 
poporului Israil. 


După moartea lui Irod, acelaşi înger al Domnului s-a arătat lui Iosif în vis, 
spunându-i să vină cu pruncul în pământul lui Israel “căci au murit cei ce căutau 
viața pruncului. Iosif, sculându-se a luat pruncul şi pe mama Lui şi a venit în 
pământul lui Israel. Şi auzind că domneşte Arhelam în ludeea, în locul lui Irod, 
tatăl său, s-a temut să meargă acolo şi, luând poruncă în vis, s-a dus în părţile 
Galileii. Şi a venit şi a locuit în oraşul Nazaret, ca să se împlinească ce s-a spus 
prin prooroci, că Nazarineanul se va chema” (Matei 2, 13-23). 


Sinistră figură este Irod! Mintea noastră refuză să înţeleagă cum un suflet omenesc 
poate fi atât de crud, încât în faţa neputinței de a găsi pe Mântuitorul, cuprins de o 
sălbatică furie, să dea ordin să omoare atâtea fiinţe nevinovate. 


Și totuşi cuvântul evanghelic ni-l descrie ca pe un fapt istoric împlinit. Irod a ajuns 
la tron “ca o vulpe” a domnit “ca un tigru” şi şi-a sfârşit viaţa “ca un câine”, spune 
un istoric. Uciderea pruncilor de doi ani şi mai mici 1-a adus blestemul din partea 
lui Dumnezeu şi a lumii. A fost blestemat şi de însuşi poporul său şi chiar de 
romani. În cruzimea lui, nu s-a dat în lături de la atrocități şi crime, nu numai 
împotriva supuşilor săi, ci şi împotriva membrilor familiei sale, soţie, fii, soacră. El 





a pus la cale uciderea primei sale soții Marian (el a avut nouă soţii legitime), a 
soacrei sale, şi a trei din proprii lui fu. 


După un timp de cruzime feroce în fărădelegile sale, au început remuşcările, 
mustrarea conştiinţei, se pare că îl ajunsese răzbunarea divină pentru viaţa lui 
monstruoasă. A plecat în locuri pustii, spunând că pleacă la vânătoare. Ajunsese în 
pragul disperării, nici un leac nu-i mai era de folos. Trupul de viu îi putrezea, 
picioarele îi ardeau, răsuflarea îi era greoaie şi-i mirosea cale de o poştă. Fiindu-i 
silă de el însuşi, a încercat să se omoare cu un cuţit. Până la urmă, a murit de o 
boală cumplită. Este sfârşitul tuturor nelegiuiților, aşa cum zice psalmistul: 
“Moartea păcătoşilor este cumplită ” (Ps. 33, 20). 


Conştiinţa morală, trezită din rătăcirea ei, l-a pedepsit pe Cain, pentru uciderea 
fratelui său Abel, pe Pilat din Pont, care a semnat sentința de moarte a 
Mântuitorului, pe luda care L-a trădat pe Mântuitorul, pe Neron şi pe toţi 
nelegiuiții asemenea lor. Acestora li se poate aplica cuvântul Sfântului Apostol 
Pavel: “Orice călcare de poruncă şi orice neascultare şi-a primit dreapta 
răsplătire” (Evrei 2, 2). 


De atunci şi până astăzi au trecut 2000 de ani. Învățătura Mântuitorului s-a 


răspândit cu o repeziciune fără seamăn, între toate neamurile şi acolo unde a 
pătruns, ca prin minune a transformat toate obiceiurile păgâne de atunci. O viaţă 
nouă a început în lume, de la bordeiele săracilor până la palatele bogaţilor şi tot ce 
lumea de azi are mai valoros sub raport etic şi cultural, se datorează în cea mai 
mare măsură creştinismului. 


Mântuitorul n-a fost înţeles în scurtul popas făcut pe pământ, ci s-au găsit oameni 
care L-au urât şi cu orice preţ să-L răpună, dar s-au greşit socotelile. Prima 
prigoană pornită contra Mântuitorului, cu scopul de a-L ucide, a fost în vremea lui 
Irod. S-au găsit mereu în decursul veacurilor, oameni şi sisteme de cugetare şi care 
au căutat nu numai să-L combată, ci chiar să-L ucidă din nou, dispreţuind şi 
distrugând tot ce este concretizare a învățăturii Sale. Ei credeau că ucigând pe 
Mântuitorul, va dispare viaţa creştină, lucrarea creştină, omul creştin. 


S-a întâmplat şi se întâmplă însă, cu totul altfel. Jertfa de pe Golgota, în loc să 
intimideze, să potolească, a provocat şi provoacă un interes deosebit pentru religia 
creştină, şi o ataşare de ea până la sacrificiu. lisus, Fiul lui Dumnezeu vine în chip 
de prunc ca o întrupare deplină a nevinovăţiei — şi face din starea de pruncie 
spirituală condiţia cea mai de preţ a renaşterii oamenilor şi a primirii lor în 
Împărăţia Cerurilor. 





lisus Hristos, Fiul lui Dumnezeu, coboară printre noi oamenii în chip de prunc, 
pentru a ne face mai pilduitoare viaţa Sa întreagă trăită în duhul nevinovăţiei, al 
iubirii curate şi al facerii de bine, al iertării şi al dăruirii totale pentru fericirea 
semenilor — tot atâtea virtuţi care pecetluiesc nevinovata pruncie spirituală. 


Scump şi dulce e numele lui lisus care mângâie, întăreşte şi înalță sute de milioane 
de creştini şi pe care atâtea inimi şi guri Îl cheamă cu înfrigurare, de la leagănul 
pruncilor până la patul de moarte. EI este calea care luminează şi îndrumă viaţa 
noastră cu înţelepciunea şi belşugul bunătăţii Sale. EI este Marele Păstor de 
suflete, călăuzind paşii noştri pe cărările mântuirii. 


Domnul lisus Hristos nou Născutul la Betleemul Iudeii a fost personificarea virtuţii 
şi ne-a povăţuit ca purtarea noastră să lumineze înaintea oamenilor “pentru ca 


văzând faptele noastre cele bune să preamărească pe Tatăl Cel ceresc” (Matei 5, 
16). Amin. 





Părintele Iosif Trifa - Evanghelia Duminicii după Naşterea Domnului - Ceva 
mai groaznic decât uciderea pruncilor de către Irod cel tiran 


Când eram copil mă îngrozeam de câte ori citeam în istoria biblică sau auzeam la 
biserică citindu-se această evanghelie. Groaza o am şi acum, numai cât felul ei s-a 
schimbat. Acum mă îngrozesc gândindu-mă că şi azi este un Irod care caută 
pruncii să 1 taie. Acest Irod e vrăjmaşul diavol care umblă neîncetat să strice viaţa 
tinerilor şi să ucidă sufletul lor. Este mai mare şi mai rău acest tiran decât cel din 
evanghelie, pentru că acesta caută să ucidă sufletul; şi scris este în Evanghelie: 
»Nu vă temeţi de cei care ucid trupul, iar sufletul nu-l pot ucide, ci vă temeţi mai 
vârtos de cel ce poate să piardă şi sufletul şi trupul în gheenă“ (Matei 10, 28). 


Părinţii au datoria să-şi apere pruncii de acest Irod ucigător de suflete. Dar, o, ce 
lucru grozav văd eu acum în lume? Părinţii de azi dorm liniştiți de seara până 
dimineaţa, în vreme ce copiii lor umblă nopțile, şi vrăjmaşul Irod le răneşte 
sufletul. Părinţii din evanghelie au plâns cu mare tânguire moartea pruncilor, dar 
părinţii de azi omoară sufletul pruncilor lor şi nici habar nu au. 


„Când tu vezi pe un om că bate pe copilul tău — zice UE — 
te superi, te mânii, te aprinzi şi năvăleşti asupra făptaşului. Dar când vezi pe 
Satan în toate zilele rănind şi bătând pe copilul tău şi amăgindu-l la păcat, te uiţi 
cu nepăsare şi nu cauţi Să mântuieşti pe copilul tău“. 


Ba încă unii părinți ajută parcă lui Irod: dau în gura pruncilor, o dată cu laptele, şi 
sudalma şi se mândresc cu „vitejiile“ cele rele ale copiilor lor. 


O, cum s-a stricat tinerimea zilelor noastre! Vezi tineri, abia ieşiţi de sub aripile 
părinţilor, pe toate drumurile cu ţigara şi sudalma în gură. Eroii crâşmelor şi 





chefurilor sunt azi tineri care n-ar trebui să cunoască acest drum al pieirii. Vina 
acestui rău o poartă, în primul rând, părinţii. Bătrânii noştri nu erau aşa de ocoşi şi 
de învăţaţi ca nepoţii lor de azi, dar, în schimb, aveau mai multă înţelepciune de 
viaţă. 


Numele de „casă“ era la bătrânii noştri un nume sfânt pe care îl apărau cu ochi de 
vultur şi mână de fier. În vremea bătrânilor noştri „tata“, din casă, era acela care 
mişca toate şi fără voia şi ştirea lui nu se putea mişca nimeni. Însă multe mame şi 
mulți taţi de azi dorm liniştiţi de seara până dimineaţa, în vreme ce copiii lor umblă 
nopțile, se îmbată şi îşi otrăvesc sufletul. Părinților! Nu lăsaţi pe copiii voştri 
nicăieri unde se bea alcool şi unde se petrece cu alcool, căci cu acest duh rău strică 
şi ucide satan sufletul copiilor voştri! Dar creşterea cea bună şi mântuirea tinerilor 
din ispitele pierzării nu stau numai în aceea să-i închideţi pe copii în casă, să-i 
opriţi să nu meargă colo şi colo (de multe ori din ce opreşti pe cineva de la ceva 
anumit, mai tare se duce acolo). 


Silinţele părinților trebuie să se îndrepte mai ales într-acolo ca odraslele lor să-L 
afle cu adevărat pe Mântuitorul. Apropiaţi copiii voştri de Cel ce a zis: „Lăsaţi 
copiii să vină la Mine!“ Bună este grija părinților, bună este şi sfada, de lipsă, câte 
o dată şi varga, dar când l-ai adus pe copilul tău cu adevărat la Mântuitorul, atunci 
poţi rupe varga şi sfada nu-ţi mai trebuie; atunci poţi dormi liniştit şi poţi muri 
liniştit, căci copilul tău are cea mai bună zestre şi moştenire ce nu se va lua de la el, 
aşezată fiind pe temelia cea de piatră. 


Însă ca să-L poată afla copilul tău pe Mântuitorul, trebuie tu însuţi să-L cunoşti mai 
întâi şi să trăieşti o viaţă cu EI. În zadar îi predici copilului tău despre Mântuitorul 
şi Evanghelia Lui, când el nu te vede trăind pe tine această viaţă. Pilda vieţii 
noastre este predica şi învăţătura cea mai bună — sau cea mai rea — pentru copiii 
noştri. 


Părinților! Un ogor ce aşteaptă semănatul şi sămânţa este sufletul copilaşilor voştri. 
Voi sunteţi răspunzători înaintea lui Dumnezeu despre ce fel de sămânță semănaţi 
în ogorul sufletesc al copiilor voştri. O ceară caldă este sufletul copiilor voştri. Voi 
sunteți răspunzători înaintea lui Dumnezeu despre ce fel de slove şi ce fel de tipar 
apăsaţi în această ceară. În casa voastră, tu, tată şi mamă, trebuie să fiţi ceea ce este 
preotul în biserică şi dascălul în şcoală. Fără voi şi fără ajutorul vostru, nici preotul, 
nici dascălul nu pot face nimic. În căsuţa voastră este începutul îndreptării omului 
şi cea dintâi răspundere sufletească pentru această îndreptare pe voi vă apasă. 


Un răspuns fioros 





Un învăţător se întâlni odată pe un drum cu un copil ce nu ieşise încă printre 
oameni şi la şcoală. 

— Al cui eşti tu? îl întrebă învățătorul. 

— Al dracului, răspunse copilul. 

Învățătorul rămase uimit de acest răspuns şi-l întrebă mai departe: 

— Cum te cheamă? 

— Satan. 

— De unde vii? 

— Din iad, răspunse copilul. 

Învățătorul cercetă mai departe pe urmele acestui răspuns fioros şi, pe urmă, află 
următoarele lămuriri: 

Mama copilului se certa foarte des cu tatăl lui care era beţiv şi-i zicea: 

— Ce-i, drace, ai venit iar beat pe capul meu! 

La asta, tata răspundea cu înjurături şi ameninţări. În astă vreme, copilul fugea 
plângând în braţele mamei, dar mama îl alunga, zicând: 

— Fugi, măi Satan, nu mă mai necăji şi tu, că destul de necăjită-s eu de când 
trăiesc în acest iad de casă... 

Din astea a auzit copilul şi a învăţat că pe tatăl lui îl cheamă „Dracul“, pe el 
„Satan “ şi ei trăiesc în „iad“. 


lacă şi din această istorioară se poate vedea ce groaznice urmări au pentru un copil 
creşterea cea rea şi pilda cea rea ce o vede şi o aude în casa părintească! 


(Părintele Iosif Trifa, Tâlcuirea Evangheliilor duminicilor de peste an) 





Traian Dorz - Râvna pentru datini... 


Ai auzit, în adevăr, care era purtarea mea de altădată în religiunea iudeilor. 
Cum, adică, prigoneam peste măsură de mult Biserica lui Dumnezeu şi făceam 
prăpăd în ea; şi cum eram mai înaintat în religiunea iudeilor decât mulți din 
neamul meu de o vârstă cu mine. Eram însufleţit de o râvnă nespus de mare 
pentru datinile strămoşeşti. (Gal. 1, 13-14) 


Frumoase sunt datinile noastre creştineşti şi bine este să ţinem la ele, dar când noi 
suntem însufleţiți numai de râvna pentru ele, fără a-L cunoaşte şi avea pe Hristos 
viu în inima şi în umblarea noastră, atunci, oricât de creştineşti şi de frumoase ar fi 
aceste datini, ţinerea lor nu ne va folosi la nimic. Ba, dimpotrivă, ele ne vor fi spre 
pagubă şi pierzare. 


Oricât de frumoase ar fi scutecele unui copil, ele nu pot înlocui copilul iubit şi viu 
în inima mamei lui. Pot fi oricât de creştineşti datinile noastre; dacă noi nu-L avem 
în sufletele noastre pe Hristos cel Viu şi Adevărat, ele nu numai că nu ne vor folosi 
la nimic, dar ţinerea lor ne va da un fel de mulţumire sufletească înşelătoare, care 
nu ne va lăsa să-L căutăm şi să-L aflăm cu adevărat pe Hristos şi naşterea din nou. 


Taina mântuirii noastre stă în aflarea şi dobândirea lui lisus Hristos cel Viu şi 
Adevărat. 





Cunoaşterea lui Hristos Mântuitorul nostru Unic este viaţa, fericirea şi slava 
noastră veşnică. 


Nimic altceva fără El nu poate avea un preţ mântuitor. Nimic altceva nu-L poate 
înlocui în viața noastră pe Hristos. Nimic nu poate da nici iertarea păcatelor 
noastre, nici mântuirea sufletului nostru, decât EI, lisus Hristos, singurul Care ne 
poate mântui... Tatăl Ceresc, Dumnezeul nostru, a pus în Hristos lisus, Domnul 
nostru şi Fiul Său iubit, tot preţul iertării şi al mântuirii noastre. 


Oricine doreşte cu adevărat mântuirea sa, acela trebuie să ajungă neapărat până la 
Hristos, la Crucea şi Jertfa lui Mântuitoare. 


Printre multe piedici care stau în calea sufletelor dornice de mântuire, oprindu-le în 
drumul spre Hristos, sunt şi frumoasele datini religioase pe care mulți le ţin cu 
toată tăria şi le respectă cu multă evlavie şi teamă. 


Ele sunt piedici, fiindcă îi dau omului un fel de mulțumire care îi adoarme 
conştiinţa şi îi satisface într-un anumit fel setea după Hristos, fără de Hristos. 


Dar nu numai atât... Datinile acestea îi dau celui ce le ţine îngâmfarea şi orbirea 
fariseului care se lăuda pe sine şi hulea pe vameş, semenul lui (Lc 18, 9-14). 


Pe lângă astea, aceste datini dau celui ce le ţine cu toată tăria un duh aspru şi 
necruţător pentru oricine le stă în cale, punând mai presus pe Hristos decât pe ele. 


Sufletele superstiţioase şi habotnice pun totdeauna mai presus datinile decât pe 
Hristos şi trăirea Lui. De aceea, acolo unde sunt respectate cel mai mult aceste 
datini, este prețuit Hristos mai puţin. Nicăieri nu pătrunde mai greu Cuvântul lui 
Hristos, ca acolo unde oamenii ţin cel mai mult numai la datinile strămoşeşti. 
Acolo, Biblia nu este citită şi adâncită. Acolo, naşterea din nou este total 
necunoscută. Acolo, părtăşia personală cu Hristos, vieţuirea scumpă în Hristos şi 
dulcea iubire frățească, rugăciunea în duh sau cântarea şi mărturisirea sfântă sunt 
nişte noțiuni despre care nici nu s-a auzit... şi pe care chiar şi cei care au auzit nu 
numai că nu le doresc, dar chiar le alungă din hotarele lor cu toată duşmănia şi 
graba. 


Dragă suflet scump, tu cum stai în privinţa asta? lubeşti şi tu mai mult datinile 
decât pe lisus? Ilubeşti tu mai mult scutecele moarte ale datinilor decât pe Copilul 
viu al Adevărului şi Sfinţeniei, pe Hristos? 





O, te rog, deschide-ţi bine ochii şi gândeşte-te bine la această întrebare! 


Cine ÎI are pe Hristos ştie să dea preţul care se cuvine oricărui lucru al Lui. Când Îl 
ai cu adevărat pe Hristos, din pricina Lui, ştii să preţuieşti bine şi lucrurile Lui. 
Nici mai mult, dar nici mai puţin decât se cuvine. 


Dar cine nu-L are pe Hristos în inima şi în viaţa sa, acela se va înşela mereu, 
numind aurul paie, iar paiele, aur. 


Traian Dorz, Hristos — Puterea Apostoliei (Meditaţie la Duminica după Naşterea 
Domnului) 





IPS Andrei Rymarenko - Duminica după Naşterea Domnului 


FIARE ALU 


“Și pentru că Sunteţi fii, a trimis Dumnezeu pe Duhul Fiului Său în inimile 
noastre, care strigă: Avva, Părinte” (Galateni 4,6). 


Cei care au fost în biserică la Liturghia de Crăciun au auzit că şi în acest an, în acea 
mare zi, când ne-am adunat cu toții în jurul ieslei din peştera din Betleem, 


Dumnezeu a înfăptuit pentru noi misterul reînnoiri spiritului înfierii în inimile 
noastre. Hristos Domnul a spus: când te rogi, să spui aşa: “Tatăl nostru, Care eşti 
în ceruri, Sfinţească-se numele Tău...” (Matei 6,9). Acest mister al reînnoirii 
înfierii noastre faţă de Dumnezeu a fost realizat în ziua Naşterii lui Hristos. 


Nimic nu este accidental în Biserică. Şi nu fără motiv tocmai în ziua Naşterii lui 
Hristos Biserica ne spune prin cuvintele Apostolului Pavel: “Jar când a venit 
plinirea vremii, Dumnezeu, a trimis pe Fiul Său... ca să dobândim înfierea” 
(Galateni 4,4-5). În aceasta constă misterul, misterul care deosebeşte aceste zile 
ale perioadei Crăciunului de toate celelalte zile ale anului. În aceste zile măreţe se 
va forma Familia lui Hristos, şi noi devenim membri ai acestei familii, frați şi 
surori între noi, copii ai unicului Tată ceresc. Şi doar în această mare familie se 
poate realiza refacerea Pomului Vieţii, Euharistia, Sacramentul Trupului şi 
Sângelui lui Hristos. 


Acest lucru ni l-a oferit ziua de Crăciun. Şi când am ascultat din nou cântul 
îngerilor: “Slavă întru cei de sus lui Dumnezeu şi pe pământ pace, între oameni 
bunăvoire!” (Luca 2,14), ne-am întors spontan către Maica lui Dumnezeu şi i-am 
spus: “Ceea ce eşti mai cinstită decât heruvimii şi mai mărită fără de asemănare 
decât serafimii...” (din imnul Cuvine-se cu adevărat). De aceea, Sfânta Biserică i-a 





dedicat ei a doua zi de Crăciun, numind-o Serbarea Preasfintei Fecioare Maria, 
ziua în care credincioşii se adună pentru a o sărbători pe Maica lui Dumnezeu. 


lar Evanghelia pentru această duminică, “Duminica după Naşterea Domnului”, ne 
relatează din nou ceea ce a trăit Maica lui Dumnezeu după Naşterea lui Hristos, 
subliniind măreţia ei în suferință şi participarea ei la mântuirea noastră. Ea a 
devenit scara care a unit Cerul şi pământul. A devenit punctul culminant al 
Vechiului Testament prin care s-a întrupat a doua Persoană a Preasfintei Treimi. 
Asemenea unui crin alb, ea nu va înceta niciodată să atragă inimile oamenilor cu 
frumuseţea ei nepământească. Şi omenirea nu o va uita niciodată, nu va înceta 
niciodată să fie uimită în faţa neprihănirii ei şi a infinitei ei sfinţenii. Să citim cu 
atenţie Evanghelia de astăzi; este, de fapt, prima pagină a vieţii ei, a suferințelor ei. 
Hristos tocmai s-a născut şi inima mamei Lui a început deja să sufere. Uneltirile lui 
Irod, plânsetele, uciderea pruncilor — patrusprezece mii; apoi fuga în Egipt, 
emigrarea. 


După cum ne spune tradiţia: Maica lui Dumnezeu împreună cu Pruncul au 
călătorit pe un măgar, împreună cu Iosif în vârstă de optzeci de ani şi cu fiul lui 
Iosif, Iacob, prin pustie, în Egipt. lar în Egipt căldură mare, grija pentru 
procurarea hranei; nu aveau un adăpost. Bătrânul Iosif era tâmplar. Ce câştig 
putea să obţină el într-o ţară străină? Şi apoi o nouă revelaţie: trebuie să se 
întoarcă. Din nou însă Maica lui Dumnezeu a trebuit să se ascundă, de teama că 
Hristos va fi găsit, pentru că domnea acum fiul lui Irod. Au locuit la Nazaret, 
unde bătrânul Iosif a trudit pentru familia lui; a urmat apoi moartea lui. Şi 
Hristos a crescut. A început activitatea lui de propovăduire. Aici Maica lui 
Dumnezeu a văzut răul din cei din jurul Lui. Fariseii şi saducheii erau tulburaţi. 
Li se părea că propovăduirea lui Hristos le-ar putea deranja aparentul echilibru 
rezultat din concesiile cerute de legea romană pe care le-au făcut liderii evrei. 
Maica lui Dumnezeu a văzut toate acestea. Și mai apoi trădarea lui Hristos, 
judecata înaintea lui Pilat, răutatea fariseilor. Răstignirea. Maica lui Hristos la 
picioarele crucii. Moartea lui Hristos. Acestea ne arată viaţa Maicii lui 
Dumnezeu. 


Și în acelaşi timp, în aceşti două mii de ani, ea a devenit Maica tuturor generaţiilor. 
Să ne gândim doar la milioanele de oameni care merg în pelerinaj la sanctuarele 
dedicate ei, unde se găsesc icoane făcătoare de minuni: au trecut pe acolo străbunii 
noştri, părinţii noştri, şi copii şi nepoţii noştri vor trece pe acolo. Când inima lor 
este cuprinsă de singurătate, de disperare, cu toţii simt o minunată mângâiere când 
se roagă ci. Aceasta este Mama noastră. Ea stă astăzi înaintea noastră. Biserica ne- 
o oferă ca model pentru viaţa noastră creştină. 





Dar mai trebuie să facem un pas, în prima zi a lunii ianuarie — Tăierea împrejur a 
lui Hristos. Pentru noi aceasta trebuie să fie ziua în care mărturisim: “Da, sunt 
creştin; şi în spiritul vieţii mele mă voi strădui ca Fericirile date nouă de Domnul să 
devină, să spunem aşa, bătaia inimii mele”. Şi atunci, cu o astfel de hotărâre, 
pentru noi va veni într-adevăr un An nou. 


(Traducere: Oana Capan) 





Pr. Mihai Tegzeş - Duminica după Naşterea Domnului - Sfânta familie: un 
model pentru familiile noastre 


Prin faptul că familia din Nazaret are înţelepciunea şi curajul să asculte de voia lui 
Dumnezeu -— să-L pună pe pruncul lisus în centru vieţii lor, să-L crească, să-L 
hrănească, să-L apere de cei care doreau să-i ia viaţa şi să-L educe - se impune ca 
model demn de urmat pentru fiecare familie care trăieşte pe pământ. 


N-a fost atât de uşor începutul vieţii de familie pentru Iosif şi Maria aşa pe cum noi 
astăzi ne închipuim. Dintr-o dată ei au trebuit să renunţe la planul lor de viaţă şi să 
urmeze în mod liber vocea Domnului care a ajuns la urechile lor prin cuvintele 
Îngerului şi prin puterea Spiritului Sfânt. Chiar dacă noi nu ne putem bucura de 
prezenţa pruncului în casele noastre asemenea lor, putem să-L cunoaştem din 
Sfintele Scripturi, să-L primim în sfânta Cuminecătură şi să ţinem seama de voia 
Domnului în deciziile noastre, în rugăciunile noastre şi în relaţiile cu cei din casa 
noastră. 


Naşterea lui lisus a adus cu sine, nu doar pace şi bucurie, ci mai cu seamă multe 
probleme pentru părinţii Săi. Irod (simbol al omului care priveşte doar la viaţa şi la 
puterea pământească trecătoare; incapabil să se deschidă şi să creadă în Dumnezeu) 
vrea cât mai repede să ucidă pruncul. Iosif şi Maria sunt ajutaţi şi protejați de 
Dumnezeu prin Îngerul Său, asemenea tuturor familiilor care se confruntă cu 
necazurile vieţii. Ceea ce-i deosebeşte pe Iosif şi pe Maria de foarte multe familii 
ale zilelor noastre este faptul că nu s-au predat (descurajat) în faţa primejdiilor, ci 
au luptat şi s-au lăsat conduşi de glasul Îngerului şi nu de “glasurile” lor umane 
limitate. Prin urmare, în urma unei lungi călătorii la Betleem, şi după ce le-a fost 
refuzată ospitalitatea de către semenii lor; cu un copil abia venit pe lume, singura 
soluție este să fugă în Egipt. 





Iubiţilor, inimile noastre sunt revoltare la gândul că locuitorii Betleemului de 
atunci l-au refuzat pe Mesia, dar fiecare trebuie să ne întrebăm cu sinceritate dacă 
nu cumva şi noi îl eliminăm pe Dumnezeu din familiile noastre, din viaţa noastră. 
În acest sens ar trebui să ne examinăm cu privire la relaţiile noastre cu membrii 
familiei noastre: soţul, soția, copiii, bunicii. Comunicăm cu ei? Îi respectăm? Îi 
protejăm de pericole? Ne lăsăm pe noi pentru a-i ajuta pe ei? 


Prin venirea sa în lume pruncul lisus arată că are nevoie de familie. El a sfințit 
familia şi n-a distrus-o. Noi participăm la această misiune a Mântuitorului, sau ne 
punem cu tot dinadinsul împotriva Lui atacând şi distrugând familia? 


Dacă am ascultat cu atenţie pericopa evanghelică de astăzi putem nota că membrii 
Sfintei Familii nu doar ascultă şi fac voia Domnului ci se raportează între ei cu 
mult respect, încredere şi dăruire. Ce puţin respect există astăzi în familiile noastre 
unde soţul şi soția se văd ca fiind “patronul” celuilalt şi se cred “proprietatea” 
celuilalt şi nu persoane — copii liberi şi iubiţi ai lui Dumnezeu — sau darul pe care 
Domnul i l-a dat pentru a se bucura de el/ea şi pentru a-i sluji la mântuire. Sunt 
soţii de astăzi conştienţi de rolul primordial sau de misiunea pe care o au cu privire 
la mântuirea celuilalt? 


Iosif şi Maria ne demonstrează faptul că soţii creştini nu sunt două persoane care se 
limitează la ei înşişi, ci sunt două persoane care privesc, gândesc, comunică şi 
hotărăsc de comun acord să se îndrepte către un altul (copiii) şi către o anumită 
direcție (calea strâmtă, de multe ori presărată şi cu spini) care duce la mântuire. 
Cuplul creştin decide să caute fericirea împreună. Nici unul nu pretinde că este 
sensul absolut al vieţii celuilalt, ci sunt conştienţi că sensul vieții ambilor este 
Dumnezeu. Prin ceea ce Maria şi losif au făcut ne arată că şi-au iubit copilul. Şi 
noi putem învăţa de la ei să iubim şi să avem grijă de copii pe care Dumnezeu ni i- 
a dat. 


Din cele zece porunci pe care Domnul le dă prin Moise poporului cunoaştem 
datoria copiilor de a-şi cinsti părinţii, iar aceasta este o poruncă divină şi nu o 
simplă chestiune de educaţie. Apostolul Pavel ne arată că există datorii reciproce 
între soţ şi soţie şi între părinţi şi copii, iar împlinirea lor este plăcută în ochii lui 
Dumnezeu. Aceste datorii au la bază iubirea creştină, iar dacă sunt împlinite 
conduc familia la perfecţiune. 


In multe locuri Evanghelia lui Matei ne îndeamnă să tindem către perfecțiune, către 
Impărăuia Cerurilor. In acest sens familia este chemată să fie loc de înţelegere, de 
iubire, de dăruire şi de susţinere reciprocă. Ce bine este să ai o familie care te 





primeşte atunci când încetezi să mai “alergi” pe cărările vieţii; o familie care nu te 
acuză, nu te comandă, nu te judecă şi care este formată din persoane pe care te poţi 
baza la nevoie: persoane de care nu îţi este frică. lisus a avut o astfel de familie: 
Iosif s-a trezit din somn, a ascultat de Domnul, şi a fugit cu pruncul pentru a-i salva 
viaţa. 


Cum losif şi Maria şi-au exercitat rolul de părinţi educatori? Oare n-ar fi fost mai 
uşor pentru ei să lase copilul în Templu ca să fie pregătit de persoane mult mai 
instruite? De ce au ales să aibă soarta refugiaților? Nu! lisus, la fel ca toţi copiii nu 
are nevoie de multe lucruri; lisus şi copiii au nevoie doar de părinții lor şi de 
iubirea dintre ei. Copiii au nevoie să-i simtă aproape pe părinţi şi să se convingă de 
faptul că părinţii le vreau binele, iar din iubirea părinților copiii învaţă că există un 
Dumnezeu care este mai mare decât părinţii şi care îi iubeşte. 


Pentru copii iubire părinților este şi va rămâne mereu un semn evident al iubirii 
Tatălui. Când părinții nu-şi iubesc copiii şi nu le dedică timp, cresc nişte copii 
orfani, fără Dumnezeu şi îngreunează acestora calea către mântuire deoarece îi 
lipsesc de alimentul sufletesc cel mai esențial. 


Ar putea să ne mire îndemnul “fugi”! adresat lui Iosif. Este o poruncă care ne 
prezintă un Dumnezeu “aparent” fără soluţii în faţa răutăţilor oamenilor. Pericolul 
cel mai mare al familiilor de astăzi este acele de-a rămâne fără lisus. Vă doresc 
tuturor să fugiți de cel rău, dar asemenea lui Iosif, să nu uitaţi să-l luaţi cu 
dumneavoastră pe pruncul lisus, pentru că EI ne spune “Fără Mine nu puteţi face 
nimic”. 


Iubiţilor, învăţătura bisericii ne cere să fugim de relaţii tensionate, de împietrirea 
inimii, de acuzaţii reciproce, de intoleranţă, de nerăbdare, de orgoliu şi de tot ceea 
ce ar putea să destrame familiile noastre, dar în acelaşi timp ne arată că fără ca să 
apelăm la ajutorul lui lisus este imposibil. De fapt, putem spune că sărbătoarea 
Crăciunului este: a-L lua la noi pe micul prunc şi pe mama Sa, a permite ca pacea 
lui să intre în sufletele noastre. Parcă evanghelistul Matei doreşte să ne arate că 
familia a fost necesară pentru lisus, dar şi că familia are nevoie de Iisus pentru ca 
să fie salvată de la rău şi să ajungă la mântuire. 





Pr. Gheorghe Neamţiu - Duminica după Naşterea Domnului 


Suntem încă sub stăpânirea bucuriei care ne-a luminat şi încălzit sufletele în 
noaptea de mister a Naşterii Mântuitorului lumii, eveniment care a schimbat cursul 
istoriei prin faptul că a plătit preţul împăcării omului cu Dumnezeu, i-a redat 
omului posibilitatea de a-şi atinge scopul vremelnic şi veşnic pentru care a fost 
creat, totodată demnitatea de fiu al Lui, pierdută prin păcat. Prin Hristos şi în 
Hristos, adică prin harul sfinţitor dobândit de EI pe Cruce, omului 1 s-a deschis 
cerul, închis până la venirea în chip de rob a acestui Copil-Dumnezeu, respins însă 
tocmai de către aceia pentru care a venit, în primul rând, ca să-i mântuiască. 


Acest Copil, Dumnezeu din Dumnezeu, Cuvântul Tatălui, consubstanţial cu EI şi 
“prin care s-au făcut toate şi fără de care nu s-a făcut nimic din ceea ce s-a făcut”, — 
cum spune Sfântul loan Evanghelistul -, a venit pentru noi cu o întreită misiune: de 
profet, de arhiereu şi de rege. EI este Marele Profet spre care converg, în care se 
întâlnesc toate profeţiile Testamentului Vechi şi care, fiind chipul Tatălui şi 
purtătorului Lui de cuvânt, Îl face cunoscut înaintea oamenilor, le vorbeşte despre 
scopul pentru care a venit, despre suferinţele, moartea, învierea Sa din morți şi 
despre împărăţia Sa, care începe aici şi se desăvârşeşte în Cer. 


Acest Copil Divin este şi Marele Preot, Arhiereul veşnic, care, jertfindu-Se pe 
Cruce, îl împacă pe om cu Tatăl ceresc, împărtăşindu-i viaţa divină, pe care 1-0 
alimentează şi sporeşte prin Sfintele Taine, canalele prin care i se varsă în suflet 
harul sfinţitor izvorât din coasta lui lisus străpunsă pe Cruce. Prezenţa acestui har 
în suflet imprimă tuturor gândurilor şi faptelor sale bune, precum şi încercărilor de 
tot felul, valoare meritorie supranaturală, adică putere sfințitoare, mântuitoare. 


Acest Copil-Dumnezeu a venit şi cu prerogativa de Rege, Împărat al universului, al 
omenirii, drept pe care îl are în calitate de Creator şi Răscumpărător al lumii. EI 





este Stăpânul suveran căruia îi aparţinem, ca proprietate, cu tot ce suntem şi avem; 
totul, în viaţa noastră, trebuie să se desfăşoare conform voinţei Sale, exprimată în 
poruncile Sale concretizate în îndatoririle stării noastre. Aceasta este singura cale 
spre atingerea ţelului nostru suprem — mântuirea. Căci “Nu tot cel ce zice Doamne, 
Doamne, va intra în Împărăţia Cerurilor, ci cel ce face voia Tatălui Meu, Care este 
în ceruri”. 


Numai trăind în lumina acestor gânduri, inspirate de naşterea Stăpânului vieţii 
mele, viaţa mea se va îndumnezei cu adevărat, iar sufletul meu va deveni un locaş 
curat, un sanctuar vrednic de El. Altfel, zadarnic am aprins lumânarea în Noaptea 
sfântă, căci ea nu a putut izgoni întunericul din sufletul meu; zadarnic am ascultat 
sau intonat şi eu cu colindătorii mesajul îngeresc: “Mărire întru cele de sus lui 
Dumnezeu şi pe pământ pace, oamenilor de bunăvoință” (Luca 11,14), deoarece, 
într-un suflet mort prin păcat, toate acestea nu-şi găsesc ecoul dorit de lisus 
Domnul păcii. 


Şi, fiindcă mâine, odată cu încheierea sărbătoririi Sfintei Naşteri, se încheie şi anul, 
să corelăm reflecţiile de mai sus cu un scurt popas spiritual, spre a face o privire 
retrospectivă, un examen de conştiinţă asupra anului parcurs; căci nu ştim dacă 
Stăpânul zilelor, în mila Sa, ne va mai răbda încă un an. 


Venim de la Dumnezeu şi ne întoarcem la EI în ora în care nu gândim. În faţa Lui 
are preţ nu numărul anilor ce îi trăim aici, pe pământ, nici cine am fost sau ce rol, 
strălucit sau anonim, am avut pe scara vieţii sociale, ci important şi singurul lucru 
preţios este cum ne-am îndeplinit acest rol pentru a ne asigura mântuirea şi cum, în 
ce stare ne va surprinde ultima clipă: vii sau morți sufleteşte, adică în prietenie cu 
Dumnezeu, sau în duşmănie cu El, cu El sau fără El. Non numerantur, sed 
ponderantur. Anii nu se numără, ci se cântăresc cât sunt de grei, de încărcaţi cu 
roade, cu fapte bune, acestea vor fi scara pe care vom urca spre Cer, spre Domnul, 
Judecătorul şi Răsplătitorul vieţii. Să nu uităm că fiecare clipă ce trece ni se 
impută. Transeunt et imputantur. 


De aceea, să-L rugăm pe lisus să ne lumineze cu Spiritul adevărului ca să ne 
cunoaştem şi recunoaştem aşa cum suntem, cu păcatele, scăderile şi omisiunile 
noastre, şi să ne îndreptăm în anul ce vine, dacă mila Sa ni-l va acorda. 


În acest scop, împreună cu autorul unor meditații destinate preoţilor şi călugărilor 
(Vercruysse Bruno, preot S.I. Noui meditații practice pe toate zilele anului, vol. II, 
în româneşte de dr. Alexandru Nicolescu, Lugoj, 1927, p. 650), să ne punem două 
întrebări: 





1. Ce a fost pentru mine anul ce se încheie? 
2. Ce îmi rămâne din anul ce se încheie? 


I.a. Din partea lui Dumnezeu acest an a fost pentru mine un neîntrerupt şir de 
binefaceri, atât pe plan natural, cât şi pe cel supranatural, al harului. 


În ordinea naturală, Dumnezeu mi-a păstrat viaţa, sănătatea, integritatea corporală, 
ferindu-mă de atâtea primejdii în care alții au rămas invalizi sau şi-au pierdut chiar 
viaţa. Câţi şi-au pierdut vederea sau au căzut la pat imobilizaţi pentru totdeauna, 
ori, pierzându-și echilibrul mintal, nu s-au putut bucura de viaţă. 

În ordinea suprafirească, apoi, cu câtă grijă a vegheat Dumnezeu asupra mea, 
luminându-mă în momentele de răscruce, mângâindu-mă în clipele de încercare şi 
dându-mi răbdare şi tărie în faţa ispitelor sau în eventualele atacuri nedrepte, ca, 
astfel, să-mi păstrez prietenia cu Dumnezeu. Dacă memoria m-ar ajuta să derulez 
pe îndelete zilele anului, nu aş găsi nici una în care Dumnezeu să nu mă fi sprijinit. 


Acesta a fost pentru mine, din partea lui Dumnezeu, anul ce se încheie. 


1.b. Dar, oare, din partea mea, ce a fost? Corespuns-am rolului ce mi l-a încredinţat 
Dumnezeu în familie — ca soţ, tată sau fiu -, în societate sau în stat? De câte ori mi- 
a şoptit în tainiţele conştinţei calea ce trebuia s-o urmez, decizia ce trebuia s-o iau? 
De câte ori mi-a ieşit în cale un adevărat sărac ori năpăstuit, infirm, iar eu am 
trecut nepăsător? De câte ori mi s-a oferit prilejul să iert o ofensă, să aplanez un 
conflict cu un semen sau coleg de serviciu, iar eu am refuzat? De câte ori, pe 
drumul Crucii, m-a întâmpinat lisus, invitându-mă să-L urmez cu propria-mi 
Cruce, şi am murmurat? Am refuzat să iau jugul blând al Evangheliei, preferând 
comoditatea, mediocritatea, închistarea în egoism. 


Refuzuri, neglijenţe, omisiuni, căutare de mine însumi, trădare a Iubirii întrupate în 
lesle, acesta a fost, din partea mea, anul ce se încheie. 


Dar să răspundem şi la a doua întrebare. 


2. Ce îmi rămâne din anul acesta? 


Nimic; totul a trecut. Au trecut atât nepăsarea şi neglijenţa în dobândirea virtuţilor, 
cât şi concesiile făcute pornirilor dezordonate ale omului vechi din mine: 
orgoliului, comodităţii, lăcomiei, vorbăriei deşarte şi judecăților temerare; au trecut 
şi strădaniile depuse în îndeplinirea obligațiilor religioase şi a iubirii de semeni; cu 
un cuvânt, au trecut şi faptele bune, şi cele rele. Totul a trecut. 





Totuşi, dacă, dintr-un punct de vedere, nu mi-a rămas nimic din anul ce a trecut, ci 
totul a trecut, apoi, din alt punct de vedere, nimic nu a trecut, ci totul mi-a rămas; 
deoarece, deşi acţiunile mele, bune ori rele, considerate ca acte fizice au dispărut în 
mod ireversibil, totuşi, considerate ca valoare sau non valoare spiritual-morală, ele 
s-au fixat pentru totdeauna în veşnicie, atrăgându-mi răsplata sau pedeapsa, Acest 
adevăr are valoare şi pentru gândurile şi faptele mele cele mai tăinuite. 


Dacă în anul ce se sfârşeşte aş fi avut în vedere totdeauna aceste adevăruri, ca 
acum când fac acest bilanţ, cum aş fi folosit orice prilej ca să evit păcatul şi să mă 
îmbogăţesc în cele spirituale! 


În faţa acestor constatări, oare, atâtea haruri şi binefaceri, primite de la Dumnezeu, 
nu mă obligă să-l mulțumesc cu smerenie şi să-L ador în persoana Copilului- 
Dumnezeu din lesle, dar totodată şi să mă ruşinez pentru nerecunoştinţa, nepăsarea 
şi infidelitatea cu care L-am tratat pe Împăratul şi Binefăcătorul meu suprem? 


Cum să repar acest trecut? Sfântul Pavel ne îndeamnă: “Răscumpărați zilele căci 
sunt rele”. Dar cum voi răscumpăra ceea ce nu se mai întoarce? Căci timpul este 
ireversibil. Fugit irreparabile tempus, spune Virgiliu. Chpa pierdută s-a mistuit 
pentru totdeauna şi va constitui acuza şi motivul osândirii în faţa Judecătorului 
meu suprem. 


ȘI totuşi, noi posedăm miraculoasa putere de a răscumpăra vremea. Cum? Folosind 
bine clipa prezentă: prin rugăciune, fapte de caritate şi îndeplinirea cu 
promptitudine şi exactitate a îndatoririlor familiale şi profesionale. Voi răscumpăra 
vremea dacă, începând chiar de acum, mă voi dezbrăca de omul cel vechi care 
sunt, adică de trufie, egoism, lăcomie şi vai, poate, fariseism, minciună, şi, folosind 
cu fidelitate harurile Copilului lisus, mă voi lăsa transformat de EI într-un om cu 
adevărat nou, într-un alt Hristos, însuflețit de credinţa vie, care lucrează prin 
dragoste, adică dăruire de sine, răbdare, toleranţă, înţelegere pentru slăbiciunile şi 
mizeriile materiale şi morale ale semenilor, virtuţi prin care, Hristos, născut în mod 
mistic în noi prin harul botezului, creşte şi lucrează în noi şi, prin noi, în lume. 


lată de ce, în această duminică ultimă din an, în care îl sărbătorim pe Sfântul losif, 
logodnicul Preasfintei Fecioare, patronul familiei creştine, al Bisericii universale 
ŞI, în mod special, al diecezei noastre, Dieceza Română Unită de Cluj-Gherla, să-l 
implorăm pe el, care l-a crescut şi ocrotit pe isus, să ne ajute în anul ce vine să ne 
asemănăm tot mai mult cu EI, ca să putem spune cu Sfântul Pavel: “Trăiesc, dar de 
acum nu mai trăiesc eu, ci Hristos trăieşte în mine”. 





Pr. Olimpiu Todorean - Duminica după Crăciun 


Iubiţi credincioşi, din pericopa Evangheliei de azi, Matei fiind singurul care, în 
câteva rânduri ne vorbeşte despre copilăria lui lisus, vom încerca să vorbim despre 
ceea ce înseamnă a lăsa propriul pământ, a fi străin pe pământ, strigătul 
pământului, reîntoarcerea la pământ şi locuirea în pământ. Vă invit ca, preţ de 
câteva minute, să vă puneţi în discuţie, pământul fiind voi înşivă, plecând cu 
meditaţia de la pericopa de azi. 


Scoală-te, ia pruncul şi pe mama lui şi fugi în Egipt. 


Este invitaţia făcută lui losif de către Domnul prin înger. Este acelaşi verb folosit la 
imperativ precum în cazul paralizatului, precum în vindecarea soacrei lui Petru, a 
învierii fiicei lui lair şi a fiului văduvei din Nain. 


Prin acest verb este evocată trezirea la viaţă, losif este chemat să lase somnul, 
starea în care se află şi să ia cu el pruncul şi pe mama lui şi să plece în Egipt. 
Alegerea Egiptului nu este întâmplătoare. 


Egiptul este locul salvări lui Iosif, fiul lui Iacov, vândut de fraţii săi şi datorită lui 
va fi un loc de salvare pentru tot poporul care, în Egipt, va găsi mâncare în timpul 
secetei. 





Dar el evocă şi pământul robiei lui Israel, acel pământ despre care Domnul a 
poruncit: “nu vă veţi mai întoarce niciodată în acest pământ.. Dt. 17,16. 


Acum se porunceşte fuga tocmai în pământul în care faraonul a poruncit să se 
ucidă primul întâi născut de sex masculin dintre copiii evreilor. 


lată, ni se cere, prin urmare, să lăsăm pământul, pământul propriu, să lăsăm 
rădăcinile noastre, tot ceea ce ne ţine agăţaţi, uneori cu obstinaţie, mă gândesc aici 
la obiceiuri, convingeri, orice ne ţine legat de ceva. Cererea Domnului este de a 
lăsa totul... a lăsa acel pământ unde eşti cetăţean, unde ai drepturi, unde ești 
recunoscut... şi a merge acolo unde te trimite EI. 


Apelul este: Trezeşte-te, scoală-te, precum soacra lui Petru din boala ei, precum 
paralizatul de pe targa lui... fiecare dintre noi are vreo boală... vreo targă... 


Fugiţi: este vorba de o cerere urgentă, fugiţi, îndepărtaţi-vă! 
Riscaţi să mergeţi în Egipt, un loc care pare ambiguu şi riscant! 


Iubiţi credincioşi, nu numai că losif trebuie să fugă cu familia în Egipt, dar trebuie 
şi să rămână acolo. 


Nu este vorba despre o călătorie temporară, ci despre o adevărată şedere. 

Ei vor trebui să locuiască în Egipt şi să asume rolul de străin. Condiţia celuilalt, cel 
care este diferit, a celui care are nevoie să fie primit într-un pământ care nu este al 
său. 


De ce? Pentru că fuga în pământ străin devine garanţia vieţii. Deoarece Irod va 
căuta copilul, să îl ucidă. 


A rămâne în pământul altuia...a înţelege că în pământul altuia suntem noi diferiți, 
suntem străini. Asumarea condiției de străin... a face experienţa acestui fapt de a fi 
diferiți, a acestei necesităţi de a fi primiţi... Acestea toate consimt să îţi salvezi 
viaţa. 


Pentru că pământul ce oferea siguranţă devine locul în care se consumă drama 
injustiţiei, suprimarea altuia. 





Irod, regele iudeilor este tulburat de anunţul că există un alt rege al ludeilor, chiar 
dacă este vorba despre un copil, despre un rege slab, cu nevoi, precum orice copil 
MIC. 


Dar în acest pământ, pământul lui Irod, nu există loc pentru un frate, pentru cel 
care este ca tine, nu există toleranţă. Și, prin urmare, poruncește să fie ucişi copiii 
care erau la Betleem şi în împrejurimi. 


lată că acest pământ devine locul din care răsună strigătul: Un strigăt s-a auzit din 
Rama. Strigătul ce se înalță de la pământ este, încă o dată, precum în cartea Facerii, 
strigătul sângelui fratelui: glasul sângelui fratelui tău strigă la mine din pământ. 


Rama este locul în care a fost îngropată Rachela, potrivit tradiţiei şi este, deci, un 
strigăt dramatic acela ce se aude în Rama: Rachela moare, dând luminii pe ultimul 
său fiu, Beniamin. 


Murind, nu moare, ci dă viaţă, aducând pe lume un fiu. 

lată de ce este atât de puternic acest strigăt, pentru că este acela al unei mame care, 
nu numai că şi-a dat viaţa aducând pe lume un fiu, dar exprimă şi durerea aceleia 
care îi vede ucişi pe cei cărora le-a dat viaţă, durerea celei care vede suprimată acea 
viaţă pentru care ea a dat totul. 

lată de ce nu mai există mângâiere: Rachela plânge şi nu vrea să fie mângâiată. 
Atunci când pământul devine loc de suprimare a fratelui, a celui care spune “sunt 
ca şi tine,...” atunci când noi înşine facem ca pământul să fie aşa, suprimând 


chipul fraţilor noştri, ne privăm de posibilitatea de a avea viaţă în viitor.. 


Să ascultăm strigătul pământului ... 


În faţa acestui strigăt nu spunem de multe ori, oare, sunt eu custodele fratelui 
meu... 


Iubiţi credincioşi, cadrul final al textului ne arată reîntoarcerea în propriul pământ: 
du-te în pământul lui Israel. 


Este împlinirea promisiunii. Şi pentru losif. 





Dar cum se împlineşte? El intră în propriul pământ nu ca un conchistador, ci slab, 
ca poporul lui Israel după experienţa babilonică, el va intra ca unul care a 
experimentat îndepărtarea, diversitatea, experiența de a fi rămas într-un pământ 
străin, experienţa exilului care l-a schimbat. 


Numai făcând experienţa diversităţii se poate recunoaşte în această diversitate o 
posibilitate de a trăi. 


Numai atunci este posibil să trăieşti în pământul tău. 


Iosif s-a dus şi a locuit într-un oraş ce se chema Nazaret. Aici încă odată se face 
referire la cuvintele lui Natanael: “din Nazaret poate veni ceva bun? 


Şi totuşi, acest pământ, acest oraş va deveni pământ de locuit. 


A te întoarce în propriul pământ ca un om slab ... Adesea, noi percepem pământul 
nostru şi certitudinile noastre ca şi o proprietate, nereuşind să vedem darul... 


A şti să te reîntorci în propriul pământ cu o privire diferită... a şti să recunoşti viaţa 
şi posibilitatea de a trăi acolo unde niciodată nu am fi gândit că se poate să fie... 


A locui în pământul, a face casă tocmai în locul despre care se spune: “de aici nu 
poate ieşi nimic bun? ... a lăsa ca acest pământ să intre în identitatea noastră, să 
treacă prin noi ... a te lăsa contaminat de acest pământ... numai atunci este posibil 
să locuieşti cu adevărat. 


lubiţi credincioşi, pentru a vorbi despre pământ trebuie să lăsăm propriul nostru 
pământ, este necesar să traversăm alte pământuri, până ajungem să fim străini în 
pământul altuia pentru a putea descoperi că în acel pământ, al altuia, este posibil să 
descoperim că ne-am salvat viaţa. 


Pentru a putea vorbi despre pământ este necesar să ascultăm strigătul care vine din 
el şi apoi să ne reîntoarcem la pământul nostru, dar ca străini, schimbaţi, deschişi 
pentru a-l înţelege pe celălalt. 


Pentru a vorbi despre pământ, este necesar să locuim în el. 


Este vorba despre o călătorie ce este obligatoriu să o facem, pe urmele unui om- 
Dumnezeu care a ales să treacă prin orice pământ şi să îşi aşeze cortul în orice 





pământ, pământ blestemat, pământ de exil, pământ de exterminare, pământ de 
refugiu, pentru ca, la sfârşit, orice locuitor al pământului să poată locui în El. 


Amin. 





Pr. loan Abadi şi Pr. Alexandru Buzalic - Duminică după Naşterea Domnului 
nostru lisus Hristos 


Încă ne gândim la misterul Crăciunului şi la lisus venit pe pământ sub chip de 
Prunc. Dar iată că în loc să se înmoaie inimile celor răi, puternicii acestei lumi se 
gândesc să-L omoare. Irod se teme ca Iisus Hristos să nu-i ia coroana împărătească. 
Fiul lui Dumnezeu a venit pe pământ nu Să împărăţească, ci Să servească, să 
sufere şi să moară pentru mântuirea neamului omenesc. Împărăţia lui Hristos nu 
este din această lume. În fiecare etapă a existenţei Bisericii au apărut noi irozi, care 
s-au străduit să provoace moartea lui Hristos şi să şteargă urmele Lui de pe pământ. 
Această dușmănie infernală nu învinge Împărăţia lui Hristos pe pământ (cf. Matei 
16, 18). 


lisus Hristos, Împăratul atotstăpânitor, fuge din faţa răutăţii lui Irod. În Grădina 
Măslinilor Mântuitorul S-a adresat lui Simon Petru: «7i se pare, că nu pot Să rog 
pe Tatăl Meu şi să-Mi trimită acum, mai mult de douăsprezece legiuni de 
îngeri?» (Matei 26, 53). Este de ajuns doar un înger pentru a putea învinge mii de 
armate duşmane pământeşti! De ce oare Fiul lui Dumnezeu a fugit în pământ 
străin? lisus Hristos a dorit să arate şi cu această ocazie condiţia noastră de străini 
în această lume, patria noastră fiind în Ceruri. 


Îngerul îi spune în vis lui losif să ia pe pruncul Iisus şi pe Mama Lui şi să fugă în 
Egipt. Oare nu ar fi fost mai bine pentru Sfântul Iosif şi Preacurata Fecioară Maria 





să fugă cu lisus Hristos în ţinutul Magilor din Răsărit? Aceştia L-ar fi primit cu cea 
mai mare bucurie. De ce să fugă în Egipt? Îngerul nu-i spune lui Iosif, cât de mult 
trebuie să locuiască cu Maria şi pruncul lisus în străinătate. Porunca este clară: 
«Ridică-te, ia Pruncul şi pe mama Lui şi fugi în Egipt şi Stai acolo până ce-ţi voi 
spune, fiindcă Irod are să caute Pruncul ca să-L omoare» (Matei 2, 13). 
Ascultarea lui Iosif a fost pusă la grea încercare, dar el ascultă în linişte. 
Evanghelistul nu ne relatează nici un cuvânt rostit de Sfântul Iosif: el doar ascultă 
şi îndeplineşte porunca venită din cer: pentru păzirea vieţii Domnului lisus şi 
pentru Preacurata Fecioară Maria este gata să facă orice sacrificiu. Sfântul Matei 
consemnează un gest simplu şi fără echivoc: «Și ridicându-se, a luat noaptea 
Pruncul şi pe Mama Lui şi a plecat în Egipt» (Matei 2, 14). 


Călătoria în Egipt putea să ţină o săptămână. Există multe legende, care descriu în 
mod poetic această călătorie. Se spune, că păsările cântau pentru a-i ferici pe losif 
şi Maria pe întreg cuprinsul drumului greu. Pomii fructiferi îşi aplecau ramurile lor 
şi Iosif lua de pe ei fructe proaspete pentru Preacurata Fecioară Maria. În 
momentul în care oştenii lui Irod se apropiară de Preasfânta Familie, aceasta, în 
mod miraculos a devenit invizibilă pentru ei. Asemenea istorioare relatează autorii 
pioşi, dar în realitate nu a fost aşa. Călătoria spre Egipt a fost grea, amară şi 
periculoasă. Sfântul Iosif şi Preacurata Fecioară Maria aveau o singură mângăiere, 
că ei se sacrifică pentru lisus Hristos, Mântuitorul lumii. 


Cu treisprezece secole înainte de naşterea lui lisus Hristos, poporul israelit 
călătorea din Egipt spre Palestina, iar atunci, Domnul, s-a îngrijit în mod miraculos 
de acest popor nerecunoscător. Domnul Dumnezeu i-a condus pe israeliți prin 
intermediul unui stâlp de foc, i-a apărat înaintea faraonului egiptean şi i-a condus 
în mod miraculos prin Marea Roşie; le-a oferit apă din piatră, le-a trimis mană din 
cer, iar când s-au săturat de mană, atunci Domnul le-a trimis prepeliţe, ca să 
mănânce carne. 


De această dată călătoreşte dreptul Iosif, protectorul Preacuratei Născătoare de 
Dumnezeu, călătoreşte Preasfânta Mamă a Dumnezeului iubitor de oameni, lisus 
Hristos, iar în braţele ei se află Fiul Tatălui, pentru care nu înfăptuieşte nici o 
minune! Cerul parcă este închis înaintea lor. Aici se ascunde de fapt un adevăr 
foarte important pentru noi: «Când tu nu te-ai lenevit să te ridici şi să-ţi laşi 
prânzul tău ca să te duci să ridici pe cel mort, binefacerea ta nu s-a ascuns de 
Mine, ci Eu eram cu tine» (Tobia 12, 13) spune Sfânta Scriptură. Prin 
manifestarea iubirii oferim deseori prietenilor un buchet de flori frumos 
mirositoare, dar Domnul Dumnezeu pe cei pe care îi iubeşte îi încearcă. Să nu 





uităm niciodată că experienţele, suferinţele, neajunsurile şi diferitele amărăciuni, 
sunt legate de misterul Providenţei Divine. 


Evanghelistul nu spune unde a locuit Preasfânta Familie în Egipt. O relatare spune, 
că Maria şi Iosif au locuit în Heliopol (astăzi o suburbie veche a oraşului Cairo). În 
locul în care a trăit Preasfânta Familie, se află construită o biserică ortodoxă. Aurul 
celor trei înţelepţi de la Răsărit i-au ajutat Sfântului losif să găsească o încăpere în 
Egipt. 


În acest timp Irod, mânios, a poruncit să fie ucişi toţi copiii de aproximativ doi ani 
din Betleem şi împrejurimile lui. De la Irod te puteai aştepta la orice, căci era un 
om hain, nu avea încredere în nimeni, deseori îşi suspecta proprii lui prieteni şi 
ucidea oameni nevinovaţi. La începutul domniei lui a omorât trei sute de oficiali, 
apoi a omorât-o pe propria lui soţie Mariam, pe mama sa Alexandra şi pe cei trei 
copii ai lui: Antipatri, Alexandra şi Aristobul. Mai mult decât atât! Irod a ştiut că 
poporul se va bucura în ziua morţii lui, de aceea a poruncit ca în timpul morţii sale 
să fie închişi două sute de oameni însemnați şi a comandat să fie omorâţi în ziua 
morții lui, pentru ca în acea zi să fie plângere în Palestina. Binenţeles că această 
poruncă nu a fost îndeplinită, iar în ziua morţii lui locuitorii s-au bucurat. 


La porunca lui Irod au pierit între douăsprezece şi paisprezece mii de prunci iar 
Biserica îi aminteşte ca sfinți pentru faptul că ei au murit pentru Hristos. Moartea 
lor a fost un botez al sângelui. Irod s-a gândit că-L omoară pe Hristos, dar 
Providența Dumnezeiască altfel a lucrat: Irod a murit. Istoricul Iosif Flavius scria 
că: “Irod s-a ţinut de putere ca o vulpe, a domnit ca un tigru, dar a murit ca un 
câine”. Expresia “a murit ca şi Irod”, constituie finalul fiecărui torționar, al fiecărui 
duşman al lui Dumnezeu. În timpul pascal Biserica rosteşte cuvintele psalmistului: 
«Precum se stinge fumul, să se stingă; cum se topeşte ceara de la faţa focului, 
aşa să piară păcătoşii de la faţa lui Dumnezeu»(Psalmul 68, 3). Tuturor 
duşmanilor mai devreme sau mai târziu le vine moartea şi judecata lui Dumnezeu. 
După moartea lui Irod Preasfânta Familie s-a întors în Palestina şi a locuit în 
Nazaret. Exodul lui lisus este şi o recapitulare a istoriei lui Israel, pentru că se 
cuvenea ca Acela care aduce mântuirea lumii să arate că El este plinirea 
promisiunii făcute lui Avraam. 


Fuga Preasfintei Familii în Egipt ne învaţă să avem încredere în Domnul 
Dumnezeu. Providența Divină întotdeauna priveghează asupra noastră. În timpul 
celebrării Vecerniei rostim cuvintele «Domnul este Păstorul meu: nimic nu-mi va 
lipsi» (Psalmul 23, 1). Noi suntem copiii lui Dumnezeu. În timpul unor astfel de 
experienţe trebuie să avem încredere în Domnul Dumnezeu, Tatăl nostru, care este 





în Cer! Niciodată nu suntem singuri, pentru că Providența Divină veghează 
întotdeauna asupra noastră. 


Rugăciune 


O, Înţelepciune veşnică, plină de îndurare şi infinită în binefaceri, ai dorit să Te 
asemeni cu noi, locuind şi petrecând împreună cu noi oamenii. Şi aceasta, chiar 
atunci, când Tu, Cuvântul, Ai devenit Om, când Cuvântul, S-a făcut Corp, şi a 
locuit între noi, pentru ca şi noi, prin Tine să ne putem bucura, să putem asculta 
cuvintele, pe care ni le-ai adresat în profunzime şi în tăcere, la rândul nostru putând 
să-Ți răspundem, precum Profetul Samuel: «Vorbeşte, Doamne, căci servitorul tău 
ascultă ». Aceasta, pentru ca să putem desluşi şi să ne îndepărtăm în tăcere, de tot 
ceea ce este străin de Dumnezeu, îndulcindu-ne şi îndreptându-ne inima şi fiinţa 
noastră spre Cuvântul şi Înţelepciunea cea veşnică, care s-a făcut om şi a locuit 
între noi. 


Doamne, fă-ne să devenim adevăraţi fii ai Tatălui Ceresc, mântuindu-ne de răul 
acestei lumi. Amin. (După J. B. Bossuet) 





Preot Gheorghe-Radu Sălăgian - Predică la Naşterea Domnului şi la 
Duminica după Naşterea Domnului 


“Si Cuvântul S-a făcut trup şi S-a sălăşluit între noi şi am văzut slava Lui, slavă 
ca a Unuia-Născut din Tatăl, plin de har şi de adevăr” (loan 1, 14). 


Fiindcă ne aflăm în vremea de prăznuire a Naşterii Domnului nostru lisus Hristos, 
este bine să medităm asupra acestui prea luminat şi dumnezeiesc praznic al 
mântuirii întregii lumi. Atunci când vine primăvara, fiecare din noi ştim că am 
apucat atâtea primăveri câţi ani avem, iar semnele primăverii le cunoaştem prin 
faptul căci mai întâi începe să se încălzească vremea, soarele începe să ardă mai cu 
putere, apoi începe a încolţi iarba, pământul se umple de iarbă verde şi de flori; 
păsările încep să cânte frumos în codri, dumbrăvi, pe câmpii şi pe dealuri, 
dobitoacele ies la păşune, păstorii cântă din fluiere de bucuria venirii primăverii, 
soarele străbate cu putere printre vii şi livezi, codrii înfrunzesc şi tot pământul se 
înnoieşte, transformându-se într-un adevărat Eden. Fiecare dintre noi are o 
mulțumire sufletească, ajungând să vadă această împodobire şi înnoire a stihiilor 
vremii şi de bucurie şi mulţumire, dă slavă lui Dumnezeu. 


Am recurs la această introducere cu iz primăvăratec în plină iarnă, ca să înţelegem 
mai bine că “plinirea vremii” (Galateni 4, 4) este PRIMĂVARA DUHOV- 
NICEASCĂ A NAȘTERII DOMNULUI DUMNEZEULUI ȘI MÂNTUI- 
TORULUI NOSTRU IISUS HRISTOS. 





Acest eveniment radiază bucurie în sufletele noastre după cum a zis Arhanghelul 
Gavriil către păstori: “Nu vă temeţi. Căci, iată, vă binevestesc vouă bucurie mare, 
care va fi pentru tot poporul” (Luca 2,10). 


S-au bucurat cerul şi pământul de această “primăvară” şi înnoire a neamului 
omenesc. Această „primăvară” a fost prevestită de Dumnezeu imediat după 
căderea primilor oameni, când îl blesteamă pe şarpe, zicând: „Duşmănie voi pune 
între tine şi între femeie, între sămânţa ta şi sămânţa ei; aceasta îţi va zdrobi 
capul, iar tu îi vei înțepa călcâiul” (Facere 3, 15). Aceasta este o proorocie a lui 
Dumnezeu-Tatăl Care ne arată că prin FEMEIE a căzut neamul omenesc şi tot prin 
FEMEIE, „la plinirea vremi” (Galateni 4,4), se va zdrobi „capul şarpelui”, adică 
al satanei. 


Se pune întrebarea: De ce Hristos Se cheamă sămânţa femeii? Apostolul loan 
spune că Hristos S-a născut din sămânţa femeii pentru că El nu este din sămânță 
bărbătească, astfel: “...Care, nu din sânge, nici din poftă trupească, nici din 
poftă bărbătească, ci de la Dumnezeu S-a născut” (loan 1, 13). 


Sfântul Maxim Mărturisitorul în “Cuvânt teologic” despre Întruparea 
Mântuitorului zice: “Sufletul Mântuitorului în Persoana Ipostasului S-a luat de 


la Duhul Sfânt, iar trupul din sângele Preasfintei şi Preacuratei Fecioara 
Maria” (Filocalia nr. 2). 


Cam aproximativ 1500 de ani înainte de Naşterea Domnului, trăia în Mesopotamia, 
în ţara cea dintre două râuri: Tigru şi Eufrat, care se mai chema pe atunci „Poarta 
lui Dumnezeu”, un vrăjitor pe care-l chema Valaam; el era dintr-o regiune numită 
Petor (Numeri 22, 5). Tot în vremea aceea, poporul lui Israel era în rătăcirea lui cea 
de 40 de ani în pustie şi ajunsese în pământul amoreilor. După ce l-a bătut pe Sihon 
— împăratul amoreilor, trecuse în pământul Vasanului; acolo l-a bătut pe Og — 
regele Vasanului şi mare groază a băgat în popoarele de dincolo de Iordan şi în 
pământul lui Moab, care era dincoace de Iordan, deşi poporul încă nu trecuse 
Iordanul (Numeri 21). Împărăţia Moabului care era lângă poalele Muntelui Carmel 
şi lângă Ierihon, avea atunci un împărat cu numele Balaac. Acesta, când a văzut că 
poporul lui Israel — căruia îi ajuta Dumnezeu în vremea aceea, deoarece era 
singurul popor care se închina Adevăratului Dumnezeu — cucereşte ţară după ţară 
şi popor după popor şi a ajuns la hotarele lui, a fost cuprins de mare spaimă şi grijă, 
a strâns căpeteniile curții sale din Madian şi a zis: “Poporul acesta mănâncă acum 
totul împrejurul nostru, cum mănâncă boul iarba câmpului” (Numeri 22, 4). 





Deci, sfătuindu-se ei şi socotind că nu vor putea ţine piept unui popor care se arată 
aşa de puternic, au hotărât că nu au altceva mai bun de făcut decât să cheme în 
ajutor pe Valaam din Petor, căci la popoarele păgâne era mare credinţa în acest 
vrăjitor, încât îl socoteau ca pe un Dumnezeu. Şi a trimis Balaac — regele Moabului 
o delegaţie peste Eufrat în Mesopotamia cu mari daruri şi cu mare cinste la Valaam 
din Petor, să vină să-i ajute cu farmecele sale, mai bine zis cu puterea drăcească, să 
bată pe poporul lui Israel, că dacă nu, ţara lor va fi pierdută. După aceea l-a dus pe 
vârful Muntelui Peor şi acolo i-a făcut jertfelnice, dar Valaam, după ce i-a grăit 
Dumnezeu prin gura asinei (Numeri 22-23), în loc să blesteme poporul ales, a 
început să proorocească cele despre Naşterea lui lisus, zicând: 

-”leşi-va din sămânţa lui un Om Care va stăpâni neamuri multe şi stăpânirea 
Lui va întrece pe a lui Agag şi împărăţia Lui se va înălța” (Numeri 24, 7); 

-”Îl văd, dar acum încă nu este; Îl privesc, dar nu de aproape; o Stea răsare din 
Iacov; un toiag se ridică din Israel şi va lovi pe căpeteniile Moabului şi pe toți fiii 
lui Set îi va zdrobi. Lua-va de moştenire pe Edom şi va stăpâni Seirul vrăjmaşilor 
săi şi Israel îşi va arăta puterea. Din Iacov Se va scula Cel ce va stăpâni cu 
putere şi va pierde pe cei ce vor rămâne în cetate” (Numeri 24, 17-19). 


Astfel Valaam a proorocit de trei ori bine pentru Israel despre steaua care trebuia 
să se arate în vremea Naşterii Mântuitorului şi că Acesta va da lovitura de moarte 
lumii păgâne şi idolatre şi va împărăţi peste toate popoarele lumii până în veac. 
Apoi, sculându-se, s-a înapoiat în ţara sa. Acestea le-a proorocit Valaam prin 
puterea Duhului Sfânt. 


Toate aceste evenimente au avut loc cu 1500 de ani înainte de venirea 
Mântuitorului, pe vremea lui Moise, când trăia Balaac — regele Moabului. De 
atunci tradiția aceasta s-a păstrat în tot pământul Persiei unde se află astăzi Irakul şi 
Iranul. Şi aşa, din tradiţie în tradiţie, a ajuns proorocia aceasta pe care o istoriseşte 
dumnezeiasca Scriptură, până în vremea Naşterii lui lisus Hristos şi s-a arătat 
steaua în Egipt, Persia şi în alte părți, cu aproximativ doi ani înainte. 


Când au văzut magii o stea atât de mare care nu-şi urma drumul ca celelalte, de la 
răsărit la apus, ci venea de la miazăzi la miazănoapte, ştiind şi proorocia lui 
Valaam, au putut cunoaşte despre steaua care va răsări din Iacov (Israel), după cum 
relatează Sfântul Evanghelist Luca: “Și va împărăţi peste casa lui lacov în veci şi 
împărăţia Lui nu va avea sfârşit” (Luca 1, 33). 


Dar cine erau magii care au pornit să se închine Mântuitorului? Ei erau vrăjitori ca 
Valaam din Petor. In Persia, magi se numeau cei mai mari filosofi şi astronomi, 
ghicitori în stele sau astrologi. Ei aveau şi cărți vechi rămase de la Valaam şi de la 





alți înaintaşi şi ştiau din tradiţia de un mileniu şi jumătate că se va arăta o stea 
neobişnuită, o stea făcându-şi drumul altfel, nu aşa cum a rânduit Ziditorul de la 
început şi atunci Se va naşte un Împărat Care va împărăţi toată lumea. Ei în calitate 
de atronomi pândeau să vadă când va apărea steaua care să-şi facă drumul ei, nu 
aşa ca toate celelalte. 


Se pune întrebarea: De ce a apărut steaua cu doi ani mai înainte de Naşterea 
Domnului? A fost o rânduială dumnezeiască să se arate cu doi ani mai înainte, ca 
să aibă ei când se pregăti pentru o călătorie lungă, din Persia până în Ierusalim, 
căci trebuiau să meargă peste 1000 de km şi pe atunci nu era atât de uşor ca şi 
astăzi. 


Cei trei mari filosofi şi magi au pornit cu cămilele încărcate cu hrană şi daruri, să-L 
găsească pe Împăratul lumii. Ei au pornit în număr de patru, dar au ajuns numai 
trei. Unul dintre ei cu numele Artaban, fiind împiedicat de uneltirile diavolului, n-a 
putut să vină să se închine Mântuitorului în Betleem, ci a ajuns mai târziu, când 
Hristos era răstignit pe Cruce. 


Cum s-a săvârşit această taină duhovnicească? Sfântul Evanghelist Matei ne 
relatează următoarele: “Jar naşterea lui lisus Hristos aşa a fost: Maria, mama 


Lui, fiind logodită cu Iosif, fără să fi fost ei înainte împreună, S-a aflat având în 
pântece de la Duhul Sfânt” (Matei 1, 15). 


O altă întrebare care ne-o putem pune este aceasta: De ce a trebuit să se logodească 
cu bărbat cea Preasfântă şi Preacurată dacă a născut de la Duhul Sfânt, fiind şi 
cămară plină de toate darurile Sfântului Duh? 


Sfinţii Părinţi ne învaţă că Maica Domnului a fost logodită pentru două pricini. 


Prima pricină pentru care Preacurata Fecioara Maria a trebuit să se logodească a 
fost aceea căci trebuia să fie mințit satana. Cu 700 de ani înainte de naşterea 
Domnului, Proorocul Isaia, Evanghelistul Vechiului Testament a zis: “/ată 
fecioara va lua în pântece şi va naşte fiu şi vor chema numele lui Emanuel” 
(Isaia 7,14), “care se tâlcuieşte: Cu noi este Dumnezeu” (Matei 1,23). Satana a 
înţeles prin gura acestui prooroc că o fecioară va zămisli în chip negrăit la “plinirea 
vremii” (Galateni 4,4) prin lucrarea lui Dumnezeu şi din ceasul acela a început să 
pândească pe toate fecioarele câte erau pe faţa pământului, să afle care din ele va 
naşte fără bărbat, ca să pună piedici planului mântuirii neamului omenesc, căci, 
dacă o afla poporul având în pântece nefiind logodită, o ucidea cu pietre, după 
legea lui Moise. Satana însa s-a înşelat, că nu poate el niciodată să împiedice 





lucrarea lui Dumnezeu şi să întârzie taina mântuirii, căci Dreptul lov zice: “EI 
(Dumnezeu) destramă planurile celor vicleni şi cu mâinile lor nu pot să 
izbândească. El prinde pe înţelepţi în istețimea lor şi sfatul celor înşelători iese 
prost” (lov 5, 12-13). De aceea Dumnezeu Şi-a arătat înţelepciunea şi prudenţa 
când a dat logodnic Fecioarei ca să creadă toată lumea că este femeie ca toate 
femeile şi el (satana) să nu bănuiască că ea este fecioara cea din veci așteptată şi 
aleasă ca să nască pe Mesia. 


A doua pricină pentru care Fecioara a trebuit să se logodească a fost şi mai tainică. 
Sfântul Grigorie Teologul şi Sfântul Vasile cel Mare spun că s-a dat logodnic 
Fecioarei, ca nu cumva satana, cunoscând de la început Taina Întrupării, să nu intre 
în luptă cu Hristos, căci Hristos trebuia să pătimească, să fie batjocorit, ocărât, 
chinuit, răstignit şi la urma omorât şi satana ştia că noi prin rănile Lui ne vom 
vindeca (Isaia 53). lată de ce trebuia să pătimească EL, Împăratul lumii de la om! Şi 
dacă ar fi ştiut satana că aceasta Fecioară are să nască pe Hristos, nu avea oare să 
fugă departe de EI? Ar fi luat lui Hristos orice prilej de a fi ocărât, batjocorit şi 
omorât, ca să nu se săvârşească în felul acesta mântuirea lumii, care trebuia să vină 
prin Cruce. Atunci satana n-avea să mai întărâte pe evrei, farisei şi pe cărturari. N- 
avea să-l mai facă vânzător pe luda; nu apela la Pilat, nici la Irod ca să-L 
prigonească. Deci satana, necunoscând cu adevărat taina mântuirii noastre, în 
muntele Quarantaniei I-a zis lui lisus următoarele: 

-”De eşti Tu Fiul lui Dumnezeu, zi ca pietrele acestea să se facă pâini” (Matei 4, 3; 
Luca 4, 3;) 

Dacă Tu eşti Fiul lui Dumnezeu, aruncă-Te jos, că scris este: Îngerilor Săi va 
porunci pentru Tine şi Te vor ridica pe mâini, ca nu cumva să izbeşti de piatră 
piciorul Tău” (Matei 4, 6; Luca 4, 9-11). 


Altădată, când duhul necurat a strigăt din îndrăcitul din ţinutul gherghesenilor: “Ce 
ai cu mine, lisuse, Fiul lui Dumnezeu?” (Luca 8,28), a spus aceasta pentru că 
diavolul ştia Scriprura care zice: “Eu am zis: Dumnezei sunteţi şi toți fii ai Celui 
Preaînalt” (Psalm 81, 6); deci satana Îl socotea pe Mântuitorul ca pe un fiu al lui 
Dumnezeu după dar, asemenea proorocilor şi drepţilor către care a fost cuvântul lui 
Dumnezeu, după cum lisus zice: “Nu este scris în Legea voastră că Eu am zis: 
Dumnezei sunteţi? Dacă i-a numit dumnezei pe aceia către care a fost cuvântul lui 
Dumnezeu, şi Scriptura nu poate fi desfiinţată” (loan 10, 34-35). 


De aici reiese că diavolul nu ştia că lisus este Fiul lui Dumnezeu după Fiinţă, Cel 
Care va prăda iadul şi va omori moartea. Acestea sunt cele două pricini pentru care 
Dumnezeu i-a dat logodnic Preacuratei Fecioarei Maria. 





lată ce ne relatează mai departe Sfântul Evanghelist Matei: “Josif, logodnicul ei, 
drept fiind şi nevrând s-o vădească, a voit s-o lase în ascuns” (Matei 1, 19). losif, 
când a văzut că Maica Domnului are în pântece, s-a întristat. EI ştia că a luat-o pe 
Fecioara Maria din mâna arhiereului Zaharia ca să-i păzească fecioria şi s-o 
păzească în învăţătura Sfintelor Scripturi şi când a văzut-o însărcinată, a început a 
se înspăimânta cu gândul, cum cântă Biserica: 


- "Spăimântatu-s-a Iosif, lucrarea cea mai presus de fire văzând, şi a socotit cu 
mintea la ploaia cea de lână, întru zămislirea ta cea fără de sămânță, de 
Dumnezeu Născătoare, de rugul cel nears în foc, de toiagul lui Aaron, ce a 
odrăslit; şi mărturisind logodnicul tău şi păzitorul, preoților a strigat: Fecioara 
naşte şi după naştere iarăşi rămâne Fecioară”; 


-”Când Iosif a fost rănit de întristare, Fecioară, plecând la Betleem, ai strigat 
către dânsul: pentru ce te mâhneşti şi te tulburi văzându-mă având în pântece, 
necunoscând în întregime înfricoşata mea taină? Leapădă, dar, toată frica şi 
înțelege minunea; că Dumnezeu din milă S-a pogorât pe pământ, în pântecele 
meu şi trup a luat. Şi Îl vei vedea născut precum a binevoit şi, plin de bucurie 
fiind, te vei închina Lui, ca Făcătorului tău. Pe Care îngerii Îl laudă neîncetat 
şi-L Slăvesc împreună cu Tatăl şi cu Duhul Sfânt”. 


S-a spăimântat şi s-a mâhnit losif gândind cum se poate ca o fecioară de 15 ani, 
curată şi preasfântă pe care a luat-o din Sfânta Sfintelor, pe care a hrănit-o 
Arhanghelul Gavriil 12 ani, încredinţată lui ca unui om bătrân şi văduv, cum se 
poate ca această cămară a tainelor, această floare a Raiului şi a cerului să fie acum 
însărcinată? Cine a greşit cu ea? Cum de s-a încumetat cineva să se apropie de un 
vas al Duhului Sfânt? Acestea erau întrebările pe care bietul şi dreptul Iosif şi le 
punea, mâhnindu-se pe bună dreptate. Avea dreptul să se mâhnească, fiindcă toată 
grija de a o păzi era asupra sa. „Mă tem — gândea el — că de voi spune lui Zaharia 
aceasta, o să mă mustre că de ce n-am păzit-o, iar dacă va afla poporul, o va ucide 
cu pietre. Dar mai bine am s-o las în taină şi să duc”. Şi cugetând el acestea, iată 
îngerul Domnului s-a arătat în vis, grăind: „Iosife, fiul lui David, nu te teme a lua 
pe Maria, logodnica ta, că ce s-a zămislit într-însa este de la Duhul Sfânt” 
(Matei 1, 20). 


Iosif a primit aceste cuvinte ca şi cum Însuşi Dumnezeu i-ar fi spus: „Nu te teme 
că a înşelat-o cineva! Nu te teme că de comoară aceasta a Duhului Sfânt s-a atins 
cineva să şi-o fure! Nu. Este Preasfântă, Preacurată! Pentru ea am făcut cerul şi 
pământul şi am zidit toată făptura! la-o şi nu te teme!”. 





Aşa, întărit de înger, losif a luat-o, iar Evanghelistul Matei mai relatează 
următoarele: „„Și n-a cunoscut-o pe ea până când a născut pe Fiul Său Cel Unul- 
Născut, Căruia I-a pus numele lisus” (Matei 1,25). 


De la expresia „până când”, pornesc neoprotestanţii de tot felul şi nu voiesc s-o 
laude şi s-o cinstească pe Maica Domnului, ei înțelegând expresia „până când” ca 
şi cum ar da a înţelege că după aceea, după ce L-a născut pe lisus, Maria ar fi avut 
relaţii trupeşti cu Iosif. Dar nebuni şi slabi sunt la minte toţi care ar cugeta aşa. Să 
cerceteze Scriptura mai întâi şi să vadă adevărul care străluceşte mai mult decât 
soarele în Evanghelie şi în dumnezeieştile Scripturi. 


Expresia „până când” înseamnă VEŞNICIE, se spune în Dogmatica Sfântului loan 
Damaschin. Citind în scrierile Sfinţilor Părinţi, vedem tâlcuit că, atunci când auzim 
zicându-se în Psalmul 109: „Zis-a Domnul Domnului Meu: Șezi de-a dreapta 
Mea, până ce voi pune pe vrăşmaşii tai aşternut picioarelor Tale” (Psalm 109, 
1), să nu înţelegem că după Judecata de Apoi când Hristos va zdrobi toată 
vrăjmăşia şi pe diavol, nu va mai şedea de-a dreapta Tatălui, spre a împărăţi cu EI 
în veci, pentru că Arhanghelul Gavriil i-a zis Fecioarei Maria următoarele cuvinte: 
„Și va împărăţi peste casa lui Iacov în veci şi împărăţia Lui nu va avea Sfârşit” 
(Luca 1, 33). 


Sau când auzim de soţia lui David, Micol, fiica lui Saul cea mai mică, care: „,...n-a 
avut copii până în ziua morţii ei” (2 Regi 6, 23), înseamnă că a născut după cea 
murit? Câtă nebunie ar fi să crezi că a născut după ce a îngropat-o? Deci şi aici este 
vorba de veşnicie, că niciodată nu a născut. 


De asemenea despre corbul lui Noe se zice: „Şi a dat drumul corbului, ca să vadă 
de a scăzut apa de pe pământ” (Facere 8, 7). Dar s-a întors vreodată, sau o să se 
mai întoarcă? Nu! Porumbelul s-a întors a doua oară, dar corbul nu s-a mai întors. 
Din aceste exemple rezultă căci expresia „până când” înseamnă VEȘNICIE. Aşa 
este şi cu Maica Domnului; ea nu a cunoscut pe Iosif ca bărbat, adică nu a avut 
relaţii conjugale cu el niciodată, deci ea n-a cunoscut bărbat în vecii vecilor. 


Pe de altă parte, Sfântul Evanghelist Luca relatează următoarele: „În zilele acelea 
a ieşit porunca de la Cezarul August să se înscrie toată lumea. Această înscriere 
S-a făcut mai întâi pe când Quirinius ocârmuia Siria. Şi se duceau toţi să se 
înscrie, fiecare în cetatea sa. Şi s-a suit şi Iosif din Galileea, din cetatea Nazaret, 
în Iudeea, în cetatea lui David care se numeşte Betleem, pentru că el era din 
casa şi din neamul lui David, ca să se înscrie împreună cu Maria, cea logodită 
cu el, care era însărcinată ” (Luca 2,1-5). 





Betlemul, numit în vechime şi Efrata (Miheia 5, 1), se chema şi cetatea lui David, 
căci într-însa s-a născut şi a fost uns ca rege marele strămoş după trup al 
Mântuitorului. EI s-a mai numit şi CASA PÂINII de către fericitul patriarh Iacov, 
care, păscându-şi turmele sale pe acele locuri, mai înainte a văzut şi a proorocit că 
acolo avea să se pogoare şi să Se nască „Pâinea cea vie Care S-a pogorât din cer” 
(loan 6,51), Domnul nostru Iisus Hristos. 


Dar unde se afla Betleemul? În Palestina. EI este o cetate mică la jumătatea căii 
între Ierusalim şi Hebron, unde s-a născut Sfântul loan Botezătorul şi unde Avraam 
a vorbit la stejarul Mamvri cu cei trei îngeri, mai bine zis cu SFÂNTA TREIME. 
Acolo era Betleemul. 


Dar de ce S-a născut Mântuitorul în Betleem? Era vreo proorocie ca Betleemul va 
fi locul de naştere al lui lisus Hristos? Era. Proorocul Miheia a spus mai înainte cu 
vreo 400-500 de venirea lui Hristos, următoarele cuvinte: „Și tu, Betleeme Efrata, 
deşi eşti mic între miile lui luda, din tine va ieşi Stăpânitor peste Israel, iar 
obârşia Lui este dintru început, din zilele veşniciei” (Miheia 5,1; Matei 2,6). 
Această proorocie au cunoscut-o şi arhiereii şi cărturarii; căci atunci când i-a 
întrebat Irod: „Unde este să Se nască Hristos?” (Matei 2,4), ei au răspuns: „În 
Betleemul Iudeii” (Matei 2,5). 


lubiți credincioşi, poate şi dumneavoastră şi noi am stat în una din nopţi afară, 
când cerul era înstelat şi stelele aşa de frumoase şi de strălucitoare, ca în vremea 
iernii. Ce aţi face dacă aţi vedea deodată că stelele cerului şi cerul tot vin şi se 
apropie de pământ? Şi din ce se apropie mai tare, luminează mai puternic; şi de 
atâta frică, mai că v-ar ieşi sufletul! Sau dacă am vedea vreodată în timpul zilei că 
soarele începe să vină către noi şi tot vine şi orbeşte lumea şi o arde cu razele lui? 
Dar nimic n-ar fi aceasta faţă de evenimentul naşterii lui Hristos, că nu cerul, nu 
soarele s-a coborât atunci la noi, ci Ziditorul cerului şi al pământului, Cel ce a zidit 
soarele şi a pus lumina, razele şi căldura în el şi a pus luminători pe tăria cerului; 
Acela a venit. 


Deci Mântuitorul a voit să Se nască chiar în peştera unde David, strămoşul Său 
după trup a trăit. N-a ales palatele din Roma, nici pe cele din Persia, ci peştera lui 
David, ca să-Şi arate smerenia chiar de la început, chiar de la naştere. 


De ce S-a născut lisus într-o peşteră? Peştera este simbolul întunericului. El a venit 
să aducă lumina şi în temniţa iadului şi în lumea care era în întuneric, ca să se 
împlinească cele spuse de proorocul Isaia care zice: „Poporul care locuia în 
întuneric va vedea lumină mare şi voi cei ce umblaţi în latura umbrei morții, 





lumină va străluci peste voi” (Isaia 9, 1). Veacul de acum şi mai ales cel până la 
Hristos era o noapte lungă, în care lumea era oarbă, locuind în întunericul slujirii la 
idoli şi al păcatului. 


Hristos S-a născut la miezul nopţii şi în peşteră, ca să arate că EI a venit să aducă 
lumina şi să risipească întunericul. A venit să lumineze „peșterile întunericului 
veacului aceluia”, întunecat de atâtea mii de ani, pentru că: „(Hristos) Cuvântul 
era Lumina cea adevărată care luminează pe tot omul ce vine în lume” (loan 
1,9). EI de la început era Lumina lumii şi a venit să lumineze şi să strălucească în 
toate părțile cu razele soarelui dumnezeirii Sale. 


lubiţi credincioşi, magii, când au ajuns în Iudeea, s-au dus la regele Irod şi l-au 
întrebat unde este Împăratul Care S-a născut, căci au văzut la Răsărit steaua Lui şi 
au venit să 1 Se închine (Matei 2,2) 

Mai departe, Sfântul Evanghelist Matei relatează următoarele: „Și auzind, regele 
Irod s-a tulburat şi tot lerusalimul împreună cu el. Şi adunând pe toţi arhiereii şi 
cărturarii poporului, căuta să afle de la ei: Unde este să Se nască Hristos? lar ei 
i-au zis: În Betleemul Iudeii, că aşa este scris de proorocul: Și, tu, Betleeme, 
pământul lui luda, nu eşti nicidecum cel mai mic între căpeteniile lui luda, căci 
din tine va ieşi Conducătorul Care va paşte pe poporul Meu Israel. Atunci Irod 
chemând în ascuns pe magi, a aflat de la ei lămurit în ce vreme S-a arătat steaua. 
Și trimițându-i la Betleem, le-a zis: Mergeţi şi cercetaţi cu de-amănuntul despre 
Prunc şi, dacă ÎI veţi afla, vestiţi-mi şi mie, ca, venind şi eu să mă închin Lui” 
(Matei 2,3-8). 


Nu avea Irod de gând să 1 Se închine lui lisus, ci voia numai să afle unde este, ca 
să-L piardă; dar planul lui Dumnezeu nu-l poate opri nimeni: nici dracii, nici 
îngerii, nici oamenii şi nici popoarele; el înaintează cum este rânduit de Dumnezeu. 
Magii, ascultând pe rege, au plecat şi iată, steaua pe care o văzuseră în Răsărit 
mergea înaintea lor, până ce a venit şi a stat deasupra unde era Pruncul. Şi văzând 
ei steaua, s-au bucurat foarte tare. Şi intrând în casă, au văzut pe Prunc împreună 
cu Maria — mama Lui, şi căzând la pământ, s-au închinat Lui; şi deschizând 
visteriile lor, I-au adus Lui daruri: aur, tămâie şi smirnă (Matei 2,9-11). 


Magii l-au adus daruri: aur — ca unui împărat, tămâie — ca unui Dumnezeu şi 
smirnă — ca unui mort (muritor). 


Ei (magii), luând înştiinţare în vis să nu se întoarcă la Irod, pe altă cale s-au dus în 
țara lor (Matei 2, 12). 





Irod, văzând că a fost batjocorit, s-a umplut de mare furie şi mare tulburare; şi 
aducându-şi aminte de cele spuse de magi, că steaua s-a arătat cu doi ani mai 
înainte, a trimis ostaşi în Betleemul ludeii şi împrejur ca să taie toţi pruncii de doi 
ani şi mai jos, că numai aşa va fi sigur de uciderea Acelui Împărat, Care este 
Hristos. Dar înainte de aceasta, îngerul Domnului se arată în vis lui losif şi-i spune: 
„sScoală-te, ia Pruncul şi pe mama Lui şi fugi în Egipt şi stai acolo până ce-ţi voi 
spune, fiindcă Irod are să caute Pruncul ca să-L ucidă ” (Matei 2,13). 


lată, de aici rezultă purtarea de grijă a lui Dumnezeu pentru Fiul Său. De ce i-a zis: 
„Fugiţi!”? Oare S-a temut Hristos de Irod? De ce fuge Dumnezeu de om? Se teme 
oare de el? De câte ori nu a trecut Hristos printre farisei când aceştia au vrut să-L 
prindă? Aceasta a făcut-o spre a ne da nouă pildă ca să fugim din calea primejdiei, 
pentru că BERII II zice: „Dacă vezi că vine primejdia, să nu ai 
cutezanţă şi mândria cugetului să stai în calea primejdiei. Dacă stai, va lua 
Dumnezeu darul de la tine, fiindcă te încrezi în tine. Dacă Dumnezeu vrea să 
pătimeşti martiriul şi să te încununeze, te găseşte duşmanul. Dar tu eşti dator să 
te păzeşti, să nu crezi că eşti mai tare decât Petru şi Pavel şi să stai în calea 
primejdiei”. 


Câţi oare din drepţi n-au fugit şi nu s-au ferit? De câte ori n-a fugit David de furia 
lui Saul care îl urmărea ca să-l piardă? Sfântul Atanasie cel Mare a fugit de furia 
arienilor;, Emilian al Cizicului, treizeci de ani a umblat fugar; Teofilact al 
Nicomidiei — douăzeci şi opt de ani; Sfântul Nichifor — patriarhul 
Constantinopolului a stat 12 ani pe malul mării la un pescar, fiindcă îl urmărea 
Leon — împăratul iconoclast (adică luptătorul împotriva Sfintelor icoane, etc. În 
această privinţă şi proorocul Isaia ne învaţă următoarele: „Du-te, poporul meu, 
intră în cămările tale şi închide uşa după tine; ascunde-te puţine clipe, până 
când mânia va fi trecut!” (Isaia 26, 20). Deci, să ne ascundem puţin, câtuşi de 
puţin, până va trece mânia Domnului. Nu avem poruncă să ieşim în vileag, dar nici 
să ne lepădăm de Hristos când suntem descoperiţi. Sfântul Andrei al Cezareei, în 
tâlcuirea Apocalipsei pentru prigoana cea mare care va fi către sfârşitul lumii 
pentru toată Biserica de pe fața pământului, zice: „În vremea aceea va ajuta 
Bisericii lui Hristos pustia cea gândită şi cea simțită”. 


Pustia cea gândită este atunci câd omul va ţine credinţa în taină şi se va ruga din 
inimă lui Dumnezeu să se pregătească pentru mucenicie şi moarte. 


Pustia cea simțită reprezintă codrii, munţii, văile adânci, desişurile, care vor 
adăposti pe robii lui Dumnezeu şi îi vor acoperi. Aşa trebuie să facem. Negreşit, în 
toată vremea şi în tot locul, creştinul trebuie să fie pildă, să mărturisească prin toată 





viaţa sa că este cu adevărat lumina lumii şi sarea pământului şi să aibă mereu în 
minte cuvântul Apostolului: „Căci cu inima se crede spre dreptate, iar cu gura se 
mărturiseşte spre mântuire” (Romani 10, 10). 


Se cuvine să învăţăm din Praznicul de azi, următoarele: 

-că este bine, şi după Sfinţii Prooroci şi după Sfinţii Apostoli să te fereşti din calea 
primejdiei când poţi; 

-când nu ne putem feri din calea primejdiei, stăm înaintea Domnului şi EI va întări 
pe cele neputincioase şi va plini pe cele cu lipsă ale noastre. 


Iubiţi credincioşi, sculându-se, losif a luat Pruncul şi pe mama Lui şi au fugit în 
Egipt şi au stat acolo până la moartea lui Irod ca să se împlinească cuvântul spus de 
Domnul prin proorocul care zice: „Din Egipt am chemat pe Fiul Meu” (Matei 
2,15). 

După mărturia unor sfinţi şi a unor istorici, precum marele istoric iudeu — Iosif 
Flaviu, ei au stat în Egipt aproximativ 7 ani. Mântuitorul, împreună cu losif şi 
Maria au fugit în Egipt din două motive: 

-1) ca să se împlinească proorocia lui Osea care zice: „Când Israel era tânăr, Eu îl 
iubeam şi din Egipt am chemat pe fiul Meu” (Osea 11,1; Matei 2,15), precum 
trebuia să se plinească la vremea ei şi proorocia despre răstignire, adăparea cu oţet, 
trestia şi toate celelalte; 

-2) în secolele II-IV d. Hr. au ieşit nişte erezii numite gnostice: montaniştii, arienii 
şi altele şi aceşti eretici au susținut că Hristos S-a născut — nu după fire — ci după 
nălucire, iar dacă nu s-ar fi ascuns Hristos, aceşti eretici ar fi putut susţine în 
ereziile lor că Hristos nu a fost Om după trup, ci numai Dumnezeu Care după 
nălucire S-a întrupat. 


Dacă lisus a fugit de sabia lui Irod, El a fugit ca om, ca să arate că are şi fire 
omenească şi că sabia L-ar fi tăiat. Fuga în Egipt trebuie să fie o învăţătură pentru 
întreaga Biserică, din care reiese foarte clar existența firii omeneşti a 
Mântuitorului. 


După ce au stat ei şapte ani în Egipt, losif, primind poruncă în vis, a luat Pruncul şi 
pe mama Lui şi au venit în părțile Galileii, în pământul lui Israel (Matei 2,19-21). 
Ei, ducându-se în Galileea, s-au aşezat în oraşul Nazaret, deoarece în ludeea 
domnea Arhelau, unul dintre fiii lui Irod cel Mare, care prin comportament era un 
„Nero redivivus” şi ca să se împlinească ceea ce s-a spus de prooroci, că: 
„Nazarinean Se va chema” (Matei 2, 22-23). 





Cuvântul „„Nazarinean” nu se găseşte în Sfânta Scriptură, dar s-a păstrat prin 
Tradiţie, din proorociile lui Enoh, după cum zic Sfinţi Părinți. 


Se pune întrebarea dacă mai avem şi alte proorocii care s-au păstrat prin Sfânta 
Tradisie şi nu sunt scrise în Sfânta Scriptură? Da, avem. lată ce spune Sfântul 
Apostol Pavel: „După cum Ianes şi lambres s-au împotrivit lui Moise, aşa şi 
aceştia (ereticii) stau împotriva adevărului, oameni stricaţi la minte şi netrebnici 
pentru credinţă” (2 Timotei 3,8). lanes şi lambres deşi s-au împotrivit lui Moise, 
nu sunt menţionaţi nicăieri în Vechiul Testament, dar Sfântul Apostol Pavel îi 
menţionează, iar sursa din care s-a informat nu este alta decât al doilea izvor al 
REVELAȚIEI DUMNEZEIEŞTI SUPRANATURALE: SFÂNTA TRADIȚIE. 


Din însemnătatea acestui Praznic Luminos putem extrage următoarele învățături: 

- suntem datori, în primul rând să ne ferim în vreme de primejdie după a noastră 
putere; 

- unele proorocii despre Mântuitorul le-au adus Sfinţii Evanghelişti din Sfânta 
Tradiţie, care este mai veche decât Sfânta Scriptură; 

- dreptatea, adevărul, binele sub toate formele lor, nu pot fi distruse, nimicite şi 
desfiinţate, aşa cum lumina nu poate fi acoperită, după cum regele Irod n-a putut 
cu toată armata sa, să ucidă pe Pruncul lisus — Dumnezeul întrupat. 


Ca fii ai Bisericii strămoşeşti care este „stâlp şi temelie adevărului” (1 Timotei 3, 
15), se cuvine să cultivăm în noi şi în cei din jurul nostru, relațiile frăteşti de pace 
şi armonie, dragostea de oameni, adevăr, dreptate, cinste şi omenie pentru a 
dobândi o viaţă mai bună. 


Aşa cum lisus S-a născut în Betleemul Iudeii, în aceste sărbători să renaştem şi noi 
la o viață duhovnicească, căci dacă Dumnezeu S-a făcut Om pentru noi, noi să 
devenim dumnezei prin har, credinţă şi fapte bune. Amin! 





Părintele Damaschin Luchian - Predică la Duminica după Naşterea Domnului 
(2009) - “Ia pruncul şi fugi. scapă-l de lumea păcatului, de irozii de azi!” 


— 


Dreptmăritorilor creştini, vă mărturisesc că sunt emoţionat. Ieri şi astăzi biserica 
noastră a fost mai plină. Nici nu am termeni de comparaţie ca să spun când au fost 
aşa de mulţi oameni în biserica noastră. Dacă vreţi, într-un fel, cei care am înţeles 
că în ziua de sărbătoare a Naşterii Domnului trebuie să fim în casa lui Dumnezeu, 
dacă vreţi, noi suntem cei care suplinim într-un fel ceea ce locuitorii din Bethleem 
nu au făcut când S-a născut Mântuitorul Hristos. Nu s-a găsit nici o poartă şi nici o 
casă în care să nască Fecioara Maria. Şi noi suntem aceia cei care, din mila lui 
Dumnezeu, ne deschidem inimile ca Hristos să se nască încă odată şi încă odată, în 
fiecare an, întru noi. 


Când S-a născut Mântuitorul lisus Hristos, iubiţi, credincioşi, lumea, deşi era în 
aşteptare nu L-a primit. Ba mai mult decât atât, nu doar că 1-a fost ostilă, ci L-a şi 
prigonit. Astfel încât la scurtă vreme după sărbătoarea Naşterii Domnului, în prima 
duminică după această sărbătoare, cea în care ne aflăm noi astăzi, Biserica 
pomeneşte Fuga în Egipt. 


Un înger i s-a arătat în vis lui Iosif, logodnicul Sfintei Fecioare Maria şi i-a zis: “ia 
Pruncul, pe mama Lui, şi mergi în Egipt, căci Irod are de gând să-L omoare“, ceea 
ce Irod a şi încercat să facă. Toţi pruncii din Bethleem şi din localităţile învecinate, 
de doi ani şi mai Jos, au fost ucişi, sperând Irod că prin aceasta îl va ucide şi pe cel 





care era profeţit ca fiind Împăratul, şi de care el se temea că-i va lua tronul. Şi 
aceasta a fost modalitatea prin care el a înţeles să-şi apere puterea, să-şi apere 
scaunul, să-şi apere demnitatea. Şi au scăpat cel puţin doi copii din cât ştim noi, şi 
anume Sfântul loan Botezătorul, care era cu şase luni mai mare decât Mântuitorul, 
şi lisus Hristos, Fiul lui Dumnezeu. N-a fost primit Fiul lui Dumnezeu făcut Copil, 
cu inima deschisă; lumea 1-a fost potrivnică. 


Vreau acum să vă duceţi cu mintea, iubiţi credincioşi, la părinţii dumneavoastră, şi 
să vă gândiţi că, la un moment dat, mama dumneavoastră şi tatăl dumneavoastră, 
într-o clipă unică din existența acestui univers, v-au adus la ființare pe 
dumneavoastră. Ei au dat ceea ce puteau să dea ei, adică trupul şi în acea clipă şi 
Dumnezeu a dat o singură dată în toată desfăşurarea acestei existenţe, un suflet 
pentru fiecare dintre noi. Dumnezeu nu-şi repetă facerea mâinilor sale. Nimeni din 
lumea aceasta nu este identic cu un altul. Şi când a luat ființă omuleţul acela mic, 
nici văzut la microscop, şi s-a sălăşluit în pântecele mamei, acolo, în pântece, el era 
fericit, şi a stat nouă luni de zile. Mama îl hrănea, [el] îi auzea vocea, îi auzea 
vocea tatălui, şi se simţea, de cele mai multe ori, protejat. O dată cu naşterea, 
pruncul acesta mic, repeta istoria pruncului din Bethleem. 


Lumea în care trăim noi este o lume care nu primeşte cu inimă deschisa, deşi s-ar 
părea că aşa face, pe pruncii care se nasc. Aceasta nu este o lume în care un prunc 
născut să crească aşa cum ar vrea Dumnezeu. Şi astfel că, ţie, mamă şi ţie, tată, vă 
spune glasul lui Dumnezeu, cum i-a spus odinioară lui Iosif: “Ia pruncul şi fugi în 
Egipt”. “Ia pruncul şi fugi, scapă-l, scoate-l, izbăveşte-l de lumea aceasta şi de tot 
ce are ea rău într-însa, dacă vrei ca acest prunc să-ţi facă cinste mai departe“. Şi 
acei dintre părinţi care nu ascultă de acest glas — altfel spus de Biserică — de a 
proteja copilul, de a-l scoate, de a fugi din mijlocul a ceea ce-i poate dăuna, acei 
părinţi, mai devreme sau mai târziu, se vor căi amarnic. 


Vă spun aceste lucruri, iubiţi credincioşi, cu durere, pentru că durere este în multe 
familii şi durere este în sufletele multor copii, a multor tineri, şi durere este şi în 
sufletele a nu puţini dintre dumneavoastră, ale căror răni pe care le-aţi primit în 
copilăria dumneavoastră vă urmăresc până la mormânt. 


Este o întreagă avalanşă de plecare în străinătate în zilele noastre. Scopul este unul 
mărturisit a fi pozitiv şi pentru familie. Pentru ce merge tatăl? Să strângă bani 
astfel încât să fie bine soţiei şi copiilor. Dar sunt cazuri, iubiţi credincioşi, când 
lipseşte tatăl, şi mai grav lipseşte mama, şi mai grav când lipsesc amândoi din 
familie, nu o săptămână, şi nu o lună, ci un an, doi, trei, patru, cinci şi zece. ŞI 
aceşti copii mici, rămân fie în grija bunicii, fie a mătuşii, fie a unor vecini, de altfel 





bine intenţionaţi şi ei, dar nu-i suficient. N-are nevoie acesta mic de portocala pe 
care i-o aduci tu, tată, sau asta mică, nu are nevoie doar de costumaşul pe care i-l 
aduci tu de Crăciun, ci are nevoie de tine, tată, şi de tine, mamă, ca să-i fi alături. 
Nici nu vă închipuiţi ce dramă se petrece în sufletul acelui copil care se lipseşte de 
iubirea părintească. Credeţi dumneavoastră că Sfânta Fecioară Maria să fie în grija 
Elisabetei, să spunem, cu care era rudenie? Niciodată! Şi atunci când a lipsit trei 
zile s-a întors la Templu ca să-L caute, îngrijoraţi: ce se întâmplă, unde 
este? Abandonul copiilor de către părinţi, face ca această lipsă să se perpetueze în 
toată viaţa copilului şi cu greu se poate vindeca. 


De ce ar mai trebui să-l protejăm pe copil? Din ce ar mai trebui să-l scoatem? În 
special ar trebui să fim atenți astfel încât să ne răsune mai cu putere în ureche 
cuvintele îngerului: “losife - adică tată şi mamă - ia copilul şi fugi”! Din calea cui 
să mai fugă copilul astăzi? Oh, din calea a multor lucruri, căci mulți Irozi s-au 
născocit şi în multe chipuri lucrează acelaşi diavol care odinioară a lucrat prin Irod 
ca să-L ucidă pe Pruncul născut în ieslea Bethleemului. 


Cei care sunteţi de vârsta mea, sau mai în vârstă decât mine, vă aduceţi aminte că 
noi aveam puţine desene animate la care să ne uităm. Eu după '90 când am văzut 
prima dată Albă ca Zăpada era pentru mine un eveniment, trebuia să-l notez în 
jurnal. Astăzi sunt canale întregi în care douăzeci şi patru de ore din douăzeci şi 
patru se difuzează desene animate sau filme pentru copii. Dar spuneţi-mi, vă rog, 
se aseamănă poveştile copilăriei multora diintre noi, cu poveştile pe care le văd — 
că de ascultat nu mai e vreme să asculte, şi nici părinţii nu mai au timp să-şi facă să 
citească cu copii de astăzi — şi apoi să ne mai mirăm că sunt copii noştri violenţi? 
Unde au învăţat ei violențele, unde au învăţat ei că se bat ţestoasele Ninja? Care 
sunt modelele pe care le văd ei pe tricouri? Ce au ei pe coperţile caietelor? ÎL au pe 
Harry Potter! Aceasta este lumea aceasta este Irod, care-i aduce hrana copilului 
nostru. Şi eu ce fac? Dau hrana pe care mi-o dă altuia să i-o dau sau cum făcea 
mama, iau hrană şi întâi o pun în gura mea şi o dau pruncului. Îmi aduc aminte că 
mama totdeauna avea obiceiul, înainte de a-mi da mie cu biberonul să-mi ia ea cu 
gura din sticlă, şi aşa m-a izbăvit de la moarte. Sora mea se juca cu termometrul şi, 
în cana cu ceai sau cu lapte, a pus termometrul şi chiar în acel moment s-a şperţ 
termometrul şi mercurul din termometru a curs în cană. Şi apoi mama a pus cana în 
sticla aceea cu biberon şi a început să-mi dea, dar a văzut înainte de asta, a văzut că 
eu sunt puţin agitat, a luat o gură cum îi era obiceiul, şi când a pus în mână, aşa se 
jucau bobiţele de mercur. Aceasta este datoria tatălui şi a mamei, să verifice, să 
probeze, să vadă ei: hrăneşte ceea ce alții îmi dau mie să dau copilului meu? 





Și violenţa, să ştiţi iubiţi credincioşi că o învaţă copii nu numai de la televizor. 
Poate nici nu vă daţi seama cât de mult îl doare pe un copil când vede că se ceartă 
mama şi tata, darămite când vede bătaie în casă, sau ameninţări, sau de ce să nu 
zicem, când soţul îşi scoate soţia afară şi doarme cu ei pe la vecini. Gândiţi-vă 
dumneavoastră, dar nu cu mintea omului mare, ci cu mintea unui copil, care-i dacă 
vreţi, ca o tăbliță din aceea de ceară moale, moale, că n-ai nevoie de daltă ca să 
scrii ceva ca-n piatră, ci ai nevoie de o simplă mişcare de deget. Gândiţi-vă că ce 
ştie acel copil care ieri şi alaltăieri şi acum o săptămână când venea tata trebuia să 
fugă din casă ca să nu suporte durere, gândiţi-vă că ce trăieşte astăzi: oare cum 
vine tata? Vine ca 1eri, vine ca alaltăieri? Trebuie să fug cu mama la vecini? De ce 
credeţi dumneavoastră că sunt momente în viaţă, când mari fiind, ne temem? De ce 
ne temem noi când suntem mari, că uneori este inexplicabilă pentru noi această 
frică? De-acolo se trage. Atunci când ne temeam de tată, atunci când ne temeam de 
mama când luam o notă rea la şcoală, când veneam acasă trebuia să-ți pregăteşti 
palma. "Toate acestea dor. 


De unde am învăţat minciună, noi oamenii mari? Din familie... Pentru că uneori 
nu ne-au învăţat părinţii noştri să fim sinceri şi să avem conştiinţa că dacă sunt 
sincer, îmi este iertată greşeala. Multora dintre noi li s-a întâmplat că dacă erau 
sinceri ştiau că se aleg cu bătaie, şi atunci nu erau sinceri. Copilul acesta mic, 
nevinovat, nu suportă durerea şi atunci îşi crea mecanisme de apărare prin care să 
nu-l mai doară. Şi aceasta se accentuează, rana pătrunde mai adânc în suflet, şi ne 
trezim că suntem oameni mari şi minţim, înşelăm şi suntem nesinceri. 


Mai este un Irod, foarte viclean astăzi. Pravilele bisericeşti spun că un copil nu se 
poate împărtăşi fără Sfânta Spovedanie începând de la vârsta de 7 ani. Cred că ar 
trebui să scădem plafonul mult mai jos. 7 ani, era pentru atunci când nu ştiau multe 
lucruri. Acum sunt copii de grădiniță şi de şcoală primară în mintea cărora sunt 
lucruri negative de neînchipuit uneori chiar şi pentru duhovnic. Unde le învaţă ei? 
Întâi în casă, apoi învaţă la grădiniţă şi apoi învaţă la şcoală. Dar întâi de acasă 
pleacă. 


Există un site în care oamenii îşi spun durerile sufletelor lor, şi titlul uneia a ceea 
ce adună aceste dureri se numeşte Sparge Tăcerea. Dacă citeşti câteva mărturii a 
unor copii, adolescenţi de acum, care sparg tăcerea, te cutremuri de ceea ce au 
suferit ei în copilărie şi îi urmăreşte şi până acum. Credeţi că un copil nu simte 
când fraţii lui mai mari sau părinţii lui, îl trimit la culcare şi ei se uită la ceea ce lui 
îi spune: „Să nu te uiţi, că nu e bine.” Credeţi că ei nu simt lucrul acesta? Credeţi 
că dracul care 1-a ispitit pe acei părinţi şi pe acei fraţi mai mari îl va lăsa neispitit 
pe acesta mai mic? Niciodată. Curiozitatea a cărei desluşire nu este dată în termeni 





maturi de către părinţi, face ca această curiozitate să se adune, îl face pe copil să se 
inhibe şi să-şi hrănească curiozitatea altfel decât ar trebui. 


Adică să-i spui tu mamă, fetei tale, şi tu tată, băiatului tău, ceea ce se întâmplă în 
corpul lui. De ce să te ruşinezi? Taina nunţii nu este păcat tolerat de Biserică, taina 
nunţii, unirea dintre soţ şi soție, dintre bărbat şi femeie, prin rugăciunea Bisericii se 
face. Şi atunci, acesta are nevoie ca tu să-i spui, nu să afle el din alte surse, şi 
acelea denaturate: din reviste, din ziare şi de pe internet. Şi-şi adună în minte şi în 
suflet necurăţie, şi dracul profită de toată această necurăţie adunată la vârstă 
fragedă şi o sporeşte, că are mijloace: Irozii, de care v-am spus. Ajunge tânăr, 
adolescent, şi începe a cădea în păcatele cele trupeşti, şi ajunge căsătorit şi este, mă 
iertaţi, ca o legumă, fără vlagă. 


În grădiniţă se începe educaţia sexuală. Ce educaţie este aceea în care tu îl înveţi pe 
copil cum să folosească mijloacele anticoncepţionale? Aceea este educaţie pentru 
viaţă, sau este educaţie pentru moarte? Şi apoi, când intră în clasele primare se 
continuă educaţia, prin varii şi varii metode. 


Mai este încă un Irod, care este întruchipat de tată şi de mama uneori. Şi mă rog lui 
Dumnezeu şi m-aş bucura să fie cât mai puţini din aceştia. Aceşti Irozi, întruchipaţi 
în mamă şi tată, pot uneori să facă un rău atât de mare, aproape de neînchipuit. În 
Paşcani este un caz - dar câte n-or mai fi, Dumnezeu le ştie - când un copil, un 
băiat, a fost violat de însăşi mama sa. Mult mai multe şi mult mai dureroase sunt 
cazurile în care fetiţele, şi chiar fetele mai mari, sunt violate de taţii lor, sau de rude 
apropiate. Cum creşte un astfel de copil? Cât poate, îşi maschează şi îşi ascunde 
durerea, se minte şi se culpabilizează pe sine. Când nu mai rezistă, începe să dea 
vina pe alţii, şi trebuie să vină un moment în care acest copil să spargă tăcerea. Şi o 
sparge sub epitrahilul duhovnicului, pentru că acolo, şi numai acolo, se poate primi 
vindecare. Ceea ce omul răneşte, şi uneori răneşte grav de tot, numai Dumnezeu 
poate vindeca. 


În Biserică, astăzi, sunt mulţi care sunt părinţi. Unii îi aveţi, încă, pe copii lângă 
dumneavoastră. Alţii nu-i aveţi, pentru că s-au căsătorit. Mai ales pentru cei care 
nu-i mai au, şi nu mai pot face, direct, prea multe pentru ei, Biserica are leac. Şi 
leacul acesta este rugăciunea şi binecuvântarea. La mânie spune omul multe, şi mai 
ales mama: “Eu te-am făcut, eu te omor!”, spune mama. Sau altfel spune, tatăl sau 
mama: “Să ai noroc atâta cât păr am eu în palmă.“ ŞI ştiţi cum se cheamă aceasta? 
Blestem, se cheamă. Spun Părinţii Bisericii că blestemul de mamă are atât de multă 
putere ca şi blestemul de preot, pentru că mama are foarte multe drepturi asupra 
copilului. Pentru că ea, cât timp l-a purtat în pântece, s-a jertfit şi şi-a dat din 





carnea ei, din viaţa ei şi din sănătatea ei pentru pruncul acela. Şi de aceea 
Dumnezeu a rânduit ca mama să aibă atâta putere asupra copilului. Şi poate sunteți 
îndreptățite omeneşte vorbind, ca într-o omenitate dintr-acesta neluminată de 
Duhul Sfânt, să vă simţiţi mâhnite, dar rugați-vă lui Dumnezeu ca niciodată să nu 
scăpaţi vreun astfel de cuvânt (...). Şi care este vindecarea, care este leacul pentru 
blestem? Binecuvântarea! Binecuvântaţi-i pe copii dumneavoastră, cei care încă îi 
aveţi în ogradă, şi cei ai cărori copii şi-au luat zborul de lângă dumneavoastră.Şi de 
fiecare dată când vă gândiţi la ei, nu doar vă gândiţi aşa: ce-o face fetiţa mea? Ci 
spuneţi aceasta gândire în duh de rugăciune, şi spuneţi: binecuvântează, Doamne, 
pe băiatul meu! Şi: binecuvântează, Doamne, pe fata mea! 


Aceasta este lumea în care vine copilul astăzi, purtând chipul lui Hristos-Pruncul. 
Acesta este Bethleemul în care ne-am născut fiecare dintre noi. Lume care ia 
chipul lui Irod şi, uneori, şi nădăjduiesc că de mai puţine ori, familii în care tata şi 
mama se poartă ca nişte irozi. Dacă copiii vor creşte sănătoşi, iubiţi credincioşi, 
sănătoasă va fi şi lumea. Biserica are foarte mari preocupări pentru familie pentru 
că Sfântul loan Gură de Aur numea familia biserică de acasă. Primul preot, primul 
învăţător de religie este mama. Nu este educatorul sau profesorul care a învăţat 
Facultatea de Teologie secția Litere sau preotul. Tu, mamă, eşti primul preot pentru 
copilul tău. De unde, dar eu nici nu ştiu de unde am învăţat Tatăl nostru? Nu ştiu. 
Nu a venit nimeni sau preotul să-mi spună şi să-mi dea carte să învăţ Tatăl nostru. 
M-am trezit ştiindu-l, şi la fel şi Îngeraşul. Asta-i datoria! Nu-i lăsa ca să înveţe 
înainte de Tatăl nostru alți “taţi ai noştri”. 


Și nu voi încheia cu cuvintele mele, am să închei cu cuvintele Sfântului loan Gură 
de Aur, a cărui preocupare pentru creşterea copilului era nespus de mare şi în 
vremea lui, pentru că ştia ce înseamnă să fie crescuţi copiii în frică de Dumnezeu şi 
în ruşine de oameni, cum spune ţăranul nostru. Mai este astăzi ruşine? Nu ştiu câtă 
mai este! 


Şi zice Sfântul loan Gură de Aur: Nu încetez de a vă ruga, de a vă ruga cu lacrimi 
şi a vă cere ca înainte de toate celelalte, să daţi copiilor voştri o bună educaţie. 
Dacă-ţi iubeşti copilul, arat-o prin educaţia ce i-o dai. De altfel, ai şi răsplată. 
Ascultă ce spune Pavel: “...dacă vor stărui, cu înţelepciune, în credinţă, în dragoste 
şi în sfinţenie” Dacă ai nenumărate păcate adunate în conştiinţa ta, atunci 
născoceşte o iertare a păcatelor tale, şi anume: creşte un atlet pentru Hristos. 
[Păcatele voastre se şterg dacă daţi educaţie bună copiilor voştri.] Prin aceste 
cuvinte nu-ţi spun: Nu-l lăsa să se căsătorească. Trimite-l în pustie. Pregăteşte-l să 
îmbrăţişeze viaţa monahilor”. Nu-ţi spun asta! Aş vrea negreşit şi aş dori ca toţi să 
îmbrăţişeze viaţa monahală, dar nu silesc pe nimeni, pentru că o astfel de viaţă pare 





prea greu de purtat. Creşte un atlet pentru Hristos! Învaţă-ţi copilul din prima 
vârstă să trăiască cu evlavie în lume! 


Dacă vei întipări în sufletul lui încă fraged învățăturile cele bune, nimeni nu va 
putea să i le desprindă; ele se întăresc ca şi sigiliul aplicat pe ceară. Copilul, când e 
Mic, tremură, se teme şi are respect şi de chipul tău, şi de cuvintele tale, şi de tot ce 
faci [dacă nu te contrazici pe tine însuţi, aş spune eu acuma, pentru că spune tatăl 
copilului: nu fuma! şi el stă cu ţigara în mână. Spune mama fetei: vino devreme 
diseară, şi ea stă patru ore la filme şi la telenovele. Spune bunicul: du-te, măi, 
copile, la biserică, şi el rămâne acasă. Deci copilul se teme şi are respect şi de 
chipul tău şi de cuvintele tale, şi de tot ce faci]. Întrebuinţează cum trebuie 
superioritatea ta. Tu eşti cel dintâi care te vei bucura de bunătăți dacă ai un copil 
bun, şi apoi Dumnezeu. | Dumneavoastră sunteţi cei dintâi care vă veţi bucura dacă 
veţi avea copii buni. Se va bucura şi Dumnezeu şi ne vom bucura şi noi, slujitorii 
Bisericii, dacă vom vedea cât mai mulţi copii crescuţi aşa cum vrea Dumnezeu să 
fie]. 


Hristos Domnul, Pruncul născut în ieslea Bethlecemului, să ocrotească copilul din 
fiecare dintre noi. Hristos Domnul, Dumnezeu-Copilul, să ocrotească copii 
dumneavoastră, să vă ocrotească pe dumneavoastră, părinţii lor, şi să vă dea 


înţelepciune aşa cum i-a dat-o şi lui losif şi Sfintei Fecioare Maria ca să le daţi o 
creştere bună. Amin! 





Pr. James Thornton - Predică la Apostolul din Duminica după Naşterea 
Domnului - “Evanghelia nu este după om” 


Astăzi este Duminica de după Naşterea Domnului. Apostolul ce se citeşte în 
această Duminică este din Epistola către Galateni a Sfântului Pavel, pe care am 
analizat-o acum câteva luni. 


Vă veţi aminti că Sfântul Pavel aduce lămuriri, ca răspuns criticilor ce nu erau de 
acord cu anumite aspecte ale propovăduirii sale, că evanghelia vestită de el nu era 
făcută de om, ci prin descoperirea lui lisus Hristos. Marele Apostol spune că, 
gândindu-se cum să înfăţişeze acea evanghelie, n-a luat sfat de la trup şi de la 
sânge. Prin aceste cuvinte, el accentuează din nou sursa descoperii și felul 
învăţăturii sale. S-a sfătuit nu cu un om, ci cu Dumnezeu; a fost învăţat nu de către 
om, ci de Dumnezeu. Acest lucru este adevărat despre întreaga învăţătură şi dogmă 
ortodoxă. Adevăratul creştinism nu este născocit de om, ci vine din dumnezeiasca 
descoperire. Să vorbim câteva clipe despre această sursă de revelație şi natura 
credinţei noastre creştine ortodoxe. 


Sectarii, ce s-au ivit începând cu veacul al şaisprezecelea, stăruiesc aproape 
întotdeauna că pentru ei singurul izvor de credinţă este Bibha. Pentru ei, lucrurile 
nu sunt statornicite în chip anume în Sfânta Scriptură nu trebuie să facă parte din 
credinţa creştină. Sfânta Scriptură, după sectarii protestanți, cuprinde Vechiul 
Testament — deşi sunt înlăturate cărţile „deuterocanonice” Întâi a lui Ezdra (a Treia 





a lui Ezdra), 'Tobit, ludita, Întâi a Macabeilor, a Doua a Macabeilor, a Treia a 
Macabeilor, Înţelepciunea lui Solomon, Înţelepciunea lui Sirah (Ecclesiasticul), 
Baruh, Epistola lui Ieremia şi Rugăciunea lui Manase, ca şi părţi din cărțile Esterei 
(„Adăugirile la Estera”), Psalmilor (Psalmul 151) şi ale lui Daniil (Susana, 
Cântarea celor trei mineri, Vil şi balaurul) — şi cele douăzeci şi şapte de cărţi ale 
Noului Testament. 


Îngăduiţi-mi să mă abat de la subiect, pentru a vorbi pe scurt despre aceste cărţi 
„deuterocanonice” înlăturate. Ele fac parte din versiunea „Septuaginta” a Vechiului 
Testament, Biblia bisericii creştine timpurii, care a rămas până astăzi versiunea 
ortodoxă oficială. Din pricină că aceste cărţi influenţau şi susțineau învăţătura 
creştină timpurie, rabinii iudei, adunaţi în sinod în anul 90 în cetatea lamnia sau 
lavne (Yibna de astăzi, un oraş din vestul Ierusalimului, în Israel), au înlăturat 
tocmai cărțile „deuterocanonice” ale Vechiului Testament. Protestantismul, 
nesocotind practica creştină timpurie, 1-a urmat pe rabinii din lamnia în respingerea 
acestor cărți şi a îmbrăţişat canonul scripturistic al iudaismului rabinic ca fund 
Vechiul lor Testament. Aşadar, sectarii acceptă drept temelie a credinței lor doar 
părți din Biblie. 


Nu mai este nevoie să spunem că abordarea Sfintei Biserici Ortodoxe este diferită 
deoarece Ortodoxia este creştinismul timpuriu, creştinismul originar, datând de pe 
vremea lui Hristos, pe când protestantismul a apărut abia cincisprezece veacuri mai 
târziu. In creştinismul ortodox, vorbim de Sfânta Predanie, care este întreaga 
memorie vie a Bisericii. Sfânta Tradiţie cuprinde şi Sfânta Scriptură, adică tot 
Vechiul Testament septuagintic şi Noul Testament; scrierile Sfinților Părinţi ai 
Bisericii; hotărârile celor Şapte Mari Sinoade Ecumenice; cărțile liturgice, adică 
textele Dumnezeieştii Liturghii şi ale dumnezeieştilor slujbe, împreună cu 
troparele şi condacele, şi Sfintele Canoane ale Bisericii. Şi iconografia ortodoxă 
este socotită a face parte pe deplin din Sfânta Tradiţie. 


Avem aici o colecție de materiale foarte largă, foarte cuprinzătoare. Ce putem 
spune că au în comun toate aceste componente ale Sfintei Tradiţii? In primul rând, 
faptul că sunt toate în înţelegere unele cu celelalte; în al doilea rând, că toate 
provin, aşa cum zice Sfântul Pavel despre Evanghelia pe care o propovăduieşte, 
din descoperirea lui Dumnezeu. Sfinţii Proroci ai Vechiului Legământ, Sfinţii 
Evanghelişti şi Apostoli ai Noului Legământ, marii Sfinți, Sfinţii Părinţi ai 
Bisericii, sfinţii care au formulat hotărârile Sinoadelor Ecumenice, Sfinţii care au 
scris Sfintele Canoane şi Sfinţii care au făurit tradițiile liturgice şi iconografice 
ortodoxe — toți au primit cunoaşterea necesară acestor mari sarcini prin întâlnirea 
lui Dumnezeu faţă către faţă. 





Prin rugăciuni şi nevoinţe ascetice, ei şi-au curăţit inimile de patimile lumeşti, au 
dobândit luminare de la Dumnezeu şi au atins proslăvirea sau îndumnezeirea 
(theosis), adică au văzut energiile necreate ale lui Dumnezeu, harul şi slava Sa. 
Părintele Ioannis Romanidis explică că „prorocii şi teologul (cuvântătorul de 
Dumnezeu) se formează prin curățirea, luminarea şi proslăvirea inimii, în care 
lucrarea Duhului saturează şi stăpâneşte mintea şi patimile...” 


Aici stă adevărul cel veşnic, izvorul credinţei ortodoxe şi a toată adevărata 
teologie. Este obârşia întregii Sfinte Tradiţii a creştinismului ortodox, cuprinzând 
Sfânta Scriptură, scrierile Părinților, Dumnezeiasca Liturghie, Sfintele Canoane, 
iconografia tradițională şi hotărârile celor Şapte Sinoade Ecumenice. Toate sunt în 
acord unele cu celelalte, în chip vădit, căci toate vin de la Dumnezeu şi sunt legate 
între ele fără putinţă de schimbare, într-o alcătuire asemenea unui trup viu. 


Aşadar, adevărata teologie, adică înţelegerea dreaptă a lui Dumnezeu, nu provine 
din cugetare sau din raţionalism. Adevărata exegeză, adică interpretarea precisă a 
înţelesului Sfintei Scripturi, nu vine din studiul limbilor vechi sau din etimologie 
(ştiinţa evoluţiei şi a înţelesului cuvintelor). Adevărata iconografie ortodoxă nu 
vine din studiul artei Sfintele Canoane nu au fost întocmite de mari cunoscători ai 
legii. "Toate aceste elemente ale Sfintei Tradiţii provin, mai curând, din sfinţenie, 
iar sfinţenia, în deplinătatea ei şi înţeleasă cum trebuie, nu este nimic altceva decât 
curățire, luminare şi proslăvire. 


Faptul că Sfântul Pavel le arată galatenilor că evanghelia ceea ce s-a binevestit [...] 
nu este după om, că această evanghelie i-a venit prin descoperirea lui lisus Hristos 
şi că nu a luat sfat de la trup şi de la sânge este, prin urmare, în deplină 
conformitate cu trăirea nenumăraţilor sfinţi ortodocşi. Învățăturile creştinismului 
ortodox — toate — nu sunt nici ele după om, ci prin descoperirea lui lisus Hristos. 
Marii sfinți ai Ortodoxiei nu au luat nici ei sfat de la trup şi de la sânge, ci au fost 
părtaşi vederii lui Dumnezeu şi au fost luminaţi prin aceasta. Înțelegerea de către 
formele neortodoxe de creştinism a tuturor lucrurilor la care m-am referit poate fi 
asemănată, fără greşeală, unei căutări în întuneric sau unei orbecăiri în 
necunoaştere. Aceasta, deoarece versiunile lor „reşapate” de creştinism au fost 
întemeiate pe baze secular-filosofice, spre deosebire de temeliile duhovniceşti ale 
Ortodoxiei. 


Diferitele soiuri de protestantism apărute începând cu veacul al cincisprezecelea au 
fost, zice-se, o “reformare” a creştinismului şi o răzvrătire împotriva exceselor 
scolasticii — o mişcare filosofică a bisericii romano-catolice prin care creştinismul a 
fost reinterpretat după metodele lui Aristotel (384 î.Hr.-322 î.Hr.). Însă şi 





sectarismul protestant a folosit metoda filosofică şi raţiunea omenească pentru a 
încerca să ÎI înţeleagă pe Dumnezeu, şi s-a rătăcit astfel pe acelaşi drum înfundat. 


Astăzi, când impasul în care se află creştinismul neortodox a devenit limpede 
pentru mulţi dintre cărturarii săi, filosofia artistoteliană este adesea înlocuită cu 
ideologiile politice contemporane -— liberalismul, marxismul, feminismul, 
socialismul ş.a. Astfel, credinţele apusene balansează între două extreme. Îşi 
zugrăvesc vederile şi înfăţişarea ca fiind sofisticate şi moderne, însă sunt de fapt o 
întoarcere la un primitivism duhovnicesc. Părintele Romanidis aseamănă adesea 
înţelegerea ortodoxă a lui Dumnezeu şi a lumii duhovniceşti cu o ştiinţă, precum 
astronomia sau chimia, iar confesionalismul şi sectarismul apusean cu o 
pseudoștiință, precum astrologia sau alchimia. 


Creştinii ortodocşi nu trebuie niciodată să privească la dascălii lor, la Sfinţii lor 
Părinți şi la toţi Sfinţii lor ca fiind cumva inferiori învăţătorilor şi conducătorilor 
grupărilor religioase apusene sau să creadă că Biserica lor este înapoiată teologic. 
Situaţia este exact inversă. Se mai spune şi că teologia ortodoxă a încremenit în 
veacul al VII-lea, o dată cu moartea Sfântului loan Damaschin, zice-se „cel din 
urmă Părinte Răsăritean al Bisericii”. Faptul că Ortodoxia I-a dat în veacul al XIV- 
lea pe Sfântul Grigorie Palama, unul dintre cei mai străluciți părinți, sau că în 
veacul al XX-lea au apărut teologi de seamă, precum Părintele George Florovski şi 
Părintele Ioannis Romanidis, arată absurditatea unor astfel de pretenții. 


Confesiunile apusene, cu siguranță, au adesea mai mulţi bani decât creştinii 
ortodocşi. Ele se prezintă adesea foarte ademenitor, ţintind îndeosebi spre tineri. 
Sunt gata să se folosească în slujbele şi în emisiunile lor chiar şi de decăzuta 
muzică rock, pentru a capta tinerele minţi. Europa de răsărit, care se deşteaptă 
acum după cincizeci sau şaptezeci de ani de stăpânire comunistă şi de propagandă 
ateistă, a devenit ţinta predilectă a acestor grupări, ce se străduiesc să împiedice 
revitalizarea, creştinismului ortodox în ţinuturile sale istorice. 


În a Doua sa Epistolă către Tesaloniceni, Sfântul Pavel îşi îndeamnă cititorii: Drept 
aceea, fraților, staţi, şi ţineţi predaniile [pe] care le-aţi învăţat, ori prin cuvânt ori 
prin epistola noastră. Această poruncă venită prin pana Sfântului Pavel este de fapt 
a lui Hristos lisus. Trebuie să stăm neclintiți și să ținem Predania Bisericii noastre, 
pentru că această tradiție nu vine de la un om, nu este de la trup și de la sânge, ci 
nemijlocit de la Dumnezeu, prin descoperirea lui lisus Hristos. 


Pr. James Thornton 
Ed. Egumeni fa 





Trad.: Radu Hagiu 





Părintele Constantin Coman - Despre fuga de Dumnezeu și ostilitatea lumii, 
despre puterea lui Dumnezeu şi puterea lumească 


Fuga în Egipt: După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi stai acolo 
până ce-ţi voi spune, fiindcă Irod are să caute Pruncul ca să-L ucidă. Şi 
sculându-se, a luat, noaptea, Pruncul şi pe mama Lui şi a plecat în Egipt. Şi au 
stat acolo până la moartea lui Irod, ca să se împlinească cuvântul spus de 
Domnul, prin proorocul: “Din Egipt am chemat pe Fiul Meu”. 


Iar când Irod a văzut că a fost amăgit de magi, s-a mâniat foarte şi, trimițând a 
ucis pe toţi pruncii care erau în Betleem şi în toate hotarele lui, de doi ani şi mai 
jos, după timpul pe care îl aflase de la magi. Atunci s-a împlinit ceea ce se 
spusese prin Ieremia proorocul: “Glas în Rama S-a auzit, plângere şi tânguire 
multă; Rahela îşi plânge copiii şi nu voieşte să fie mângâiată pentru că nu sunt”. 


După moartea lui Irod, iată că îngerul Domnului S-a arătat în vis lui Iosif în 
Egipt, Şi i-a zis: Scoală-te, ia Pruncul şi pe mama Lui şi mergi în pământul lui 
Israel, căci au murit cei ce căutau să ia sufletul Pruncului. 


Iosif, sculându-se, a luat Pruncul şi pe mama Lui şi a venit în pământul lui 
Israel. Și auzind că domneşte Arhelau în Iudeea, în locul lui Irod, tatăl său, s-a 
temut să meargă acolo şi, luând poruncă, în vis, S-a dus în părţile Galileii. Și 





venind a locuit în oraşul numit Nazaret, ca să se împlinească ceea ce s-a spus 
prin prooroci, că Nazarinean Se va chema. (Matei 2, 13-23) 


R. Rădulescu: De cum a intrat în lumea noastră, a oamenilor, la naşterea 
Mântuitorului Hristos, Dumnezeu S-a lovit de ostilitatea lumii în care a intrat. 
Desigur, Dumnezeu Îşi cunoaşte creaţia, cunoaşte lumea creată de Sine. Îl vedem 
pe Mântuitorul Hristos, ca pe un pribeag, nevoit să plece cu familia în Egipt, pentru 
a se feri de furia lui Irod, care-şi vedea ameninţată poziţia lui de rege. Ostilitatea 
lumii nu s-a manifestat numai atunci, ea este de când Dumnezeu a creat lumea. De 
unde, părinte profesor Constantin Coman, sămânţa de duşmănie faţă de 
Dumnezeu, Cel care a creat, de fapt, lumea? Omul nu-L mai percepe pe 
Dumnezeu ca pe un ocrotitor, ci 1 se împotriveşte. De unde sămânţa potrivniciei, 
de unde gândul acesta de adversitate faţă de Dumnezeu? 


Pr. Coman: Omul are în sine aspiraţia spre absolut şi citeşte dependenţa de 
oricine, inclusiv de Dumnezeu, ca pe o limitare. Aceasta pentru că nu mai are o 
înţelegere clară a ceea ce este Dumnezeu. Aţi spus foarte bine. În firea omenească 
există o adversitate la adresa lui Dumnezeu. Există o fugă a omului de Dumnezeu, 
manifestată în diverse forme, de la cele mai grosolane la cele mai rafinate! Este o 
tendinţă a omului, aproape permanentă şi universală, de emancipare de sub tutela 
lui Dumnezeu. Aceste tendințe ne confirmă starea noastră de cădere. Să ne 
amintim reacţia protopărinților Adam şi Eva, după cădere: au fugit, s-au ascuns de 
la faţa lui Dumnezeu! 


În mod firesc, dacă noi credem şi mărturisim că Dumnezeu este Creatorul şi 
Atoateţiitorul şi sensul ultim al creaţiei şi al existenţei noastre, ar trebui să avem, 
dimpotrivă, o atitudine prietenească, recunoscătoare şi supusă faţă de EI. Lucrurile 
nu se întâmplă, însă, aşa. Omul fuge de Dumnezeu, se ascunde într-un fel de EL, 
asemenea copilului necuminte care se ascunde de părinţi după ce face 
boroboaţe. lar mai târziu vrea să se desprindă de părinți pentru a fi liber şi 
autonom. Nu mă refer la tendinţa firească de desprindere a copiilor de părinţi sau a 
ucenicilor de maeştri. În astfel de situaţii, desprinderea nu este absolută, copilul sau 
ucenicul rămân cu recunoştinţă, cu cinstire, cu respect, cu atenţie şi cu dragoste 
față de părinţi sau de învăţători. 


În om este sădită informaţia împlinirii sale, informaţia standardelor la care trebuie 
să ajungă, informaţie echivalentă cu aspiraţia omului după absolut, cum spuneam. 
Dar el trăieşte în nişte limite. Lumea în care se mişcă el, resursele lui, acţiunile lui, 
gesturile lui sunt atinse de limite, nu sunt absolute. În orice om, însă, există simţul 
aspiraţiei spre absolut. Ea este foarte sănătoasă pentru că omul a fost zidit de 





Dumnezeu ca să ajungă la măsura absolută. Numai că împlinirea acestei aspirații 
nu este imanentă lumii şi creaţiei şi nici firii omeneşti. Împlinirea acestei aspirații 
se realizează tocmai prin împărtăşirea de Dumnezeu, singura existenţă absolută, 
fără limite, fără stricăciune, care are existenţa prin Sine însuşi. Omul „împrumută” 
existența deplină de la Dumnezeu. Fuga de Dumnezeu se datorează percepției 
greşite că Dumnezeu ar însemna dependenţa şi, prin urmare limitare. Lucrurile sunt 
foarte complexe, dar este important ca omul să se cerceteze şi să cunoască de unde 
vine tendinţa de a fugi de Dumnezeu. 


O a treia cauză ţine de starea de păcat sau de cădere a omului. Am să vă dau un 
exemplu elocvent din experiența mea preoțească. Constat de peste 25 de ani, că 
pruncii, copiii vin fără nici o rezervă spre biserică, spre preot, spre orice semn care 
trimite la Dumnezeu; vin cu o oarecare bucurie, cu oarecare entuziasm, chiar şi cei 
care nu au o educaţie religioasă. De îndată ce cresc şi sunt atinşi de căderi, de 
murdării, de gânduri meschine, se retrag şi au rezervă faţă de tot ceea ce trimite la 
Dumnezeu. Oamenii adulţi cu atât mai mult. Când întâlnesc un preot pe stradă, nu 
ştiu pe unde să-l ocolească, tocmai pentru că preotul este un semn care-l trimite 
imediat cu gândul la Dumnezeu. Starea de păcat, conştiinţa păcatului, a faptului că 
face lucruri potrivnice propriei sale firi, îl face să se ruşineze şi să-l mustre 
conştiinţa. 


S-ar simţi mai bine dacă nu ar exista pentru el un for absolut de judecată, care se 
activează acum, se activează mai târziu sau la sfârşitul vieţii. Atitudinea potrivnică 
şi de adversitate la adresa lui Dumnezeu este generată de păcat, iar cel mai grav 
este atunci când omul tinde, aşa cum se întâmplă în Evanghelia de astăzi, să ia el 
locul lui Dumnezeu, să devină el centru absolut de putere, de autoritate pentru sine, 
şi dacă se poate şi pentru semenii săi. În această situaţie, desigur, Dumnezeu este 
un concurent redutabil, şi de ce n-ar încerca, amăgindu-se ideologic pe sine sau pe 
ceilalți, să atace conceptul, ideea sau realitatea care se numeşte Dumnezeu. 


R. Rădulescu: Irod, pentru că nu găseşte Pruncul, care avea să devine rege, după 
cum ştia de la magi, purcede la un gest oribil: omoară toți pruncii care ar fi fost de 
vârsta Mântuitorului Hristos, ca să înlăture ameninţarea de care se temea. Are loc 
un masacru al pruncilor nevinovaţi, episod care ne reaminteşte durerea părinţilor 
acelor copii, durerea lumii de atunci. Ne punem întrebarea: de ce a îngăduit 
Dumnezeu acel masacru oribil, deşi putea să rânduiască altfel lucrurile? 
Desigur, Irod este cel care ordonă masacrul, dar Dumnezeu putea să-l împiedice 
pe Irod. De ce nu o face? 





Pr. Coman: Pentru ca să se împlinească Scripturile, după cum interpretează 
Sfântul Evanghelist Matei. Este greu să pătrundem gândurile lui Dumnezeu! Sigur 
că ar fi putut să intervină, cum o face probabil de multe ori, limitând dimensiunile 
răului provocat de oameni. lată, de data aceasta, nu intervine! Probabil, tocmai 
pentru a pune în evidență de ce este în stare omul pentru a-şi păstra puterea. 
Pruncii ucişi de Irod sunt preţul plătit pentru conservarea puterii lumeşti. Irod se 
temea foarte mult ca nu cumva să se fi născut un pretendent la puterea sa regală. 
Profeţii, pe care iudeii îi interpretau în acest sens, spuneau că se va naşte un mare 
conducător, care îi va ajuta să se elibereze de sub presiunea Imperiului Roman şi a 
tuturor captivităților prin care trecuseră. Momentul acesta era identificat cu o 
împlinire a făgăduinţelor vechi-testamentare. Atunci Irod se teme că va atenta 
cineva la puterea sa lumească şi, iată, ce preţ fantastic se plăteşte! 


Setea de putere orbeşte. Pentru a pune mâna pe putere sau pentru a o păstra, 
oamenii sunt în stare de grozăvii. Zilele acestea, comemorăm evenimentele triste 
din 1989. În memoria multora dintre noi exista temerea că, atunci, noua putere a 
făcut multe victime tocmai pentru a se instala şi pentru a se legitima. Victimele au 
fost tineri. Un preţ scump în Ajunul Crăciunului. Nimeni şi nimic nu rămâne 
nejudecat de Dumnezeu. Din păcate, pentru cei care, luptându-se să pună mâna pe 
putere omenească, au făcut asemenea fărădelegi, vor plăti mai devreme sau mai 


târziu. Ar fi mai bine să plătească în moneda acestei lumi, nu în moneda veşniciei, 
dramatică şi mult mai chinuitoare! 


Revenind la întrebarea dumneavoastră, ar mai trebui să vorbim despre libertate, ca 
trăsătură esenţială a existenţei omului. Dumnezeu nu este un dictator. Dumnezeu 
este El însuşi expresia libertăţii, pentru că numai în existența liberă, există 
responsabilitate. Numai întrucât omul este liber, poate fi partener de dialog lui 
Dumnezeu. Tot răul care se întâmplă în lumea asta — şi este foarte mult rău, foarte 
multă fărădelege — nu se întâmplă pentru că Dumnezeu [voieşte], ci pentru că omul 
se manifestă ca persoană liberă. Dacă Dumnezeu ar interveni, ar nimici libertatea 
de exprimare a omului, iar omul nu ar mai avea posibilitatea exprimării în rău, dar 
nici posibilitatea exprimării în bine, adică, nu s-ar mai dezvolta ca persoană liberă. 


R. Rădulescu: Rămânând la adversitatea faţă de tot ceea ce vine de dincolo, de la 
Dumnezeu, dintr-un transcendent neclar uneori, astăzi şi Biserica se confruntă cu 
ostilităţi. Societatea în care îşi desfăşoară activitatea, misiunea, Biserica, 
dumneavoastră ca preot, dar şi creştinii mireni, sunt într-o situaţie ostilă. Mesajul 
sau vorbele lor nu cad bine unora. Există tendinţa de a încasa şi oamenii Bisericii 
această ostilitate, această agresivitate cu care este tratată Biserica de lume. Care 





este atitudinea potrivită în faţa acestei răceli a lumii de astăzi, pentru mesajul lui 
Dumnezeu, pe care îl transmite Biserica? 


Pr. Coman: Adversitatea cumulată a lumii faţă de Dumnezeu se manifestă evident 
față de toţi cei care îşi asumă postura de propovăduitori şi slujitori ai lui 
Dumnezeu. Să ne amintim că Mântuitorul Hristos vorbind ucenicilor Săi de 
misiunea lor viitoare, îi avertizează constant în legătură cu ostilitatea lumii faţă de 
Evanghelie, ostilitatea care l-a vizat întâi pe EI şi, bineînţeles nu avea să ocolească 
pe ucenicii Lui. „lată Eu vă trimit pe voi ca pe nişte oi în mijlocul lupilor!“ (Matei 
10,16). Întâi de toate Biserica, slujitorii Bisericii şi credincioşii Bisericii, cei care 
îşi asumă Evanghelia şi mesajul Mântuitorului Hristos, trebuie să recunoască faptul 
că acest simptom de adversitate este un simptom firesc, este o atitudine firească. 


Nefiresc ar fi ca lumea să nu fie potrivnică Bisericii! Nu o spun eu primul. Profeţii 
din timpurile vechi testamentare, sfinții şi Părinţii Bisericii, dar şi teologi 
contemporani au spus că, numai atunci când Biserica este într-o tensiune evidentă 
cu duhul lumii acesteia, cu traiectoria acestei lumi, care tinde spre autonomie, spre 
suficienţă de sine, numai atunci este semn că Biserica merge pe drumul cel bun. 
Dacă este linişte, atmosferă calmă, acestea sunt semne că Biserica sau 
reprezentanţii Bisericii au făcut un fel de pact cu această lume şi au introdus duhul 
lumesc în Biserică, fenomen care se cheamă secularizare. Potrivnicia lumii este 
semnul acurateţei atitudinii Bisericii şi a slujitorilor ei. Prin lume înţelegem pe 
aceia care trăiesc în duhul lumesc, care consideră lumea şi creația suficientă sieşi şi 
autonomă. Acesta este duhul lumesc cu care Biserica trebuie să fie în permanentă 
tensiune. Este foarte important ce reacție au cei care sunt în Biserică, mai aproape 
de altar, mai aproape de Hristos. Cred că nu trebuie, de nici un fel, să adoptăm 
instrumentarul lumii acestea. Nu trebuie să răspundem cu instrumentele cu care 
oamenii se luptă între ei, instrumentele competiţiei lumeşti. Există competiţii pe 
plan politic, există competiții pe plan financiar, există competiţii pe plan cultural. 
Biserica şi duhul Bisericii sunt altceva. În numele Bisericii şi al Evangheliei 
Mântuitorului Hristos, slujitorii Bisericii şi ai Evangheliei trebuie să facă evidenţa 
aşezarea, atitudinea, raportarea Mântuitorului Hristos faţă de toate, care este una 
smerită, care nu intră în competiţie în termeni lumești. 


Biserica nu este puternică în termeni lumești: economic, politic, diplomatic, 
structural, instituţional, etc. Puterea Evangheliei stă în lepădarea de toate aceste 
instrumente. Mântuitorul Hristos Se naşte în sărăcie şi Se lasă sub presiunea tuturor 
factorilor. Dumnezeu stătea la discuţii cu Irod? Nu! A fugit din calea lui? S-a 
smerit până într-atâta! Aceste atitudini ne pot deveni model. Nu înseamnă că 
neintrând în competiţiile lumeşti, abandonăm lupta. Nu, ci participăm la luptă cu 





instrumentele Evangheliei şi ale Mântuitorului Hristos, care înseamnă lepădarea de 
sine, renunţarea la orice recunoaştere din partea lumii, renunţarea la imagine. 
Lumea trebuie să fie surprinsă că în Biserică lucrurile merg altfel, că se gândeşte 
altfel, că se trăieşte altfel. 


Dar, trebuie să recunoaştem că există foarte multă slăbiciune şi printre noi, printre 
preoţi şi printre credincioşi. De cele mai multe ori există confuzie şi ne lăsăm şi noi 
prinşi de ofertele, de instrumentele luptei lumești. Dar slavă Domnului, că 
Dumnezeu are foarte multă grijă ca în Biserică să nu fie prea mulți oameni de 
neam bun, nici prea mulți oameni cu multă cultură, nici prea mulți oameni 
puternici în sensul lumesc, ci dimpotrivă, cum spune Sfântul Apostol Pavel: 
„priviţi în mijlocul vostru, nu sunt prea mulți de neam bun“, adică socialmente 
foarte bine plasați, nici prea mulţi înţelepţi, adică cu multă ştiinţă de carte, nici prea 
mulți puternici, adică oameni cu acces la frâiele puterii lumeşti. De ce? Pentru că 
acolo unde este neputința omenească, lucrează Dumnezeu. Acolo unde oamenii 
sunt puternici, indiferent despre ce fel de putere ar fi vorba, Dumnezeu îi lasă la 
puterile lor“. 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 





Pr. John Behr: Duminica după Naşterea Domnului 


Apostol: Galateni 1,11-19; Evanghelie: Matei 2,13-23 


Tocmai am prăznuit Naşterea Domnului şi Mântuitorului lisus Hristos, şi cred că 
cei mai mulți dintre noi au sărbătorit, cu anticipare, cu câteva zile sau mai mult 
înainte; şi bănuiesc că încă vom mai sărbători câteva zile... 


Merită să reflectăm astăzi la ceea ce am spus şi am cântat în Biserică în ultimele 
zile, pentru a identifica drumul care ne-a condus la această zi. 


Am cântat mult despre Fecioara care avea să aibă peştera drept loc de naştere 
pentru Cel Veşnic, un aspect la care face trimitere Sfântul apostol Pavel în lectura 
de la apostolul de astăzi, atunci când a spus că Evanghelia propovăduită de el nu 
este după om - concepută de înţelepciunea omenească, de acţiunea omului - ci este 





după Dumnezeu: este de sus, la fel cum şi Hristos însuşi este de sus mai degrabă 
decât de jos (cf. loan 8, 23). 


Am cântat, de asemenea, şi despre înţelepţii care au venit de la Răsărit, fiind 
învăţaţi de o stea să se închine Soarelui Dreptăţii, aşa cum spune troparul săr- 
bătorii. Aceşti înţelepţi nu sunt evrei; ei nu au Legea, totuşi ei sunt conduşi de cele 
din natură la închinarea lui Dumnezeu. Ei au venit la Ierusalim pentru a întreba 
unde avea să se nască „Regele iudeilor“; şi din nou, acest lucru ne duce iarăşi la 
mesajul central al Evangheliei, pentru că „rege al iudeilor” este titlul dat Domnului 
Răstignit. Până aici au putut să ajungă înţelepții, ne-evreii, urmărind steaua, 
conduşi de natură. Apoi li se spune de către cărturari, de cei care au Scripturile, că 
avea să se nască în Betleecem. 


Și acum avem un paradox: aflând din Scripturi, înţelepţii au ajuns să 1 se închine 
Lui, în timp ce aceia cărora li se încredinţaseră poruncile lui Dumnezeu nu 1 s-au 
închinat. Este binecunoscută povestea, atât atunci, cât şi acum: cei care au comorile 
lui Dumnezeu nu fac ceea ce ar trebui. Cărturarii şi fariseii şedeau pe scaunul lui 
Moise, predicând, fără să făptuiască, punând poveri grele, dar neajutând. 


Chiar şi acum, creştinii au primit descoperirea deplină a lui Dumnezeu, într-o lim- 
pezime desăvârşită, o limpezime care face cu atât mai evidentă neglijenţa noastră. 
Ne întoarcem acasă de la Liturghia de Crăciun pentru a mânca, pentru a bea şi 
pentru a ne veseli, oferind cadouri alor noştri, într-un mediu confortabil şi liniştit, 
în loc să împlinim adevăratele jertfe ale Domnului - îngrijirea de săraci şi nevoiaşi 
şi de cei fără adăpost. Cele pe care nu le facem pentru aceştia, după cum ne spune 
necontenit Hristos, pentru Hristos Însuşi nu le facem. 


În lectura de astăzi de la Evanghelie, suntem puși nu doar în faţa neglijenţei noastre 
obişnuite, ci în faţa unei adevărate trădări şi prigoniri. losif este sfătuit într-un alt 
vis (are trei vise) să meargă în Egipt, la fel ca şi celălalt Iosif, marele tâlcuitor de 
vise, care a plecat în Egipt pentru a scăpa de ameninţarea asupra vieţii sale. Mer- 
gând în Egipt, lisus scapă de uciderea pruncilor poruncită de Irod, la fel cum 
copilul Moise a scăpat de Faraon. 


După coborârea în Egipt, după ce în cele din urmă Irod murise, Hristos este chemat 
din Egipt: „Din Egipt am chemat pe Fiul Meu” (Osea 11,1). 


După cum Moise a plecat din Egipt împreună cu poporul său pentru pământul 
făgăduit, la fel şi Hristos revine în pământul lui Israel, pământul făgăduinței, şi 
anume în Galileea, ţinutul neamurilor, pentru ca cei care stăteau în întuneric să 





vadă lumina. Şi mai precis, El merge în oraşul Nazaret, ca să se numească naza- 
rinean, adică, din Nazaret, dar şi sfânt pus deoparte pentru slujirea lui Dumnezeu. 


lisus retrăieşte în propria Sa viaţă istoria poporului Israel. El Se face părtaş 
coborârii lor în Egipt şi ieşirii lor de acolo. De asemenea, putem auzi în lectura de 
astăzi din Evanghelii o trimitere la exilul în Babilon, în cuvintele de la Ieremia 
despre Rahila care îşi plânge copiii (ler. 31,15). 


În această lumină, lisus nu este doar „Fiul lui David, Fiul lui Avraam“, aşa cum Îl 
descrie Matei, ci Fiu al lui Dumnezeu, încuviinţat de proroc: „Din Egipt am chemat 
pe Fiul Meu”. El este Cel care „va mântui pe poporul Său de păcate”. 


Acest model de coborâre şi urcare, umilință şi slavă, se găseşte pe parcursul 
întregii Biblii, cel mai evident, bineînţeles, în Pătimirea lui Hristos. 


Coborârea şi urcarea marchează, de asemenea, şi trecerea dintre Crăciun şi Teo- 
fanie, între naşterea Pruncului neajutorat, ascuns într-o peşteră, şi arătarea Sa ca 
Dumnezeu la Botezul Său şi începutul vestirii împărăției. 


Dacă vrem să fim capabili să auzim aceasta, să primim mântuirea pe care o aduce, 
trebuie să fim încă şi mai atenţi. 


Când Irod moare, îngerul se arată lui Iosif spunându-i: cei care căutau să ia viaţa 
pruncului au murit. Cei - la plural, pentru că nu era doar regele nebun Irod, ci şi 
cărturarii şi mai marii preoţilor care le-au spus înţelepţilor unde avea să Se nască 
Hristos. Mai mult decât atât, aşa cum a precizat Matei mai devreme, „tot leru- 
salimul” fusese tulburat de vestea despre Hristos. 


Acesta este înţelesul de care depinde şi în funcţie de care se înţelege Evanghelia de 
astăzi. Acest aspect este adus la lumină atât de clar de cuvintele Sfântului apostol 
Pavel din Apostolul de astăzi. Vorbind despre el însuşi, Pavel a spus că a fost pus 
deoparte, dinainte de a se fi născut, pentru Dumnezeu. Și totuşi, el nu a avut nevoie 
de Dumnezeu! Era mulțumit cu dreptatea sa; era râvnitor pentru ea, prigonindu-i pe 
cei despre care credea că distrug ceea ce considera el ca fiind sfânt. Pavel este 
chemat de Dumnezeu abia când poate să realizeze pe cine prigoneşte de fapt. Este 
numit exact ca unul care prigoneşte pe lisus: „Eu sunt lisus, pe care tu îl pri- 
goneşti“, prin lumina care l-a orbit i se spune să meargă la Damasc (Fapte 9, 5). Şi 
apoi este vindecat de Iisus, care lucrează prin unul din mădularele Sale prigonite. 





Astfel, spune Sfântul apostol Pavel, el a fost chemat prin harul lui Dumnezeu, care 
a binevoit să descopere pe Fiul Său în mine - pentru că acum Hristos trăieşte şi 
vorbeşte în Pavel. 


La fel şi cu noi. Doar atunci când ne asumăm partea noastră - că şi noi facem parte 
din Ierusalimul care L-a prigonit pe Hristos, noi care nu doar că deținem cuvintele 
lui Dumnezeu, ci mai şi pretindem că ştim ce semnifică ele, totuşi continuăm să 
neglijăm ceea ce spun ele - abia atunci vom putea primi Evanghelia mântuirii ca 
ceva mai mult decât o simplă informaţie despre ce s-a întâmplat acum două mii de 
ani. Pentru că abia atunci vom avea nevoie de ea! 


Haideţi să luăm aminte la modul în care facem parte din Ierusalim, prigonindu-L 
pe Hristos, împingându-L în Egipt şi în cele din urmă pe Cruce, de fiecare dată 
când ne punem pe noi deasupra lui Dumnezeu şi deasupra semenilor noştri, ca să 
putem auzi că ceea ce a făcut EI este pentru noi şi pentru mântuirea noastră. Pentru 
că dacă putem învăţa să Îl vedem pe Hristos astfel, atunci vestea cea bună este că 
vom începe să ne împărtăşim şi de Învierea Lui, nemaitrăind pentru noi înşine, ci 
pentru EI, astfel încât Hristos Se va naşte cu adevărat şi Se va arăta - întru noi. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an”, Editura Doxologia, lasi, 2016) 





Arhim. Nichifor Horia - Predică la Duminica după Naşterea Domnului (2013): 
Cum lucrează Dumnezeu în lume şi cui Se descoperă? Cum să ne rugăm, 
încredinţându-ne Domnului, încă de dimineaţă? Cum ni se deschid ochii? 


Naşterea Ta, Hristoase, Dumnezeul nostru, răsărit-a lumii Lumina cunoștinței; că 
printr-însa cei ce slujeau stelelor, de la stea s-au învăţat să se închine Ție, Soarelui 
dreptăţii şi să Te cunoască pe Tine, Răsăritul cel de sus, Doamne, slavă ie. 


Iubiţi credincioşi, în această duminică, prima după Naşterea Domnului, prin Sfânta 
Scriptură, Biserica ne cheamă să învăţăm cum cunoaştem pe Dumnezeu, cum Se 
descoperă Dumnezeu prin însăşi naşterea Sa poporului celui dreptslăvitor, celui ce 
crede în El, cum lucrează Dumnezeu în istorie. Pentru că, iată, ceea ce am citit 
astăzi în Evanghelie este o pagină din istorie, un timp pe care poporul Israel şi 
oamenii acelui timp l-au trăit, şi fac mărturisire despre acest timp. 


Noi, astăzi, cunoaştem pe Dumnezeu şi mulți în rugăciunile noastre simţim, poate, 
în aceste zile de praznic, o bucurie adâncă, pe care numai Domnul o poate da. Un 
om, poate, retras, departe de zgomotul lumii, începe să înţeleagă, dacă este atent în 
rugăciune, cu ce stare se apropie duhurile cele viclene de om: de tulburare sau de 
frică paralizantă sau poate de mândrie, care întoarce pe om spre sine însuşi şi cum 
se apropie îngerul Domnului de om: cu ce bucurie care se descoperă sufletului. ŞI, 
încetul cu încetul, omul începe să înţeleagă în chip desluşit apropierea, pe de o 





parte, a îngerilor lui Dumnezeu, pe de altă parte a duhurilor celor viclene. lată că 
Dumnezeu Se descoperă sufletului pe măsură ce acesta începe să recunoască 
lucrarea lui Dumnezeu în viaţa lui şi în istorie. 


Dar în momente precum acesta, al Naşterii Domnului, au fost suflete care au 
înţeles taina care a cutremurat cerul şi pământul în chip deosebit: Maica Domnului, 
dreptul losif, Sfânta Elisabeta... Vedem că Maicii Domnului, în momentul în care i 
s-a făcut descoperire de începutul mântuirii noastre, de taină întrupării lui 
Dumnezeu, acest cuvânt i-a fost dat ca taină şi a înţeles lucrul acesta. Negreşit că 
Iosif o va fi întrebat din priviri, nu ştim dacă şi cu cuvântul, ce se întâmplase, că 
cea care era logodnică a lui, nefiind atinsă de el, se descoperea lui purtând în 
pântece, semnul femeii care a cunoscut taina nunţii. Și acestor întrebări negreşit că 
Maica Domnului nici nu avea cum să răspundă, cum să explice, losif însuşi nu 
avea cum să înţeleagă o asemenea taină şi probabil că fără cuvinte, doar privirea în 
pământ era cea care dădea nevinovăția ei şi poate şi o pace a inimii care i se 
transmitea lui losif, pentru că, văzând acestea, nu urmau prescripţiilor Legii, care 
cerea ca atunci când o femeie este vădită de adulter — iar cea care era logodnică 
purta în pântece — atunci cel ce nu o dă comunităţii spre a fi lapidată, ucisă cu 
pietre, se face complice cu păcatul ei. ŞI, totuşi, losif nu se speria atât de 
prescripția Legii, cât de gândul de a nedreptăți pe Maica Domnului, a cărei 


nevinovăție 1 se transmitea într-un anumit chip nevăzut. 


Și atunci îngerul Domnului îi vesteşte ce avea să facă şi îi vesteşte că ceea ce Se 
zămislise în pântecele Maicii Domnului nu era rod al păcatului, ci, din contră, 
început al mântuirii şi întruparea lui Dumnezeu, de neînțeles pentru om atunci. ŞI, 
iată, Maica Domnului şi dreptul losif şi Sfânta Elisabeta duc mai departe această 
taină în lume, în timp ce oamenii trăiau, unii îngrijoraţi, alții plini de ură, alții plini 
de nemulțumiri şi răzvrătiri, alții preocupaţi de griji obişnuite... 


Vine momentul Naşterii şi însăşi Naşterea era aproape de neînțeles, pentru că Cel 
ce Se năştea era Fiul Celui Preaînalt şi Însuşi Dumnezeu adevărat. Şi e o naştere 
simplă, într-un grajd, aproape de nebăgat în seamă. Într-o casă împărătească, într-o 
casă de om bogat, când se naşte un prunc, mulțime de prieteni, unii din dragoste, 
alții din linguşeală, alţii ca să se bage în seamă, vin să heretisească pe cel nou- 
născut şi pe părinţii acestuia. lată, la Maica Domnului nu vin nici bogaţii acestei 
lumi, nici rude deosebite, dar vin, trimişi de îngerul Domnului, păstorii, cei care, în 
curăția inimii lor, primesc descoperire a tainei ce se întâmplă şi vin magii, care nu 
aveau acest înţeles al unei vrăjitorii, ai unei iscodiri a planurilor lui Dumnezeu, ci a 
celor care cu înţelepciune omenească, căutau să descopere tainele lui Dumnezeu şi 
cărora Dumnezeu le descoperă taina cea mare ce se întâmplă. Şi ştim că, în chip 





minunat, steaua îi însoțea, descoperindu-le locul Naşterii Domnului, vrând să 
ajungă la Prunc. 


Însăşi steaua, arată Sfântul loan Gură de Aur, nu era o stea obişnuită; întâi că ea 
atrăsese magilor atenţia pentru că avea un alt traiect decât al stelelor obişnuite, apoi 
pentru că ea se făcea cunoscută magilor şi pe timp de zi. Pentru că ei nu puteau 
merge decât în chip deosebit ziua, când puteau urmări steaua. Apoi, în timp ce 
magii se odihneau, steaua nu-şi continua călătoria, ci, când aceştia se trezeau, ea li 
se arăta lor şi continuau drumul în chip desluşit. 


Și, tot de la Dumnezeu, în momentul când ajung în cetatea împărătească, 
nemaivăzând semnul povăţuirii lor, magii întreabă: Unde este să Se nască Hristos? 
Pentru că am văzut steaua Lui de la răsărit şi am venit să ne închinăm Lui, Regelui 
iudeilor, Celui Ce S-a născut. 


Și acest cuvânt a tulburat poporul şi pe cărturarii iudelor, care ştiau că acestea sunt 
semne ale venirii lui Mesia, dar a tulburat, mai ales, pe Irod, care, auzind cuvinte 
că naşterea Regelui iudeilor îşi vede ameninţat tronul. Irod, cel ce uzurpase tronul 
Iudeii, neavând seminţie împărătească, a asasinat şi astfel a devenit împărat, devine 
temător, cum temător a fost toată viaţa lui, ucigându-şi câţiva fii, ucigându-şi prima 
soţie, pe care o iubise şi pe fratele acesteia. Irod sigur că, auzind aceste cuvinte, se 
tulbură şi-şi simte puterea omenească ameninţată, aşa că, auzind aceste cuvinte, nu 
pune multe întrebări magilor, pentru a nu trezi suspiciuni, ci îi îndeamnă să 
meargă, să cerceteze cu de-amănuntul despre Prunc şi apoi să-i vestească şi lui 
unde este Pruncul, ca, mergând, să se închine şi el. 


Magii, cu inima bucuroasă, cu o bucurie care dă simplitate şi încredere inimii, nu 
înţeleg vicleşugul lui Irod. Atunci când omul are bucurie de la Dumnezeu şi 
fericire, atunci nu bănuieşte în cel de lângă el vicleşug şi minciună, chiar dacă 
acela urzeşte aşa ceva, pentru că inima lui este plină de bucurie. Magii îl 
încredinţează pe împăratul Irod că aşa vor face, iar Irod îi crede, gândindu-se încă 
de acum cum să-L omoare pe acel Prunc, aşa cum a uzurpat tronul Iudeii. 


Am citit la Apostol despre întoarcerea de la prigonirea creştinilor a lui Saul, cel ce 
avea să devină marele dumnezeiesc Pavel, Apostol şi luminător al neamurilor. Şi 
Biserica pune faţă în faţă aceşti doi prigonitori: Irod pe de o parte şi Saul, cel 
devenit Pavel, pe de altă parte. Iată, şi într-un caz şi în altul, Dumnezeu putea să Se 
apere — gândindu-ne într-un fel omenesc. Irod putea să moară chiar în momentul în 
care a rostit aceste cuvinte viclene şi urmărea a-şi pune în aplicare planul viclean; 
Pavel putea să fie oprit de la prigonirea creştinilor într-un anume fel; ba Irod însuşi 





putea fi oprit de oştire de îngeri sau Domnul să fi întors pe oameni împotriva lui, 
Irod putea fi oprit. Dar nimic din toate acestea n-a lucrat Domnul. Libertatea şi a 
unuia şi a celuilalt, în Pavel lucrează luminarea şi întoarcerea la adevărata credinţă, 
pentru că sufletul lui nu întru viclenie, ci întru neştiinţă lucra prigonirea creştinilor 
şi vrând să lucreze cele ale lui Dumnezeu, iar pe Irod îl vădeşte înţepenit în 
lucrarea lui, pentru că nimic nu avea să-l schimbe din toată alegerea lui cea rea şi 
vicleană. 


Un istoric al timpului nostru spunea că Irod a ajuns la tron ca o vulpe, viclenind şi 
uzurpând, a trăit ca un lup, ucigând pe toți cei ce i se împotriveau — sau, în 
închipuirea lui, păreau că 1 se împotrivesc — şi a murit ca un câine, pentru că la 
puţini ani după Naşterea lui Hristos, Irod s-a îmbolnăvit de o boală grea, 
asemănătoare unui cancer în zilele noastre, dar mult mai cumplită, pentru că viermi 
şi puroi ieşeau din trupul lui, încât chiar cei ce îl îngrijeau erau scârbiţi de aceasta. 
lată că acest eveniment al morții, Dumnezeu putea să îl pună în legătură cu însuşi 
planul lui distrugător, planul lui care se împotrivea semnelor dumnezeieşti 
descoperite de magi, de păstori, însă Dumnezeu vrea ca şi prin libertatea pe care 1- 
o dă, Dumnezeu să-i lase chip de întoarcere, de pocăință. Poate chiar şi aceste 
cuvinte, de a se închina Regelui iudeilor, Regelui Celui adevărat, Celui ales de 
Dumnezeu, Care este Hristos, poate că şi acestui cuvânt Dumnezeu îi dă libertate 
de a prinde viaţă, atunci când Irod vrea. 


Și iată că acest a vrea ne este pus tuturor în faţă astăzi, să înţelegem cât de mare 
lucru este ca să vrem să împlinim cuvântul lui Dumnezeu, să-l păzim şi să 
cunoaştem cuvântul lui Dumnezeu, şi să punem aceasta în rugăciunea noastră, în 
dorul nostru de Dumnezeu. Atunci când ne trezim dimineaţa risipiţi sau cu gânduri 
nestatornice sau neputincioşi a ne trezi, după cum am vrea, mai devreme, să cerem 
lui Dumnezeu puterea de a face voia Lui, pentru că sufletul nostru doreşte şi se 
încredinţează Lui. Şi acestor cuvinte, şi acestui gând, Dumnezeu adaugă puterea 
Lui, dând nouă să lucrăm nu precum Irod, nici precum Pavel, când prigonea pe 
creştini, ci precum Maica Domnului a lucrat, precum dreptul Iosif a lucrat în acest 
plan al mântuirii oamenilor. 


Aşadar, spuneam că în peştera Naşterii n-au venit să se închine nici bogaţi mari, 
nici rude împărăteşti, ci mai mult decât atât: cei povăţuiţi de Însuşi Dumnezeu, 
păstorii cărora îngerul le descoperise puterea tainei şi magii, care erau încredințaţi 
că ceea ce trăiau, bucuria descoperirii lui Dumnezeu, nu era o bucurie oarecare, ci 
era un început de schimbare a lumii. Şi vedem că magii sunt în continuare călăuziţi 
de stea şi se închină Pruncului Celui Unul-Născut. 





La puţin timp după aceasta, când Maica Domnului primise închinarea păstorilor şi 
darurile magilor şi înţelesese încă o dată cât de gingaş şi tainic lucrează Dumnezeu 
în istorie, la puţin timp după aceasta, losif primeşte poruncă în vis să plece în 
Egipt, pentru că Irod începea să-şi coacă planul uzurpator iarăşi, acela de a căuta 
să-L omoare pe Prunc. Şi losif ia pe Prunc şi pe mama Lui şi înţelegem că, fără 
prea multe explicaţii nici de la înger, nici de la Domnul, cu încredințare, Iosif 
porneşte spre Egipt într-o adevărată bejanie, lăsând poporul pe care-l cunoştea, în 
care se născuse şi crescuse, spre a împlini cuvântul îngerului de a păzi pe Pruncul 
Unul-Născut. 


ŞI, cum am spus, deşi altfel putea să lucreze Dumnezeu în istorie, El lucrează încă 
de la început smerit, tăinuit, descoperindu-Se numai celor ce au ochi de văzut, 
urechi de auzit, celor ce lucrează cu adevărat ei înşişi cuvântul lui Dumnezeu. 
Punându-ne faţă în faţă schimbarea lui Saul, cel devenit Pavel, cu împietrirea lui 
Irod, Biserica ne învaţă că şi astăzi Dumnezeu lucrează asemenea în istorie. 


Trăim, de cele mai multe ori, îngânduraţi, în propriile noastre griji, cu o supărare 
pe care ne-a făcut-o cineva, o sărbătoare la care ne-am gândit îndelung cum ne 
vom bucura, cum vom pregăti masa sau griji pe care le avem şi nu avem ochi să 
înţelegem de multe ori lucrarea lui Dumnezeu alături de noi, lucrare a lui 
Dumnezeu Care vrea să ni se facă cunoscut, Care vrea să ne facă împreună- 
lucrători la taină pe care Domnul o lucrează lângă noi. Și, pentru că noi nu avem 
puterea aceasta de a se deschide ochii noştri, precum ai lui Luca şi Cleopa, care 
sunt închişi atunci când nu-i descoperă Însuşi Dumnezeu, înţelegem din 
Evanghelia de astăzi că trebuie s-o cerem; s-o cerem în rugăciunea cât mai atentă şi 
care zdrobeşte acest zid al propriului nostru zumzet de fiecare dată: gânduri care 
torc în jurul nostru precum o muzică ameţitoare a sirenelor ce căutau să-l 
îndepărteze pe Ulise de la drumul spre Itaca, spre care mergea. Și acestui zumzet 
noi trebuie să-i alăturăm zumzetul rugăciunii: 


Doamne lisuse Hristoase, Cel ce Te-ai făcut cunoscut oamenilor, Cel ce Te-ai 
născut, Cel ce întru smerenie ai împlinit planul mântuirii Tale, ajută-mă să 
înțeleg lucrarea Ta smerită în ziua de astăzi în viaţa mea, în ţara şi oraşul în 
care trăiesc, ajută-mă să înţeleg puterea jertfei Tale, ajută-mă să mă bucur de 
Tine şi Să aştept cu adevărat viaţa veacului ce va să fie şi învierea morţilor. 


Atunci când această rugăciune va stărui în inimile noastre, asemenea lui Saul şi noi 
vom vedea lumina lui Hristos, care ne va întoarce de pe drumul rătăcirii noastre şi 
nu ne vom împietri ca Irod în vicleşugul şi planul ucigaș de suflet. 





Vedem că moartea lui Irod, la mai puţin de doi ani de la Naşterea lui Hristos, o 
moarte cumplită, spre înţelegere celor ce pot înţelege cuvântul Psalmistului, că pe 
ucigaş şi pe viclean îl urăşte Domnul. Uciderea şi viclenia sunt urâciune înaintea 
lui Dumnezeu. Aceştia par să propăşească, precum Irod, care avea o putere 
lumească, dar, deşi Dumnezeu îngăduie această putere în lume, aceasta nu face 
decât să dea celor înţelegători înţelepciunea de a cunoaşte că Hristos, Cel ce S-a 
smerit, ne cheamă şi pe noi asemenea Lui, să ne smerim, să ne încredem în 
purtarea Lui de grijă. Vedem că Domnul nu a pornit război cu Irod, dar, pe de altă 
parte, nu a lăsat-o pe Maica Domnului, nici pe Pruncul Hristos, nici pe dreptul 
Iosif, în cursa intrigilor lui. Vedem că Domnul nu a făcut semne ca întreg poporul 
să fi venit şi să fi îngenuncheat înaintea Fiului lui Dumnezeu Celui Unul-Născut,; 
dar vedem că pentru cei cu inima curată S-a descoperit şi aceştia au fost uimiţi şi 
pătrunşi de taina lui Dumnezeu. Vedem că Domnul nu a făcut să se cutremure 
marii cărturari şi împărați ai veacului în faţa lui Hristos propovăduind, dar a făcut 
ca 12 apostoli cu inimile curate, întru simplitatea inimii să-l urmeze şi să lucreze 
împreună cu El. 


Aşadar, deşi Domnul întru smerenie lucrează în istorie şi în viaţa noastră, 
înţelegem că poartă de grijă până la ultimul fir de păr celor ce-şi pun nădejdea în EI 
şi astăzi, şi prin Evanghelia ce ni s-a citit, ne descoperă că lucrarea Lui, după cum 
spune, va fi până la sfârşitul veacurilor, aşa cum se termină Evanghelia după 
Matei: lată, Eu sunt cu voi până la sfârşitul veacurilor, adeverind că este cu noi, că 
ştie necazurile noastre şi crizele în care trăim, adeverind că învierea noastră va fi 
doar desăvârşită şi deplină la ieşirea sufletului din trup, dar ea începe cu fiecare zi, 
când învăţăm să murim gândurilor pe care le credem, de multe ori şi le lăsăm, cum 
spuneam, să zumzăie în inima şi în mintea noastră, nelepădându-ne de ele, 
adeverindu-ne că în fiecare zi noi înviem propriilor gânduri, propriilor slăbiciuni, 
spre a ne descoperi, gândind la EI, împărtăşindu-ne de puterea Lui, de dragostea 
Lui şi nu mai puţin, de smerenia Lui. 


Ne pregătim de întâmpinarea unui alt mare praznic, de asemenea al descoperirii lui 
Dumnezeu oamenilor, cel al Botezului Domnului, şi de aceea s-au citit două 
Evanghelii azi. Să cerem de la Dumnezeu puterea ca Dumnezeu, Cel Ce ni S-a 
descoperit, să ne dea şi în zilele de praznic ce au rămas, ale Naşterii Lui şi mai 
ales, în timpul marelui praznic al Bobotezei, înţelegerea celor minunate care s-au 
petrecut în timpul în care S-a arătat în trup şi faptul că, în zilele pe care le trăim, 
acelaşi har vrea şi poate să ni-l împărtăşească, dacă şi noi, asemenea Maicii 
Domnului, vom striga: lată roaba Domnului/iată robul Domnului, fie mie după 
cuvântul Tău, dăruieşte-mi, Doamne, ca planul Tău cel smerit şi binecuvântat să fie 
împlinit şi prin mine, şi gândul pe care Tu îl ai cu sufletul meu şi cu trupul meu în 





această istorie, să se împlinească desăvârşit spre slava Ta, spre învierea sufletelor 
noastre în Împărăția Ta. Amin”. 





Sub acoperământul aripilor tale ... - Predici la Duminica după Naşterea 
Domnului. Fuga din faţa prigoanei lui Irod. Dureroasa îngăduinţă a lui 
Dumnezeu şi consecinţele alegerilor noastre răzvrătite 


(Fuga în Egipt, desen iconografic de Gabriela Mihăiţă David) 

Şi a zis Domnul către Samuel: “Ascultă glasul poporului în toate câte îţi grăieşte; 
căci nu pe tine te-au lepădat, ci M-au lepădat pe Mine, ca să nu mai domnesc Eu 
[pese se le 


i se se 


Predică la Duminica după Naşterea Domnului a Arhimandrit Nichifor Horia - 
28 decembrie 2014: Ingăduinţa lui Dumnezeu şi consecinţele alegerilor 
noastre răzvrătite 


Iubiţi credincioşi, în Evanghelia ce s-a citit azi, în prima duminică de după Naş- 
terea Domnului, Biserica ne pune înainte un eveniment: fuga Mântuitorului Hristos 





în Egipt din faţa prigoanei ucigaşe a lui Irod. Vedem, pe de o parte, că magii L-au 
recunoscut în chip minunat pe Cel ce era Împăratul slavei şi Mântuitorul lumii 
pentru că steaua care li s-a arătat avea o traiectorie cu totul deosebită. Magii au 
văzut o stea orientându-se cu totul şi cu totul împotriva legilor acestei lumi, altfel 
decât stelele obişnuite, şi pornesc după ea. 


Înţelegem că, în călătoria lungă pe care au făcut-o, magii s-au poticnit, a fost noa- 
pte, a fost zi, o dată mergeau mai grabnic, altă dată mai încet şi steaua părea că-i 
aşteaptă de fiecare dată, ca apoi, când au ajuns, să se pogoare deasupra peşterii 
unde era Pruncul, arătând în chip lămurit minunea pe care Dumnezeu a descoperit- 
o acestora, minune la care, iată, puterile cerurilor au participat, păstorii, înşişi 
oameni simpli, aveau să primească în descoperire minunea ce se începuse în 
istorie: întruparea Fiului lui Dumnezeu. Şi vedem la puţin timp după plecarea 
magilor la Ierusalim un cuvânt paradoxal: îngerul îi vesteşte lui losif: Scoală-te, ia 
Pruncul şi pe mama Sa, pentru că Irod va căuta să ia viaţa Pruncului. 


Ne întrebăm: dacă Dumnezeu a făcut minunea aceasta a stelei, minune mai presus 
de fire, pe care magii au înţeles-o, le-a vestit păstorilor minunea aceasta pe înţe- 
lesul lor, nu putea face EI minune proslăvită asupra lui Irod? Era nevoie ca Însuşi 
Fiul Său Cel iubit să fugă în chipul acesta din faţa prigoanei lui Irod? 


Ştim din cuvântul Apostolului că orice stăpânire este de la Dumnezeu. Stăpânirea 
lui Irod a fost de la Dumnezeu, înfricoşată stăpânire; Irod şi-a luat tronul prin 
uzurpare, prin ucidere cu vicleşug. 


Spune Iosif Flavius, istoricul din primul secol după Mântuitorul Hristos, că „Irod a 
intrat în împărăție ca o vulpe, a domnit ca un tigru şi a murit ca un câine.” Ca o 
vulpe, pentru că a luat tronul uzurpându-l prin ucidere şi a continuat în acest chip. 
A fost aceasta voia lui Dumnezeu? Mai târziu Irod avea să înnoiască crime înfri- 
coşătoare în popor. A avut zece soţii, pe una singură se pare că a iubit-o cu 
adevărat: Mariam. Pe ea însăşi avea s-o ucidă mai târziu, la insistenţele soacrei 
sale, mama Mariamei, Adriana, avea să-l pună arhiereu pe Aristobul, care avea 
numai 17 ani, cumnatul său. Văzând la scurt timp că acesta câştigase o popularitate 
şi riscă să-i fie ameninţată prin această popularitate însăşi puterea tronului, a dat 
să-l omoare după evenimentele Paştilor, în timp ce făcea baie, punându-i pe 
slujitorii săi să-l înece în baie. Asemenea şi pe soacră şi pe mulţi alţi fii ai săi. 


A fost aceasta voia lui Dumnezeu? Cu siguranţă nu! Ci îngăduinţa lui Dumnezeu, 
îngăduinţa lui Dumnezeu în istorie. Şi în istorie vedem că Dumnezeu lucrează voia 
Lui cu cei ce caută voia lui şi-o lucrează şi îngăduie nedreptăţi și blestemăţii atunci 





când cei ce au puterea acestei lumi îndrăznesc aceasta împotriva lui Dumnezeu. Şi 
toate aceste enormităţi le vedem în istorie atunci, dar şi acum, în zilele noastre, 
văzând războaie nedrepte, și legi nedrepte, şi îmbogăţiri neaşteptate şi ucideri 
mistificate - le îngăduie Dumnezeu ca să înţelegem, pe de o parte, până unde poate 
merge omul fără Dumnezeu, şi vedem, în Evanghelia de astăzi: uciderea pruncilor 
până la a ucide prunci nevinovaţi de 2 ani şi mai în jos, şi să înţelegem că judecată 
nu este un act de cruzime a lui Dumnezeu pentru om, ci o binecuvântare pentru 
lumea aceasta, care, fără judecată lui Dumnezeu, poate merge până la nebunia cea 
mai de pe urmă. lată, Irod îndrăzneşte să ia viaţa pruncilor, nădăjduind că va ucide 
pe Cel despre care auzise că va fi rege al Israelului. Era de înţeles că Pruncul 
despre care auzise va fi fost rege la vârsta maturității, mai era mult până atunci, dar 
însăşi ideea îl sperie pe Irod şi face acest act necugetat. Putea Dumnezeu atunci să 
fi întors inima ostaşilor față de un asemenea act, dar poporul era sub presiunea 
aceasta a puterii împăratului, deşi îl urau pe Irod pentru nelegiuirile lui. 


Și iată că se întâmplă aceasta, mulțime de prunci cad sub ascuţişul sabiei, împli- 
nindu-se cuvântul proorocesc: Glas în Rama s-a auzit, plângere şi tânguire multă, 
Rahila îşi plânge fiii şi nu vrea să se mângâie, pentru că nu mai sunt. 


În calendar se pomeneşte de 14.000 de prunci ucişi. Numărul este, cu siguranţă, 


unul simbolic, de mai mult de câteva zeci de prunci de doi ani şi mai în jos nu 
putea fi vorba în cetatea de atunci. Cifra este simbolică, arătând cât de mare va fi 
fost durerea mamelor şi a poporului înmărmurit, şi de neînțeles. 


Și această durere, desigur, a fost ca o înjunghiere în inima lui Dumnezeu, precum 
că o înjunghiere va fi fost toată nedreptatea de la Abel până în ziua de astăzi şi 
toată mucenicia care s-a întâmplat şi Dumnezeu primeşte aceasta prin îngăduinţă. 
Pentru că Dumnezeu suferă cu zidirea Sa, altminteri nu am fi prăznuit nici Crăciun, 
nici Înviere, venirea lui Dumnezeu în istorie ca să pătimească împreună cu omul 
pentru a-l învia şi a-i da înţelegerea că tot ceea ce trăieşte în această viaţă are o altă 
judecată şi o altă finalitate. Capătul acestei vieţi nu este biruinţa lui Irod asupra 
pruncilor, nu este moartea pruncilor, ci învierea lor. 


Irod avea să sfârşească puţin mai târziu într-un mod îngrozitor: îşi făcuse o cetate 
unde voia să îşi încheie socoteala acestei vieţi, însă n-a mai apucat, pentru că o 
boală înfricoşătoare, pe care istoricii au numit-o „boala lui Irod” avea să-l facă 
respingător tuturor oamenilor: din intestine îi curgeau puroi şi viermi. Și spun 
istoricii că nimeni nu putea sta în preajma lui din pricina hidoşeniei şi a mirosului 
greu, văzându-l putrezind de viu. Plus, probabil, „fantomele” crimelor pe care le 
făcuse, care apasă asupra cugetului omului. lată că Dumnezeu, pentru păcate grave, 





face judecată încă din această viaţă şi pedepsirea în acest chip a lui Irod a fost şi ea 
un semnal şi o înţelegere celor ce aveau ochi de înţeles. 


Câţi au înţeles Naşterea minunată a Mântuitorului Hristos în Betleem? Puţini. Dar 
iată că Dumnezeu a vestit-o minunat apostolului care ne-a pus-o în Evanghelie, cu 
toate minunile care au fost. 


Irod avea să sfârşească în drumul său, dar vedeţi că şi în faţa puterii dezlănţuite şi 
nebuneşti a acestei lumi, Dumnezeu îşi duce planul înainte şi îl lucrează, ocrotind 
pe cei ce nădăjduiesc în El. Îngerul Domnului îi vesteşte lui Iosif: Fugi! Ia Pruncul 
şi fugi în Egipt. Şi face cale de scăpare. 


Tot astfel, iubiți credincioşi, lucrează cu fiecare din noi atunci când ne punem 
nădejdea în EI şi înţelegem că scăparea noastră nu va veni din vreo guvernare 
neaşteptată, eventual în urma unor alegeri pe care le facem noi, ci va veni cel mult 
dacă împreună în poporul acesta ne vom ruga cu adevărat şi vom nădăjdui către 
Dumnezeu şi vom striga către Dumnezeu să înnoiască poporul şi să ne dea chip de 
înţelegere dreaptă a poruncilor Lui, încetând uciderile pruncilor în pântecele 
maicilor lor, la fel de îngrozitoare sau mai îngrozitoare decât pruncii ucişi de Irod, 
încetând minciuna pe care o vedem atât de măiestru ţesută împrejurul nostru şi în 
care, de multe ori, noi înşine picăm. 


Aşadar, Evanghelia de astăzi m-a îndemnat să vă vorbesc despre lucrul acesta, 
despre voia lui Dumnezeu, şi îngăduinţa lui Dumnezeu, voia lui Dumnezeu, este ca 
omul să petreacă într-adevăr încă de aici precum în Împărăţia Cerurilor, de aceea 
ne şi rugăm: Vie Împărăţia Ta..., precum în cer aşa şi pe pământ - şi aceasta se 
poate atunci când oamenii sunt uniți într-un cuget în voia lui Dumnezeu. Asta se 
vrea şi se încearcă în mănăstiri, atunci când oamenii se adună într-un cuget în voia 
lui Dumnezeu; şi, cu cât mai mulţi fiind într-adevăr în credinţa aceasta, în acea 
mănăstire va fi un chip al păcii şi al Împărăției. 


Asta s-a împlinit într-o anumită măsură în timpul regelui David, când acesta a fost 
întărit în frică de Dumnezeu şi credinţă, chiar dacă a şi greşit în faţa lui Dumnezeu. 
Poporul, în timpul lui, a propăşit şi a cunoscut frica de Dumnezeu şi dragostea de 
Dumnezeu şi David a rămas cinstit până astăzi în poporul evreu şi e socotit ca 
sfânt. Şi, când s-a vorbit de seminţia lui David, s-a vorbit ca de o binecuvântare a 
lui Dumnezeu. Atunci când oamenii aleg să fie uniţi împreună în Dumnezeu, 
atunci în poporul acela se împlineşte rugăciunea pe care o face: Vie Împărăţia Ta, 
facă-se voia Ta precum în cer, aşa şi pe pământ. 





Suntem chemaţi să împlinim aceasta, iubiţi credincioşi, măcar acolo unde suntem, 
în familiile dumneavoastră, răbdând unui copil sau unui soţ sau unei soacre, 
învăţându-ne să sporim încrederea între noi, să trecem peste orgoliile mărunte, să 
putem, pentru pacea lui Hristos, într-adevăr să împlinim acest cuvânt: precum în 
cer, aşa şi pe pământ, în familiile în care suntem, în mănăstirea în care suntem, 
dacă se poate la locul de muncă unde suntem, în măsura în care depinde de noi, 
mărturisindu-ne cu curaj credinţa, adevărul şi dragostea pe care le vedem împlinite 
pe pământ. 


Închipuiţi-vă ce ar însemna un oraş cum este Iaşiul, care o are pe Sfânta Para- 
scheva ocrotitoare, care o mărturiseşte ca sfântă, se închină ei în fiecare zi atâţia 
ieşeni, ce ar însemna că toți să ţină într-adevăr cuvântul lui Dumnezeu în chip 
desăvârşit; să mă uit în ochii unui om şi să pot avea încredere în orice cuvânt iese 
din gura lui, ştiind că omul acela nu va minţi, pentru că se teme de Dumnezeu, că 
nu va avea vreun ascunziş sau vreun rău sau vreo viclenie în inima lui, pentru că se 
teme de Dumnezeu; nu se va lăsa cuprins de delăsare şi de nelucrare, pentru că se 
teme de Dumnezeu. 


Dar, din păcate, fiecare se amăgeşte, punând confortul său sau nedreptatea crezută 
sau închipuită pe care o are pentru a se apăra pe sine, pentru a se proteja pe sine, 


pentru a lucra mai puţin şi a avea mai mult şi altele asemenea acestora. ŞI de aici 
izvor al răutăţii mai mic sau mai mare. Şi înţelegem că Dumnezeu poate schimba 
lumea atunci când noi dorim voia lui Dumnezeu şi nu ne lăsăm, sărmanii, asupriţi 
de îngăduinţa lui Dumnezeu asupra răului care se manifestă pentru păcatul omului 
şi neînţelegerea lui. 


lată că Dumnezeu n-a vrut să desființeze aparentele puteri ale acestei lumi, slăbă- 
nogita putere a acestei lumi, ci o respectă, fuge din calea lui Irod, deşi Irod avea să 
moară în slăbiciune și stricăciune şi batjocură, dar, în acelaşi timp, Dumnezeu Îşi 
împlineşte planul până la capăt. Hristos S-a născut ca să împlinească tot planul, 
până la capăt, mântuirea tuturor celor ce cred în El. Aşadar, Evanghelia de astăzi 
ne îndeamnă pe de o parte să nădăjduim că Dumnezeu Îşi duce planul până la 
capăt, pe de altă parte să înţelegem că Dumnezeu respectă chiar voia cea stricată a 
omului şi să ne temem de voia noastră cea stricată, de răul pe care-l putem face, 
mai ales atunci când suntem în funcţii de autoritate sau de putere şi putem lua 
hotărâri nedrepte, împovărătoare. 


Am deschis Sfânta Scriptură pentru a vă pune înainte un cuvânt despre ceea ce am 
numit îngăduinţa lui Dumnezeu, pentru că în poporul lui Israel fusese instituția 
judecătorilor şi, înainte de a fi fost primul rege, regele Saul, Samuel a fost jude- 





cător drept şi harismatic, inspirat de Dumnezeu. Dar fiii lui nu i-au călcat pe urme. 
Şi atunci poporul cere un rege. S-a întristat Samuel, pentru că judecătorul era 
chipul judecății lui Dumnezeu pentru poporul Lui, judecătorul era cel ce judeca 
poporul prin prisma cuvântului lui Dumnezeu şi a legii lui Dumnezeu din frica lui 
Dumnezeu. Chiar fiii lui Samuel aveau ca legământ legământul lui Dumnezeu. 
Regele avea să fie ca o alegere a poporului de a se înstrăina de Dumnezeu. 


Şi voi da citire acestui capitol ca să înţelegem îngăduința lui Dumnezeu şi 
începutul unei lucrări care avea să ducă până la Irod a unei puteri îndepărtate de 
Dumnezeu care lucrează în oameni: 

Iar dacă a îmbătrânit Samuel, a pus pe fiii săi judecători peste Israel. 

Numele fiului său celui mai mare era Ioil, iar numele fiului său al doilea era 
Abia. Aceştia erau judecători în Beer-Șeba. 

Dar fiii lui nu umblau pe căile sale, ci se abăteau la lăcomie, luau daruri şi 
judecau strâmb. 

Atunci S-au adunat toţi bătrânii lui Israel, au venit la Samuel, în Rama, 

Şi au zis către el: “Tu ai îmbătrânit, iar fiii tăi nu-ţi urmează căile. De aceea 
pune peste noi un rege, ca să ne judece acela, ca şi la celelalte popoare!” 
Cuvântul acesta însă n-a plăcut lui Samuel, când i-au zis: “Dă-ne rege, ca să ne 
judece!” şi s-a rugat Samuel Domnului. (I Regi, 8, 1-6) 


Omul lui Dumnezeu, de fiecare dată când are o nedumerire sau o întristare sau o 
lucrare deosebită, se roagă Domnului! 


Şi a zis Domnul către Samuel: “Ascultă glasul poporului în toate câte îţi 
grăieşte; căci nu pe tine te-au lepădat, ci M-au lepădat pe Mine, ca să nu mai 
domnesc Eu peste ei. (1 Regi, 8, 7) 


Ce înseamnă să domnească Domnul peste om? Vedem ce a însemnat venirea lui 
Hristos în lume: spălarea picioarelor apostolilor, primirea oricărei înjosiri pentru ca 
să înalțe pe om şi să-i redea chipul demnităţii, pe care dintru început l-a vrut 
întipărit în om, asta înseamnă! 


“Cum s-au purtat ei cu Mine din ziua aceea, când i-am scos din Egipt, până astăzi, 
părăsindu-Mă şi slujind la dumnezei străini, aşa se poartă şi cu tine. Ascultă deci 
glasul lor, dar să le spui şi să le arăţi drepturile regelui, care va domni peste e1”. 


Şi a spus Samuel toate cuvintele Domnului poporului care îi cerea rege: Şi a zis: 
“Tată care vor fi drepturile regelui care va domni peste voi: pe fiii voştri îi va lua 
şi-i va pune la carele sale şi va face din ei călăreţii săi şi vor fugi pe lângă carele 





lui. Va pune din ei căpetenii peste mii, căpetenii peste sute, căpetenii peste 
cincizeci; să lucreze ţarinile sale, să-i secere pâinea sa, să-i facă arme de război 
şi unelte la carele lui. Fetele voastre le va lua, ca să facă miresme, Să gătească 
mâncare şi să coacă pâine. Ţarinile, viile şi grădinile de măslini cele mai bune 
ale voastre le va lua şi le va da slugilor sale. Din semănăturile voastre şi din viile 
voastre va lua zeciuială şi va da oamenilor săi şi slugilor sale. Din robii voştri, 
din roabele voastre, din cei mai buni feciori ai voştri şi din asinii voştri va lua şi-i 
va întrebuința la treburile sale. Din oile voastre va lua a zecea parte şi chiar voi 
veți fi robii lui. Veţi suspina atunci sub regele vostru, pe care vi l-aţi ales, şi 
atunci nu vă va răspunde Domnul”. 


Poporul însă nu S-a învoit să asculte pe Samuel, ci a zis: “Nu, lasă să fie rege 
peste noi, Și vom fi şi noi ca celelalte popoare, ne va judeca regele nostru, va 
merge înainte şi va purta războaiele noastre”. 


A ascultat deci Samuel toate cuvintele poporului şi le-a spus Domnului; lar 
Domnul a zis către Samuel: “Ascultă glasul lor şi pune-le rege!” Atunci a zis 
Samuel către Israeliţi: “Duceţi-vă fiecare în cetatea sa!” (I Regi, 8, 8-22) 


Tot cuvântul nostru, iubiţi credincioşi, toată alegerea noastră Dumnezeu o respectă. 
Să fim atenţi şi cu frică faţă de aceasta, căci ceea ce se lucrează în viaţa noastră şi 
în ţară şi cu copiii voştri poartă, într-o anumită măsură, şi povara propriilor alegeri. 


Într-o mănăstire deosebită, în care se trăieşte foarte frumos, am primit această 
mărturisire: la sfârşitul mesei este această rugăciune ca să binecuvânteze Dumne- 
zeu fărâmăturile ce au rămas, rămăşiţele mesei, şi să le înmulțească. Un frate nou 
venit în mănăstire, căruia nu-i plăceau măslinele, la sfârşitul mesei, glumind, a zis: 
„Să le binecuvânteze Dumnezeu pe toate, dar nu şi măslinele.” Şi toți ceilalți, 
ştiind neputinţa fratelui, au râs ca de o glumă bună, cu îngăduinţă pentru frate. 
Mănăstirea respectivă, fiind pe un teren apropiat de greci, primea aproape în 
fiecare zi măsline de la închinători, veneau şi aduceau cafea şi măsline, că aşa era 
rânduiala. Timp de trei ani de zile nimeni n-a mai adus măsline în mănăstirea 
respectivă. Şi acesta este un fapt real, petrecut în zilele noastre. Părinţii din obşte I- 
au văzut şi l-au văzut cu atât mai mult cu cât stareţul a poruncit să nu se mai 
cumpere măsline, ca să-şi poarte ca un canon ceea ce Dumnezeu le-a dat pentru un 
cuvânt nesăbuit spus aproape la întâmplare. 


Să fim atenţi, dar, în locul unde ne aflăm la tot cuvântul pe care-l grăim, la cele pe 
care le împlinim, că Dumnezeu, Cel ce a lucrat în chip minunat încă de la Naşterea 
Fiului Său lucrează în zilele noastre cu atât mai mult în viaţa celor ce cred în EI şi- 





L mărturisesc, lucrează cele ale adevărului pentru cei ce iubesc adevărul, cele ale 
bucuriei pentru cei ce împart bucurie şi cele ale neputinței pentru cei ce rămân în 
nelucrare. Cum este scris: Cu cel cuvios, cuvios vei fi şi cu cel ales, ales vei fi şi cu 
cel îndărătnic te vei îndărătnici. 


Să ne dăruiască Dumnezeu, iubiţi credincioși, inimă bună, astfel încât să fim aleşi 
în faţa lui Dumnezeu şi să ne alegem unii pe alţii în lucrarea voii Lui, astfel încât 
să trăim încă de pe pământ cuvântul pe care-l spunem în rugăciune: Vie Împărăţia 
Ta, facă-se voia Ta, precum în cer, aşa şi pe pământ. Amin. 





“Irod trăieşte printre noi”. “Stăpânitorii acestei lumi Îl doresc pe Dumnezeu 
afară nu numai din şcolile publice, ci şi din mintea şi din inima copiilor”, 
caută să distrugă chiar Biserica. Lucifer şi Irod - cele două profiluri ale celor 
care conduc lumea de astăzi. Predica părintelui Dumitru Cobzaru 


29.12.2013 


Arhim. Dumitru Cobzaru - Predică la Duminica după Naşterea Domnului, 
27.12.2015 (Catedrala Cluj-Napoca) 


- Egiptul înseamnă refugiu şi robie şi înseamnă, simbolic, însăşi lumea în care 
trăim. Noi suntem refugiaţi şi robi ai acestei lumi, dar Hristos ne-a răscumpărat. 


- “Nu avem cetate stătătoare aici...”. Lumea noastră - pentru creştini - este Impă- 
răția cerurilor, nu este cea de aici. 





- După ce Moise a reuşit să-i elibereze, să-i scoată din robia egipteană pe evrei, 
aceştia, cârtind, tânjeau după căldările de carne egipteneşti, care erau destinate 
robilor: Şi au zis către ei fiii lui Israel: “Mai bine muream bătuţi de Domnul în 
pământul Egiptului, când şedeam împrejurul căldărilor cu carne şi mâncam pâine 
de ne săturam! Dar voi ne-aţi adus în pustia aceasta, ca toată obştea aceasta să 
moară de foame”. 


- Căldările de carne ale Egiptului clocotesc până astăzi în Egiptul care ne robeşte şi 
ne stau în față ca să mâncăm din ele şi cei mai mulţi, din păcate, şi le doresc cu 
voluptate - acestea sunt patimile şi păcatele. 


- În lumea de astăzi păcatul este legiferat şi ne este impus. 


- Irod este o persoană istorică, reală, dar este şi exponentul celor care vor să se 
substituie lui Dumnezeu, a celor care vor să conducă această lume fără Dumnezeu, 
care se consideră ei dumnezei şi nu au lege, nu au conştiinţă. 


- “Ceea ce se întâmplă în lumea noastră: stăpânitorii acestei lumi îl doresc pe 
Dumnezeu afară, nu numai din casele creştinilor, ci şi din inima lor, din mintea lor 
şi din viaţa lor; nu numai din şcolile publice, ci şi din mintea şi din inima copiilor; 
nu numai din Biserică, ci chiar Biserica să o distrugă! Ca să vedeţi că Irod există şi 
trăieşte printre noi! Irod cel de acum 2000 de ani este doar exponentul celor care 
dintotdeauna, în frunte cu diavolul, s-au luptat cu Dumnezeu şi au dorit locul Lui. 
Lucifer şi Irod sunt cele două profiluri ale celor care conduc lumea de astăzi - 
diavolul şi cei fără Dumnezeu sunt cei care conduc lumea fără Dumnezeu. Şi la 
aceasta trebuie să fim foarte atenți. Dar planul lui Dumnezeu nu poate fi zădărnicit, 
nădejdea noastră, a tuturor”. 


- Sfântul apostol Pavel Îl numeşte pe Domnul nostru Iisus Hristos un alt Moise, 
fiindcă EI a venit să ne scoată din robia păcatului şi ne duce la pământul 
făgăduinţei - care nu este altceva decât Împărăţia cea promisă nouă din veci. În 
acelaşi timp, Îl numim Domn şi Dumnezeu - [Stăpân] al lumii şi al oamenilor, ceea 
ce se va vădi mai deplin la sfârşitul veacurilor, când El va reveni şi va restaura 
lumea întreagă, când va fi un pământ şi un cer nou, când se va instaura definitiv 
Împărăţia lui Dumnezeu. 


- Planul lui Dumnezeu nu poate fi zădărnicit de nici o piedică diavolească sau 
omenească. Poate fi amânat, dar niciodată zădărnicit. Aceasta este nădejdea 
noastră, a creştinilor. 





- Dar planul lui Dumnezeu poate şi ar trebui să fie grăbit. Cum poate fi grăbit? Prin 
mijloace duhovniceşti. Noi putem grăbi planul lui Dumnezeu prin viaţa noastră. 
Dacă noi, cât mai mulți, vom reuşi să ne sfințim viaţa, Dumnezeu va grăbi sfârşitul 
acestei lumi... Chiar dacă noi vrem să amânăm acest lucru, el se va întâmpla. Este 
de dorit să vină cât mai repede. Şi o spune Domnul nostru lisus Hristos: Dacă 
Dumnezeu n-ar scurta aceste zile, vor pieri şi din cei aleşi! Să scurteze Dumnezeu 
zilele acelea şi să ne aleagă pe noi, pe toţi, în Împărăţia lui! 





“Irod reprezintă cruzimea lumii, care ucide pe cei nevinovaţi. Pruncii ucişi 
reprezintă şi pe toţi copiii care sunt abandonați, uitaţi, maltrataţi, jertfiți în 
multe feluri pentru scopuri de câştig”. Darul timpului pentru mântuirea 
noastră şi necesitatea de a ne ruga pentru apărarea copiilor expuşi răutăţilor 
lumii 


31.12.2019 


Predică în Duminica după Naşterea Domnului, 29 ianuarie 2019, Sfânta 
Liturghie la Catedrala Patriarhală, Bucureşti - Fugă în Egipt şi uciderea 
pruncilor de către Irod: “Glas s-a auzit în Rama, plângere şi tânguire 
multă...” 


lubiţi credincioşi şi credincioase, Sfânta Evanghelie pe care am ascultat-o este 
Evanghelia din Duminica de după Naşterea Domnului şi această Duminică este 
ultima din anul calendaristic. 


Evanghelia copleşeşte prin întristarea pe care o relatează, şi anume uciderea a 14 
mii de prunci la porunca lui Irod cel mare, care dorea să piardă pe Pruncul nou 
născut, lisus Hristos, Fiul lui Dumnezeu, care a fost profețit ca Mesia, Unsul lui 
Dumnezeu, Împăratul lui Israel. 





Mântuitorul lisus Hristos aduce în lume bucurie pentru cei care au în inimile lor 
puterea iubirii. Însă pentru cei care au în inimile lor iubire de putere, Mântuitorul 
produce teamă şi aceasta explică de ce, plin de teamă şi de invidie, Irod nu suportă 
ca să se nască alt împărat, ca altcineva să îi ia tronul şi el să piardă împărăția. Dar 
dincolo de preocuparea sa de a aduna bogății şi slavă deşartă, Irod reprezintă lumea 
care ucide pe cei nevinovaţi, Irod reprezintă cruzimea lumii, care ucide pe oamenii 
nevinovaţi, cu scopul de a-şi menţine stăpânirea sau influenţa. Şi vedem aici lipsa 
totală de dreptate şi de adevăr a patimii stăpânirii. Irod reprezintă lumea pătimașă, 
care, atunci când are un scop de îndeplinit, face orice pentru îndeplinirea scopului 
respectiv. Cruzimea lui este cunoscută în istorie, el omorând chiar şi pe unii din 
membrii familiei sale deoarece se temea ca nu cumva, careva dintre ei să îi ia 
tronul. 


Și această bucurie a Naşterii Domnului nostru lisus Hristos este foarte curând 
marcată de întristarea prigoanei, astfel că încă de la naşterea Sa, Hristos cunoaşte 
ura şi prigoana unora dintre oameni, de aceea fuga în Egipt este de fapt un exil. Şi 
această fugă în Egipt a fost prevăzută de prorocul care spune: din Egipt am chemat 
pe Fiul Meu. Adică Dumnezeu Îşi cheamă Fiul din Egipt. În general, Egiptul era o 
țară ostilă poporului ales, fiind identificat adesea cu robia sau sclavia. De data 
aceasta însă, Dumnezeu schimbă destinul Egiptului care devine loc de scăpare, loc 
de libertate într-un fel pentru Pruncul lisus şi acest lucru Dumnezeu îl voieşte 
pentru a aduce şi Egiptul la credinţă. 


Aşa se face că, foarte timpuriu după apariţia creştinismului, în Egipt s-a dezvoltat 
cel dintâi monahismul, viața pustnicească. Acolo, în pustia Egiptului a rodit 
evlavia, rugăciunea şi viaţa liturgică. 


Deci chemarea Pruncului lisus din Egipt înseamnă deodată şi chemarea Egiptului 
la credinţa în adevăratul Dumnezeu, în lisus Hristos. Aşa cum se ştie, Egiptul era 
în antichitate o ţară cu o civilizație deosebită. Faraonii, prin piramidele lor au 
simbolizat într-un mod cu totul deosebit dorinţa de nemurire. În concepţia vremii, 
faraonul se asemăna cu Dumnezeu, în afară de faptul că era muritor, iar piramidele 
erau îndreptate spre cer ca un strigăt după nemurire, după viaţa veşnică. Şi astfel, 
Mântuitorul lisus Hristos răspunde acestei aspirații a Egiptului prin faptul că El 
vine în lumea aceasta, este prigonit, este răstignit, înviază şi aduce viaţa veşnică. Fi 
bine, cei mai mari căutători ai vieţii veşnice pe pământul Egiptului, după faraoni, 
au fost monahii care nu s-au mai legat de împărăţia lumii acesteia, ci de Împărăţia 
Cerurilor. 





Deci Irod, care prigoneşte pe Hristos, se multiplică de-a lungul istoriei prin toți 
împărații păgâni care au persecutat Biserica, prin romani, prin otomani ŞI, în 
secolul trecut, de către puterea comunistă atee. Mile de martiri care au pătimit în 
istorie pentru Hristos se aseamănă cu cei 14 mii de prunci ucişi, însă pruncii aceştia 
nevinovaţi nu sunt numai simbolul creştinilor persecutați pentru credința în 
Dumnezeul iubirii, în lisus Hristos, ci pruncii ucişi reprezintă şi pe toţi copiii care 
sunt abandonaţi, uitaţi, maltrataţi, jertfiți în multe feluri pentru scopuri de câştig. Fi 
reprezintă victimele nevinovate ale umanităţii din cauza patimilor egoiste, din 
cauza păcatelor. 


De aceea, şi noi să ne gândim de câte ori am căzut din starea de iubire şi în loc să 
arătăm iubire am arătat nepăsare sau am arătat răutate în jurul nostru, pentru că 
foarte adesea ucidem pe oameni nu numai fizic, ci ucidem şi spiritual, când îi 
vorbim de rău sau când îi urâm. În multe feluri noi ucidem spiritual în jurul nostru, 
de aceea trebuie să ne rugăm mult să ne ierte Dumnezeu pentru tot ceea ce am ucis 
duhovniceşte. Şi să ne dăruiască puterea de a birui răul şi să ne dăruiască puterea 
să fugim de rău atunci când nu ne mai putem lupta cu răul. 


Pruncul lisus ne arată că Dumnezeu Insuşi fuge din calea răutăţilor. Sigur că, mai 
târziu, lisus Hristos a înfruntat răutatea oamenilor până la moartea pe cruce şi apoi 


prin Invierea Sa. De remarcat este faptul că Mântuitorul, după Inviere nu s-a mai 
întâlnit cu nici o persoană din cele care L-au urât pe EL, ci EI s-a întâlnit numai 
cu persoanele care L-au iubit şi au crezut în EL. 


Mântuitorul are puterea de a birui păcatul, iadul, moartea şi răutatea, dar, în ace- 
laşi timp respectă libertatea omului, respectă libertatea noastră şi, foarte adesea, 
Dumnezeu permite situaţii rele, permite situaţii care ne înspăimântă, pentru a arăta, 
pe de o parte, cât de mare este păcatul în lume, cât de bolnavă este omenirea 
pătimaşă, cât de îndrăcită poate deveni puterea, care în loc să apere viaţa, o 
distruge. Şi pe de altă parte, Domnul permite aceste situaţii care ne înspăimântă şi 
vrea să ne arate cât de mult trebuie să ne rugăm pentru ca puterile demonice care 
persecută pe cei nevinovaţi să fie oprite de puterea cea mare a lui Dumnezeu. 


Aşadar, Mântuitorul lisus Hristos, când este copil, fuge din calea răutăților. Sfântul 
şi dreptul Iosif şi Fecioara Maria primesc de la înger sfatul de a fugi din calea 
răutăţilor. Maica Domnului - care este icoana Bisericii - şi Sfântul şi dreptul Iosif - 
care reprezintă pe toți credincioşii care îşi pun nădejdea mai întâi în puterea lui 
Dumnezeu - s-au rugat pentru Prunc. De aceea, trebuie să ne rugăm pentru copiii şi 
tinerii ţării noastre, să ne rugăm pentru ca mulţimea răutăților care vin asupra lor să 
nu poată să îi abată de la calea cea dreaptă. 





lubiți credincioşi, aşa cum am spus la început, Duminica aceasta este ultima 
duminică din anul calendaristic şi în această Duminică să ne gândim la ce am 
săvârşit, bine şi rău, în timpul anului care se încheie şi să ne gândim mai mult la ce 
înseamnă darul timpului pentru oameni. Timpul este măsura devenirii. Ceea ce 
devin, devin în timp. Dumnezeu este deasupra timpului, însă toate făpturile create 
de EI sunt create deodată cu timpul, cresc, rodesc şi de împlinesc în timp, ca 
pregătire pentru viaţa veşnică. Mântuitorul lisus Hristos, deşi este mai presus de 
timp, a intrat în timp la vremea potrivită şi a inaugurat timpul mântuirii. De aceea, 
anii de la venirea Fiului lui Dumnezeu în lume sunt socotiți anii mântuirii şi pe 
inscripţiile bisericilor şi a lăcaşurilor de cultură se marchează de către creştini anul 
mânturii în care s-a zidit biserica sau instituţia respectivă. 


Sfântul apostol Pavel ne arată că fiecare clipă este în credinţă o clipă a mântuirii. 
Într-o clipă noi putem câştiga mântuirea prin pocăință sau într-o clipă putem pierde 
mântuirea dacă moartea ne găseşte nepregătiți. De aceea Sfinţii Părinţi au văzut în 
timp o scară către veşnicie. E ceea ce face ca oamenii, noi, să ne deosebim unii de 
alţii prin felul în care folosim timpul vieţii noastre. Pentru creştini, timpul nu este 
doar o trecere de la o vârstă la alta, ci timpul este o creştere duhovnicească. 
Deodată cu creşterea biologică a omului, dacă timpul este folosit şi ca timp al 
mântuirii, se săvârşeşte şi o creştere duhovnicească. 


Apoi de remarcat este faptul că sunt oameni de aceeaşi vârstă care pot creşte mai 
repede şi mai mult duhovniceşte. Deci există o percepţie fizică a timpului, pe de o 
parte, şi există o percepţie spirituală, duhovnicească, pe cealaltă parte. Aşadar, 
rostul timpului vieţii noastre pe pământ este de a ne pregăti pentru viaţa veşnică, 
Împărăţia iubirii şi a luminii Preasfintei Treimi, să ne pregătim pentru Raiul cel 
frumos. 


Timpul mântuirii înseamnă timpul în care ne întâlnim cu Dumnezeu în lumea 
aceasta, ca apoi să ne întâlnim mai deplin în Împărăţia Lui cea veşnică. Aici este 
timpul pregătirii, timpul pregustării, timpul în care noi primim daruri veşnice ca o 
arvună, dar plinătatea Împărăției lui Dumnezeu o primim la sfârşitul veacurilor, 
când timp nu va mai fi. Timp ca devenire, timp ca trecere de la o stare la alta nu va 
mai fi, ci, în starea în care noi am sfârşit viaţa aceasta, în aceea vom rămâne. Dacă 
am sfârşit viaţa pe pământ în comuniune cu Dumnezeu, atunci rămânem în 
comuniune cu El pentru veşnicie. Dacă am sfârşit viaţa aceasta despărțiți de 
Dumnezeu prin necredinţă şi răutate, atunci rămânem despărțiți de Dumnezeu. 


Deci, iubiţi credincioşi, să vedem fiecare zi pe care o trăim ca pe un dar în plus de 
la Dumnezeu şi o treaptă către Dumnezeu, care, din iubire de oameni, a intrat în 





timp ca pe noi, oamenii, să ne înveşnicească. Printr-o rugăciune, printr-o faptă 
bună, printr-un cuvânt bun, prin citirea unei cărți duhovniceşti, printr-o convorbire 
duhovnicească, printr-o lucrare deosebită care ajută şi pe alţi oameni să mulțu- 
mească lui Dumnezeu, prin toate acestea noi adunăm lumină în sufletul nostru, sau, 
cu alte cuvinte, noi facem roditor timpul vieţii noastre pe pământ. De aceea, în 
rugăciunile Bisericii cerem deodată cu îmbelşugarea roadelor pământului şi cu 
vremuri de pace, cerem ca bunul Dumnezeu să ne ajute să sporim în fapta cea bună 
şi să sfințim timpul vieţii noastre. 


Bunul Dumnezeu, prin rugăciunile Maicii Domnului, ale Sfântului Iosif şi ale 
tuturor sfinţilor martiri să ne dăruiască puterea de a înţelege lucrarea lui Dumnezeu 
în timpul vieţii noastre şi de a simţi mai ales ajutorul lui Dumnezeu când forţele 
noastre nu sunt suficiente. Aşa să ne ajute bunul Dumnezeu. Amin! 





Dumnezeu deranjează, fiindcă vădeşte cine suntem.. Predică la Fuga în Egipt 
şi de ziua Sfântului arhidiacon Ştefan, la Putna, a PS Damaschin dorneanul: 
Înţelepciune şi demnitate în faţa celor care ne sunt potrivnici, dar grijă la 
viaţa noastră și la recunoaşterea bolilor noastre ascunse 


28.12.2020 


Preasfinţitul Damaschin Dorneanul, episcop-vicar al Arhiepiscopiei Sucevei şi 

Ră-dăuţilor despre pilda Sfântului arhidiacon Ştefan şi a Sfintei Familii, care 

a fugit în Egipt de la faţa lui Irod, Duminică, 27 decembrie 2020, Mănăstirea 
Putna: 


Prăznuim astăzi pe Sfântul Ştefan. Şi unde putem fi noi, bucovinenii, de Sfântul 
Ştefan decât la mănăstirea Putna, mai ales la mănăstirea Putna. Îl prăznuim pe 
Sfântul Ştefan, întâiul arhidiacon şi întâiul mucenic şi nu pot, în fiecare an, să nu 
mă gândesc că a pus Biserica această sărbătoare aproape de Naşterea Domnului 
nostru lisus Hristos, a treia zi. 


De ce a treia zi? De ce atât de repede? Parcă voiam să ne mai bucurăm de Naşterea 
Domnului, Crăciunul vine cu multă speranță, cu multă bucurie, cu atmosfera de 
familie, cu daruri împărtăşite, cu masă bogată, cu brad, cu oameni buni, cu inimi 
bune. Atât de repede să trecem în alt registru şi să ne amintim de un Sfânt mucenic, 
de sânge, de prigoană? Parcă au cântat îngerii acum câteva zile Slavă întru cei de 
sus lui Dumnezeu și pe pământ pace, între oameni bunăvoire... Pruncule din 





Betleem, Tu ai venit să ne aduci pace şi bunăvoire între oameni. Atât de repede e 
ură, e răzbunare, e fremătare de mânie? Da. Aşa este. 


A rânduit Sfânta Biserică pomenirea Sfântului mucenic şi arhidiacon Ştefan atât de 
aproape de sărbătoarea Naşterii Domnului pentru a ne arăta că Domnul a venit într- 
o lume care I-a fost şi Îi este ostilă. N-a fost bine primit. Nu I s-au întins mâinile, 
nu I s-au desfăcut braţele, cu atât mai puţin inimile. Şi astăzi suntem şi în duminica 
întâi de după Naşterea Domnului, în care am auzit despre un Irod care tot pentru că 
auzise de un Prunc care l-a stingherit pe el a dat poruncă să fie ucişi toți copiii din 
zona Betleemului care erau, intr-un fel, şi copiii săi, pentru că era poporul lui. 


De ce toate acestea? De ce oamenii S-au purtat atunci şi se poartă şi astăzi cu 
atâta ostilitate faţă de Dumnezeu, faţă de Biserică? Pentru că aceasta a definit 
traiectoria şi viaţa şi ființarea Bisericii de atunci şi până astăzi. De ce? De ce, 
Doamne? Cu ce deranjăm? Tu eşti dragoste, Tu ai venit să aduci pace, bucurie, li- 
nişte; de ce nu Te primesc oamenii pe Tine? Cu ce îi încurci? 


Când vine Dumnezeu, printre altele, ştiţi ce face? Ne vădeşte. Ne arată cine sun- 
tem. Dumnezeu, Adevărul fiind, ne pune în faţă adevăratul chip al nostru şi asta nu 
place. Acesta este un motiv pentru care oamenii care nu vor să se îndrepte se împo- 


trivesc lui Dumnezeu şi li sunt ostili lui Dumnezeu. 


S-a citit acel dialog, acea pledoarie a Sfântului arhidiacon Ștefan în faţa cărturarilor 
şi fariseilor. Ar fi trebuit, la sfârşit, să-l aplaude pe Sfântul arhidiacon Ştefan. Atât 
de bine a vorbit, atât de bine ştia Vechiul Legământ. Le-a tâlcuit cele despre ei, 
despre poporul evreu. Dar cărturarii şi fariseii, cei care se considerau a fi singurii 
stăpâni ai adevărului, singurii cunoscători ai Scripturii, cum au reacţionat? Fre- 
mătau, scrâşneau. Fremătau de mânie în inimile lor: „Vine acesta.. De unde a apă- 
rut acest Ştefan să ne înveţe pe noi şi să ne spună că noi am greşit atunci când L- 
am trimis la moarte pe Acel Iisus din Nazaret căruia el Îi slujeşte? Cine e el să se 
considere asta?” 


Adevărul este că Sfântul Ştefan, când a văzut ce inimi împietrite are în faţă, nu a 
pregetat şi le-a spus direct, fără ocolişuri, cine sunt: „Voi sunteţi netăiaţi la inimă şi 
la urechi şi pururi staţi împotriva Duhului Sfânt”. Pururi staţi împotriva lui 
Dumnezeu. Voi ziceţi că Îl propovăduiţi pe Dumnezeu, ÎL faceţi cunoscut pe Dum- 
nezeu poporului... Nu. Voi staţi împotriva lui Dumnezeu. Le-a arătat cine sunt, de 
fapt. Şi nu le-a convenit. 

A venit Domnul Hristos. Un Prunc. Ce poate să facă un prunc, cu ce poate să de- 
ranjeze un prunc? Şi Irod s-a simţit ameninţat. De ce s-a simţit ameninţat? Pentru 





că auzise el că Acesta s-ar putea să fie un Rege şi tronul lui se clătina. Ce mai face 
Dumnezeul nostru Cel adevărat? Ne zgâlțâie. Nu ne lasă aşezaţi acolo unde noi 
înşine ne-am pus, crezând că aşa suntem şi aşa ne este bine. Dumnezeu nu ne lasă 
în confortul în care nouă ne place să stăm, pentru că ştie că acest confort, de cele 
mai multe ori, un confort lăuntric, un confort mental, o mulțumire a noastră legată 
de felul cum suntem, cum ne descurcăm, este spre pierzarea noastră şi Dumnezeu 
vrea mântuirea noastră. Pentru că de asta a venit: „să Se nască şi să crească, să ne 
mântuiască”. Şi de aceea Dumnezeu incomodează; Dumnezeu deranjează. 


Ce a făcut Irod când a văzut că Acel Prunc îl incomodează? Ce a făcut? A zis: Hai 
să scap de EI! Asta face şi lumea care nu Îl primeşte pe Dumnezeu nici astăzi: 
<Hai să scăpăm de EI; hai să Îl trimitem în Egipt! Încă o dată, du-Te, Doamne, încă 
o dată în Egipt, cu păgânii. Acolo Ți-e locul. Stai, Doamne, în cer, de ce vii aici, pe 
pământ, să ne strici nouă socotelile? Nouă ne e bine aici, lasă-ne cu ale noastre, 
ştim ce avem de făcut!> Să scăpăm de Dumnezeu, să nu-L vedem pe Dumnezeu. 
Icoanele, afară cu ele de pe drumuri, de prin şcoli, de prin instituţii. Să stea acasă! 
Închise! Vreţi să fiţi creştini? Fiţi la voi, în curtea voastră! Să-L izolăm pe Dumne- 
zeu. Să-L punem deoparte. Nu mai punem mâna pe Biblie când jurăm, punem 
[doar] pe Constituţie. Oricum, cel care are reticenţe în a pune mâna pe Biblie îmi 
pun semne de întrebare că, dacă pune mâna pe Constituţie, va şi respecta ce scrie 


într-însa. Mai dureros este altceva, când sunt unii care pun mâna şi pe Biblie şi pe 
Constituţie şi după aceea uită pe ce au jurat. 


Bine, dar rămânem noi, rămâne un Ştefan. Dumnezeu e un smerit, un delicat, El, 
dacă nu e primit cu drag, nu stă cu forţa. Se retrage, Se duce, dă doi paşi înapoi. 
Dar rămân creştinii! Cu ei ce-i de făcut? Cu cei care vor să fie familia între un 
bărbat şi o femeie ce e de făcut? Cu aceştia care spun că ei cred în Dumnezeu ce e 
de făcut? Cu aceştia care duminică, cum era înainte, în vremea regimului comunist, 
voiau să meargă la biserică, ce e de făcut? Noi avem de strâns grâul, avem de cules 
porumbul, ce e de făcut cu aceştia? Păi unii au încercat să ne elimine şi pe noi. Au 
început cu Ştefan. L-au eliminat? Într-un fel, da; l-au ucis cu pietre. A stat şi Saul 
acolo. Dar n-au putut să pună scop Veştii celei Bune pe care Dumnezeu a adus-o. 
Au omorât un om, doi, trei, în primele veacuri ale creştinismului chiar mai mulți. 
Și, totuşi, Biserica a rezistat. De ce? Pentru că oricât ar vrea omul să lupte împo- 
triva lui Dumnezeu, nu-L va putea birui, nu-L va putea elimina. 


De ce vă spun toate acestea, iubiți credincioşi? Vă spun asta pentru a nu trăi în 
ignoranță. Asta este realitatea, acesta este destinul nostru. Să nu ne aşteptăm la 
altceva. Aceasta e viaţa. A fi creştin, în orice vreme, e un lucru nu uşor. Pentru că 
cel care trăieşte creştinismul trebuie să înţeleagă că va avea potrivnicii dinăuntru, 





dinafară, de la oameni, de la demoni, de la el însuşi. Nu e uşor să fii creştin. 
Condiţia de creştin e condiția Mântuitorului, e condiția Sfântului Ştefan. „Dacă pe 
Mine M-au prigonit, şi pe voi vă vor prigoni”. 


Vă mai spun acestea şi pentru a învăţa din ziua de astăzi, că ne aducem minte de 
Fuga în Egipt, cum trebuie să reacționăm noi, cu înţelepciune şi cu demnitate, în 
fața celor care nu ne vor bine. Cu înţelepciune, mai întâi. Ce a făcut mama 
Domnului Hristos, Maica Domnului, cu dreptul Iosif? Au stat în calea mâniei lui 
Irod? Nu. Îngerul s-a arătat noaptea în vis şi i-a zis lui Iosif: Ia-l pe Prunc şi pe 
mama Lui şi mergi în Egipt. 


Au mai fost momente când voiau să-L arunce pe Domnul Hristos de pe culmea 
unui munte şi Domnul a trecut printre ei. Au venit o dată la Domnul Hristos şi I-au 
zis: <Dar Tu nu plăteşti dajdie? Trebuie să dai dare Cezarului!> Domnul Hristos n- 
a spus: <Păi de ce să dau, că Eu sunt Împăratul...>, ci a spus: <Vrea dajdie, vrea 
bani... Du-te, Petre, ia un peşte, ai să găseşti acolo ceva şi dă-le, dacă asta vor.> 
Acesta e semnul înţelepciunii, iubiţi credincioşi. 


Să nu ne risipim energia, puterea, forța lăuntrică în lucruri mici, în lucruri care nu 
merită investiţie foarte multă. Nu vă opuneţi acolo unde nu trebuie să vă opuneți, 


nu staţi împotrivă acolo unde nu trebuie să staţi împotrivă. Lumea îşi urmează 
cursul ei, viaţa socială îşi urmează cursul ei, uneori neutră, alteori potrivnică nouă, 
dar ea, în sine, îşi vede de drumul ei. Noi avem drumul nostru. Se intersectează cu 
acela, dar n-are rost să facem accidente atunci când ne intersectăm. Deci cu multă 
înţelepciune. Vrea Cezarul taxă, îi dăm taxă. A vrut Cezarul stăpânirea să plătim 
amendă pentru că am făcut înmormântarea ÎPS Pimen - în severe condiţii, respect- 
tate bine - am zis să plătim amendă, dacă asta vor. Sărăcim noi pentru 5000 de lei 
pentru ÎPS Pimen? Niciodată. Era ÎPS Pimen pe catafalc în catedrala din Suceava 
şi şase plângeri s-au primit în acele zile, nici măcar n-a fost pus în groapă, că am 
încercat să-i facem o prohodire după cuviinţă şi după cum merită. 


Cu înţelepciune, dar şi cu demnitate, iubiţi credincioşi. Sunt momente în viaţă şi în 
istorie când trebuie să stăm drept, cum a stat Sfântul Ştefan voievodul şi cum a stat 
şi Sfântul Ştefan arhidiaconul. Nu prea plecat capul atunci când nu trebuie plecat, 
atunci când Dumnezeul meu este hulit eu nu pot să tac. Pe mine pot să mă 
batjocorească, pe Dumnezeu - nu. 


Și să ne dea Dumnezeu înţelepciunea să ştim când şi cum şi cu ce inimă să stăm 
drept, să stăm fără de frică, să nu ne ruşinăm, să nu tăgăduim, să nu fugim, să nu ne 
dăm după colţ, să nu fim ca Iuda, trădători, sau ca Petru, în prima lui fază, când... 





„nu Te cunosc pe Tine, Doamne...” Să ne dea Dumnezeu înţelepciunea să ştim 
lucrul acesta. 


Și închei, iubiţi credincioşi, venind la cele mai dinlăuntru ale noastre. N-a venit 
Domnul să mântuiască lumea din afară, ci dinlăuntru să ne mântuiască. V-am spus 
că Domnul, când vine, ne vădeșşte aşa cum suntem, cum nu i-a convenit nici lui 
Irod, nici cărturarilor şi fariseilor care îl ascultau pe Sfântul Ştefan, pentru că îi 
arăta aşa cum sunt. Mare grijă, vă rog. Mare grijă la viaţa noastră. 


Era o poveste cu Albă ca Zăpada, care avea o mamă vitregă şi avea aceasta o 
oglindă - atunci oglinzile erau scumpe, nu ca acum, când te întorci şi dai numai de 
oglinzi prin casă. Şi se uita împărăteasa aceea, mama vitregă, la oglinda aceea 
fermecată: oglindă, oglinjoară, cine-i cea mai frumoasă din ţară? Întrebăm şi noi 
asta de multe ori. Poze frumoase puse pe Facebook - arătăm în afară numai ceea ce 
ne place nouă, ne e drag de oamenii care spun: ce bine arăţi, ce casă ţi-ai făcut, ce 
bun discurs ai ţinut, ce slujbă frumoasă aţi ţinut, Preasfinţite! O, ce ne e drag de 
oamenii aceştia care ne vorbesc de bine, care ne pun în faţă lucrurile frumoase, 
unele dintre ele adevărate. 


Dar dacă am întreba noi altă oglindă, oglinda pe care Dumnezeu a venit să ne-o 


pună în faţă, oglinda din Scripturi, oglinda din pilda sfinților: oglindă, oglindă, 
Doamne oglindește, cum sunt eu acum? Pe unde mă aflu eu acum? Dacă ar veni 
odată Sfântul Ştefan şi mi-ar spune în față cum sunt cu, aş face ca acei farisei şi 
cărturari, aş fremăta şi-aş zice: “dar de ce vii tu să-mi spui ceea ce nu-mi convine 
să se ştie, ceea ce eu fardez, ceea ce eu ascund?”? Sau aş zice: „aşa este, nu stau 
bine!”? 


Dar mare lucru este, iubiţi credincioşi că pentru a putea fi vindecat mai întâi tre- 
buie să ştii că eşti bolnav, că dacă te duci la spital când cancerul a ajuns în stadiul 
patru sunt slabe şanse să te vindeci. Dar dacă cineva ţi-a spus, un doctor, de suflete 
de data aceasta, printr-un cuvânt, Doctorul de suflete Cel Adevărat, Domnul 
Hristos, prin cuvântul Scripturii, sfinţii prin pilda lor, arătându-ți cum trebuie să 
trăieşti, şi noi nu... Şi dacă o luăm din timp ne vindecăm și ne îndreptăm mai 
repede. Pentru această sinceritate mă rog Domnului să nu ne lase în înşelare. 


Să ne dea Dumnezeu acest duh aşezat pentru a ne recunoaşte şi a vedea cum sun- 
tem noi si a nu fi deranjaţi, a nu fi incomodaţi atunci când Dumnezeu ne spune: 
<Nu stai bine, nu trăieşti bine, dar Eu nu vreau să te las aici. Vreau să te ridic şi să 
te mântuiesc!> 





Şi să ne ajute Dumnezeu ca din pilda Sfântului arhidiacon Ştefan şi din pilda 
Familiei Sfinte, care astăzi fuge în Egipt, să învăţăm cum să stăm cu demnitate şi 
cu înţelepciune împotriva tuturor potrivniciilor care sunt şi care sigur vor mai fi, 
dar care niciodată și niciodată nu vor putea să ne smintească din dreapta vieţuire şi 
din dreapta cugetare pentru că nu vom fi singuri, ci cu Dumnezeu, care a spus: „În 
lume necazuri veţi avea - da, din toate părțile - dar îndrăzniţi”, Eu sunt Dumnezeu 
şi Eu am biruit o dată lumea şi o voi mai birui o dată şi pentru voi! Amin. 





Episcopul Macarie, la prăznuirea Sfântului întâiului mucenic Ștefan: “Cum 
procedează duşmanii necinstiţi ai Bisericii? Mai întâi provoacă prin cuvânt, 
apoi recurg la calomniere şi la defăimare”. Puterea rugăciunii copiilor: 
“Pomeniţi-i pe toţi cei bolnavi, părăsiți sau însingurați, împreună cu 
copilaşii!” 


Episcopul Macarie: „Cum procedează duşmanii necinstiţi ai Bisericii? Mai 
întâi provoacă prin cuvânt, apoi recurg la calomniere şi la defăimare.” 
Cuvânt la prăznuirea Sfântului întâiului mucenic Ştefan arhidiaconul, 

Stockholm, duminică, 27 decembrie 2020: 


Astăzi îl prăznuim pe Sfântul arhidiacon Ștefan, primul mucenic al Bisericii 
întemeiate de Mântuitorul nostru Iisus Hristos. În Sfântul Ștefan găsim arhetipul 
tuturor martirilor de mai târziu, precum şi tiparul persecuțiilor împotriva celor care 
dau mărturie de adevăr. Sfântul Ştefan era un om curat, fără pată, fără cusur în 
viața, în cuvintele şi în faptele sale. Nimeni nu putea să îi reproşeze nimic, nici 
adversarii şi nici cei care îi urau pe creştini. Însă el, care nu provoca niciodată în 
cuvânt, la un moment dat a fost invidiat pentru curăţia vieţii sale, după cum ne 
spune Sfântul apostol şi evanghelist Luca în cartea Faptele Apostolilor: „Acesta 
strălucea de faptele sale bune”. Ni se spune că era plin de har şi de putere şi făcea 
minuni şi semne mari în popor. 


La un moment dat unii din sinagogă s-au ridicat împotriva Sfântului Ştefan şi au 
intrat în polemică cu el, deşi Sfântul Ștefan era paşnic, aceştia au încercat să îl 
prindă în cuvânt, însă Sfântul Ștefan cu multă putere şi cu multă înţelepciune, plin 





de Duhul Sfânt, mărturisea adevărul. În faţa mărturiei drepte şi depline pe care a 
adus-o Sfântul Ştefan, acești vrăjmaşi ai lui Hristos şi ai Bisericii Sale, au pus niște 
bărbaţi să zică: „L-am auzit spunând cuvinte de hulă împotriva lui Moise şi a lui 
Dumnezeu”, şi astfel au întărâtat poporul şi pe bătrâni şi pe cărturari, năvălind 
asupra sa l-au răpit şi l-au dus în sinedriu. Și au pus martori mincinoşi care ziceau: 
„Acest om nu încetează a vorbi cuvinte de hulă împotriva acestui loc sfânt şi a 
Legii, că l-am auzit zicând că, acest lisus Nazarineanul va strica locul acesta şi va 
schimba datinile pe care ni le-a lăsat nouă Moise” ; şi aţintindu-și ochii asupra lui, 
toți cei ce şedeau în sinedriu au văzut fața lui ca o faţa de înger.” 


Cu toate că fața lui strălucea şi se asemăna chipurilor îngereşti, aceştia s-au 
întărâtat şi mai mult împotriva dreptului lui Dumnezeu. Dacă nu au reușit să îl 
prindă în cuvânt, au început să îl calomnieze şi, în cele din urmă, să îl denunțe - 
modern am spune, denunţ calomnios - acuzându-l de hulă şi de blasfemie. Însă 
Sfântul Ştefan, plin de Duhul Sfânt, a rostit o lungă cuvântare dojenitoare la adresa 
celor care nu l-au primit pe Mesia, Hristos. Această cuvântare a Sfântului Ştefan 
era de fapt condamnarea sa la moarte, mai cu seamă după ce şi-a ridicat ochii spre 
cer şi L-a văzut pe Însuşi Hristos în slavă stând de-a dreapta Tatălui și el a 
mărturisit cu și mai multă putere spunând: „lată, văd cerurile deschise şi pe Fiul 
Omului stând de-a dreapta Tatălui”. Ei s-au întărâtat şi mai mult, l-au scos în afara 
cetăţii şi acolo l-au zdrobit, l-au lapidat cu pietre. 


Numele Ștefan se tâlcuieşte din grecește coroană. lată, nu doar prin nume a fost 
încoronat de Hristos ci şi prin martirajul său, prin faptul că a dobândit cununa cea 
neveştejită a muceniciei, dându-și viața pentru Hristos. 


Între martorii care au participat la uciderea Sfântului Ştefan se afla şi Saul, viitorul 
apostol Pavel, cel care avea să se convertească pe drumul Damascului. Aşa cum ni 
se transmite cu de-amănuntul, cu acuratețe, martirajul Sfântului Ştefan în cartea 
Faptele Apostolilor, tot aşa ni se transmite și despre convertirea Sfântului apostol 
Pavel pe drumul Damascului, însă şi despre lucrarea sa misionară. 


De aceea, v-aş recomanda ca în aceste zile să citiți în mod deosebit cartea Faptele 
Apostolilor, prea iubiții mei, fiindcă trăim aceleaşi vremuri pe care le-au trăit și 
apostolii şi mucenicii în vechime. 


Aţi văzut cum au procedat vrăjmaşii lui Hristos calomniindu-l și, în cele din urmă, 
condamnându-l pentru blasfemie și hulă pe acest tânăr nevinovat, plin de Duhul 
Sfânt, curat şi fără vicleșug? Ei, prea iubiții mei, oare nu procedează la fel şi astăzi 
vrăjmaşii necinstiți ai Bisericii? Da, mai întâi provoacă prin cuvânt, ulterior, dacă 





aceştia sunt biruiţi prin înțelepciunea celui calomniat, aceştia recurg la calomniere 
şi defăimare. Însă în momentele acestea de încercare, în momentele acestea grele, 
în momentele acestea de prigoană, şi noi, la fel ca şi Sfântul întâiul mucenic şi 
arhidiacon Ştefan trebuie să dăm o bună şi dreaptă mărturie. Dacă este nevoie, 
chiar să ne vărsăm sângele pentru Hristos, să ne dăm viaţa pentru Hristos. De 
aceea, lecţia pe care ne-o dă întâiul mucenic și arhidiacon Ștefan este atât de 
folositoare şi întăritoare pentru noi cei de astăzi. 


Sfântul apostol şi evanghelist Luca, în cartea Faptele Apostolilor, mai notează un 
amănunt, că Ştefan, cu faţa lui care strălucea ca a unui înger, spunea că l-a văzut pe 
Dumnezeu. Văzându-L pe Dumnezeu i-a iertat pe ucigașii săi, aşa cum Însuşi 
Hristos i-a iertat pe cei care L-au chinuit şi L-au răstignit pe cruce. Sfântul Ştefan 
se ruga pentru iertarea păcatelor ucigașilor săi. „Doamne - spunea Ștefan - nu le 
socoti lor păcatul acesta!” Auziţi, când vom putea ajunge şi noi la aceeaşi măsură 
duhovnicească să ne rugăm pentru cei care ne prigonesc și pentru cei care ne fac 
rău, şi chiar pentru ucigașii noștri, ca Dumnezeu să le ierte păcatele şi să le ierte 
acest păcat al urii şi al uciderii nemiloase? Dacă L-a văzut pe Hristos întru slavă, 
Ştefan era curat cu inima, era asemenea copiilor, asemenea inocenților, asemenea 
neprihăniţilor, fiindcă Însuşi Domnul în Predica de pe Munte ne spune că: „Fericiţi 
sunt cei curați cu inima, fiindcă aceia vor vedea pe Dumnezeu”. Dumnezeu nu se 
arată şi nu se așază decât într-o inimă curată şi smerită. 


Noi trebuie să devenim asemenea inocenților, asemenea pruncilor. Nu prin nai- 
vitate, ci prin curăţie. Prin dragostea și sinceritatea față de Dumnezeu. lată, am 
ascultat acum la Liturghie fiind în duminica după Naşterea Mântuitorului lisus 
Hristos, Evanghelia după Sfântul apostol şi evanghelist Matei, despre cumplitul 
infanticid săvârşit de Irod în Betleemul Iudeii. Câteva mii de prunci au fost ucişi de 
tiranul Irod care căuta să ia viața Pruncului Dumnezeiesc. Însă Acesta purtat pe 
braţele mamei Sale şi sub grija bătrânului Iosif logodnicul, s-a refugiat în Egipt, a 
plecat în pribegie. 


De aceea, prea iubiții mei, să ne alăturăm Preasfintei Fecioare Maria şi dreptului 
Iosif şi să fim împreună cu Mântuitorul lisus Hristos pretutindeni, în libertate şi în 
exil, la grajd şi la templu, în binecuvântare și în prigoană. Nu întâmplător în 
această duminică este pomenit și dreptul Iosif logodnicul, laolaltă cu prorocul 
împărat David şi cu Sfântul apostol Iacob, rudenia Domnului. 


Sunt pomeniţi şi pruncii nevinovaţi uciși de Irod, care sunt primii inocenți jertfiți 
pentru faptul că erau alături de Pruncul Dumnezeiesc. Ei sunt primii inocenți care 
au vestit celor înlănţuiţi în întunericul din afară că S-a născut Hristos, că Betleemul 





a deschis Edenul, cum spune imnograful acum la prăznuire. Primii între cei care au 
adus în iad, în întunericul în care erau înlănţuite sufletele drepţilor prin faptul că S- 
a întrupat Hristos (fiindcă Raiul era închis şi era aşteptat Mesia ca să îl deschidă și 
să elibereze pe drepți din legăturile cele veşnice) au fost inocenţii, pruncii ucişi de 
Irod în Betleem. 


Apoi, aceștia au fost urmaţi de doi bătrâni cu inimă de copil, pe de o parte, de 
dreptul Simeon, primitorul de Dumnezeu, cel care L-a primit pe braţele sale pe 
Mântuitorul lisus Hristos la Templu întru Întâmpinare (urmează să săvârşim 
prăznuirea pe 2 februarie), iar pe de alta, de dreptul Iosif logodnicul, păzitorul 
Pruncului Dumnezeiesc şi al Fecioarei Maria, care, de asemenea, la adânci bătrâ- 
neți, după dreptul Simeon, s-a mutat la cele veşnice. 


Toţi aceştia L-au binevestit pe Hristos celor înlănțuiți în iad şi mult s-au bucurat 
sufletele drepţilor, între care şi împăratul David (fundcă din neamul său împă- 
rătesc S-a născut Hristos, aşa cum au vestit mai dinainte toți profeţii). 


De aceea îl sărbătorim pe dreptul Iosif logodnicul, în această duminică după 
Crăciun. losif în limba ebraică înseamnă a adăuga, cu alte cuvinte, cel care prin 
care Dumnezeu adaugă fiii Săi, am putea spune mai pe larg. 


Primul nume l-a primit fiul patriarhului Iacob, Iosif cel prea frumos, iar Iosif 
logodnicul a purtat acest nume binecuvântat, pe care îl poartă creştinii de pre- 
tutindeni. 


Tot astăzi este pomenit şi Sfântul împărat David prorocul, al cărui nume se tâl- 
cuieşte, „cel iubit”. 


Și nu în ultimul rând este pomenit şi Sfântul apostol Iacob, rudenia Domnului, 
verişorul Mântuitorului lisus Hristos, primul episcop al Ierusalimului. Iacob se 
tâlcuiește „călcâi”. Acest nume l-a purtat prima dată fiul patriarhului Isaac. EI s-a 
născut împreună cu fratele său geamăn Esau. Însă la naştere mai întâi a ieşit Esau 
şi apoi lacob ţinându-se de călcâiul fratelui său. lacob din ebraică se tâlcuiește 
călcâi, adică cel care s-a ţinut de călcâiul lui Esau la naşterea sa. 


Acest nume l-au purtat trei dintre apostolii Mântuitorului nostru lisus Hristos. Mai 
întâi lacob cel mare, fiul lui Zevedeu, fratele Sfântului apostol şi evanghelist loan, 
apoi lacob a lui Alfeu, fratele Sfântului apostol şi evanghelist Matei şi, nu în 
ultimul rând, acest sfânt pe care îl prăznuim astăzi, lacob cel mic sau Iacob cel 





tânăr sau lacob cel drept, primul episcop al Ierusalimului, rudenia după trup a 
Mântuitorului nostru lisus Hristos. 


Ei, prea iubiții mei, pe Sfântul întâiul mucenic şi arhidiacon Ştefan împreună cu 
Sfântul şi dreptul Iosif şi cu Sfântul proroc David şi cu Sfântul apostol Iacob, 
rudenia Domnului, îi prăznuim astăzi şi se cuvine să îi binecuvântăm pe toți cei 
care poartă cu vrednicie aceste nume cu totul deosebite purtate de aceşti purtători 
ai Duhului Sfânt. Îi încredințăm pe toţi ocrotirii acestor sfinţi care l-au iubit pe 
Dumnezeu şi s-au jertfit pentru EL. 


Totodată, prea iubiții mei, acum la final, fiindcă i-am pomenit şi pe inocenţii, pe 
pruncii ucişi de Irod, vă îndemn să devenim şi noi asemenea pruncilor întru 
nevinovăție şi să veghem la păstrarea nevinovăţiei copiilor noştri. 


Le spuneam și ieri la Uppsala credincioșilor, că Sfântul cuvios Nicodim de la Tis- 
mana, pe care l-am prăznuit ieri, în a doua zi de Crăciun, care a întemeiat, în părțile 
de nord ale Olteniei, Mănăstirea Tismana, atunci când a primit, în chip minunat, 
vestire ca să ridice această mănăstire, a fost îndrumat spre locul acesta sfânt de 
către un copilaș. lată, un copilaş i-a fost călăuză. EI a primit prin vedenie dumne- 
zeiască înştiinţare să ridice mănăstire la locul numit „Cascade”. Unde se află acest 
loc? Nu ştia! A început peregrinarea şi s-a rugat neîncetat iar în cele din urmă a 
fost adăpostit în casa unor creştini. l-a întrebat pe aceştia: Unde este locul 
„Cascade”? Nu ştim! Însă copilașul lor a zis: Ştiu eu, am fost acolo cu turmele! 
Copilașul l-a luat de mână pe bătrânul îmbunătăţit şi l-a dus la acel loc numit 
Cascade, unde trebuia să ridice sfânta mănăstire. Au călătorit mai multe zile, 
biruind în cele din urmă, întru rugăciune neîncetată, foamea şi obo-seala. Au ajuns 
acolo, au dat slavă Preamilostivului Dumnezeu, iar cuviosul Nicodim a ridicat 
frumoasa mănăstire Tismana, unde cred că mulți dintre dumneavoastră aţi ajuns, 
iar dacă nu aţi ajuns vă îndemn să ajungeţi și să vă sfințiți. lar prin această 
întâmplare, pomenind de copilași, iată, că Dumnezeu ne arată că ni-i trimite 
călăuzitori în cele mai grele momente ale vieții noastre. Fiindcă aceşti copii sunt 
neprihăniţi, sunt nevinovați, sunt plini de Hristos. 


Le spuneam și ieri fraților şi surorilor de la Uppsala: Rugaţi-vă împreună cu copi- 
Iașii, rugați-i şi pe ei să vă pomenească înaintea Domnului! Vă mărturisesc faptul 
că de multe ori am constatat eu însumi, împreună cu părinții şi bunicii, că atunci 
când copilaşii ne pomenesc înaintea Domnului, simţim ajutorul grabnic al Prea- 
milostivului Dumnezeu. Luaţi-i pe copii, împreunaţi-le mâinile întru rugă-ciune 
înaintea sfintelor icoane şi rugaţi-i să vă pomenească pe voi şi pe cei bolnavi, pe 
cei însinguraţi, pe cei care se zbat acum pe patul spitalului, poate uitaţi şi părăsiți și 





însinguraţi. Pomeniţi-i pe toți împreună cu copilaşii! lar copilaşii, dacă sunteţi 
atenţi, ne dau atâtea învățăminte minunate. 


Vă mărturisesc că un copil a cerut acum de Crăciun zăpadă şi a venit zăpada. Însă 
părinţii au constatat la buletinul meteo că zăpada nu va ţine decât două zile şi s-a 
adeverit. I-au spus copilaşului lor că va veni ploaie peste două zile iar copilul nu s- 
a descurajat, nu a plâns, cum obişnuim noi adulţii să ne descurajăm şi să cârtim de 
multe ori, nu a plâns, nu s-a descurajat, ci a zis: mamă, tată, ce bine că va veni şi 
ploaie, mie-mi place să dau cu piciorul şi în bălți. Copilașul nu s-a descurajat nici 
atunci când i s-a spus ca va veni ploaie. El a spus că se bucură şi de ploaie. 


Aşa să ne bucurăm şi noi, prea iubiții mei şi să ajungem la această nevinovăție, la 
această inocență a copilaşilor, care este vânată astăzi. lată, un război perfid se 
poartă împotriva inocenţei copilăriei şi din nefericire, iată, acest război este dus în 
numele copilului. De aceea, prea iubiții mei, să fim călăuziți aşa cum au fost 
călăuziţi atâţia drepţi de către copilaşi! Însăşi Maica Domnului, însuşi dreptul Iosif 
în pribegia lor spre Egipt, au fost călăuziți de Pruncul lisus care doar gângurea, şi i- 
a călăuzit tainic. Şi pe noi ne călăuzesc copiii spre cele mai tai-nice locuri ale 
întâlnirii noastre cu Dumnezeu. Ei înşişi, aceşti copii nevinovaţi ne îndreaptă spre 
lucrurile simple dar adevărate ale vieţii şi ne trezesc din acest somn adânc al 
nepăsării față de aproapele. 


Aşadar, cu toţii să veghem la această candelă a nevinovăţiei copilăriei, cerând 
ajutorul Pruncului Dumnezeiesc care ne îmbucură inimile şi pe care, iată, din 
peştera Betleemului, îl primim cu umilinţă în ieslea inimilor noastre. Amin! 





Episcopul Slatinei: Până când Îl vom tot prigoni pe Dumnezeu? 


27.12.2020 


Episcopia Slatinei: Până când Îl vom tot prigoni pe Dumnezeu? Duminica de 
după Nașterea Domnului (Fuga în Egipt - Matei 2, 13-23) 


Doar ce S-a născut Dumnezeu pe pământ, şi noul „Cain” a recidivat! 


Auzind că Irod căuta Pruncul ca să-L omoare, Sfânta Familie a fugit cu EI în Egipt, 
ŞI ceea ce nu a reușit atunci regele ucigaş avea să săvârşească urmașul său (tot Irod 
cu numele), în complicitate cu stăpânirea romană - răstignindu-L pe cruce. 


Apoi, de vreme ce S-a încăpățânat să nu moară „definitiv”, ci a înviat, Hristos 
Domnul a fost prigonit continuu: 

- de către iudei, încremeniţi în îndărătnicia concepțiilor lor; 

- de către romani, idolatri pentru încă 300 de ani; 

- de către barbarii din diferitele ţinuturi în care a fost predicată Evanghelia; 

- de către ereticii care I-au răstălmăcit învăţătura sfântă de-a lungul veacurilor; 





- de către unii slujitori nevrednici ai Bisericii, care mai degrabă au compromis 
Evanghelia, decât să „cucerească” lumea cu ea; 

- de către fanii diferitelor ideologii - nemulțumiți de învățătura Bisericii sau deza- 
măgiţi de prestaţia slujitorilor ei; 

- de către așa zișii progresiști de astăzi, epigoni ai revoluționarilor anticreştini din 
secolele trecute, care caută să așeze lumea pe cu totul alte valori decât cele pro- 
povăduite nouă de Hristos. 


Fraţilor, în dragostea Sa nemărginită, Dumnezeu S-a făcut om pentru noi, iar oa- 
menii Îl prigonesc de 2000 de ani ca să-L „omoare”! Ce v-a făcut, oameni buni, 
Dumnezeu? Cu ce v-a supărat? Observăm tot mai mult, în ultima vreme cum: 

- este ridiculizată sistematic credinţa creștină, sub pretextul emancipării gândirii 
omului modern; 

- este obstrucționată sărbătorirea Crăciunului, de dragul globalizării şi al multi- 
culturalismului; 

- se cere insistent eliminarea Religiei din planul general de învățământ, pe motiv că 
„dăunează grav sănătăţii” spirituale a şcolarilor; 

- sunt târâți, cu suspectă râvnă, la „stâlpul infamiei”, slujitorii Bisericii care nu 
dovedesc suficientă vocaţie preoțească, și 

- este terfelită programatic Biserica, pentru că se încăpăţânează să promoveze, în 
ciuda curentelor potrivnice, credința, tradiţiile şi valorile de veacuri ale acestei na- 
iuni. 


Evanghelia de astăzi ne spune că după o vreme, murind Irod, prigoana a încetat şi 
Hristos a revenit în Țara Sfântă, pentru a trăi liniștit în orașul Nazaret. Ce va fi cu 
noi, în viitor? Se va repeta, oare, istoria? Urmează vremuri bune pentru creștinism, 
sau prigonitorii neomarxişti de astăzi Îl vor vâna pe Domnul în continuare, până 

din nou? De astă dată, în sufletele noastre, ale creştinilor... Să 


/ Sebastian, episcopul Slatinei şi Romanaţilor 





Pr. dr. Dumitru Măcăilă: Predică la Duminica după Naşterea Domnului 

După plecarea magilor, iată îngerul Domnului se arată în vis lui Iosif, zicând: 
Scoală-te, ia Pruncul și pe mama Lui şi fugi în Egipt...” (Matei, 2:13) 


Iubiţi fraţi şi surori în Hristos, sărbătorim astăzi Duminica după Naşterea Domnu- 
lui şi pe Sfântul arhidiacon Ștefan, primul martir creştin. Pentru că istoria mar- 
tiriului Sfântului Ştefan aţi auzit-o relatată în pericopa apostolică de astăzi, am ales 
să vă vorbesc despre mesajul Duminicii de astăzi. 


Așa cum aţi auzit din pericopa evanghelică, printre alte lucruri, trebuie să ne 
amintim de fuga lui lisus în Egipt. Îngerul i-a spus lui Iosif în vis, de asemenea, să 
stea în Egipt până ce îi va spune el, pentru că Irod va căuta să distrugă Pruncul. 
Lumea veche nu avea nici o îndoială că Dumnezeu Își trimitea mesajele Sale 
oamenilor în vise. Aşa că Iosif a fost înștiințat în vis să fugă în Egipt pentru a scăpa 
de intenţiile ucigaşe ale lui Irod. 





De-a lungul secolelor tulburi de dinaintea Naşterii lui Hristos, când o anumită 
persecuție făcea viața insuportabilă pentru iudei, adeseori ei căutau refugiu în 
Egipt. Rezultatul a fost că multe oraşe din Egipt au coloniile lor de evrei. În oraşul 
Alexandria, spre exemplu, erau de fapt mai mult de un milion de evrei. Aşa că, în 
timpul pericolului, losif a făcut ceea ce mulți evrei au făcut înaintea lui. Când 
Fecioara Maria și dreptul losif au ajuns în Egipt, ei nu s-au găsit pe ei înşişi total 
înconjurați de străini, pentru că în fiecare cetate sau oraș se găseau evrei care 
căutaseră refugiu acolo. 


Prietenii mei, Irod a fost un duşman al lui Hristos. Dar a fost el singurul? Nici- 
decum! Ideea pe care încerc s-o subliniez aici este că dușmanii lui Hristos s-au 
folosit chiar de șederea lui lisus în Egipt ca de o pârghie pentru a ataşa calomniile 
lor împotriva Lui. Aşa după cum probabil unii știți, Egiptul a fost cunoscut ca 
pâmântul magiei negre şi al vrăjitoriei. Talmudul evreiesc spune: „Măsurile vrăji- 
toriei au coborât în lume: Egiptul a primit nouă, iar restul lumii una!” 


Aşadar, duşmanii lui Hristos au declarat că în Egipt lisus a învăţat magia care L-a 
făcut în măsură să facă minuni şi să-i înşele pe oameni. Când Cels, un filososf 
păgân din secolul III, a atacat Creştinismul, el a spus că lisus a fost crescut ca un 
Copil ilegitim, că EI era disponibil pentru servicii pentru a fi plătit, că a ajuns să 
cunoască anumite puteri miraculoase şi S-a întors în ţara Sa, unde a folosit aceste 
puteri pentru a Se proclama pe Sine Dumnezeu. Mulţumim lui Dumnezeu pentru 
Origen, un teolog și scriitor Creştin contemporan cu Cels, cel care l-a învins pe 
Cels şi a dovedit că ale lui calomnii nu sunt nimic altceva decât gunoi, demne de a 
fi aruncate la coşul cu gunoi al Istoriei. 


Un rabin evreu, contemporan cu Cels şi Origen, al cărui nume era Eliezer ben Hir- 
canus, a spus chiar că lisus avea formule magice necesare tatuate pe corpul Său 
pentru a nu le uita. Biete fiinţe umane, ele vor născoci orice, chiar şi cele mai 
absurde, ridicole şi trăsnite lucruri, doar pentru a respinge Adevărul! Se înțelege de 
la sine că asemenea calomnii diabolice care au sucit minţile unora erau complet 
false! E suficient să subliniez că asemenea calomniatori pierd din vedere faptul că 
lisus era un Prunc când a fost luat în Egipt şi un Copil când a fost adus înapoi în 
Nazaret, pentru a-i dovedi pe calomniatori ca fiind diabolici! 


Dar să-i lăsăm pe calomniatorii lui lisus să fiarbă în propriul lor suc, în timp ce eu 
voi continua prin a vă împărtăşi două din cele mai drăgălaşe şi mai pioase poveşti 
legate de fuga Pruncului Hristos în Egipt. 

Prima este despre tâlharul care s-a pocăit, Dismas. Povestea, transmisă nouă de 
Sfânta Tradiţie a Bisericii, ne spune că Dismas nu L-a întâlnit pe Hristos pentru 
prima dată atunci când ei atârnau amândoi pe crucile de pe dealul Golgotei. 


Fecioara Maria şi losif, în drum spre Egipt, au fost atacați de tâlhari. Unul dintre 
tâlhari a vrut să-i ucidă pe loc şi să le fure mica provizie de alimente. Dar ceva 
despre Pruncul lisus a mers la inima lui Dismas, pentru că el era unul dintre tâlhari. 
EI nu a permis să se facă nici un rău Pruncului isus şi părinților Lui. 


Povestea mai spune că el s-a uitat la lisus şi a zis: „O, Tu, Cel mai binecuvântat 
dintre copii, dacă va veni vreodată timpul să ai milă de mine, atunci aminteşte-Ţi 
de mine şi nu uita această oră!” Așadar, lisus şi Dismas s-au întâlnit din nou pe 
dealul Calvarului şi Dismas a aflat iertare şi milă pentru sufletul lui pe cruce! 


SR 5 e 


A doua poveste legată de fuga lui lisus în Egipt este la fel de frumoasă ca şi prima. 
Când Iosif şi Fecioara Maria erau în drum spre Egipt cu preţiosul Prunc, la timp de 
seară ei erau obosiţi şi căutau refugiu într-o peşteră. Era foarte frig. Un mic 
păianjen L-a văzut pe micuțul Prunc și dorea atât de mult să poată face ceva pentru 
EI pentru a-L încălzi în acea noapte rece. Așa că, păianjenul a decis să facă 
singurul lucru pe care îl putea face, să-şi țeasă pânza de-a curmezişul intrării în 
peşteră pentru a face o perdea. 


Pe poteca către peşteră a venit un detașament cu soldați de-ai lui Irod, căutând 
copii ca să-i ucidă pentru a îndeplini porunca sângeroasă a lui Irod. Când au ajuns 
la peşteră, soldaţii erau pe punctul de a rupe pânza de păianjen pentru a intra în 
peşteră să vadă dacă cineva se ascunde acolo, dar căpitanul a observat pânza de 
păianjen; pânză care era acoperită cu brumă albă peste tot. 


Căpitanul a spus: „Uitaţi-vă la pânza de păianţen. Nu-i ruptă de loc şi este impo- 
sibil ca să fie cineva în peşteră, pentru că oricine ar fi intrat în ea ar fi rupt pânza de 
păianjen.” 


Soldaţii au mers mai departe şi au lăsat sfânta familie în pace pentru că un mic 
păianjen şi-a ţesut pânza la intrarea în peșteră. 


Povestea continuă să ne spună că din cauza pânzei păianjenului până în ziua de 
astăzi noi punem beteală pe pomul de Crăciun, pentru că aceasta simbolizează 
pânza păianjenului, pe care o presărăm cu un material alb, care simbolizează bruma 





ce s-a depus pe pânză la ușa peşterei din drumul Pruncului lisus spre Egipt. Pe 
lângă că e adevărată, această poveste este o puternică amintire a faptului că nici un 
dar pe care Il primeşte Hristos nu este vreodată uitat. 


&&& 


lubiţii mei întru Hristos, citim, de asemenea, în pericopa evanghelică de astăzi că 
Irod, „când a văzut că a fost amăgit de magi, s-a mâhnit foarte şi, trimițând, a ucis 
pe toți pruncii care erau în Betleem şi în toate hotarele lui, de doi ani şi mai în 
Jos...” (Matei, 2:16). Irod era mare maestru în arta asasinărilor. 


Vă amintesc doar câteva din crimele lui abominabile. La puţin timp după urcarea 
pe tron, el a început să anihileze sinedriul, curtea supremă a iudeilor. De asemenea, 
el a măcelărit 300 de ofițeri de curte cu mâna lui. Şi-a ucis soția Mariamne şi pe 
mama ei, Alexandra, precum Și trei fii de-ai lui. 


Mai mult decât atât, înainte de a muri, el a aranjat să fie ucise toate personalitățile 
din Ierusalim, pentru a se asigura că unii oameni vor plânge la dispariția lui. Cum 
ar putea un asemenea tiran să accepte liniştit vestea că un Prunc, care urma să fie 
Împărat, dar care era Împărătul veacurilor, a fost născut?! Iată de ce, cu grijă i-a 


cercetat pe magi despre timpul când au văzut steaua. EI calcula în mod viclean 
vârsta Pruncului, tocmai pentru a face pași siguri către uciderea Lui, iar acum îşi 
pune în aplicare planul său diabolic printr-o acțiune sălbatică. EI a dat poruncă că 
orice copil sub vârsta de doi ani din Betleem şi împrejurimi trebuie să fie ucis! 


Ceea ce a făcut Irod este o teribilă ilustrare a ceea ce ar face oamenii pentru a scăpa 
de lisus Hristosul, Mântuitorul lumii. Dacă o fiinţă umană se aşează pe propria ei 
cale, şi ”vede” în Hristos pe cineva care este în măsură să se amestece în ambițiile 
sale fără Dumnezeu, admonestându-i căile sale, atunci singura ei dorinţă este să-L 
elimine pe Hristos. Apoi, precum Irod din vechime, acea ființă este condusă către 
cele mai groaznice lucruri, pentru că atunci, dacă nu va frânge trupurile oamenilor, 


le va frânge inimile. 


Iubiţii mei, „Irod are să caute Pruncul ca să-L ucidă,” (Matei, 2:13) i-a spus îngerul 
lui Iosif. Întrebarea este: Este Irod mort? Nicidecum! Printr-un diabolic fel de 
atavism, Irod este încă cu noi! Dar el este mult mai feroce acum! EI vă caută copiii 
pe care îi ţineţi în braţe! Dacă voi nu-l observați, nu-l vedeţi, mă văd obligat să vă 
amintesc celelalte nume ale lui. lată-le: ateism, umanism, secularism, comunism, 
multele culte şi false „biserici” care neagă divinitatea lui Hristos şi lucrarea Sa de 
mântuire! 





Irozii de astăzi încearcă să diminueze sau să nege importanța Credinței noastre, s-o 
ia în derâdere, sau să ne momească cu plăceri efemere pentru a uita de Credinţă. 
Dacă voi sunteţi cu adevărat creştini ortodocși, adevăraţi următori ai lui Hristos, 
trebuie să aveţi grijă de Hristos în viețile voastre. Trebuie să-l dați Lui mintea, 
inima şi sufletul cu totală supunere. Trebuie să trăiţi o viaţă plină de rugăciune, să 
citiți zilnic Scrisoarea lui Dumnezeu către lume, Sfânta Scriptură, şi, ceea ce este 
cel mai important, să participaţi la Sfânta Liturghie pentru a-L primi pe Hristos în 
voi înşivă, să-L trăiţi, să-L ţineţi în inimi spre viață veşnică! 


Aduceţi-vă aminte că magii, fiind dumnezeieşte avertizaţi în vis, l-au evitat pe Irod 
şi s-au întors în ţara lor pe altă cale. 


Comentând asupra acestui moment biblic, UER spune: 


»»Magii ne comunică în chip tainic ceva de mare importanță aici. Ţara noastră 
cea adevărată este Paradisul, către care, după ce L-am cunoscut pe lisus, ni se 
interzice să ne întoarcem pe calea pe care am plecat.” 


Așadar, ați fost la Betleem, ați văzut Pruncul mic înfășurat în scutece! Nu vă întoa- 
rceţi în ţara voastră pe calea pătrunsă, dominată de păcat, nu vă întoarceţi pe calea 
pe care ați plecat! Aşa făcând, s-ar putea să vă întoarceţi la Irod şi veţi fi forțați să- 
L trădaţi pe Mântuitorul! 


„„Pentru ce te mândreșşti cu propria ta țară?” întreabă Sfântul Ioan Gură de Aur, 


„când eu îți poruncesc să fii străin faţă de întreaga lume, când tu ai plecat 
pentru a deveni ceva, încât întregul univers nu va fi vrednic de tine!” Întrebarea 
rămâne: După ce ne-am închinat lui Hristos împreună cu magii, de ce continuăm 
noi să ne întoarcem la Irod? De ce? Crăciun fericit! Amin. 


(Pr. dr. Dumitru Măcăilă, Parohia Buna Vestire - Constanţa, 27 decembrie 
2015) 





Pr. Ciprian Florin Apetrei - Theologica - Duminica după Naşterea Domnului 

29 dec, 2018 


În Duminica după Naşterea Domnului se face pomenire de Fuga în Egipt şi sunt 
sărbătoriți: Dreptul Iosif logodnicul, regele David prorocul și Sfântul Iacob, ruda 
Domnului. 


Fuga în Egipt este relatată de Sfântul apostol Matei în capitolul 2 al Evangheliei 
sale: „După plecarea magilor, iată îngerul Domnului se arătă în vis lui Iosif, 
zicând: Scoală-te, ia Pruncul şi pe Mama Sa, fugi în Egipt şi stai acolo până ce- 
ți voi spune, fiindcă Irod va căuta Pruncul ca să-L omoare. lar el, sculându-se, a 
luat noaptea Pruncul şi pe Mama Sa şi au plecat în Egipt. Şi au stat acolo până 
la moartea lui Irod, ca să se împlinească cuvântul spus de Domnul prin 
prorocul: Din Egipt am chemat pe Fiul Meu”, 


Semnificația acestei fugi în Egipt arată că Pruncul lisus, Fiul lui Dumnezeu, este 
chemat din robia Egiptului în ţara făgăduită, la fel, noul Israel, poporul creştin, va 
fi chemat de către Dumnezeu din robia unui nou Egipt, ţara păcatului, spre noul 
pământ promis, Împărăţia veşnică a lui Dumnezeu. 





Sfântul şi dreptul Iosif logodnicul este cel care a fost ocrotitorul Sfintei Fecioare 
Maria şi al Pruncului Sfânt. Dreptul Iosif era din neamul regelui David şi era de 
meserie tâmplar. Când s-a logodit cu Maria, avea deja o vârstă respectabilă. Iosif 
ascultă glasul îngerului apărut în vis care-i spune să nu se teamă de a o lua pe 
Maria, fiindcă pruncul zămislit de ea era de la Duhul Sfânt şi să-i pună copilului 
numele de lisus, căci el urma să mântuiască lumea de păcate. 


Dreptul Iosif, un om în vârstă, a trebuit ca împreună cu ea să plece către Betleem, 
cetatea de origine a celor din neamul davidic, pentru a se înscrie la recensământul 
comandat de autoritatea romană. Aici, Sfânta Fecioară Maria Îl naşte pe Domnul 
nostru lisus Hristos. Apoi, după anghelofania din vis, dreptul Iosif ia Pruncul şi pe 
mama Lui şi fuge în Egipt pentru a scăpa de furia regelui Irod. După moartea 
acestuia se stabilesc în Nazaret. 


Sfântul și dreptul rege David a fost cel de-al doilea rege al Israelului biblic, 
urmându-i regelui Saul şi a trăit şi domnit cu aproximativ 1.000 de ani înainte de 
naşterea Domnului nostru lisus Hristos. El a fost de asemenea unul din prorocii 
Vechiului Testament, autorul Psalmilor şi unul dintre strămoşii Domnului nostru 
lisus Hristos. 


Sfântul Iacob, ruda Domnului, a fost primul episcop al Ierusalimului. În confor- 
mitate cu Proto-evanghelia lui Iacov, el a fost fiul dreptului Iosif dintr-o căsătorie 
de dinaintea logodnei sale cu Sfânta Fecioară Maria. El este autorul Epistolei ce-i 
poartă numele din Noul Testament. 





Pr. Ciprian Florin Apetrei - Sfinţii sărbătoriţi în Duminica după Naşterea 
Domnului 


30 dec, 2019 


Fuga în Egipt pentru a salva viaţa Pruncului Sfânt este tema principală a Duminicii 
după Naşterea Domnului, când la Liturghie se citeşte pericopa evanghelică de la 
Matei 2, 13-23. Pruncul lisus, Fiul lui Dumnezeu, s-a întors din robia Egiptului în 
țara făgăduită, iar, la fel, noul Israel, poporul creştin, va fi chemat de către Dumne- 
zeu din robia păcatului, spre noul pământ promis, Împărăţia veşnică a lui 
Dumnezeu. 


Duminica după Crăciun este dedicată și Sfinților Iosif logodnicul, David prorocul 
şi lacob, rudenia Domnului. 


Ne aflăm în perioada binecuvântată a sărbătorii Crăciunului, când ne amintim de 
faptele minunate despre care ne vorbesc Sfinţii evanghelişti Matei şi Luca, legate 
de Naşterea Domnului. 


Din Evanghelia de la Matei (2, 13-15) aflăm că „după plecarea magilor, iată înge- 
rul Domnului se arătă în vis lui Iosif, zicând: Scoală-te, ia Pruncul şi pe Mama 





Sa, fugi în Egipt şi Stai acolo până ce-ţi voi spune, fiindcă Irod va căuta Pruncul 
ca să-L omoare. lar el, sculându-se, a luat noaptea Pruncul şi pe Mama Sa şi au 
plecat în Egipt. Și au Stat acolo până la moartea lui Irod, ca să se împlinească 
cuvântul spus de Domnul prin prorocul: Din Egipt am chemat pe Fiul Meu”, 


Când ne uităm în calendarul bisericesc vedem că Duminica după Naşterea Domnu- 
lui este dedicată și Sfinților Iosif logodnicul, David prorocul şi Iacob, rudenia 
Domnului. Astfel este un bun prilej ca să aflăm ce ne spun istoria biblică şi tradiția 
bisericească despre sfinții pe care i-am sărbătorit în ultima duminică din anul 
mântuirii 2019. 


Dreptul Iosif, protectorul Maicii şi al Pruncului Sfânt 


Sfântul şi dreptul Iosif logodnicul este cel care a fost ocrotitorul Sfintei Fecioare 
Maria şi al Pruncului Sfânt. Acest lucru s-a întâmplat datorită sfinţeniei şi dreptăţii 
sale. EI era din neamul regelui David şi era de meserie tâmplar. Când s-a logodit cu 
Maria, avea deja o vârstă respectabilă şi era văduv, având din prima căsătorie 7 
copii, 4 fii (Iacob, losif, luda şi Simeon) şi trei fiice (Estera, Marta şi Salomeea, 
femeia lui Zevedei şi mama Sfinţilor apostoli Iacov şi loan), după cum aflăm din 
Sinaxarul diortosit de ieromonahul Macarie de la mănăstirea athonită Simonos 
Petra. 


Iosif ascultă glasul îngerului apărut în vis, care-i spune să nu se teamă de a o lua pe 
Maria, fiindcă Pruncul zămislit de ea era de la Duhul Sfânt, şi să-i pună copilului 
numele de lisus, căci El urma să mântuiască lumea de păcate. 


Dreptul Iosif, un om în vârstă, a trebuit ca împreună cu Fecioara să plece către 
Betleem, cetatea de origine a celor din neamul davidic, pentru a se înscrie la recen- 
sământul comandat de autoritatea romană. Aici, Sfânta Fecioară Maria ÎL naşte pe 
Domnul nostru lisus Hristos. losif este unul dintre primii martori ai Naşterii 
minunate a Domnului nostru lisus Hristos. 


După închinarea magilor, în urma unei anghelofanii din vis, dreptul Iosif ia 
Pruncul şi pe mama Lui şi pleacă în Egipt pentru a scăpa de furia regelui Irod. 
După moartea acestuia, se stabilesc în Nazaret. Aici a copilărit Mântuitorul lisus 
Hristos sub ocrotirea Sfântului şi dreptului Iosif. 


Din Vieţile Sfinților aflăm că el „este menţionat pentru ultima oară atunci când, ve- 
nind la Ierusalim de Paştile evreieşti împreună cu lisus, la întoarcere, Maria şi losif 





cred că lisus se pierduse pe drumul spre Nazaret. De fapt, lisus rămăsese în 
Templu, uimindu-i pe cei de acolo cu înţelepciunea Sa (Luca 2, 41-52). 


Este foarte probabil că dreptul Iosif a murit înainte de începerea propovăduirii lui 
lisus, deoarece doar Maica Domnului a fost prezentă la nunta din Cana Galileei 
(loan 2, 1)”. 


David, rege şi proroc 


Sfântul David prorocul a fost cel de-al doilea rege al Israelului biblic, urmându-i 
regelui Saul, și a trăit şi domnit cu aproximativ 1.000 de ani înainte de nașterea 
Domnului nostru lisus Hristos. 


EI a fost, de asemenea, unul din prorocii Vechiului Testament, autorul Psalmilor şi 
unul dintre strămoşii Domnului nostru lisus Hristos. 


Descrierea vieţii regelui David se găseşte cuprinsă în Vechiul Testament începând 
din Cartea întâi a Regilor (capitolul al 16-lea), continuând pe întreaga întindere a 
Cărţii a doua a Regilor şi încheindu-se în Cartea a treia a Regilor (capitolele 1-2). 
O versiune puţin diferită a acestei narări, incluzând şi aspecte specifice cu privire 
la conducerea regatului, se regăseşte în Cartea întâi a Cronicilor, în special la 
începutul capitolului al 11-lea. 


David s-a născut în cetatea Betleem, fiind cel mai mic din cei 8 fii ai lui lesei. 
După ce regele Saul s-a îndepărtat de Dumnezeu, prorocul Samuel, la porunca lui 
Dumnezeu, îl unge rege pe David. Nu după mult timp, israeliţii au de purtat un nou 
război cu filistenii, pe care îl câştigă prin victoria miraculoasă a lui David în lupta 
cu uriaşul Goliat. În urma acestui eveniment, popularitatea lui David creşte în 
rândul poporului şi atunci, din pricina invidiei regelui Saul, care dorea să-l omoare, 
este nevoit să fugă împreună cu cei apropiaţi lui. 


După moartea lui Saul în lupta de la Gilboa împotriva filistenilor, David este 
proclamat inițial rege în sud, în Iudeea, având ca reşedinţă orașul Hebron, apoi, 
după dispariția lui Ișboşet, fiul şi succesorul lui Saul, este recunoscut ca suveran şi 
în Israel, realizând astfel unirea celor 12 triburi israelite sub autoritatea sa. 


Sprijinindu-se pe o puternică armată permanentă şi profitând de o conjunctură 
internațională favorabilă - slăbirea Egiptului şi declinul Asiriei şi Babilonului -, 
David reuşeşte să extindă hotarele regatului său. Remarcabil om de stat, talentat 
comandant de oşti şi strălucit diplomat, David schiţează structurile organizatorice 





ale noului stat centralizat ce se întindea de la Marea Mediterană la Eufrat și la 
Marea Roşie. Ocupând apoi şi fortificând Ierusalimul, David face din vechiul oraş 
al iebusiţilor capitala politică şi religioasă a regatului său. David începe pregătirile 
de construcție a Templului care va fi înălţat de fiul şi succesorul său Solomon 
(965-928 î.Hr.). 


Primul episcop al Ierusalimului 


Sfântul Iacob, ruda Domnului, a fost primul episcop al Ierusalimului. În confor- 
mitate cu Protoevanghelia lui Iacov, el a fost fiul dreptului Iosif dintr-o căsătorie 
de dinaintea logodnei sale cu Sfânta Fecioară Maria. EI este autorul Epistolei ce-i 
poartă numele din Noul Testament. 


Din Vieţile Sfinților aflăm: „Ajungând dumnezeiescul Prunc lisus Hristos la vârsta 
desăvârşită şi învățând pe popoare Împărăţia lui Dumnezeu, dovedind că EI este 
adevăratul Mesia, Sfântul lacov a crezut în EI şi, ascultând dumnezeieştile Lui 
cuvinte, mai mult s-a aprins cu inima spre dragostea lui Dumnezeu, începând a 
duce o viață mai aspră. Acum avea şi dânsul de la Domnul său împrumutul 
dragostei, care a fost dovedită prin faptul că, după patima cea de bunăvoie şi 
învierea Domnului, S-a arătat întâi lui Iacov, iubitul Său frate, apoi celorlalți 
apostoli. De acest lucru pomeneşte Pavel, zicând: «lar după aceea s-a arătat lui 
Iacov, apoi tuturor apostolilor». 


De toţi a fost numit Sfântul Iacov drept, căci toți vedeau viaţa lui cea bună şi 
plăcută lui Dumnezeu, fiind numărat în ceata celor şaptezeci de apostoli. Apoi 
Insuşi Domnul nostru lisus Hristos, aşezându-l episcop, l-a învăţat sfinţita lucrare. 


Acestui întâi arhiereu şi păstor i s-a încredinţat biserica Ierusalimului cea din nou 
luminată. Acesta a alcătuit mai întâi şi a scris Liturghia, fiind povăţuit de Sfântul 
Duh, Liturghie pe care, mai târziu, Sfântul Vasile cel mare, apoi Sfântul loan Gură 
de Aur, pentru neputinţa omenească, au scurtat-o. 


Sfântul Iacov, păscând turma lui Hristos în Ierusalim, pe mulți evrei şi elini i-a 
întors la Domnul prin învăţătura sa şi i-a povăţuit la calea cea dreaptă”. 


În anul 62, Sfântul Iacob a suferit moarte martirică, fiind aruncat de pe aripa Tem- 
plului din Ierusalim şi ucis cu pietre, pentru credinţa lui în Hristos, pe când se ruga, 
ca şi Domnul, pentru ucigaşii săi. 





Ștefana Totorcea - Factbox: (Când) îl sărbătoreşte Biserica Ortodoxă pe 
Sfântul Iosif? 


Mai puţini ştiu că dreptul losif, cel care a purtat de grijă pruncului lisus şi a păzit-o 
pe Fecioara Maria în lume, este pomenit nu o dată, ci de două ori în cursul anului 
de Biserica Ortodoxă. 


Prima dată, el este pomenit în Duminica Sfinţii strămoşi după trup ai Domnului, 
începând de la Adam pe generaţii, aşa cum apar la evanghelistul Matei. 


Tradiţia spune că Sfântul şi dreptul Iosif era descendent al regelui David şi că a 
fost ales ca logodnic al Fecioarei Maria deoarece era singurul dintre văduvii din 
Israel vrednic de această logodnă, în urma unei minuni similare înfloririi toiagului 
lui Aaron din Vechiul Testament. 


Împodobindu-te cu viaţă nepătată, preamărite Iosif, fost-ai paznic adevărat al Fe- 
cioarei celei fără de prihană şi te-ai numit tată al Copilului, care S-a născut, fiind 
mărit prin cinstitul nume. 





Cel ce a zidit cerul și pământul şi marea Se numeşte Fiu al teslarului, adică al tău, 
fericite, vrednicule de laudă; Părintele cel fără de început cu adevărat mărindu-te 
ca pe un sfințit lucrător al celor mai presus de minte - Cântarea a șaptea din 
Canonul logodnicului, cântat la Utrenia din Duminica după Naşterea Domnului. 


Iar a doua sărbătorire a Sfântului Iosif logodnicul se face în Duminica după Naş- 
terea Domnului, când este menţionat în Calendarul Ortodox alături de prorocul 
David şi de Sfântul apostol Iacob, ruda Domnului. 


Stai, slujind ca un înger, înțeleptule Iosif, pe Dumnezeu cel ce S-a făcut Prunc cu 
trupul și nemijlocit te-ai luminat lămurit, primind de la El razele cele nema- 
terialnice, fericite, şi prea luminat te-ai arătat şi cu sufletul şi cu inima. 


Fiind cu totul sfințit la suflet şi la trup prin atingerea de Dumnezeire, prea lăudate, 
te-ai mutat la locașurile cele nematerialnice, sfințind acum pe cei ce săvârşeșsc cu 
adevărat, cu cinste pomenirea ta, dreaptule, prea sfințite Iosif, logodnicul Prea- 
sfintei Maici a lui Dumnezeu. - Cântarea a şasea din Canonul logodnicului, cântat 
la Utrenia din Duminica după Naşterea Domnului 


În multe icoane ale Naşterii Domnului, dreptul Iosif este prezentat ca fiind ispitit 


de către diavol să rupă logodna. Cel rău este reprezentat ca un bătrân cu aripile 
negre înfăşurate. 


Dar s-a dovedit drept prin atitudinea pe care a avut-o faţă de sarcina Fecioarei 
Maria: nu a vrut să o denunțe că este însărcinată, ceea ce ar fi dus la pedepsirea cu 
moartea a Fecioarei Maria, conform Legii lui Moise. 


Troparul Sfântului Iosif, glasul 2: Binevesteşte Iosif lui David, dumnezeiescului 
părinte, minunile: văzut-ai pe Fecioara născând; cu magii te-ai închinat; cu păstorii 
ai slăvit şi prin Îngeri înştiinţare ai primit. Roagă pe Hristos Dumnezeu să mân- 
tuiască sufletele noastre! 


Ceilalți sfinți din calendar care poartă numele de Iosif sunt: 

Sfântul ierarh Iosif cel nou de la Partoş, mitropolitul Banatului (15 septembrie), 
Sfântul ierarh Iosif cel milostiv, mitropolitul Moldovei (26 ianuarie), 

Sf. cuvios Iosif imnograful (4 aprilie), 

Sfântul ierarh Iosif mărturisitorul din Maramureş (24 aprilie), 

Sfântul losif din Arimateea (31 iulie), 

Sfântul cuvios Iosif de la Văratec (16 august), 

Sfântul Iosif isihastul (16 august). 





IPS Irineu Pop-Bistriţeanul - Predică la Duminica după Naşterii Domnului 


Dreptmăritori creştini, în slava cerului şi în văzduh, încă stăruiau cântările voioase 
ale îngerilor, iar pe pământ, inimile păstorilor încă fremătau de mare bucurie că li 
S-a născut Mântuitor. Peste câteva zile, aici se aşterne durerea şi plânsul, fiindcă 
din porunca lui Irod au fost masacrați şi ucişi 14.000 de prunci din Betleem şi 
ținuturile învecinate, cu gândul că printre ei va fi şi „potenţialul său rival”, Iisus. 
Regele ludeei s-a înşelat, fiindcă Dumnezeu l-a înştiințat în vis pe losif să ia 
Pruncul şi pe mama Lui şi să fugă în Egipt, pentru a-L scăpa pe lisus de sabia lui 
Irod (Mt. 2, 13). 


Precum Dumnezeu a ocrotit Sfânta Familie, zădărnicind planul tiranului rege, tot 
aşa ne ţine şi pe noi sub „acoperământul” Său (cf. Ps. 90, 1), încât nimeni nu poate 
schimba planul Tatălui ceresc cu fiii Săi, chiar dacă aceştia trebuie să treacă uneori 
prin dureri, încercări, lipsuri şi primejdii. 


Iubiţi credincioşi, au trecut două mii de ani de când Familia Sfântă, străbătând 
câmpul lui Booz, se îndrepta spre Egipt, fiind supravegheată de privirea 
Dumnezeului ceresc. Despre această grijă dumnezeiască vorbea strămoşul lui 
David, Booz, spunând lui Rut moabiteanca: „Să ai plată deplină de la Domnul 
Dumnezeul lui Israel, la Care ai venit ca să te adăposteşti sub aripile Lui!” (Rut 2, 
12). Proorocul David, uns rege în Betleem, în 1072 î.Hr., va spune mai târziu: „Ai 





înmulțit mila Ta, Dumnezeule, iar fiii oamenilor în umbra aripilor Tale vor 
nădăjdui” (Ps. 35, 7). 


Viaţa noastră e plină de pericole fizice şi spirituale. Dar credinciosul adevărat este 
încredinţat că Dumnezeu are ştire de noi, ne acoperă cu atotputernicia Sa. Şi ce 
refugiu mai minunat poate exista, decât acesta: să trăieşti „la umbra aripilor Sale!”. 


Celsus, filozoful grec, spunea despre Hristos: „Oricare alt învăţător invită la sine 
pe cei mai buni oameni, pe cei mai înţelepţi şi mai virtuoşi, dar acest nebun, 


Iisus, cheamă la El pe cei osteniţi şi zdrobiţi..., epava şi drojdia”. 


Insă, departe de a se ruşina, Biserica se mândreşte cu aceasta: „Da, este adevărat — 
spune ea — Hristos, într-adevăr, ia pe cei împovăraţi şi înfrânți, dar nu-i lasă pe ei 
apăsaţi şi înfrânți. Din rămăşiţe pe care le-ai arunca, EI face oameni no'”. 


Domnul nostru lisus Hristos a fost ispitit şi a biruit. Pe poarta cea strâmtă şi cu 
chinuri trebuie să mergem şi noi, pentru ca mai apoi să ne odihnim veşnic. Aşadar, 
ispitele sunt aducătoare de glorie, ispitele ne fac vrednici de o răsplată şi o cunună 
nepieritoare. Ele trebuie privite ca un semn al dragostei lui Dumnezeu față de noi, 
lucru arătat şi de Sfântul Apostol Pavel, prin cuvintele: „Pe cine îl iubeşte Domnul, 


pe acela îl ceartă şi biciuieşte pe tot fiul pe care îl primeşte” (Evr. 12, 6). 


Toate ispitele care ne vin de la diavol şi de la lume trebuie să le primim cu bucurie, 
ca unele ce ne dau prilejul să înfrângem pe diavolul „cel ce înşeală pe toată lumea” 
(Apoc. 12, 9). Virtuţile creştine, precum smerenia, răbdarea, iubirea, iertarea ş.a. 
se desăvârşesc în cuptorul ispitelor. Puterea unui creştin şi valoarea credinţei sale 
se arată în vremea când luptăm cu furtunile vieţii, după cum destoinicia unui 
cârmaci se vădeşte, nu când marea e liniştită, ci când vasul este bântuit de valurile 
ridicate de furtună. 


Dumnezeu, Care ne-a creat şi ne-a răscumpărat, nu ne lasă singuri dacă ne 
încredem în puterea Sa, ci ne întăreşte cu harul Său, în aşa fel încât să putem 
înfrunta şi învinge amăgirile diavolului şi greutățile existenţei şi să nu cădem în 
păcat. Bine spune : „Harul ne face tari şi capabili de 
împotrivire ca diamantul. El ne face cu totul nebiruiţi, numai dacă vrem”. Când 
cu credință puternică te adresezi, prin rugăciune, lui Hristos, El poate să-ţi închidă 
orice rană şi să-ţi uşureze orice povară. 


Era o femeie care urma să fie operată de cancer. Noaptea, înaintea operaţiei, ea s- 
a rugat cu lacrimi şi îşi recunoştea cu regret păcatele, în faţa lui Hristos. 





Rugăciunea aceea a avut un mare efect, căci iată cum ne mărturiseşte femeia: „În 
timp ce mă rugam, m-a stăpânit Ssimțământul că Mântuitorul era cu adevărat 
alături de mine, ascultând mărturisirea mea, iertând necredința mea, întărind 
credința mea. Era ca şi cum mâna mea era ţinută în a Lui, pentru că un sentiment 
de pace a venit peste mine, încât părea să zică: „De ce te îngrijorezi? Tu eşti 
copilul lui Dumnezeu. EI te iubeşte. El a dat pe unicul Său Fiu pentru tine. Soţul 
tău este copilul lui Dumnezeu. Copiii tăi sunt ai Lui. Nu contează dacă trăiţi o 
viață lungă pe pământ sau sunteţi chemaţi să vă uniți cu Tatăl vostru Cel ceresc, 
fiindcă fiecare dintre voi este iubit şi EI va avea grijă de voi”. Lacrimile mele au 
încetat, mărturiseşte ea şi apoi m-am culcat în acel pat, într-o aşa linişte, aşa 
bucurie, încât n-a trecut mult timp până ce am adormit”. 


Să nu ne întristăm atunci când suntem ispitiţi, ci, dimpotrivă, să ne bucurăm. 
Vânturile fac ca rădăcinile copacilor să se întărească tot mai mult. Ispitele fac 
sufletele credincioşilor să se întărească, treptat, în credinţă, în nădejde şi î 
dragoste. Important este să nu ne încredem cu îngâmfare în puterile noastre, ci 
ne bizuim pe ajutorul lui Dumnezeu. De aceea, Lui trebuie să ne închinăm, pe EI 
să-L chemăm! „Privegheaţi şi vă rugaţi, zice lisus, ca să nu intrați în ispită. Că 
duhul este osârduitor, dar trupul, neputincios” (Mt. 26, 41). 


Mulţi dintre credincioşii de astăzi fac mare greşeală, pentru că cer de la Dumnezeu 
mai întâi lucruri pământeşti şi abia la urmă cer iertarea păcatelor, care ne asigură 
fericirea şi mântuirea sufletului. lar Dumnezeu, dimpotrivă, ne poruncește să 
căutăm mai întâi Împărăţia Cerurilor, adică Biserica, rugăciunea, pocăinţa, 
împăcarea cu toţi, postul, smerenia şi Sfânta Împărtăşanie şi numai la urmă, să 
cerem şi cele pământeşti, adică sănătate, reuşită în viaţă, căsnicie, copii, ajutor în 
toate, pe care ni le promite să ni le dea gratuit, chiar dacă nu le cerem. 


Flacăra credinţei este cea care ne luminează drumul vieţii şi ne fereşte de primejdii. 
De aceea, în clipe de îndoială sau în clipele grele ale vieţii, să nu ne pierdem 
încrederea, ci să alergăm înaintea Mântuitorului, rugându-ne împreună cu Sfinţii 
Apostoli: „Doamne, sporeşte-ne credinţa” (Lc. 17, 5). 


Pentru creştini, norii negri ai necazurilor şi ai amărăciunilor nu sunt decât umbra 
aripilor lui Dumnezeu. Ca să simţim aceasta este necesar să intrăm în profunzimea 
rugăciunii şi să ne abandonăm toate interesele, păcatele, toate grijile şi propriile 
intenţii, în aşa fel încât să resimţim, în rugăciune, iubirea lui Dumnezeu şi să ne 
topim în ea. 





De asemenea, trebuie să permitem lui Dumnezeu să ne pătrundă cu iubirea Lui 
imensă şi în acest fel, ne vom umple mai mult de convingerea că noi nu suntem 
singuri pe lumea aceasta, nu suntem ca nişte coji de nucă mânate de ape 
învolburate. Ci, odată altoiți pe tulpina lui Hristos, primim seva biruitoare, ne 
împărtăşim de tăria Aceluia Care, deşi a pătimit şi S-a lăsat batjocorit şi omorât, a 
învins puterile întunericului şi S-a ridicat din suferință, strălucitor ca un soare 
luminos. 


Înainte de a Se înălța la ceruri, Domnul ne-a promis: „lată Eu cu voi sunt în toate 
zilele, până la sfârşitul veacului” (Mt. 28, 20); „Nu vă voi lăsa orfani; voi veni la 
voi” (In. 14, 18). 


lubiții mei, nimeni nu va putea enumera vreodată toate minunile şi darurile care 
umplu sufletele celor ce se roagă şi trăiesc în evlavie. Istoria Bisericii cu 
persecuțiile sângeroase dezlănţuite împotriva creştinilor este istoria credinţei care a 
biruit slăbiciunea legilor firii şi vitregia veacurilor. 


Eroii creştinismului stau acum înaintea tronului de domnie al lui Dumnezeu, 
Căruia Ii slujesc zi şi noapte. Ei stau la izvoarele apelor vieţii şi Dumnezeu a şters 
orice lacrimă din ochii lor (cf. Apoc. 7, 15-17). 


În patria cerească, sunt Profeţii şi Apostolii, dulgherul Iosif şi Sfânta Fecioară 
Maria, care n-au fost scutiți de suferințe. În cer, sunt toţi cei ce L-au urmat pe 
Hristos, pe calea îngustă a crucii, printre care şi apărătorii Legii noastre strămoşeşti 
în vremuri de prigoană şi strâmtorare. 


Știind aceasta, se cuvine să credem că iubirea lui Dumnezeu întrupată în Betleem 
şi în istorie preface lacrimile în mărgăritare cereşti şi iadul suferinţei în paradis 
veşnic. 


Acest adevăr îl exprimă colindul: 


„Doamne, Tu pe-ai Tăi nu-i laşi 
Nimiciţi de cei vrăjmaşi. 
Uneori îi înstrăinezi, 

Dar oriunde Tu-i veghezi. 
Vremea greului trecând, 
Tu-i vei izbăvi curând. 

Sus în sfântul Tău locaş, 
Unde nu-i nici un vrăjmaş ”. 





Mulţumindu-l lui Dumnezeu Atotţiitorul că, în anul care a trecut, ne-a ţinut, ca un 
Părinte bun, sub acoperământul aripilor Sale (cf. Ps. 16, 8), Îl rugăm ca şi în anul 
care începe, să ne aibă în paza Sa şi să ne ferească de tot răul. Plecându-ne fruntea 
înaintea Celui Atotputernic, să-l zicem cu încredere: „Doamne, dă-ne ajutor în 
„lupta cea bună” şi fă-ne parte de bogate îndurări şi de binecuvântate împliniri, în 
vieţile şi în familiile noastre”. Amin. 





Fuga în Egipt - Uciderea pruncilor din Betleem 


Duminica după Naşterea Domnului ne reaminteşte despre evenimentele petrecute 
după Naşterea Domnului. Eveniment dumnezeiesc, care s-a petrecut „la plinirea 
vremii”, într-un mod deloc spectaculos (cum se aşteptau probabil conducătorii 
poporului), ci într-o simplitate absolută. Martorii acestui moment unic în istoria 
lumii, când Dumnezeu Însuşi S-a pogorât între oameni, dar ca un om, nu au fost 
nici împărați, nici învăţaţi, nici căpetenii, ci doar nişte oameni simpli, nişte păstori 
din valea Betleemului şi cei trei Magi — călători străini şi căutători ai semnelor lui 
Dumnezeu. 


Iată ce spune Scriptura: După plecarea magilor, iată îngerul Domnului se arată 
în vis lui Iosif, zicând: Scoală-te, ia Pruncul şi pe mama Lui şi fugi în Egipt şi 
stai acolo până ce-ţi voi spune, fiindcă Irod are să caute Pruncul ca să-L ucidă. 
Şi sculându-se, a luat, noaptea, Pruncul şi pe mama Lui şi a plecat în Egipt. Şi 
au Stat acolo până la moartea lui Irod, ca să se împlinească cuvântul spus de 
Domnul, prin proorocul: “Din Egipt am chemat pe Fiul Meu”. 


Iar când Irod a văzut că a fost amăgit de magi, s-a mâniat foarte şi, trimițând a 
ucis pe toţi pruncii care erau în Betleem şi în toate hotarele lui, de doi ani şi mai 
jos, după timpul pe care îl aflase de la magi. Atunci s-a împlinit ceea ce se 





spusese prin Ieremia proorocul: “Glas în Rama S-a auzit, plângere şi tânguire 
multă; Rahela îşi plânge copiii şi nu voieşte să fie mângâiată pentru că nu Sunt”. 


După moartea lui Irod, iată că îngerul Domnului s-a arătat în vis lui Iosif în 
Egipt, Şi i-a zis: Scoală-te, ia Pruncul şi pe mama Lui şi mergi în pământul lui 
Israel, căci au murit cei ce căutau să ia sufletul Pruncului. 


Iosif, sculându-se, a luat Pruncul şi pe mama Lui şi a venit în pământul lui 
Israel. Și auzind că domneşte Arhelau în Iudeea, în locul lui Irod, tatăl său, s-a 
temut să meargă acolo şi, luând poruncă, în vis, s-a dus în părţile Galileii. Și 
venind a locuit în oraşul numit Nazaret, ca să se împlinească ceea ce s-a spus 
prin prooroci, că Nazarinean Se va chema. (Matei 2, 13-23) 


Dacă acei oameni s-au bucurat de naşterea Pruncului dumnezeiesc, au fost şi 
oameni care nu s-au bucurat, dimpotrivă, aveau să-l dorească pieirea. Aşa a fost 
cumplitul rege Irod, cel care avea să râmână pe veci în istorie ca omul care a vrut 
să-L ucidă pe Domnul lisus. În nebunia lui, Irod a văzut în Pruncul Sfânt un rival 
la tronul său pământesc. Un pretendent periculos. Atunci când Magii i-au explicat 
profeţiile din Vechiul Testament, el nu s-a gândit nici o clipă că ar putea fi 
martorul celui mai de seamă eveniment din istoria lumii, ceva la care strămoşii săi 
doar visaseră. 


În locul bucuriei, în inima lui s-a încuibat dorinţa cumplită a uciderii Pruncului 
lisus. A crezut că se va putea folosi de buna credinţă a Magilor ca să ajungă la EI. 
Ingerul Domnului a vegheat neîncetat şi i-a abătut pe Magi pe alt drum. 


Nebunia lui Irod nu s-a oprit aici, el poruncind cel mai cumplit genocid al copiilor 
din istorie: uciderea pruncilor din Betleem şi împrejurimi! A fost un eveniment 
înfiorător! Sânge nevinovat a curs fără nici un rost. Şi de această dată Arhanghelul 
a îndrumat Sfânta Familie spre scăpare. 


O scăpare prin fugă într-o ţară străină. Familia Sfântă s-a salvat de mânia lui Irod, 
prin grija lui Dumnezeu. Numai că, supărat că nu i-a reuşit planul criminal, Irod 
avea să semene multă moarte în toate hotarele Betleemului. Evenimentul avea să 
fie consemnat de contemporani ca o mare oroare. S-au amintit mai multe cifre ale 
victimelor inocente. Unele chiar de ordinul miilor de copii. Indiferent care va fi 
fost adevăratul număr al pruncilor ucişi, rămâne durerea sfâşietoare a atâtor mame 
care şi-au văzut copiii ucişi din porunca unui tiran care avea să moară în chinuri 
grele, după atâtea fapte inumane de care s-a făcut vinovat. Numele lui a rămas în 





istorie doar pentru faptul că I-a dorit moartea Pruncului lisus şi pentru că a omorât 
o mulțime de copii nevinovaţi. 


Mai mulţi dintre Părinţii Bisericii au subliniat faptul că întreaga istorie a poporului 
Israel avea să prefigureze destinul pământesc al Fiului lui Dumnezeu. Adică în 
persoana Mântuitorului se concentrează întregul trecut istoric al acestui popor pe 
care Dumnezeu l-a ales pentru pregătirea mântuirii oamenilor. În timpul 
patriarhului losif, israeliți au plecat în Egipt pentru a se salva de la foametea 
nimicitoare. În timpul sângerosului rege Irod, Sfânta Familie a fugit în Egipt pentru 
a-L salva pe Pruncul Sfânt de la moarte. De acolo, din ţara robiei strămoşilor Săi, 
lisus avea să se întoarcă în Pământul făgăduinţei, în locul unde trebuia să 
împlinească opera sa mântuitoare. De aceea avea să fie asemănat cu Moise — 
marele Profet al lui Dumnezeu. Numai că acela a fost un conducător şi eliberator 
doar pentru poporul Israel, pe când Mântuitorul lisus avea să fie Conducător şi 
Mântuitor al lumii întregi! De fapt profetul Moise a fost acela care L-a prefigurat 
pe Mesia! lar exodul poporului avea să prefigureze întoarcerea din Egipt a Fiului 
lui Dumnezeu. Nimic din tot ceea ce s-a petrecut nu a fost la întâmplare. Pentru că, 
aşa cum Însuşi avea să sublinieze mai târziu, în persoana Mântuitorului s-au 
împlinit deplin toate profețiile Vechiului Testament. 


În ziua de 29 decembrie, în calendarul Bisericii sunt pomeniţi pruncii uciși din 
porunca lui Irod. Suflete nevinovate care au prefigurat, la rândul lor, sacrificiul 
martirilor Bisericii. Fuga în Egipt avea să marcheze doar începutul vrăjmăşiei față 
de Mântuitorul lisus Hristos. Pe tot parcursul existenţei Sale în această lume, avea 
să se lovească de multe respingeri, de ură, de neînțelegere, de duşmănie 
neîmpăcată. 





Ierom. Maxim Morariu - Domnul pe fugă 


dec. 26, 2020 
Magii cu bucluc 


Vizita magilor la Hristos a fost precedată de o altfel de întrevedere oficială. Una cu 
Irod. Ca personalități de vază ale locurilor din care veneau, trebuiau să aibă întâl- 
niri şi cu liderii locali ai meleagurilor prin care treceau. A lor, a fost niţel fortuită. 
Li se ascunsese steaua și credeau că poate el i-ar putea călăuzi. Aşa se face că au 
ajuns şi la regişorul local, căruia „mărinimia” romană îi permitea să-şi facă men- 
drele, cu condiţia de a-i rămâne vasal. 


Cele comunicate lui, n-au avut însă, efectul scontat. Temător peste măsură, Măria 
sa, a fost totuşi precaut, în a le arăta acestora ce crede despre naşterea Pruncului 
Mântuitor. Nici pe ei nu i-a dus mintea, deşi erau firi luminate, să conecteze ideea 
de mesianitate cu cea de regalitate. Ar fi înţeles astfel că suveranul vedea aceasta 
ca pe o ameninţare la propria lui domnie. De unde să ştie îmbuibatul că nu despre 
Regatul lui Israel cel pământesc, se vorbea în proorocii? 


Aşa se face că magii n-au scăpat de regele curios până ce nu i-au promis că se vor 
întoarce să-i spună unde se sălășluiește Pruncul. La rândul lui, a promis că va 
merge și el să îi aducă cuvenitele onoruri. Că doar, gura nu-l durea! Ce-avea el de 
gând să facă, se va vădi mai încolo. 





Ingerii şi rutele ocolitoare 


Cel născut în ieslea Betheleemului, beneficia însă de protecție la nivel înalt. 
Muuult mai înalt decât Irod! Aşa se face că după întâlnirea cu EI, oaspeţii din de- 
părtări vor fi ghidaţi de un înger ce acţionează pe post de GPS, pe o rută ocolitoare, 
iar losif va fi şi el deşteptat de un mesager divin şi mânat de urgență în Egipt. 
Providența divină, ce-şi face simțită prezenţa în viaţa oricui o solicită şi crede și 
chiar şi în cea a necredincioșilor, nu putea să-L lase baltă tocmai pe Fiul Întrupat. 
Ascultător, cel în cauză se va conforma şi va lua calea unui interesant exil, sta- 
bilindu-se pentru o vreme în Egipt. Întoarcerea lui de aici fusese proorocită cu 
veacuri în urmă, de proorocul care vorbeşte despre chemarea pe care Tatăl i-o face 
Fiului din Egipt. 


Plânsul Tatălui şi plânsul mamelor 


Plecarea lui Hristos, a Fecioarei şi a celui ales să le poarte de grijă în străinătate va 
fi urmată, la scurtă vreme, de un eveniment de o puternică intensitate emoţională. 
Alături de mamele din cetăţile ce au fost ținta tiraniei lui Irod, va plânge însuşi 
Domnul, din înaltul slavei Sale. Factorul declanșator al mâniei regelui îl va con- 
stitui decizia magilor de a nu-l mai vizita. Dacă ei ar fi venit atunci pe la dânsul, 
probabil că în turbarea lui, ar fi arătat totuşi generozitate şi ar fi preferat uciderea 
unui singur prunc. Dumnezeu îl lasă însă să-şi dea măsura cruzimii, tocmai pentru 
a arăta cine este el cu adevărat: un tiran. 


Moartea atâtor prunci nevinovaţi e şi ea proorocită de Scripturi: „Glas în Rama s-a 
auzit, plângere şi tânguire multă; Rahela îşi plânge copiii şi nu voieşte să fie 
mângâiată pentru că nu sunt”. Nu va rămâne nerăsplătită, dacă ne uităm la finalul 
pământesc al ucigașului și-l bănuim pe cel întru eternitate. 


Cercetarea biblică ce s-a preocupat de investigarea acestui aspect vine vine să ne 
spună că nu ar fi vorba despre 14000 de prunci ucişi, aşa cum s-a păstrat în tradiție, 
ci doar de câteva zeci. Indiferent câţi ar fi fost, fapta tot abominabilă rămâne. Cu 
excepția lui Lenin, nici un tiran al istoriei nu și-a mai permis să afirme vreodată că: 
„un om mort e o crimă, un milion de oameni morţi, reprezintă o statistică”. Crima e 
crimă. lar gravitatea ei e amplificată, în acest caz de faptul că cei uciși nu aveau 
nici o vină. Erau copilași sub doi ani, întruchipând inocenţa. Oameni cărora viaţa 
abia le zâmbise. Nu-i cunoscuseră bucuriile şi nu-i gustaseră amarul. 


Nazarinean se va chema 





Vreme de mai mulţi ani, Hristos a crescut pe meleaguri străine. Dacă e sau nu şi 
asta, o formă de a prooroci ceva, nu ştim. E de bună seamă, parte a amplului proces 
chenotic. ȘI-L ajută pe Mântuitor să înţeleagă ce-nseamnă pribegia şi ce stări poate 
genera aceasta. Pentru că ulterior, va fi recunoscut și drept Dumnezeul pribegilor. 


După moartea regelui care căutase să ia viaţa, lui Hristos, Îngerul va reveni din nou 
la Iosif. ÎL va înştiinţa că se poate întoarce. Precaut, acesta va alege Nazaretul, 
temându-se de eventuale efuziuni tardive ale furiei fiului celui ce atentase, cu ani 
în urmă, la viaţa pruncului. Nici nu ştia el, că prin aceasta, împlineşte o interesantă 
proorocie, a cărei popularizare se va realiza cu prilejul Răstignirii Împăratului, 
când locaţia de baştină va face parte din tăblița ce-i conţinea sentința. 


Hristosul cel pribeag 


Dacă primii ani ai vieţii Lui Hristos pe pământ au fost marcați de pribegie, de exil, 
cele două milenii şi mai bine ale creştinătăţii, sunt și ele marcate cu recurenţă de 
astfel de comportamente. Unele-i au în centru pe urmașii Lui, altele chiar pe El. 
Vitregiile istoriei i-au obligat și-i mai obligă încă pe creștinii din diferite colţuri ale 
lumii, să constate pe propria piele că suntem chemaţi să nu avem cetate stătătoare 
aici pe pământ. Dar, ca străini, îşi asumă multe riscuri și trec prin ciudate stări. 


Nicăieri nu-i ca acasă!, zice un proverb românesc. Și așa este. Oricât de bine s-ar 
simţi omul în locurile în care reuşeşte să se aciuiască, tot străin rămâne. În sufletul 
lui, printre lacrimi mai mult sau mai puţin inhibate, îşi face câteodată loc gândul 
acesta, la cei dragi, la acasă! Când ei sunt deja plecaţi din această lume, ajungem să 
ne fie dor şi de pietrele lor de mormânt și să ne simţim nevrednici fii, că nu suntem 
în stare să-i vizităm acum, când, vorba poetului, nu mai avem ce să le cerem. 


Doar că... Prin aceasta omitem un lucru important: că adevăratul acasă nu e aici. 
La fel cum nu-i aici nici sfârşitul. Suntem creaţi pentru veşnicie şi abia acolo, cum 
ar zice fericitul Augustin, va veni adevărata odihnă. De aceea, oricât de străini şi de 
stingheri ne-am simţi în aceste clipe, să ne gândim că suntem încă pe cale. Că n-am 
ajuns încă. lar călătorului i se cere să fie entuziast. Să spere şi să nu lase gândurile 
negre să-i pustiască ființa! Și mai e un aspect important. De multe ori, după 
Înălţarea la ceruri, revenirile lui Hristos pe pământ sunt marcate de alungări, exiluri 
şi pribegii. Creştinii-L alungă din sufletele lor, căci acestea sunt adesea atât de 
pline de gânduri păcătoase, precum le sunt stomacurile la ceas de praznic de 
sarmale, cozonaci, cârnaţi şi alte bunătăţi. Societatea-L alungă din viaţa ei, căci e 
mult mai confortabil să dedici Praznicul Nașterii reducerilor la cumpărături sau te 
miri căror evenimente sociale, ce sunt adesea străbătute de imoralitate, decât să le 
vorbeşti oamenilor despre sărăcie, pribegie și valori perene din altă lume. Un astfel 





de discurs ar putea să deştepte în ei resentimente pentru egoismul ce-i defineşte şi 
să scadă vânzările! 


Gândindu-se la alţii, oamenii ar putea să ajungă să nu mai investească în tot felul 
de nimicuri ce vin oricum ca surplus. Or, asta nu e de dorit! Dacă readucerea Lui în 
prim-planul vieţii sociale e rodul unui travaliu mai amplu, de care singuri nu sun- 
tem în stare, să-L chemăm măcar în inimi la ceas de Praznic. Să-l facem loc în 
ieslea sufletului nostru! N-are nevoie nici de tare mult confort, nici de atenţie exce- 
sivă! Doar de un loc unde să se nască. Cu EI, va renaşte întreaga noastră ființă! 
Îndrăzniţi! 





Ioan-Lucian Radu - Relatări despre viaţa lui Hristos în Egipt 


Magii de la Răsărit, după ce s-au închinat Domnului în Betleem, au fost călăuziți 
să se întoarcă la casa lor pe alt drum, prin porunca unui înger. Irod, împăratul cel 
nelegiuit, văzând că fusese înşelat de către magi, a plănuit să omoare toţi copiii din 
Betleem, pentru a-L omor? şi pe Pruncul Hristos. Dar Dumnezeu a văzut intenţia 
lui Irod şi a trimis pe îngerul Său la Iosif. Îngerul i-a apărut lui losif în vis şi i-a 
poruncit să ia Pruncul şi pe mama Lui şi să fugă în Egipt. losif a făcut asta. Luând 
pe Pruncul lisus şi pe mama Lui, a plecat în Egipt, unde a stat până la moartea lui 
Irod (Matei 2, 13-15). Egiptul era un loc logic pentru a găsi refugiu, deoarece era 
în afara ținutului stăpânit de regele Irod şi atât Egiptul, cât şi Palestina făceau parte 
din Imperiul Roman, făcând călătoria între ele uşoară şi relativ sigură. 


Sfânta Scriptură nu spune nimic despre viaţa Sfintei familii în Egipt, dar există 
unele relatări extra biblice care vorbesc despre aceasta, relatări pe care le 


consemnează Sfântul Nicolae Velimirovici 


Copacul locuit de un demon 


Când Fecioara Preasfântă, cu Pruncul Divin şi dreptul Iosif s-au apropiat de oraşul 
Hermopolis (Cairo), au văzut un copac în faţa porții cetăţii. Călătorii, obosiţi de 
călătoria lor, se apropiau de acest copac pentru a se odihni o vreme, chiar dacă 
arborele era foarte înalt şi nu oferea destulă umbră. Egiptenii numeau acest copac 
„Persea” şi îl venerau ca pe un zeu, deoarece credeau că o divinitate era ascunsă în 
copac. În realitate, un duh rău locuia în el. 





Când familia sfântă s-a apropiat copac, copacul s-a scuturat violent şi duhul cel 
rău, îngrozit de apropierea copilului Hristos, a fugit. Apoi copacul şi-a aplecat 
vârful până la pământ şi s-a închinat Creatorului său ca o făptură rațională. Din 
acea zi, copacul a primit puteri miraculoase de la Hristos Domnul, de a vindeca 
orice infirmitate a oamenilor. 


Idolii se prăbuşesc 


Profeţii Isaia şi leremia, au profeţit că Domnul va veni în Egipt şi că prezenţa Lui 
va zgudui templele păgâne şi va distruge idolii. Isaia a scris: „lată Domnul vine pe 
nor uşor şi ajunge în Egipt. Idolii Egiptului tremură înaintea feţei Lui şi inima 
egiptenilor se topeşte în ei”. (Isaia 19:1, cf. leremia 43:12-13.). 


Când refugiații divini au venit în oraşul Hermopolis (Cairo de astăzi), s-au 
apropiau de un templu păgân şi toți idolii din templu au căzut dintr-o dată şi s-au 
spulberat. 


Scriitorul bisericesc Paladie scrie despre acest lucru în a sa Istorie lausiacă: „Am 
văzut acolo templul păgân, în care toţi idolii sculptați au căzut la pământ la venirea 
Mântuitorului”. 


Sfântul Prooroc Ieremia, locuind în Egipt la bătrâneţe, a proorocit preoților păgâni 
din Egipt că toți idolii vor cădea şi toate chipurile cioplite vor fi distruse atunci 
când o Mamă Fecioară cu un copil, născut într-o iesle, va veni în Egipt. Preoţii 
păgâni îşi aminteau bine această profeție. În conformitate cu aceasta, au sculptat o 
reprezentare a unei mame care stătea pe un pat şi lângă ea într-o iesle, pruncul său 
înfăşurat în scutece şi venerau această reprezentare. Regele Ptolemeu i-a întrebat 
pe preoţii păgâni ce însemna această reprezentare, iar ei au răspuns că era un 
mister, prevestit de către un profet părinţilor lor şi că ei aşteptau împlinirea acestui 
mister. Şi, într-adevăr, acest mister s-a împlinit şi a fost descoperit nu numai în 
Egipt, ci în întreaga lume. 


Smochinul şi izvorul minunat 


După aceea, călătorii sfinţi, s-au dus în satul Matarea. În apropierea satului au 
văzut un smochin şi în timp ce losif a intrat în sat cu treburi, Preasfânta Fecioară a 
mers să se odihnească sub smochin cu Hristos. Şi, o, ce minune: copacul şi-a 
coborât coroana până la pământ pentru a crea o umbră pentru călători şi partea de 
jos s-a deschis în aşa fel încât Maica cu Pruncul să poată intra şi să se odihnească. 
Şi ceea ce este şi mai miraculos: un izvor de apă curgătoare, dintr-o dată, a izvorât 





în apropierea smochinului. Iosif a găsit o colibă în apropiere, unde s-au stabilit. 
Acolo au trăit şi au băut apă din acel izvor minunat. Acesta era singurul izvor de 
apă curgătoare ce se găsea în Egipt, pentru că toată cealaltă apă din Egipt vine de la 
râul Nil, care se ramifică în nenumărate canale. Astfel, Domnul lisus, izvorul 
ceresc al apei vieţii, prin prezenţa Sa, a chemat la suprafaţă acest izvor de apă 
curgătoare din pământ. 


În oraşul Cairo de astăzi, poate fi văzută peştera în care a locuit familia sfântă. De 
asemenea, în satul Matarea, în apropiere de Cairo, se găsesc copacul sub care 
Maica Domnului s-a odihnit cu Domnul lisus, precum şi izvorul miraculos de 
lângă acest copac. 





Ioan-Lucian Radu - De ce a scris David, psalmul 50? 


Edoxologia.ro 


Pentru a înţelege bine psalmul, este nevoie să cunoaștem starea în care se afla 
David atunci când l-a scris şi motivele care l-au determinat să-l scrie. 


Profetul Natan îl E pe împăratul David pentru PIE 2435 Săvârşită. 


Psalmul 50, unul dintre cei 7 psalmi penitențiali ai prorocului David, este o creație 
literară de o profunzime excepțională, care surprinde în amănunt starea degradată a 
omului căzut în păcat, dar şi pocăinţa pe care acesta este dator să o facă, pentru a 
restabili legătura cu Dumnezeu, ruptă atunci când omul își întoarce faţa, dinspre 
Dumnezeu, spre fărădelege. 





Prorocul și împăratul David, aşa cum ni-l arată Sfânta Scriptură, este un om în care 
se regăsesc toată înălțimea ființei umane, dar și tot zbuciumul acesteia. Pentru a 
înţelege bine psalmul, este nevoie să cunoaștem starea în care se afla David atunci 
când l-a scris şi motivele care l-au determinat să-l scrie. 


Suprascrierea psalmului ne dă chiar primul indiciu: „Întru sfârşit. Psalm al lui 
David. În vremea când a intrat la dânsul Natan prorocul, după ce intrase el la 
Batşeba, femeia lui Urie”. 


Cartea a doua a Regilor, în capitolul 11, ne istorisește că David căzuse adânc în 
păcat. Acest păcat a fost urâciune înaintea lui Dumnezeu, atât prin gravitatea lui, 
care atrăgea automat moartea, cât şi prin urmările lui, deoarece dușmanii lui 
Dumnezeu, închinătorii la idoli, care cunoşteau viața curată pe care o avusese 
regele David până atunci, primeau acum un motiv de a lua în batjocură numele lui 
Dumnezeu, căruia acesta îi slujea. 


Parabola profetului Natan, care îl trezeşte pe David 


După cum ne mărturisește Sfânta Scriptură, într-o seară, pe când se plimba pe 
acoperiş, prorocul a zărit-o, făcând baie, pe Batșeba, soţia generalului său, Urie, 
care, de altfel, era unul dintre cei mai devotați oameni ai săi. Aprinzându-se de 
poftă, prorocul a trimis o slugă să i-o aducă pe femeie, care era de o frumuseţe 
răpitoare. Folosindu-se de calitatea de rege, el se culcă cu femeia, care rămâne 
însărcinată. Acesta a fost începutul răului. David este conştient de consecințele 
grave ale faptei sale, căci legea lui Moise prevedea, în astfel de cazuri, pedeapsa cu 
moartea, atât a bărbatului, cât şi a femeii (Levitic 20, 10; Deuteronom 22, 22) şi 
încearcă s-o ascundă, trimițându-l acasă de pe câmpul de luptă pe generalul său, 
Urie, în speranţa că va putea transfera responsabilitatea pentru copil în seama 
acestuia. 


Însă Urie, arătându-și devotamentul pe care îl avea faţă de rege şi faţă de camarazii 
săi de arme, care erau în toiul luptei, nu doreşte să meargă acasă, refuz care îl pune 
pe rege în situația de a fi nevoit să-l omoare, pentru a nu 1 se afla nelegiuirea, 
trimițându-l la luptă într-un loc unde avea să moară cu siguranţă. 


Astfel, David săvârşea două păcate grele, ambele pasibile de pedeapsa cu moartea. 
Însă omul care căzuse în păcate aşa de grave nu era un om obişnuit. Era un proroc, 
un om înțelept, încercat, un sârguincios slujitor al Domnului, după însăşi mărturia 
Lui: „Aflat-am pe David al lui lesei, bărbat după inima Mea, care va face toate 
voile Mele” (Fapte 13, 22). Cinstea de care se bucura David înaintea lui Dumnezeu 





şi a oamenilor nu l-au putut feri, însă, de cădere sau poate că tocmai aceasta i-au 
adus-o. 


Cu un singur pas, s-a afundat în adâncurile cele mai de jos ale necurăţiei, adăugând 
păcat după păcat. Şi timp de un an nu şi-a cunoscut căderea, nu s-a pocăit. Probabil 
că, în acest timp, David şi-a continuat viaţa ca şi cum nimic nu s-ar fi întâmplat, 
slujind cu acelaşi zel lui Dumnezeu şi împărțind dreptatea în poporul său, pentru că 
Sfânta Scriptură nu ne menţionează nimic contrar acestui lucru, însă conștiința sa a 
fost adormită, cu privire la fapta sa până când ceva exterior nu i-a trezit 
sentimentul de vinovăţie. 


Pentru aceasta, abia după ce regelui i se naște copilul zămislit în adulter, Dumne- 
zeu îl trimite pe prorocul Natan, care nu îl mustră pe față, ci îl lasă să se judece 
singur, ca unul ce avea datoria de a face judecata în poporul lui Israel, spunându-i o 
întâmplare: „Erau într-o cetate doi oameni: unul bogat şi altul sărac. Cel bogat avea 
foarte multe vite mari şi mărunte, iar cel sărac n-avea decât o singură oiță, pe care 
el o cumpărase de mică şi o hrănise şi ea crescuse cu copiii lui. Din pâinea lui 
mâncase şi ea şi se adăpase din ulcica lui, la sânul lui dormise şi era pentru el ca o 
fiică. Dar iată că a venit la bogat un călător, şi gazda nu s-a îndurat să ia din oile 
sale sau din vitele sale, ca să gătească cină pentru călătorul care venise la el, ci a 
luat oiţa săracului şi a gătit-o pe aceea pentru omul care venise la el” (II Regi 12, 
1-4). 


La auzul acestei fărădelegi, regele s-a mâniat foarte tare şi a zis: „Precum este 
adevărat că Domnul este viu, tot aşa este de adevărat că omul care a făcut aceasta 
este vrednic de moarte. Pentru oaie el trebuie să întoarcă împătrit, pentru că a făcut 
una ca aceasta şi pentru că n-a avut milă” (II Regi 12, 5-6). 


Abia atunci, profetul Natan îl face conştient de vinovăția faptei sale şi îi arată că, 
făcând moarte de om, sabia va atârna în veac deasupra casei sale, iar pentru că a 
luat femeia altuia, femeile sale vor fi luate de către altul. 


Căderea şi ridicarea prorocului David 


La auzul acestei mustrări, David nu s-a împotrivit, ca Adam, ci a strigat, revoltat 
împotriva lui însuşi: „Am păcătuit înaintea Domnului!” (II Regi, 12, 12). Un om 
simplu îi vorbise împăratului îmbrăcat în purpură, însă acesta din urmă nu se mai 
foloseşte de puterea ce o are, ca odinioară, căci vede în faţa sa, nu un muritor de 
rând, ci pe Cel care l-a trimis. Nu mai este orbit de mulțimea oştirilor din jurul său, 
ci vede în faţa sa mulțimea oștirilor îngereşti și tremură în faţa Celui nevăzut, ca și 





cum ar fi văzut. De la această înţelegere şi recunoaştere a păcatului vine şi 
îndreptarea, deoarece Dumnezeu nu doreşte moartea păcătosului, ci să se întoarcă 
şi să fie viu. Pentru că s-a judecat singur pe sine şi s-a osândit, fiind gata să 
primească moartea cu care singur pedepsise pe cel vrednic de o faptă ca a lui, 
prorocul Natan a zis: „Domnul a ridicat păcatul de deasupra ta şi nu vei muri!” (II 
Regi 12, 13). 


Deşi fericitul David a auzit cuvintele de iertare, totuşi împăratul n-a lăsat pocăinţa, 
ci se îmbrăca cu sac, în loc de porfiră şi şedea pe cenuşă şi pe jos, în locul tronului 
ferecat cu aur. Dar nu numai că şedea pe cenușă, ci chiar şi mânca cenuşă precum 
însuşi ne spune: „Că cenuşă am mâncat, în loc de pâine, şi băutura mea cu plângere 
am amestecat-o” (Psalmul 101, 10). De faptul că David nu face doar o simplă 
conştientizare a păcatului, ci este vorba de o reală părere de rău și de o întoarcere 
din calea păcătoasă o arată adânca smerenie la care a ajuns cel care nu ezitase să 
facă adulter şi crimă, ilustrată în versurile psalmului 50. 


Aşadar, iată cum a ajuns prorocul David să-şi cunoască păcatul şi de ce a zis: 
„fărădelegea mea eu o cunosc şi păcatul meu înaintea mea este pururea” (Psalmul 
50, 4). Simţul dreptăţii, pe care David îl avea, îl împinge să scrie psalmul. Deşi 
păcatul se săvârşise în mare secret, el devenise cunoscut, dând prilej duşmanilor lui 
Dumnezeu să-L hulească (II Regi 12, 13-14) şi era un lucru normal ca mărturisirea 
să fie publică, precum era şi păcatul. 


Căderea şi ridicarea prorocului David, care a dat naștere psalmului 50, acestei 
rugăciuni de pocăință de o atât de mare profunzime, a rămas ca pildă pentru toate 
generaţiile, spre trezirea conştiinţei păcătoşeniei lor. 


Despre acestea, Fericitul Augustin spune: „Le-aş povesti acestea celor care nu au 
făcut aşa, ca să vegheze, să-şi păstreze curăţia şi, luând aminte cum a căzut un om 
măreț, ei, care sunt mici, să se teamă. Dar, dacă cineva care a căzut deja și care are 
în conștiința sa un lucru rău aude aceste lucruri, să ia aminte la cuvintele 
psalmului. Să ia aminte la gravitatea rănii, dar să nu dispere din cauza slavei 
Doctorului... La voi nu a fost trimis profetul Natan, ci însuşi David a fost trimis. 
Auziţi-l cum plânge şi cu el plângeți! Auziţi-l cum suspină și cu el suspinaţi! 


jo 


Auziţi-l cum se îndreaptă şi cu el vă bucuraţi 





PF Daniel - Predică la Duminica după Naşterea Domnului 


"Duminica după sărbătoarea Naşterii Domnului şi Mântuitorului nostru lisus 
Hristos, care este şi ultima duminică din anul acesta, ne înfăţişează două 
evenimente din viaţa Domnului nostru lisus Hristos, şi anume fuga în Egipt a 
Maicii Domnului împreună cu dreptul Iosif, purtând cu ei pe Pruncul lisus, şi 
împlinirea groaznicei porunci a lui Irod de a ucide pe toţi copiii din Betleem şi 
împrejurimi, cu scopul de a omori şi pe lisus. Biserica a rânduit ca astăzi, a doua zi 
după Crăciun, să fie pomenită Maica Domnului împreună cu soborul celor care o 
cinstesc pe ea. Tot astăzi este prăznuit şi Sfântul Cuvios Nicodim cel sfințit de la 
Tismana, care a trăit în veacul al XIV-lea, a ctitorit mai multe mănăstiri româneşti 
şi a format mulţi ucenici isihaşti, care au îmbogăţit viaţa duhovnicească a Bisericii 
noastre. 


Evanghelia acestei duminici este plină de semnificaţii duhovniceşti întrucât ne 
arată planul lui Dumnezeu de mântuire a lumii, dar şi contradicţiile istoriei 


omenirii robite de păcat şi de moarte. 


Pruncul lisus, om al durerilor şi cunoscător al suferinţei 


La puţin timp după Naşterea Sa, Pruncul lisus se află în primejdie de moarte, 
deoarece regele Irod căuta să-L ucidă. Vedem, aşadar, că viaţa lui Hristos este de la 
început îndreptată spre suferinţă, aşa cum a prevăzut proorocul Isaia când vorbea 





despre Slujitorul Domnului ca fiind un 'om al durerilor şi cunoscător al 
suferinţei” (Isaia 53, 3). 


» Pe de o parte, evenimentele pe care le descrie Evanghelia de astăzi se 
desfăşoară dramatic, întrucât bunătatea şi generozitatea păstorilor şi a 
magilor arătate Pruncului lisus sunt umbrite de răutatea invidiei şi a 
dorinței pătimaşe de stăpânire a lui Irod, regele ludeii. 

» Pe de altă parte, se vede că în planul lui Dumnezeu, Care cunoaşte cum se 
manifestă natura umană robită de păcat şi pândită de moarte, există o 
lucrare sfântă care biruieşte răutatea demonilor şi a oamenilor din lume, 
astfel încât Dumnezeu salvează viaţa oamenilor prigoniţi şi transformă fuga 
în salvare şi înstrăinarea în binecuvântare. 


Pruncul lisus Se naşte într-o călătorie. El nu Se naşte în casa mamei Sale din 
Nazaretul Galileii, ci în Betleemul Iudeii, şi nici măcar într-o casă, ci într-o peşteră, 
pentru că în casa de oaspeţi din oraş nu mai era loc. De aceea, în otpustul sau 
apolisul sărbătorii Naşterii Domnului se spune: 'Cel ce în peşteră S-a născut şi în 
iesle S-a culcat pentru mântuirea noastră', arătând că Mântuitorul, Împăratul 
veacurilor, Cel ce a creat toate bogăţiile pământului şi frumuseţea stelelor, Se 
naşte în sărăcie materială. De ce? Ca să ne arate că în viaţa pământească trebuie 
să ne îmbogăţim spiritual cu darurile cereşti ale vieţii veşnice: dreptate, pace şi 
bucurie în Duhul Sfânt (cf. Romani 14, 17). 


Mai târziu, când va fi om adult, lisus va spune: 'Vulpile au vizuini şi păsările 
cerului cuiburi; dar Fiul Omului n-are unde să-Și plece capul" (Luca 9, 58). Din 
cauza ostilităţii celor din cetate, El Se va muta din Nazaret şi va locui în gazdă la 
Capernaum, în casa Apostolului Simon Petru. Ca om, lisus Hristos este vieţuitor 
pe pământ, dar nu Se leagă de nimic din lumea pământească instabilă şi 
trecătoare, pentru a ne arăta că destinaţia ultimă a oamenilor sau cetatea lor 
stătătoare şi definitivă este Împărăţia Cerurilor. Bucuria pe care o aduc îngerii 
Maicii Domnului şi dreptului Iosif, când cântă la Betleem: 'S/avă întru cei de sus 
lui Dumnezeu şi pe pământ pace, între oameni bunăvoire' (Luca 2, 14), este 
foarte curând umbrită de nelinişte şi ameninţare cu moartea din partea regelui Irod, 
cu totul robit de patima puterii lumeşti şi a slavei deşarte. 


De Naşterea lui Hristos se bucură păstorii oilor, dar regele Irod Idumeul, 
conducătorul tiranic al iudeilor, se întristează, întrucât el consideră că Pruncul 
născut în Betleem poate fi cineva care, într-o zi, i-ar putea lua împărăţia. De aceea, 
orbit de patima puterii politice lumeşti, Irod porunceşte ca toţi copiii din Betleem şi 
împrejurimi să fie ucişi, pentru ca, odată cu ei, să ucidă şi pe lisus. Magii, venind 





de la depărtare mare, de la Răsărit, 1 s-au închinat şi l-au adus daruri de aur, tămâie 
şi smirnă, iar regele ţării în care S-a născut lisus hotărăşte ca Acesta să fie ucis. 
Iată, cât întuneric produce păcatul în lume, în viaţa omenirii! 


Pentru a scăpa cu viaţă, Pruncul lisus trebuie să Se adăpostească în Egipt, în ţară 
străină. După o vreme însă, EI se va întoarce în pământul lui Israel, fiindcă între 
timp Irod a murit, iar în locul lui domnea fiul său, Arhelau. Dar şi acesta, ca şi tatăl 
său, plin de cruzime, putea fi o primejdie pentru viaţa Pruncului lisus. De aceea, 
Pruncul este dus în Galileea, numită 'Galileea neamurilor', pentru că acolo locuia 
un amestec de neamuri sau etnii diferite. De fapt, atât Naşterea lui lisus în Betleem 
şi fuga sau exilul Lui în Egipt, cât şi stabilirea Lui în oraşul Nazaret au fost 
profețite cu mai multe veacuri înainte (cf. Miheea 5, 1; Osea 11, 1; Judecători 13, 
5). 


Observăm, deci, cum Dumnezeu a anunţat cu veacuri înainte, prin prooroci, 
evenimente din istorie care au o semnificație duhovnicească deosebită. Chiar şi 
uciderea copiilor nevinovaţi din Betleem şi împrejurimi, la porunca regelui Irod, a 
fost prevăzută de Ieremia proorocul prin cuvintele: 'Glas în Rama s-a auzit, 
plângere şi tânguire multă. Rahela îşi plânge copiii şi nu voieşte să se mângâie 
pentru că nu mai sunt' (Ieremia 31, 15). Înţelegem, aşadar, că Mântuitorul vine 


într-o lume a violenţei, robită de păcat şi de moarte, de răutate şi întunecime 
sufletească, în care foarte adesea crima sângeroasă se întinde şi asupra vieţii celor 
nevinovaţi. 


Lumea robită de păcat şi de moarte are nevoie de vindecare 


La sfârşitul anului, în luna decembrie, în zilele de 27, 28 şi 29, prăznuim o mulțime 
de martiri sau mucenici: Sfântul Apostol, Întâiul Mucenic şi Arhidiacon Ştefan, cei 
20.000 de mucenici arşi în Nicomidia şi cei 14.000 de prunci din Betleem şi 
împrejurimi ucişi de Irod. Înţelegem prin aceasta că încă de la începutul vieţii Sale 
pământeşti Mântuitorul lisus Hristos Se îndreaptă spre jertfă, spre Cruce, că va 
trece prin moarte, ca apoi să învieze şi să dăruiască lumii viaţă veşnică. 


Prin urmare, constatăm că lumea robită de păcat şi de moarte are nevoie de 
vindecare, iar Domnul lisus Hristos este Cel ce o vindecă de păcat şi de moarte; de 
păcat, prin Taina pocăinţei şi a iertării, iar de moarte, prin Inviere. 


De aceea, Naşterea Domnului lisus Hristos poartă deja în ea sămânţa Crucii şi a 
Invierii Sale. In mod minunat, vedem cum Dumnezeu schimbă răul în bine. 
Mântuitorul fuge în Egipt, deşi acesta era considerat de evrei ca fiind pământul 





robiei şi al idolatriei păgâne. Poporul evreu a fost dus odinioară în Egipt ca popor 
de sclavi sau robi, iar mai târziu, prin Moise, a fost eliberat de robia lui Faraon. 
Acum, însă, vedem că Mântuitorul binecuvântează Egiptul prin fuga Sa ca Prunc în 
această ţară şi apoi prin revenirea Sa în pământul lui Israel, împlinindu-se cuvintele 
proorocului, care spune: 'Din Egipt am chemat pe Fiul Meu' (Osea 11, 1). Prin 
aceasta, Evanghelia ne arată că nu doar poporul ales este chemat la mântuire, ci şi 
neamurile păgâne reprezentate prin ţara Egiptului, unde a primit adăpost pentru un 
timp Pruncul lisus. Aşadar, lisus cunoaşte exilul de mic copil. Dar suferința 
exilului a fost transformată în biruinţă a vieţii, o încercare grea pentru EI a devenit 
o binecuvântare pentru alții. 


Binecuvântarea dăruită Egiptului care L-a adăpostit pe lisus se va vedea câteva 
secole mai târziu, când în pustiile Egiptului a înflorit viaţa duhovnicească a celor 
ce au fugit de lume, pentru a-şi salva sufletul de păcate şi a dobândi mântuirea sau 
viaţa veşnică. Lupta cu patimile egoiste ale naturii umane căzute, cu păcatul, cu 
ispitele demonilor, cu răutatea din om, constituie asceza sau nevoinţa principală a 
monahilor, pentru a primi şi simţi, încă din lumea aceasta, lumina Învierii şi arvuna 
VIEţIi veşnice. 


Am înţeles că Evanghelia acestei zile, a doua după Crăciun, poartă în ea pecetea 
Crucii, a jertfei şi a întristării. Hristos Domnul a venit în lume ca să aducă pace şi 
bunăvoire între oameni, dar această pace contrastează cu violența lumii 
păcătoase; El a venit să aducă în lume bucurie, dar în umanitatea căzută în 
păcat bucuria este amestecată cu tristețea. Deci, în această zi observăm cât de 
greu este pentru Dumnezeu-Copilul să vieţuiască în lumea bolnavă de păcat şi 
de moarte. Totuşi, El vine în lume ca să o izbăvească de păcat şi de moarte. 


Evanghelia ne mai arată că retragerea Mântuitorului Hristos în Nazaretul Galileii 
are o semnificaţie misionară şi mântuitoare. 'Galileea neamurilor! (Isaia 8, 23) era o 
prefigurare a popoarelor care vor primi credinţa în Hristos şi se vor creştina. 
Mântuitorul ştia că Galileea era socotită de mulţi evrei ca fiind o provincie fără 
mare importanţă. Totuşi, El acceptă să locuiască o parte a vieţii Sale (copilărie şi 
tinereţe) în Galileea, alături de oameni diferiți şi necăjiţi, refugiaţi şi săraci care au 
venit aici din alte ţări. Între aceşti oameni de neamuri diferite va creşte Pruncul 
lisus. Chiar şi prin aceasta se văd smerenia Lui şi dragostea Lui față de toţi 
oamenii. Iisus este prieten cu cei săraci, solidar cu străinii exilați sau refugiaţi, 
apropiat de cei marginalizaţi şi dispreţuiţi, pentru că vede în toţi valoarea infinită 
a fiecărui om, dincolo de rangul lui în societate, poziţie centrală sau 
supravieţuire marginală, dincolo de bogăţie sau sărăcie, dincolo de orice 
clasificare sau judecată omenească subiectivă şi colectivă. 





Fecioara Maria este Mama lui lisus, iar dreptul Iosif este ocrotitorul Lui 


Înţelegem din Evanghelia de astăzi că iubirea lui Dumnezeu faţă de oameni 
întâmpină ostilităţi în lumea tulburată de păcate şi patimi, şi că trebuie să luptăm cu 
răutatea unora dintre oameni când dorim să arătăm iubire adevărată faţă de 
Dumnezeu şi faţă de semeni. Dar lupta aceasta nu se dă în izolare, de unul singur, 
ci chemând ajutorul lui Dumnezeu. Când nu se mai află oameni care să-L ajute pe 
Pruncul Iisus, vin îngerii din cer să-L apere, să-L ocrotească. 


Îngerul îi spune în vis lui Iosif: 'Ia Pruncul şi pe mama Lui şi fugi în Egipt şi Stai 
acolo până ce-ţi voi spune, fiindcă Irod are să caute Pruncul ca să-L ucidă' 
(Matei 2, 13). 


Observăm că îngerul a spus 'mama Lui', nu 'soția ta', fiindcă Maica Domnului avea 
pe dreptul Iosif doar ca un protector, dar el nu era soţul ei şi nici tatăl Pruncului 
lisus, pentru că Părintele Ceresc era Tatăl adevărat al Pruncului născut în Betleem. 


Pericopa evanghelică de astăzi subliniază că Dumnezeu, prin îngerii Săi, ajută pe 
oameni când aceştia sunt smeriţi şi singuri şi că dreptul Iosif a fost binecuvântat de 
Dumnezeu să poarte grijă de Copilul lisus ca şi când ar fi fost tatăl Lui. De aici 
învăţăm că, totdeauna, copiii au nevoie atât de afecțiunea mamei, cât şi de 
afecțiunea tatălui. Nu era suficientă afecțiunea mamei. Prin aceasta, Dumnezeu ne 
arată binecuvântarea familiei. După cum la început prin familie a intrat păcatul în 
lume, întrucât Adam şi Eva formau prima familie umană, tot aşa acum Mântuitorul 
lumii, Noul Adam, prin familie vine în lume ca să vindece lumea de păcatul 
neascultării şi de moarte. lată de ce anul viitor, 2011, va fi dedicat binecuvântării şi 
ajutorării familiei. Astăzi, familia creştină este din ce în ce mai vulnerabilă, 
deoarece trăieşte într-o lume tulburată spiritual şi este confruntată cu sărăcia, 
violenţa, secularizarea, relativismul moral şi multe alte ispite şi necazuri. 


Evanghelia ne mai arată că fiecare copil trebuie păzit, ocrotit; el nu trebuie lăsat 
pradă frigului şi foamei, neştiinţei şi nesiguranţei, violenţei şi morţii. Într-o vreme 
în care unii părinţi îşi abandonează copiii, iar unii copii uită pe părinţii lor, lumina 
Evangheliei lui Hristos ne arată că binecuvântarea lui Dumnezeu se manifestă 
acolo unde familia este unită şi luptă împreună împotriva relelor şi a primejdiilor 
din viaţa ei, pentru a păstra şi cultiva darul sfânt al vieţii pământeşti dăruite de 
Dumnezeu, pentru a ne pregăti aici în vederea dobândirii vieţii veşnice cereşti. 


Maica Domnului, icoană vie a Bisericii şi Mamă 
duhovnicească a credincioşilor 





Biserica a rânduit ca această zi, a doua de Crăciun, să fie zi de cinstire deosebită a 
Maicii Domnului, pentru că totdeauna, când facem pomenirea unui eveniment 
mare, a unei lucrări dumnezeieşti şi sfinte, mântuitoare şi sfințitoare pentru noi, 
oamenii, în ziua următoare se face pomenirea persoanelor prin care Dumnezeu a 
lucrat mântuirea oamenilor. Astfel, întrucât în ziua de Crăciun facem pomenirea 
Naşterii după trup a Fiului lui Dumnezeu Cel veşnic, Care S-a întrupat de la Duhul 
Sfânt şi din Fecioara Maria, în ziua următoare săvârşim pomenirea Maicii 
Domnului prin care s-a realizat naşterea minunată a Domnului nostru lisus Hristos. 
Soborul Maicii Domnului înseamnă, aşadar, adunarea tuturor celor ce o cinstesc pe 
ea. Noi cinstim pe Maica Domnului fiindcă ea a născut pe Pruncul lisus, L-a 
alăptat, L-a îmbrăcat, L-a crescut, L-a ocrotit şi L-a dăruit pentru a fi Mântuitorul 
lumii. Domnul Hristos Însuşi o cinsteşte pe mama Sa, iar înainte de moartea Sa pe 
Cruce o încredinţează ucenicului Său iubit, Apostolului loan, spunându-i: "lată, 
mama ta' (loan 19, 26). Astfel, mama după trup a lui lisus devine mamă 
duhovnicească a tuturor ucenicilor Săi care Îl urmează până la Cruce şi rămân 
credincioşi Lui chiar şi în timp de suferință, de încercare, de prigoană, de ispită. 
Învăţăm, aşadar, de la Mântuitorul lisus Hristos că trebuie să o cinstim pe Maica 
Sa ca fiind ocrotitoarea noastră, a celor ce cred în Fiul ei, Îl iubesc şi împlinesc 
poruncile Lui în viaţa lor. 


În mod deosebit, Maica Domnului este ocrotitoarea tuturor mamelor şi 
fecioarelor, pentru că ea este, în acelaşi timp, maică şi fecioară. Ea este şi 
ocrotitoarea familiei, a soților, a copiilor, a tinerilor băieţi şi fete, a monahilor şi 
monahiilor, pentru că ea are pentru toţi oamenii inimă de mamă milostivă şi 
smerită. Poporul drepteredincios se roagă Maicii Domnului deoarece ea, ca Mamă 
rugătoare către Fiul ei, înţelege mai bine necazurile şi nevoile noastre, ale tuturor. 
Ea este şi icoana vie a Bisericii lui Hristos în stare de rugăciune. Fecioara Maria 
poartă pe Pruncul lisus în ea, apoi pe braţele ei şi ÎI arată lumii. Predica ei scurtă şi 
concentrată este rezumată în cuvintele ei adresate celor prezenţi la Nunta din Cana 
Galileii: "Faceţi orice vă va spune” (loan 2, 5). Acesta este cuvântul ci şi către noi, 
cei de astăzi, să împlinim poruncile iubirii de Dumnezeu şi de oameni, lăsate nouă 
de Fiul ei, de Mântuitorul nostru lisus Hristos. 


Aşadar, să ne rugăm Mântuitorului lisus Hristos, Maicii Domnului şi tuturor 
sfinților să ocrotească familia, să ocrotească şi să înmulțească iubirea soţilor 
întreolaltă, iubirea copiilor faţă de părinţi şi a părinţilor faţă de copii, ca toți să 
simtă că Naşterea Mântuitorului lisus Hristos este o binecuvântare pentru întreg 
neamul omenesc şi că în familia credincioasă se pregăteşte mântuirea omului. 
De aceea, familia a fost numită 'biserica de acasă'. lar Biserica lui Hristos a ridicat 
Cununia la rang de Sfântă Taină, întrucât a văzut în taina Întrupării Mântuitorului 





lisus Hristos binecuvântarea lui Dumnezeu pentru familie şi pentru întreaga 
umanitate. 


Peste câteva zile păşim în anul 2011, declarat de Sfântul Sinod al Bisericii 
Ortodoxe Române ca fiind 'Anul omagial al Sfântului Botez şi al Sfintei Cununii', 
cu dorinţa de intensificare a ajutorării familiei conjugale şi a trăirii vieţii Bisericii 
ca viaţă a marii familii duhovniceşti a lui Dumnezeu, în care simţim iubirea lui 
Dumnezeu Tatăl, harul lui Dumnezeu Fiul şi mângâierea sau bucuria pe care ne-o 
aduce Dumnezeu Duhul Sfânt, spre slava Preasfintei Treimi şi mântuirea noastră. 


Amin!" 





Pruncul anahoret şi binecuvântarea Egiptului 


Arhid. Ştefan Sfarghie 
- 27 dec, 2020 


Pe 27 decembrie, când s-a făcut pomenirea Sfântului apostol, întâiul mucenic şi 
arhidiacon Ştefan, Biserica Ortodoxă s-a aflat în Duminica după Naşterea Domnu- 
lui (a Sfinţilor Iosif logodnicul, David prorocul şi Iacob, rudenia Domnului), în 
cadrul Sfintei Liturghii citindu-se Evanghelia despre Fuga în Egipt (Matei 2, 13- 
23). Cu acest prilej, Preafericitul părinte Daniel, patriarhul Bisericii Ortodoxe 
Române, a rostit un cuvânt de învăţătură în Paraclisul istoric „Sfântul mare 
mucenic Gheorghe” din Reşedinţa Patriarhală, în care a subliniat că fuga în Egipt 
are un caracter profetic, aceasta fiind o lucrare dumnezeiască de ocrotirea Prun- 
cului lisus şi de împlinire a unui plan al lui Dumnezeu. 


Făcând referire la evenimentul uciderii pruncilor de doi ani şi mai în jos care erau 
în Betleem şi în toate hotarele lui (Matei 2, 16), Întâistătătorul Bisericii noastre a 
precizat că prin numărul de 14.000 Tradiţia ne spune că, de fapt, au fost ucişi toți 
copiii care se aflau atunci în Betleem şi în ţinuturile din împrejurimi. 


Părintele patriarh Daniel a precizat că Mântuitorul lisus Hristos devine încă din 
pruncie un Om al durerilor şi al suferinţei, aşa după cum a prezis prorocul Isaia în 
capitolul 53. „Viaţa Mântuitorului lisus Hristos este oarecum îndreptată spre 
suferință şi spre moarte. De aceea, El Se pregăteşte pentru suferință în multe 





feluri, dar Se pregăteşte mai ales pentru suferința crucii şi a morții, ca trecând 
Se A3: 


prin moarte să învieze şi să dăruiască lumii viaţă veşnică”, a spus prea fericirea 
sa. 


Patriarhul României a subliniat că fuga în Egipt a Mântuitorului lisus Hristos tran- 
sformă o suferință în biruinţă, adică suferinţa exilului este transformată în bine- 
cuvântare. „Egiptul era considerat locul robiei. Acolo au fost duşi evreii ca sclavi 
şi au fost eliberaţi de Moise trecând prin Marea Roşie ca pe uscat. Egiptul, ca ţară 
a robiei şi a idolatriei, devine acum o ţară care-L primeşte pe Pruncul Iisus şi Îl 
adăposteşte. Astfel, fuga în Egipt transformă oarecum Egiptul pentru că primeşte 
binecuvântarea Pruncului lisus. De aceea, câteva secole mai târziu, în Egipt va 
înflori monahismul. Cei care au studiat textele biblice cu multă atenţie au observat 
că evanghelistul Matei foloseşte pentru cuvântul fugă un verb grecesc «ana- 
chorein», care înseamnă fuga în altă parte sau fuga dintr-un teritoriu dat în altă 
parte. Acest verb a dat mai târziu numele monahilor care s-au numit anahoreți, 
adică cei care au fugit de lume, de patimile egoiste şi s-au consacrat rugăciunii şi 
pacificării sufletului prin post, nevoință şi smerenie multă. Astfel, Egiptul a fost 
binecuvântat de Pruncul anahoret care a fugit în Egipt şi binecuvântarea s-a văzut 


2 


în mulțimea anahoreţilor Egiptului”, a spus prea fericirea sa. 


În continuare, părintele patriarh Daniel a reliefat faptul că piramidele îndreptate cu 
vârfurile spre cer erau un strigăt al faraonilor după nemurire. „/Faraonii, care 
aveau de toate în lumea aceasta, totuşi sufereau de faptul că sunt muritori. Aceste 
piramide îndreptate spre cer cu vârful lor erau, de fapt, un strigăt după nemurire, 
după viaţă veşnică. Anahoreţii sau monahii au găsit nemurirea, nu prin privirea 
spre vârful piramidei, ci prin coborârea minţii în inimă, prin adâncirea şi înnoirea 
vieții spirituale prin rugăciune neincetată, post, nevoinţă şi lupta împotriva pati- 
milor. Și după ce au ajuns la o pace sufletească, la o isihie desăvârşită, lumea a 
început să-i caute. Ei care au fugit de lume erau acum căutați de oamenii din lume 
pentru un sfat bun, pentru o rugăciune, pentru ajutor de a scăpa dintr-o situaţie 
dificilă. Aceşti monahi au fost consultaţi de împărați, de demnitari şi au fost pre- 
țuiți de toți cei ce aveau nevoie de îndrumare şi ajutor duhovnicesc. Aşadar, exilul 
Pruncului lisus anahoret în Egipt s-a transformat în binecuvântare pentru Egipt. 
Dumnezeu transformă un trecut apăsător al răutăţii şi al păgânătăţii într-un viitor 
creştin, într-un viitor al popoarelor care-L caută pe Hristos pentru mântuirea lor”, 
a explicat prea fericirea sa. 


De asemenea, Preafericitul părinte patriarh Daniel a făcut referire în cuvântul său 
la profeția privitoare la Mântuitorul lisus Hristos despre care profeţii au spus „că 
Nazarinean se va chema” (Matei 2, 23). „S-a dovedit că nu este nici un proroc 





care vorbeşte despre legătura lui lisus cu Nazaretul. Nu există un text precis în 
care să se arate o profeție ca legătură a lui lisus cu Nazaretul. Şi atunci, ce 
înseamnă aceasta? După tâlcuirea Sfântului Chiril al Alexandriei, nazarinean 
poate însemna un om sfânt, un om duhovnicesc, o floare duhovnicească. Cuvântul 
nazarinean nu se referă la un simplu locuitor al Nazaretului, ci la un Lăstar, o 
Ramură sau o Mlădiţă sfântă, despre care vorbeşte prorocul Isaia în capitolul 11, 
versetul 1 când zice: «O Mlădiţă va ieşi din tulpina lui lesei şi un Lăstar din 
rădăcinile lui va day. Această Mlădiţă care provine din neamul lui lesei, tatăl lui 
David, este Mesia Însuşi. Nazarineanul are înţelesul aici nu atât de locuitor al 
Nazaretului, cât de om drept care împlineşte legea Domnului şi face juruinţe lui 
Dumnezeu şi le menţine (...). lisus IHristos, Lăstarul care a ieşit din rădăcina lui 
lesei, este Sfântul care va arăta oamenilor calea sfinţeniei, a mântuirii şi a vieții 
veşnice ”, a explicat patriarhul României. 


La final, părintele patriarh Daniel le-a urat tuturor celor care poartă numele de Şte- 
fan sau derivate din acest nume mulţi ani binecuvântaţi, sănătate, mântuire, pace şi 
bucurie. 





Lumea căzută în păcat refuză darul şi binecuvântarea lui Dumnezeu 

Arhid. Ştefan Sfarghie 
- 29 dec, 2019 


În Duminica după Naşterea Domnului (a Sfinţilor Iosif logodnicul, David prorocul 
şi Iacob, rudenia Domnului), Preafericitul părinte Daniel, patriarhul Bisericii Orto- 
doxe Române, s-a aflat în mijlocul credincioşilor şi al obştii mănăstirii ilfovene 
Samurcăşeşti. Prea fericirea sa a rostit un cuvânt de învăţătură, subliniind că pasa- 
jul evanghelic citit în cadrul Sfintei Liturghii, în care este relatată Fuga Dreptului 
Iosif împreună cu Fecioara Maria şi Pruncul lisus în Egipt (Matei 2, 13-23), ne 
arată în esenţă că Dumnezeu schimbă exilul sau alte situații negative ale omului în 


binecuvântare. 


Întâistătătorul Bisericii noastre a explicat că patru mari învățături se desprind din 
Evanghelia Duminicii după Naşterea Domnului. 


Y „Prima învăţătură este că, îndată după Naşterea Sa, Pruncul lisus este 
întâmpinat cu bucurie de către îngeri, păstori şi de magii de la Răsărit, dar 
este primit cu ostilitate şi cu ameninţare cu moartea de regele Irod al ludeei, 
care reprezintă întruchiparea răutăţii într-o lume căzută în păcat. 

Y A doua învăţătură este aceea că Domnul lisus este ocrotit de îngeri, care îl 
îndeamnă pe dreptul Iosif să-i ia pe Prunc şi pe mama Sa şi să fugă în Egipt 


până la moartea lui Irod. 





V Atreia învăţătură din Evanghelia de astăzi ne arată că, la întoarcerea din 
Egipt, Pruncul lisus este dus în Galileea neamurilor, unde Va locui în 
cetatea Nazaret şi apoi în Capernaum. În această şedere a Lui ca Prunc şi 
ca Tânăr în Galileea, unde locuiau mai multe neamuri sau etnii, El, Hristos- 
Domnul, ne arată că va fi nu doar Mântuitorul poporului evreu, ci şi al 
tuturor popoarelor care vor crede în El. 

Y A patra învăţătură evidenţiază că toţi copiii trebuie protejaţi şi ocrotiți 
atunci când viaţa lor se află în primejdie şi toate familiile care au copii 
trebuie ocrotite şi ajutate. Evanghelia de astăzi ne arată că Mântuitorul Se 
naşte într-o lume în care păcatul, răutatea, lăcomia de avere şi de putere şi 
violența chiar împotriva celor nevinovaţi sunt ostile Pruncului lisus şi voii 
lui Dumnezeu ”, a explicat prea fericitul părinte patriarh Daniel. 


Preafericirea sa a vorbit apoi de profeția prorocului Ieremia (31, 15), în care se 
spune: „Glas se aude în Rama, bocet şi plângere amară. Rahila îşi plânge copiii şi 
nu vrea să se mângâie de copiii săi, pentru că nu mai sunt”: „Rama era o localitate 
între Betleem şi lerusalim, iar aceasta era o profeție în care se prezicea şi se pre- 
vedea moartea copiilor ucişi din porunca lui Irod în Betleem şi împrejurimi. Deci 
putem spune că Naşterea Domnului poartă deja în ea arvuna Crucii şi a Învierii 
pa 


Făcând referire la Egipt, unde a fugit dreptul Iosif, ducându-i cu el pe Pruncul Iisus 
şi pe Maica Sa, Preafericirea sa a explicat că este menţionată o ţară ostilă poporului 
evreu, în care aceştia au cunoscut robia, exploatarea şi umilinţa, dar unde credința 
în Domnul Hristos a rodit ulterior. 


„Egiptul era considerat o ţară blestemată şi plină de idoli. Dar acum Egiptul 
devine un loc de refugiu, de scăpare şi de exil pentru Pruncul lisus. Prin prezenţa 
Sa în Egipt, Hristos transformă blestemul în binecuvântare, arătând că şi egiptenii 
păgâni sunt chemaţi la mântuire dacă vor crede în El. Într-adevăr, câteva secole 
mai târziu, în Egipt au început să se dezvolte o mulțime de mănăstiri, o mulțime de 
locuri în care mii de călugări se rugau ziua şi noaptea, mai ales în timpul Sfântului 
Antonie cel mare, părintele duhovnicesc al monahismului creştin. Aceşti monahi, 
care au fugit din lume ca să se înduhovnicească, să-şi răstignească patimile 
egoiste, au dobândit sfinţenia. Acesta este rezultatul binecuvântării Pruncului lisus 
privind Egiptul. În Egipt, faraonii aveau totuşi o dorință mare de nemurire, 
exprimată în piramidele lor înalte şi ascuţite care arătau cerul. Ei se considerau 
dumnezei, şi aşa îi considera şi poporul, însă constatau cu tristeţe că şi ei sunt 
muritori. Aceste piramide ascuţite, construite cu foarte multă osteneală şi în foarte 
mulți ani, erau simbolul căutării nemuririi (...). Dar toată această căutare a 





nemuririi, simbolizată în piramide, nu s-a împlinit pentru faraoni. În schimb, călu- 
gării smeriţi şi asceţi, nevoitori, care au postit mult şi s-au rugat mult, aceştia au 
descoperit că nemurirea nu se află în piramide, ci în interiorul inimii, în întâlnirea 
cu Hristos Cel răstignit şi înviat, care a zis: «Eu sunt Învierea şi Viaţa. Cel ce cre- 
de în Mine viu va fi chiar dacă va muri». Deci, monahii din Egipt au descoperit 
izvorul nemuririi, al vieţii veşnice în lisus Hristos (...). Fuga în Egipt avea ca scop 
salvarea Pruncului lisus, dar, fiind primit şi salvat în Egipt, a schimbat exilul sau 
pribegia în binecuvântare ”, a reliefat Preafericirea sa. 


La final, Întâistătătorul Bisericii noastre a îndemnat creştinii să ajute familiile care 
au mulți copii. De asemenea, Preafericirea sa a oferit pentru Mănăstirea Samur- 
căşeşti tămâie naturală din Oman şi mai multe cărți apărute recent la editurile 
Patriarhiei Române. 





Pictura „Fuga în Egipt” a lui Titian a fost restaurată 


Capodopera renascentistă va fi temporar expusă la National Gallery din Londra şi 
apoi se va întoarce pentru totdeauna la Sankt Petersburg. 


„Trebuie să înţelegem că este singura lucrare de acest fel din lume. Putem să o 
numim prima. Este primul peisaj renancentist. Este prima pictură comandată, la o 
asemenea scară. Şi în final, este prima pictură a lui Titian care a supravieţuit” a 
spus ofițerul de cercetare al Muzeului Ermitaj din Sankt Petersburg, Irina 
Artemyeva. 


Pictura restaurată „Fuga în Egipt” va fi lucrarea cheie în expoziția „Prima 
capodoperă a lui Titian” care se va deschide în Londra în aprilie. Pictura se va 
întoarce la Ermitaj în toamnă, pentru expunere permanentă. 


Pictura lui Titian Vecellio datează din secolul al 16-lea. Pictura a fost transferată la 
Muzeul Ermitaj în 1769 de la colecționarul Earl Bruhl din Dresda. Decizia 
restaurării a fost luată în 1999. Experții în patrimoniu au conservat pictură şi au 
curățat-o de impurităţile care au acoperit-o în timp. 


Traducerea şi adaptarea: Pr. loan Valentin Istrati 
Sursa: www.interfax-religion.com 





Maria Chirculescu - Fuga în Egipt 


"După plecarea magilor, iată îngerul Domnului se arătă în vis lui Iosif, zicând: 
Scoală-te, ia Pruncul şi pe mama Lui şi fugi în Egipt şi stai acolo până ce-ţi voi 
spune, fiindcă Irod are să caute Pruncul ca să-L ucidă. Şi sculându-se, a luat, 
noaptea, Pruncul şi pe mama Lui şi a plecat în Egipt. Şi au stat acolo până la 
moartea lui Irod, ca să se împlinească cuvântul spus de Domnul, prin proorocul: 
"Din Egipt am chemat pe Fiul Meu”. (Matei 2, 13-15) 


Sensul acestei lucrări dumnezeieşti este explicat în sinaxarul zilei de 26 decembrie: 
"Şi a fugit în Egipt Născătoarea de Dumnezeu cu Pruncul şi cu losif, pentru două 
pricini: întâi ca să se plinească ceea ce s-a zis prin proorocul: "Din Egipt am 
chemat pe Fiul Meu"; a doua, ca să se închidă gura ereticilor. Dacă Maica 
Domnului n-ar fi fugit cu Pruncul în Egipt şi ar fi fost prins Pruncul şi ucis, atunci 
s-ar fi împiedicat mântuirea oamenilor; iar dacă ar fi rămas în Palestina şi n-ar fi 
fost ucis de Irod, şi ar fi scăpat tocmai pentru ca să poată împlini mântuirea 
oamenilor, atunci mulţi ar fi socotit că a purtat o nălucă de trup şi nu trup adevărat, 
iar ereticii fără de Dumnezeu ar fi îndrăznit să zică: "Dacă ar fi purtat trup, ar fi 
fost ucis de sabie; dar dacă n-a fost ucis, înseamnă că nălucire este naşterea Lui”. 
Pentru aceasta a fugit în Egipt, ca să sfărâme idolii de acolo şi să mântuiască toată 
lumea în vremea mântuitoarei Răstigniri şi învieri." 





Creştinii egipteni afirmă cu bucurie prezenţa Sfintei Familii pe teritoriul ţării lor, 
acum 2000 de ani. Deşi nu sunt dovezi scrise, bogata tradiție orală păstrată peste 
veacuri şi transmisă din generaţie în generaţie, locuri sfinte care cunosc o foarte 
mare popularitate ca etape ale trecerii Sfintei Familii, chiar sinaxarul Bisericii 
ortodoxe copte egiptene, care înscrie 22 de locuri sfinte asociate cu traseul Fugii în 
Egipt - fac foarte vie prezenţa micului lisus, a tinerei Sale Mame şi a bătrânului 
Iosif, în ţara faraonilor. Ei chiar spun: "Sfânta Familie a traversat deşertul în Egipt. 
Pământul verde al Egiptului este pământul care a oferit securitate şi dragoste. 
Călătoria prin ţara Egiptului şi deşertul său, de-a lungul râului Nil până în deltă, 
este punctată de opriri care ulterior s-au transformat în mănăstiri, biserici şi locuri 
de venerare”. 


Involuntar, mă gândesc la posibila legătură dintre paşii Sfintei Familii şi apariția în 
acest areal geografic, în sec 4, a primelor forme de monahism din lume (pustnici, 
mănăstiri cu viaţă de obşte, mănăstiri de sine), modelul vieţuirii lor întru Hristos 
fiind urmat ca atare până în zilele noastre şi extins în toată lumea creştină. 


Tradiția orală privitoare la Fuga în Egipt a fost certificate de către Sfântul 
Theofilus, patriarh al Alexandriei (385-412) care a avut o viziune în care locuri 
legate de vizita Sfintei Familii în Egipt i-au fost relevate; după aceea, multe dintre 


locaşurile creştine sfințite de către paşii Sfintei Familii au fost inspectate şi 
restaurate de către Sfântul Patriarh Teofilus. 





Arta coptă păstrează două modele de icoane reprezentând această perioadă de 
început din viaţa Domnului nostru lisus Hristos: prima reprezintă momentul intrării 
în Egipt, când Sfânta Maria ÎL poartă în braţe pe pruncul lisus, călătorind călare pe 
un măgar; losif este alături, iar în unele icoane copte apare şi Salomeea (probabil, 
rudă a Maicii Domnului, una dintre viitoarele femei mironosițe, mama Sfinţilor 
Apostoli Iacob şi loan, soţia lui Zevedeu). 


"lată Domnul vine pe nor uşor şi ajunge în Egipt." (Isaia, 19, 1) Interpretarea 
acestei părţi a profeţiei Sfântului Prooroc Isaia este aceea că Pruncul lisus a 
călătorit în braţele Sfintei Fecioare Maria - puritatea, noblețea, lumina Sfintei Sale 
Mame fiind asemenea unui nor - după cum spuneau primii părinţi ai biserici. 


Cea de-a doua reprezentare este momentul plecării din Egipt, lisus fiind deja un 
copil care merge singur, ţinut de mână de Mama Sa, fiind urmaţi de Iacob. Ca şi în 
cazul reprezentării intrării în Egipt, ordinea "personajelor" din icoană este aceeaşi: 
conform direcţiei de mers, întâi este figurat Pruncul lisus, apoi Sfânta Sa Mamă, 
apoi Iosif. Îngerul apare în multe dintre aceste icoane, ca şi însoțitor şi călăuză, atât 
la sosirea cât şi la plecarea din Egipt. 


Biserica coptă ortodoxă egipteană crede că această călătorie a durat trei ani şi 
jumătate, pe când musulmanii egipteni, care au o anume referire în Coran şi o 
identifică pe Sfânta Fecioară Maria ca fund Miriam, sora lui Moise, susțin că 
durata este de şapte ani. 

Conform tradiției copte, Sfânta Familie a traversat nordul Peninsulei Sinai şi a 
intrat în Egipt de-a lungul celui mai estic braţ al Deltei Nilului (acum asanat), pe la 
Pelusiam (El Farma) şi Zagazig (Tel Bastah). 


La Zagazig au ajuns la răsăritul soarelui. Iosif a mers în sat să caute ceva de 
mâncare şi de băut, dar a fost aspru refuzat şi s-a întors cu mâinile goale. La 
apusul soarelui, un ţăran, Aqloum, care se întorcea de la munca câmpului, i-a 
văzut sub un copac şi i-a întrebat cine sunt. Sfânta Fecioară Maria i-a răspuns că 
sunt O familie de evrei săraci care vin din Palestina şi vor să ajungă în Babilon ( 
Vechiul Cairo, Old Cairo) şi că în curând vor pleca la drum. Agloum i-a chemat la 
el acasă, ca să le dea nişte haine. Apropiindu-se de casă, Agqloum le-a spus că 
soția lui este bolnavă şi nu îi poate întâmpina cum se cuvine. Dar Pruncul lisus a 
chemat-o pe nume şi i-a spus: "Sarah, eşti vindecată, ridică-te şi ne întâmpină!" 
Ea s-a ridicat imediat şi ambii soţi au fost gazde foarte primitoare. 


Soția lui Aqloum i-a povestit Mariei despre oraş, despre templul zeiţei Bastet (zeiţa 
pisica) în care sunt statui colosale şi ale cărei sărbători se derulau atunci, iar 
Maria şi-a exprimat dorința să vadă templul. Sarah a condus-o pe Maria cu 
Pruncul în braţe la templu. Imediat ce au pus piciorul acolo, statuile zeilor păgâni 
s-au spart şi s-au prefăcut în praf, conform proorocirii”. Idolii Egiptului tremură 
înaintea feţei Lui. (Isaia, 19, 1). Vestea despre acest "incident" s-a răspândit rapid 
şi guvernatorul regiunii a ordonat să se caute imediat femeia cu copilul în braţe, 
pentru a-L trimite la Irod. Aqloum şi soția sa, înțelegând că nu mai este sigură 





șederea Sfintei Familii la ei, i-au ghidat către Belbeis, însoţindu-I o parte din drum 
şi ferindu-l de ostaşii romani. 


Traversând Delta Nilului de la est la vest, ferindu-se de armată romană, Sfânta 
Familie a ajuns la Sakha. Pe drum, lisus a pus piciorul pe o stâncă şi urma tălpii 
piciorului Său a rămas întipărită pe piatră, locul numindu-se de atunci Bikha Isous 
("Pasul lui lisus"), cercetătorii sugerând că este vorba de actuala localitate Sakha, 
în care se află Biserica coptă Sfânta Maria. 


După Bikha Isous, Sfânta Familie a mers mai departe către sud - vest, traversând 
un alt braţ al Nilului şi ajungând în deşertul Scetic (Shihet, în limba coptă), 
actualul Wadi El Natrun. 


lisus a binecuvântat locul şi I-a spus Mamei Sale: "O, Mamă, să ştii că în acest 
deşert vor locui mulțime de călugări, asceţi şi nevoitori şi aceştia îi vor sluji 
Domnului ca şi îngerii”. 


Aici, în deşertul de nord-vest, este una dintre cele trei zone din pustiul egiptean în 
care, în secolul 4, au apărut primele mănăstiri din lume şi aici sunt localizaţi 
părinţii "Patericului Egiptean”. 


Zona Wadi EI Natrun (cuprinzând Kellia, Sciţia, Nitria) a devenit în timp reşedinţa 
oficială a Patriarhiei Bisericii copte, până astăzi patriarhul acestei Biserici fiind 





ales din rândul călugărilor din această zonă. Chiar şi după invazia arabilor în Egipt 
(sec. 7) musulmanii au acordat călugărilor creştini dreptul de a-şi practica religia. 
Nitria a fost fondată ca zona monastică de către Amun (născut în anul 280 d.H.) şi 
s-a păstrat ca atare datorită faptului că aici a locuit în permanenţă o comunitate 
ortodoxă. 


Supraaglomeraţia din Nitria l-a determinat pe Amun să creeze o a doua zonă 
monastică în apropiere, la 18 km distanţă, numită Kellia. Acesta este unul dintre 
cele mai importante locuri arheologice creştine din lume, fiind identificate 
aproximativ 1.600 de edificii construite pe o suprafaţă de 100 kmp, într-o perioadă 
de doar 300 de ani. În secolele 8-11 majoritatea mănăstirilor din zona Wadi EI 
Natroun au fost reconstruite sau restaurate, dar din sec 14 populaţia a fost decimată 
de cele două valuri de molimă care s-au abătut asupra oraşului. 


În prezent, mai sunt în zona Wadi El Natroun doar 4 mănăstiri, absolut 
impresionante pentru orice pelerin creştin: Mănăstirea Romanilor - Dair EI- 
Baramus; Mănăstirea Sirienilor - Dair Al Suryan, mănăstirea Sfântul Paisie (St 
Bishoy) şi Mănăstirea Sfântul Macarie cel mare. 


Pentru cine face rugăciunile de dimineaţă, Sfântul Macarie cel mare este un nume 
foarte apropiat, întrucât patru din cele zece scurte rugăciuni sunt întocmite de către 
acesta. În fapt, de şaisprezece secole, zi de zi, creştinii fie ei monahi sau trăitori în 
lume, îşi încep ziua cu rugăciune către Creator, folosind cuvintele şi gândurile 
acestui sfânt egiptean, devenit astfel contemporan fiecăruia dintre noi. 


Aşa încât a păşi pe locul în care, la anul 340, Sfântul Macarie şi-a început viaţa 
monastică (Mănăstirea Romanilor) sau chiar în mănăstirea sa, este un fapt pe care 
mintea refuză să îl înţeleagă, la adevărata sa valoare. Sfântul Moise cel negru, ale 
cărui moaşte se află în mănăstirea Romanilor, ne-a primit cu multa căldură a 
duhului, la sfintele sale moaşte ne-am rugat îndelung. 


Moise, etiopian de origine, de rasă neagră, a fost şeful unei bande de tâlhari din 
zona Nitria, vestit pentru omorurile sale şi pentru forţa sa fizică. S-a călugărit la 
vârsta deplinei maturităţi şi a încercat, în tot restul vieţii, să facă exact invers decât 
ceea ce a trăit pe când era tâlhar. La moartea sa, a lăsat 70 de ucenici, adică 
numărul de hoţi pe care îi avusese în banda sa. Pentru mine, personal, avea să fie 


SNA 


extrem de impresionantă "întâlnirea" cu Sfântul Paisie cel mare. 


In mănăstirea Sirienilor se află peşteră în care a locuit o vreme Sfântul Paisie şi în 
care a fost vizitat de însuşi Domnul lisus! Pentru că cea mai caldă primire, cea 





mai frumoasă dovadă de dragoste pe care o puteai aduce unui vizitator era, în 
deşert, să speli picoarele musafirului tău (după modelul dat de însuşi Mântuitorul 
apostolilor săi), Sfântul Paisie a pus apă într-un lighean şi a spălat picioarele 
Domnului lisus (icoana reprezentând acest moment se afla la intrarea joasă în 
grotă). După plecarea Sa, Sfântul Paisie a băut cu mare poftă apa sfântă din 
lishean, "îndată făcându-se începător vieţuirii cele supra omeneşti, despre el se 
poate spune că aflându-se fericitul cu trup muritor, se ridicase mai presus de 
trup”, viețuind ca îngerii, întocmai cum proorocise Pruncul lisus. 


Aceştia sunt doar câţiva foarte cunoscuţi nouă vieţuitori ai pustiei Schitiei, Nitriei 
şi Keliei, mii de alți asemenea asceţi căutând nevoinţele pustiei spre a-L slăvi pe 
Domnul încă din viaţa aceasta trecătoare. 


Cele patru mănăstiri ortodoxe copte cu viaţa monahală activă în prezent sunt 
comori ale artei religioase copte (restaurările actuale se fac cu ajutorul unor echipe 
de specialişti din Olanda, Polonia etc), în acelaşi timp cuprind vestigii arheologice 
atestând amploarea vieţii monahale din vechime, dar cele mai mari comori ale lor 
sunt moaştele Sfinţilor despre care am citit în Patericul egiptean sau vestigii cum ar 
fi copacul viu şi acum, plantat de către Sfântul Efrem Sirul în timpul viziei sale pe 
aceste locuri (Mănăstirea Sirienilor). 





Condusă de îngerul Domnului şi binecuvântând pământul Egiptului, Sfânta Familie 
s-a îndreptat către Cairo (Old Cairo, Babilon), urmărită fiind de doi ostaşi ai lui 
Irod. 


Tradiţia spune că la Mataryah (o localitate integrată acum capitalei Cairo) un 
copac şi-a deschis în mod miraculos trunchiul pentru a-L ascunde pe Pruncul 
lisus, pe Mama Sa şi pe Sfântul Iosif şi şi-a coborât crengile ca să-l ferească de 
ochii urmăritorilor. Acest copac este unul dintre cele mai sfinte locuri asociate cu 
Fuga în Egipt. 


Supranumit "Copacul Fecioarei Maria", acest sicomed a trecut prin secole ca loc de 
pelerinaj pentru creştinii din toată lumea, fiecare pelerin dorind să ia ca amintire 
până şi coaja-scoarţa sa. În prezent trunchiul copacului este extrem de ciudat, pare 
mort, dar din mlădiţele sale ajunse în pământ s-au dezvoltat alte câteva trunchiuri 
care rodesc. Şi noi am primit de la paznici câteva fructe de pe jos, surpriză mare 
fiind aceea că erau smochine! 


Se spune de asemenea că la dorinţa Pruncului lisus, copacul şi-a lăsat crengile în 
jos, pentru ca Sfânta Mamă să poată culege fructe pentru a le mânca, iar în 
apropierea acestui loc de odihnă copilul lisus a săvârşit minunea apariției unui 
izvor, în care Fecioara i-a spălat hăinuţele. În locul unde a vărsat apa cu care 
spălase, a răsărit un copac cu flori frumos mirositoare a cărui sevă se foloseşte la 
prepararea mirului Sfânt. 





În fortăreaţa romană a Babilonului (Old Cairo) sunt câteva biserici care îşi 
revendică onoarea de a fi situate pe locurile în care Sfânta Familie a poposit. 


Biserica Sfântului Sergiu (dedicată Sfinţilor mucenici Serghie şi Vah) este 
considerată ca fiind una dintre cele mai vechi biserici creştine din Cairo (final sec 4 
- începutul sec 5) şi cuprinde sub altar grota Sfintei Familii. 


Deşi nu am reuşit să intrăm la subsol, în grotă, pentru că se desfăşurau lucrări de 
renovare, am ajuns totuşi la intrarea sa în stânga altarului şi ne-am putut ruga puţin; 
a fost prima dată în viaţa mea, acolo, când am avut certitudinea că cei trei membri 
ai Sfintei Familii au fost oameni ca şi noi, dar ce diferenţă... sentimentul că ne 
aflăm într-un loc sfânt, puternic, este fără putinţă de descris. 


Biserica suspendată este situată la una dintre porțile vechii fortărețe a Babilonului 
(zidurile cetăţii romane sunt vizibile şi acum, ca site arheologic), naosul său fiind 
cu adevărat suspendat deasupra unui pasaj. Construită în sec 7, aceasta este una 
dintre cele mai frumoase biserici creştine copte din Cairo, prima construită în stil 
basilical şi funcționează de secole ca şi reşedinţa oficială a Patriarhului copt al 
Alexandriei. Este de asemenea închinată Fecioarei Maria, ca toate celelalte locaşuri 
din traseul Fugii în Egipt. 


Am vizitat de asemenea locaşul de mici dimensiuni ridicat în cimitirul Bisericii 
greceşti Sfântul Gheorghe, în al cărui subsol se află o fântână cu apă binecuvântată 





de Pruncul Sfânt şi grota de foarte mici dimensiuni care a adăpostit Sfânta Familie. 
Aici am găsit o placă de marmură care atestă, în limba română (!) sfinţenia locului. 
Alături mai era doar o placă asemănătoare în limba rusă, iar în micuța grotă — o 
placă în limba greacă. 


Biserica Sfintei Fecioare Maria din Zeitoun (localitate de asemenea integrată 
capitalei Cairo) este loc de pelerinaj anual, mai ales de când, în 2 aprilie 1968, 
Sfânta Maria a apărut pentru prima oară deasupra cupolei, fiind observată întâi de 
către nişte muncitori musulmani de la un garaj din apropiere. Aparițiile sale au 
făcut vâlvă, toate ziarele vremii scriind despre aceasta. Pentru că s-au repetat, 
aparițiile Preasfintei Născătoare de Dumnezeu au fost văzute de mai mult de un 
million de oameni, de toate religiile, multora dintre aceştia schimbându-le viaţa. 





Au fost filmate de către televiziunea naţională egipteană, fotografiate de sute de 
profesionişti, chiar preşedintele țării Abdul Nasser mergând să o vadă. În perioada 
respectivă Egiptul trecea prin momente grele, daorită pierderii Războiului de 6 zile 
cu Israelul, în care au murit mulți oameni şi în urma căruia Israelul a ocupat 
Peninsula Sinai. Prin minunea apariției Sale, Sfânta Fecioară a arătat că mai este 
speranţă şi a adus mulți oameni la credinţă. 


Aparițiile au durat trei ani, timp în care poliția locală a efectuat numeroase şi 
sofisticate investigaţii pe o arie de 15 mile în jurul bisericii din Zeitoun, pentru a 
descoperi dacă este vorba despre o sursă artificială de lumină proiectată spre cer - 
toate aceste căutări neavând nici o finalitate. Actuala biserică de la Zeitoun este 
construcție nouă, datând din 1925. 


Papei Khalil Ibrahi 1 s-a arătat Sfânta Maria şi 1-a cerut să înalțe o biserică în 
numele ei în acest loc asociat cu trecerea Sfintei Familii în Egipt şi promiţându-i că 
se va arăta chiar Ea, ceea ce s-a şi întâmplat începând cu anul 1968, timp de trei ani 
consecutiv. Multe miracole întâmplate în acest loc sunt atribuite Maicii Domnului. 





Pe tot parcursul şederii Sfintei Familii la Heliopolis (Cairo) idolii au fost distruşi, 
din acest motiv Familia trebuia mereu să se ascundă. 


Plecarea din Cairo s-a făcut în zona sudică, la Maadi, un loc foarte liniştitor pe 
malul Nilului, unde acum se ridică Biserica cu trei cupole închinată Sfintei Maria. 
Conform tradiţiei, în ultimele zile ale şederii, losif a avut legături cu mai multe 
familii evreieşti de pescari, negociind condiţiile plecării lor pe apa Nilului către 
zona centrală a ţării. Plata pentru transport (barca) şi provizii a fost făcută cu aur, 
smirnă şi tămâie - darurile date de către magi la naşterea Pruncului. 


Se pare că aici, la Maadi, este şi locul în care a ajuns la mal coşuleţul în care se afla 
puncul Moise, pe care l-a găsit fata faraonului. 


Un alt eveniment consemnat recent este apariția pe apa Nilului a unei Biblii: 
"Vineri 27 martie 1976, după Liturghia de dimineaţă, lumea a observat un obiect 
putind pe apă, lângă locul în care Sfânta Familie s-a îmbarcat. Câţiva membrii ai 
bisericii au coborât şi au găsit o Biblie, plutind pe apă, deschisă la Isaia 19, 25 
"Bleessed by Egypt my People” "Binecuvântat să fie poporul Meu Egiptul." În 
ciuda faptului că Biblia era udă şi grea, aceasta plutea pe apă şi oamenii au 
considerat că este o minune, un semn de la Dumnezeu, ca o binecuvântare specială 
către ei." ( text afişat alături de Biblia expusă în biserică). 

Sfânta Familie a călătorit pe apa Nilului până în centrul Egiptului, aproape de 
Assyut (430 km sud de Cairo), locuri asociate acestei prezenţe fiind Gebel El-Tair 
(Muntele păsărilor) şi Al-Muharraq unde, conform tradiţiei, Îngerul Domnului i-a 
apărut lui Iosif: "După moartea lui Irod, iată că îngerul Domnului s-a arătat în vis 
lui Iosif în Egipt, Şi i-a zis: Scoală-te, ia Pruncul şi pe mama Lui şi mergi în 
pământul lui Israel, căci au murit cei ce căutau să ia sufletul Pruncului. Iosif, 
sculându-se, a luat Pruncul şi pe mama Lui şi a venit în pământul lui Israel" (Matei 
29205): 





Biserica Sfânta Maria din Gebel El-Tair a fost ridicată pentru comemorarea vizitei 
Sfintei Familii în anul 328 d. C. de către Sfânta Elena, mama Sfântului Împărat 
Constantin. De altfel, multe biserici din Egipt sunt atribuite Sfintei Elena ca şi 
ctitor, aşa cum sunt şi bisericile din delta Nilului (Sakha, Birkha Iisous). Se pare 
că, la cinsprezece ani de la încreştinarea Împăratului Constantin (după ce acesta a 
văzut Sfânta Cruce pe cer), Sfânta Elena a călătorit în toate locurile sfinte ale 


Imperiului Roman, ajungând cum era şi firesc şi în Egipt. 


Mănăstirea Al Muharrag de la Assiut pare a fi locul proorocit de către Sfântul Isaia 
(19.19) "În ziua aceea, va fi un jertfelnic în mijlocul pământului Egiptului şi un 
stâlp de pomenire la hotarul lui, pentru Domnul." Assiut este situat în chiar 
mijlocul Egiptului, fiind locul în care Sfânta Familie a rămas timp de şase luni şi 
din care Sfântul Iosif a fost chemat înapoi în Israel. 


Conform interpretării Bisericii copte, stâlpul de pomenire pentru Domnul, la 
hotarul Egiptului (a doua parte a profeţiei) este Sfântul Apostol şi Evanghelist 
Marcu, cel care a încreştinat Egiptul şi nordul Africii şi ale cărui sfinte moaşte se 
află la Alexandria - portul de la Marea Mediterană, hotarul natural din nordul ţării. 
Mănăstirea ortodoxă coptă Dair Al Muharraqg este unul dintre cele mai celebre 
locuri sfinte ale creştinătăţii, în fiecare an având loc comemorări de mari amploare 
închinate Sfintei Fecioare Maria. 





După mărturiile a doi sfinţi, Sfântul Theofilus XXIII ( 385-412) şi Sfântul Chiril al 
Alexandriei XXIV (412-444), acest loc a fost cu adevărat sfințit şi binecuvântat de 
Domnul nostru lisus Hristos. 


La întoarcerea în Israel, Sfânta Familie a urmat acelaşi traseu, din chiar centrul 
Egiptului, de-a lungul Nilului la Cairo şi apoi către est, spre Palestina. În timpul 
vieţii sale pământeşti, Domnul nostru lisus Hristos a locuit în Palestina, singura 
țară vizitată în afara acesteia fiind doar Egiptul. 


Pruncul lisus s-a născut în peşteră şi imediat, din prima zi a vieţii sale, a fost nevoit 
să călătorească din loc în loc, fără adăpost şi urmărit mereu de prigonitori, timp de 
trei ani în pământ străin. Exact în acelaşi mod Fiul lui Dumnezeu avea să parcurgă 
şi ultimii săi trei ani ai vieţii - cei ai propovăduirii - străin şi fără adăpost în propria 
sa ţară, Israel. 


Cea care m-a impresionat puternic în această încercare de regăsire a drumului 
Sfintei Familii în timpul Fugii în Egipt este Preasfânta Născătoare de Dumnezeu, 
tânăra Mamă a Pruncului lisus. "Ascultă fiică şi vezi şi pleacă urechea ta şi uită 
poporul tău şi casa părintelui tău."( Psalmul 44). 


La doar 15-16 ani, luându-și în braţe în miez de noapte Pruncul abia născut, 
protejată fiind doar de bătrânul Iosif, Preacurata Mamă se supune voinţei 
Domnului şi pleacă în grabă într-un periplu periculos, în ţară străină, acceptând 
statutul de nomad timp de trei ani. Ani în care a cunoscut în mod direct foamea şi 
setea, umilinţa, grijile şi nevoile de tot felul, ani petrecuţi în deşert printre oameni 
sărmani, în locuri uitate de lume - locuri contrastând puternic cu grandoarea 
extremă a oraşelor şi a templelor faraonilor. 


Ce destin pământesc are chiar dintru început Împăratul Cerurilor în lucrarea Sa de 
răscumpărare a păcatelor noastre, câtă fragilitate şi putere, înţelepciune, iubire şi 
jertfelnicie are preacurata Sa mamă - om ca şi noi. Când îi înălțăm rugăciune, cine 
mai mult ca ea poate înțelege: "Tuturor necăjiţilor - bucurie şi asupriților - 
folositoare şi flămânzilor - dătătoare de hrană, străinilor - mângâiere, celor învăluiți 
- adăpostire, bolnavilor - cercetare, celor neputincioşi - acoperământ şi sprijinire, 
toiag bătrâneților tu eşti, Preacurată, Maica Dumnezeului celui de sus; pentru 
aceea, ne rugăm ţie: Grăbeşte şi miluieşte pe robii tăi." 


Am întrebat un călugăr, discutând despre Fuga în Egipt: cum era tânăra Măicuţă a 
Domnului? Şi mi-a răspuns imediat, cu căldură în glas: "frumoasă!" Am înţeles 
atunci că omul rugăciunii a văzut-o prin ochii Pruncului lisus, prin ochii copilului 





care îşi adoră mama care îl mângâie şi îl protejează (căci singur nu se poate ajuta) 
şi am început să înţeleg cât de mult o iubeşte lisus pe Sfânta Sa Mamă - căreia Fiul 
lui Dumnezeu i-a promis că îi va da tot ceea ce-l cere, făcând-o mijlocitoarea 
noastră. 


De altfel, întreg Egiptul creştin o slăveşte şi o iubeşte nespus pe Sfânta Fecioară 
Maria, absolut toate bisericile şi mănăstirile ridicate în locurile prin care a trecut 
Sfânta Familie fiind închinate Măicuţei Domnului. 


Biblografie: 

- The Escape to Egypt according to Coptic Tradition, Egypt, 1993 

- Christianity în the land of the pharaohs, Jill Kamil, 2002 

- Broşuri şi materiale ale Bisericii copte egiptene - pelerinaj în Egipt 2007 

Arhimandritul Ioanichie Bălan - Mormântul împăratului şi proorocului 
David — Pelerinajul părintelui Cleopa la Locurile sfinte 


SĂ AL AIR 
29 doxologia.ţo 


Mormântul împăratului şi proorocului David / Foto:0ana Nechifor 


Ultimul loc sfânt, vrednic de închinare, de pe Muntele Sion, este mormântul 
împăratului și proorocului David, din neamul căruia se trăgea Hristos după trup. Se 


află aproape de foişorul Cinei. 
toti 


Intrăm în clădirea veche, multiseculară, unde se află mormântul marelui împărat. 
Lume multă intră şi iese. Este un permanent pelerinaj. Clădirea, un fel de sinagogă, 
este dispusă de la nord spre sud. 


Mormântul proorocului David, pe care îl cinstesc deopotrivă cele trei confesiuni 
monoteiste - creştini, evrei şi mahomedani - se află în partea de nord. Cripta se 
înalță deasupra ca un cavou boltit, semicilindric, și este învelită în catifea neagră, 
cu semnul cultului mozaic pe ea. Doi rabini stau în fața mormântului, după un mic 
grilaj de fier, şi îmbărbătează poporul care vine să se roage. 





Tineri, bătrâni și mame cu copii de mână se apropie, se prosternează în faţa 
mormântului, dau uşor din capete, aduc lumânări şi untdelemn, spun cererea lor 
rabinului binevoitor, apoi primesc binecuvântare şi se retrag. 


Aici odihneşte marele împărat al lui Israel, strămoșul lui Hristos, părintele evreilor, 
întemeietorul Ierusalimului, apărătorul poporului ales, urmașul lui Saul, inspiratul 
scriitor al Sfintei Psaltiri, fiul lui lesei, tatăl înţeleptului Solomon, „bărbatul după 
inima lui Dumnezeu”, marele prooroc David! Aici odihnește fiul cel mai mic ai lui 
lesei, păstorul cel firav al oilor, biruitorul lui Goliat, spaima filistenilor și moa- 
bitenilor, cel mai mare împărat al iudeilor. Aici odihneşte proorocul David, lauda 
vechiului şi noului Israel, care a lăsat omenirii întregi Sfânta Psaltire, cartea cea 
mai scumpă de laudă şi de rugăciune către Dumnezeu. 


Psaltirea, cea plină de profeţii pentru Hristos, pentru începutul şi sfârșitul lumii; 
Psaltirea, cartea mângâierii tuturor creștinilor. Psaltirea, bucuria sfinților, nădejdea 
pustnicilor, arma cuvioşilor, izgonirea diavolilor, ruşinarea păgânilor, alinarea 
mamelor, podoaba călugărilor, odorul cel de preţ al credincioşilor. Psaltirea lui 
David, cartea pocăinţei, „care scoate lacrimi şi din inimă de piatră”; Psaltirea, 
cartea prea măririi și laudei lui Dumnezeu, trâmbiţa Vechiului şi Noului Testa- 


ment, podoaba bisericilor, cinstea caselor şi toiagul creştinilor dintotdeauna. 


Ce minunat ne învață David în primul său psalm: Fericit bărbatul care n-a umblat 
în sfatul necredincioşilor şi în calea păcătoşilor n-a stat şi pe scaunul pierzătorilor 
n-a şezut. Ci în legea Domnului voia lui și la legea Lui va cugeta ziua şi noaptea... 
(Psalm 1, 1-2). Păzeşte-ne, Doamne, de sfatul celor necredincioşi, izbăveşte-ne de 
cursele celor pierzători, scapă-ne de laţul celor păcătoşi, ca să facem voia Ta! 


lată, aici odihneşte împăratul cel smerit şi iubitor de Dumnezeu, care se scula la 
rugăciune în fiecare miez de noapte şi de şapte ori pe zi lăuda pe Ziditorul. Aici 
odihneşte profetul pocăinței, care ne-a învăţat să plângem pentru păcatele noastre 
prin nemuritorul psalm 50: Miluieşte-mă Dumnezeule, după mare mila Ta...! 
Miluieşte-ne pe noi, păcătoşii, Mântuitorule, care venim să ne mărturisim Ţie, să 
ne căim de păcatele noastre, să plângem fărădelegile noastre, să cerem harul Tău, 
pentru a pune din nou început de pocăință! Inimă curată zideşte întru noi, 
Dumnezeule, și duh drept înnoiește în lume, în biserici, în casele şi în sufletele 
fraților noștri. Nu ne lepăda pe noi, robii Tăi, de la faţa Ta şi Duhul Tău cel Sfânt 
nu-L lua din inimile noastre, din familiile creștinilor, din hotarele țării noastre ro- 
mâneşti! 





Învaţă-ne, Mântuitorule Bune, să Te lăudăm împreună cu David, să-Ţi înălțăm 
cântări de laudă în psaltire şi în alăută și să Te prea mărim împreună cu îngerii și 
cu oamenii, cu cerul şi pământul, cu soarele, cu luna, cu stelele, cu florile, cu păsă- 
rile, cu pruncii, cu tinerii, cu bătrânii şi cu toată suflarea omenească... 


Spunem în taină psalmii laudelor și plecăm. 


(Arhimandritul loanichie Bălan, Pelerinaj la Mormântul Domnului, ediția a VI- 
a, Editura Mănăstirea Sihăstria, 2010, pp. 112-114) 





Maica Teodosia (Zorica Laţcu) - Fuga în Egipt 


E drumul prin pustiu. În lungul zării, 
Abia mijeşte ziua. De departe, 
Nisipu-n unde moi, ca apa mării, 
Îmbracă sihăstriile deşarte. 


Un măgăruş cu ochii blânzi te poartă. 
Te-ai încrezut în pasul lui cuminte. 

Cum creşte-n zări mereu câmpia moartă, 
Tu-ţi pleci spre sân privirea ta fierbinte. 


Căci ai la sân copilul şi te doare, 
Să pleci cu el în aspră pribegie: 
Peste căpşorul Lui, mângâietoare, 
Răsfrânt-ai valul tău, cu gingăşie. 


De ce ţi-s, Maică, genele muiate? 
Petreci în minte alte prigoniri? 


Îl vezi pe EI cu palme sfâşiate, 
Cu trupul jertfa sfintei Lui iubiri? 


În mijlocul nisipurilor, poate, 





Singurătatea Lui e mult mai blândă. 
Odată fi-va părăsit de toate, 
Şi-un vânzător ascuns va sta la pândă. 


Mai este timp? Un înger se pogoară 
Deasupra-ţi, ca un sol de mângâiere. 
Frânturi de raze te-nvălesc, Fecioară, 
Şi-alături merge losif în tăcere. 

Troparul Sfântului şi Dreptului losif, 
Logodnicul Sfintei Fecioare Maria 


28 Decembrie - Glasul 2 


Binevesteşte losif lui David, 
Dumnezeiescului părinte, 
minunile: văzut-ai pe 
Fecioara născând; cu 
magi te-ai închinat; cu 
păstorii ai Slăvit şi prin 
îngeri înştiinţare ai primit. 
Roagă pe Hristos 
Dumnezeu să mântuiască 
sufletele noastre. 


Troparul Sfântului şi Dreptului losif, 
Logodnicul Sfintei Fecioare Maria 


28 Decembrie - Glasul 2 


Binevesteşte losif lui David, 
Dumnezeiescului părinte, 
minunile: văzut-ai pe 
Fecioara născând; cu 
magi te-ai închinat; cu 
păstorii ai Slăvit şi prin 
îngeri înştiințare ai primit. 
Roagă pe Hristos 
Dumnezeu să mântuiască 
sufletele noastre. 

După plecarea magilor, iată îngerul Domnului se arătă în 
vis lui losif, zicând: „Scoală-te, ia Pruncul şi pe Mama Sa, 
fugi în Egipt şi stai acolo până ce-ţi voi spune, fiindcă lrod 

va căuta Pruncul ca să-l omoare”. lar el, sculându-se, a 


luat noaptea Pruncul şi pe Mama Sa şi au plecat în Egipt. 





Destinația ultimă a oamenilor 
sau cetatea lor stătătoare și definitivă 


este Împărăția cerurilor. 


PATRIARHUL DANIEL 

